
Pentru a formula legi cauzale în care intervine cu necesi- 
tate timpul, ştiinţa i-a aşteptat pe Galilei şi Newton. Forma acestor 
legi este în general diferenţială. Ele au privit de la început şi 
întotdeauna dominant mișcarea, a cărei caracterizare diferenţială 
este dată prin mecanismul elementar în care intervine acceleraţia 
şi a cărei declanșare este determinată de forţă. 

După modelul acesta s-au construit toate legile importante ale 
ştiinţei deterministe a veacului al 19-lea, în special. 


Odată cu nevoia de a formaliza, prin modele similare, dome- 
nii mai complexe ale experienţei, cum a fost, de pildă, acela al 
electricităţii, analiza structurală macro şi micro a sistemelor a re- 
venit în cîmpul intereselor științei cu o metodologie proprie, 
cu nevoia de a explora cu ajutorul resurselor logice ale gîndirii 
relaţiile întregului unei experienţe cu elementele sale componente, 
aceste relaţii nereducîndu-se doar la un proces cauzal elementar, 
de caracter mecanic. Metodologia observaţiei şi a experimentelor 
practicate de fizicieni, de chimişti, de astronomi, de naturalişti, 
rezultat al colaborării adîncite între gîndirea logică şi experienţă, 
n-a fost întotdeauna valorificată în abstract la nivelul la care o 
ridicase practica și tradiţia laboratoarelor şi a observatoarelor. Ea 
lasă încă și azi un vast cîmp de elaborare pentru logicieni şi me- 
todologi, aşa cum demonstrează cu bogăţie de argumente prezenta 
carte, cate aduce categorice contribuţii în materie. 

Întârzierea aceasta nu este surprinzătoare, dacă ne gîndim că 
abia după opera lui Newton, Gauss, Ampère, Maxwell au apărut 
Legile gîndirii (matematice) a lui G. Boole şi încă mai tîrziu Teo- 
ria mulțimilor a lui G. Cantor, care trebuiau să dea o armătură 
logică a matematicii şi a principiilor care guvernează aplicarea 
lor, cel puţin pentru epoca ce culminează cu aceste din urmă de- 
cenii ale noastre. 

Pe acest drum al dezvoltării structuraliste a științei, ea a cul- 
minat cu teoria relativităţii, în care structura unui sistem fizic 
primează asupra mișcării, care apare ca o încreţitură în universul 
geometric al lui Einstein. l 

Nu au trebuit multe eșecuri pentru a se observa că ştiinţa legi- 
lor deterministe nu poate îmbrăca decît imperfect fenomenologia 
omului şi a societăţii. Laplace însuși, codificatorul determinismului, 
conchidea la capătul unei ample analize a numeroase fenomene 
sociale sau psihologice că ştiinţa noastră în aceste domenii nu este 
decît probabilista. 

În chiar anii de început ai secolului nostru, odată cu pătrun- 
derea experimentală în microstructura materiei și a radiaţiilor, 
omul de știință a constatat surprins că și aceste domenii ale ex- 
perienţei scapă în mare măsură capacităţii de reprezentare a legilor 
deterministe. 

Atari legi operează, asemeni matematicii, asupra unor obiecte 
bine definite, observabile și determinabile cu precizie. Dacă obiec- 
tele sînt caracterizate prin elemente măsurabile, direct sau indi- 
rect, legea poate aștepta rezultatele măsurătorilor care le definesc. 
Einstein a deprins lumea cu interdependența măsurilor de spaţiu 
și de timp, care nu pot fi niciodată independente unele de altele, 
dar nu sint mai puţin determinabile în sînul acestei corelativităţi. 
Obiectele vechii ştiinţe sînt astfel salvate în determinismul lor prin- 
cipial, chiar dacă în dependenţă de sistemul referenţial; fizica ein- 
steiniană este încă deterministă, dar legile nu mai au caracterul 
determinist-cauzal al vechii științe, ci acela microstructural al unor 
corelaţii între componentele unui obiect-fenomen. Totul este micro- 
structură Într-o atare teorie, care pretinde totuși să implice un 
determinism riguros — chiar dacă imposibil de găsit prin cal- 
cule, dată fiind complicaţia lor. 

Autorul examinează într-un capitol special întreaga complexitate 
a conceptului de obiect al ştiinţei actuale, cu deosebit interes pen- 
tru obiectele ştiinţelor psihologice din punctul de vedere al defi- 
niţiei, deci al aspectului logic și metodologic. Ne dă astfel o 
imagine a crizei prin care trec astăzi multe domenii ale științei, 
pină cînd se va ajunge la o înţelegere principială asupra a ceea 
ce poate însemna un obiect în lumina unei caracterizări logice coe- 
rente și, în același timp, a lărgitei capacități de reprezentare, 
pe care o posedă matematica actuală. 

Definiţiile obiectelor experienţei directe, brute, sau cele ale 
ştiinţei urmează şi ele jocul, ce nu pare a se termina vreodată, 
între idealismul platonician extrem şi empirismul aristotelic rigu- 
TOS, Între caracterizarea axiomatică intrinsecă — care, totuși, nu 
poate fi niciodată absolută, ci este doar relativă — sau cea ope- 
rativă, prin funcţia sau funcţiile ce le are obiectul, pe de o parte, 
ȘI Caracterizarea exogenă prin operaţiile de ordin exterior, prin 
care se ajunge din afara lui la obiect, ca la o entitate asediată, 
pe de altă parte. 

Strategiile optime, de pildă, sînt definite, operativ sau func- 
tional, ca fiind acelea ce realizează un principiu de min—max. 

Toate soluţiile economice, care trebuie să realizeze un minimum 
de efort și de cost, sînt definite operativ. Rădăcinile unei ecuații 
algebrice de asemenea. Dar numărul irațional este definit prin 
ceea ce Dedekind a numit o tăietură, ilustrată cu 2000 ani înainte 
prin definiţia valorii lui a ca limita comună a dublului șir format 
din perimetrele poligoanelor regulate de n laturi circumscrise și ale 
celor înscrise unui cerc cu diametrul egal cu unitatea, cînd n crește 
indefinit, 

Acest joc este legat de ideea pe care și-o face cercetătorul asu- 
pra obiectelor, evident abstracte, ale științei sale. Pentru unii, ele 
sînt înplîntate prin corespondențe certe, chiar dacă numai par- 
ţial lămurite, în existența concretă a universului experienței, singura 
garanție pentru ei a realului, Pentru alții, aceste obiecte, tocmai 
pentru că sînt abstracte, aparțin singurei realități inteligibile, sin- 
gurei realități accesibile gindirii noastre. 

Pendularea de la un cercetător la altul sau la diversele cate- 
gorii de cercetători între pozițiile intermediare acestor extreme 
este cu atît mai vie cînd obiectele sînt chiar acelea ale psihologiei. 
Sentimentul, uneori irezistibil, al identității dintre obiectul gînd 
sau sentiment surprins în realitatea lui imediată și tot el consi- 
derat ca obiect direct al ştiinţei, pentru că se întrevăd în el acele 
necesare caractere de universalitate, chiar dacă pot fi doar fugi- 
tüve, domină încă, de cele mai multe ori nemărturisit, o parte din 
această ştiinţă. 

Dealtfel dialogul permanent pe care-l întreţinem cu univer- 
sul înconjurător, cu variatele sale aspecte, cu nenumăratele mesaje 
cu care ne asaltează și al căror limbaj constituit din forme, 
din culori, din sunete, pe care organele noastre de simţuri le știu 
codifica și înţelege, stabilește o corespondență strînsă între 
el şi psihicul nostru individual, ale cărui reacții sînt la rîndul 
lor primite și înregistrate de univers. 

Pentru unii această corespondenţă este garanţia, ocazia proiec- 
tării fiinţei umane în universul unde își caută singura sa așezare 
posibilă, singura justificare naturală. Pentru alţii, urmînd o por- 
nire contrară, tot așa de excesivă ca și a celor dintii, corespon- 
denţa aceasta proiectează întreaga experiență înăuntrul gîndului 
nostru, situînd în obiectele ce-i constituie conţinutul, esenţa exis- 
tenței. 

Dacă ne mărginim la constatarea faptului acestei permanente 
înţelegeri cu universul ce ne înconjoară, atunci găsim în ea nu 
numai suportul obiectiv al existenţei noastre, dar și elementele ne~- 

cesare ale edificării cunoașterii. Mai întii a noastră înșine, așa cum 
ne învăţa vechea ințelepciune, dar şi a unei mereu împrospătate 
științe a universului, ce ne stă în faţă ca un neobosit corespondent. 
Şi alături de toate vechile domenii ale acestei ştiinţe despre lume 
şi despre noi înșine se ridică obligaţia de o formula știința înțe- 
legerii noastre cu Universul și, de asemeni, obligaţia de a ţine 
seamă în același timp de libertatea de decizie proprie ființei umane. 

Această nouă știință ne obligă să stăpînim și să folosim obiecte 
și strategii probabile cărora numai decizia noastră le acordă ființă 
şi realizare. O știință care ţine tot așa de mult de psihicul uman, 
pe cît trebuie să se socotească și cu asprele condiţii ale naturii 
din afara lui şi care să adopte o metodologie în măsură să aco- 
modeze probabilul cu certitudinea mișcării efectuate. 

Psihologie logică şi matematică este o deschidere principială 
originală către aceste noi perspective ale ştiinţei. 


2 aprilie 1972 
OCTAV ONICESCU 


CUVINT ÎNAINTE 


Avem atita ştiinţă cită matematică putem introduce în ca. 

Aserţiunea, desigur, este adevărată, dar ea exprimă numai o 
parte din adevăr, nu adevărul întreg, deoarece acceaşi afirmație 
poate fi făcută şi despre logică, precum şi despre tehnica şi meto- 
dologia cercetării. 

De aceea întregul adevăr este cuprins numai în teza că avem 
atita ştiinţă cită matematică, logică şi metodologie putem introduce 
în ea, 

Dezvoltarea acestor trei parametri de bază ai cercetării şi teo- 
iei psibologice nu este însă egală. 

Avem numeroase manuale de tehnică experimentală a cercetării 
și zeci de tratate de psihologie matematică. Nu avem unul de psi- 
bologie logică. Lucrarea lui Pratt tratează problema prea general, 
iar aceeu a soților Luchins se ocupă numai de logica matematică. 

Și avem atitea revisie de psihologie experimentală şi de prsi- 
bologie matematică, dar nici una de psihologie logică! 

După părerea noastră, atit procesele de conștiință şi inconștivui, 
cit și actele de conduită, sînt și fenomene calitative, nu numai can- 
titative. Înterpretarea calităţii însă o lăsăm totuşi pe seama bu- 
nului simţ. Nu este astfel nici o mirare că teoriile psihologice 
abundă de greşeli logice. 

Reacţia împotriva acestei determinări unilaterale a cercetării şi 
interpretării fenomenelor psihologice nu a întirziat nici ea. 

Una este aceea a psihologiei elaborate ca ştiinţă a spiritului, 
propusă de Dilthey şi Spranger. 

La temelia psihologiei constituită ca ştiinţă a naturii a stat 
experimentul, măsura şi explicarea întregului prin părțile sale. 

La temelia psihologiei fundată ca ştiinţă a spiritului a stat 
înțelegerea rostului pe care partea il are în întreg şi prinderea 
direcţiei sale de evolutie, individuate amindouă. 

La dualismul corp-suflet din ontologie, Dilthey și Spranger 
au adăugat pe acela al cunoaşterii din epistemologie. În acest dua- 
lism, determinarea logică și matematică se opun, nu se comple- 
tează. În practica cercetării, întregirea lor reciprocă însă continuă. 
Dualismul ontologic apoi este şi el infirmat. 

A doua opoziţie dintre ştiinţele naturii, bazate pe matematică, 
și cele ale spiritului, elaborate cu ajutorul logicii, a fost susţinută 
de Windelband şi Rickert în istorie, de Max Weber în sociologie 
şi de W. Sombart în economie. 

Dar atit sociologia şi economia, precum și istoria, evoluează 
și ele inspre întregirea reciprocă a determinării logice cu cea ma- 
tematică. 

O a treia reacție împotriva matematizării exagerate a psihologie: 
o aduce fenomenologia lui Husserl, care nu contestă determinarea 
matematică, dar o promovează și pe cea logică. 

Fenomenologia lui Husserl contestă însă atit explicarea întregu- 
lui prin părți din ştiinţele naturii, cit şi înţelegerea părților prin 
intreg din ştiinţele spiritului și susține numai pătrunderea intui- 
tivă de ordin raţional în esența fenomenului. Peste variația 
fenomenului în spaţiu şi evoluția sa în timp aşază o paranteză. 

Unilaterală rămâne astfel şi această determinare. 

În schimb, logica dialectică, din care, în parte, se inspiră atit 
Dilthey, cît şi Husserl, promovează atît explicarea analitică și cau- 
zală a intregului prin părți, cât şi interpretarea sintetică şi teleo- 
logică a părților prin întreg, precum şi prinderea intuitivă a în- 
tregirii lor reciproce. Ea, de asemenea, recunoa te atît determinarea 
matematică, cit şi pe cea logică, apropiindu-se astfel de comple- 
titudinea de determinare a cercetării şi interpretării ştiinţifice. 

Aproximativ pe aceeaşi poziţie s-a aşezat și teoria fenomenu- 
lui originar, propusă de Goethe în morfologia animală. Frobenius 
şi Spengler o aplică în morfologia culturală, iar Klages în carac- 
terclogie. Ei ii schimbă însă în bună parte sensul originar, de care 
se apropie doar Cassirer. 

Întregirea reciprocă dintre instrumentul matematic și organo- 
nul logic în raport cu cercetarea şi teoria din ştiinţele lumii reale 
a făcut obiectul lucrării noastre Natura științei, așezată pe o pozi- 
ție dialectică. 

Cu aceeași întregire dialectică dintre determinarea logică şi ma- 
tematică în raport cu cercetarea psihologică ne ocupăm în lucra- 


rea de faţă. 

Conștiinţa valorii şi necesităţii psihologiei matematice o dato- 
rez profesorilor Ch. Spearman şi L. L. Thurstone, fondatorii ana- 
lizei factoriale, Sub influența ideilor lor am scris atit Elemente de 
psihometrie, cît și Analiza factorilor psihici. 

Intelegerea pentru psihologia logică o datorez profesorilor 
F. Krueger, W. Stern, Ed. Spranger, W. Koehler și mai ales lni 
G, W. Allport. Sub influența ideilor lor am eliboret Psihologia 
persoanei. 

Dar Allport a valorificat în mod sistematic şi metodele mate- 
matice, iar Thurstone nu înceta un moment să recomande meto- 
dologia logică a lui M. Adler, care-și inaugurează activitatea ştiin- 
țifică cu Dialectica. 

De interpretarea dialectică mă apropiasem încă ain timpul stu- 
diilor din Germania, așa cum arată Problema evoluţiei, apărniă 
inziniea studiilor cu Adler în S.U.A. 

Întregirea reciprocă dintre determinarea logică şi matematică 
în raport cu cercetarea este susținută, dealtfel, în toate lu-ririle 
mele, dar fără explicitarea relațiilor dintre ele, care apare in 
Natura ştiinţei și în lucrarea de faţă. 

Asupra unui rezumat al ideilor din lucrare, de aproxiruuiv 
50 pagini, scris în limba engleză, am avut observațiile critice ale 
lui G. W. Allport, H. Cantril şi H. Gulliksen. 

Asupra altui rezumat de aproximativ 100 de ragini în limba 

A wa PTR . pts ] 
germană am avut observatiile critice ale lui P. Hnistiitier, H. Tho- 
mae şi K. Pawlik. 

În forma ei finală, lucrarea a fost citită de proiesorul O. Oni- 
cescu, membru al Academiei R.S. România, care a avut bunăvoința 
de a-mi îndruma paşii în domeniul psihologiei matematice de 
aproape patru decenii. D-sa a binevoit să scrie şi prefata. 

Sper ca recunoştinta mea să cgaleze bunăvoința lor. 


AUTORUL 


CAPITOLUL I 


PSIHOLOGIA LOGICĂ ȘI MATEMATICĂ 


Aplicarea metodelor matematice în cercetarea psihologică a în- 
ceput în cea de-a doua jumătate a veacului trecut şi coincide cu 
efortul de constituire a psihologici ca ştiinţă exactă, cu caracter 
metric și experimental. 

În psihofizica lui Fechner și psihologia experimentală a lui 
Wundr au fost aplicate metodele de măsurare a variaţiei intra- 
individuale, anume media aritmetică şi variația medic a răspunsu- 
rilor persoanei cercetate. 

Ele au intervenit în exprimarea cantitativă a relaţiilor dintre 
stimul și răspuns, 

Observațiile logice, de ordin calitativ, au fost înregistrate în 
protocolul cercetărilor. 

În cercetările lui Galton a apărut și studiul statistic al varia- 
ţiei interindividuale, dar numai sub unghiul ogivci, care-i poartă 
numele, nu și sub acela al curbei de variaţie, pe care o introduce 
Pearson. 

Introducerea metodelor statistice de cercetare a variaţiei inter- 
individuale în Laboratorul de psihologie al Universităţii din Leip- 
zig o face J. Mc Cattell, care începe studiile cu Galton și le con- 
unuă cu Wundt. Completarea studiului variaţiei intraindividuale 
prin cercetarea variaţiei interindividuale a părut fondatorului psi- 
hologiei experimentale drept o metodă „strict americană“. A fost, 
de fapt, vorba de o... metodă engleză, inaugurată de Pascal în 
Franţa şi elaborată în continuare de Gauss în Germania și de 
Bernnouli în Elveţia. 

În scara metrică a inteligenţei, propusă de Binet, apare rapor- 
tul dintre etatea mintală şi cea fizică, exprimat în unităţi absolute, 
adică prin adăugare sau scădere de ani, luni, zile. Coeficientul de 
inteligență, propus de W. Stern, exprimă acelaşi raport prin îm- 
părțirea vîrstei mintale cu cea fizică. Interpretarea acestui coefi- 

cient prin unităţile sigma ale curbei de variaţie este adusă de 
L. L. Terman și C. Burt, iar în continuare de D. Wechsler. 

Cercetarea  covariaţiei interindividuale este inaugurată de 
Ch. Spearman și K. Pearson. Spearman propune metoda diferen- 
telor de rang, iar Pearson adaptează metoda produselor, preconi- 
zată de Bravais. Yule adaugă corelaţia tetracorică. Coeficienţii 
de corelaţie, calculaţi pe această cale, exprimă linia de relaţie a 
celor două variabile în cadrul coordonatelor carteziene. În corela- 
ţia multiplă apar și relaţiile dintre mai multe variabile. Relaţia 
curbiliniară apare în coeficientul Eta. 

Lui Spearman, iar în continuare lui Truman—Kelley, Holzin- 

ger, Hotelling și în special lui Thurstone, le revine meritul de a fi 
aşezat bazele analizei factoriale, care izolează și definește factorii 
determinanţi ai corelaţiei. Noua metodă, generată în psihologie, 
ăseşte o largă aplicare în sociologie, în economie, precum şi 
în biologie și chiar în chimie, geologie, muzicologie etc. Ea consti- 
tuie unul din titlurile de mîndrie ale psihologiei matematice. Noi 
contribuţii în acest important domeniu sînt aduse de W. Stephen- 
son şi R. Cattell. 

Curba de probabilitate mijloceşte studiul variaţiei interindi- 
viduale sub unghiul unei singure variabile. Analiza factorială des- 
chide posibilitatea cercetării multivariate a tipului psihologic și 
chiar a structurii persoanei. Alături de cercetările multivariate ale 
lui Cattell și colaboratorilor săi avem pe acelea ale lui Eysenck, 
Guilford, Brengelmann și Pawlik etc. 

Alături de cercetarea variaţiei prin analiza factorială, generată 
în psihologie, avem studiul varianţei, elaborat de R. S. Fischer 
în biologie, care și-a găsit largi aplicaţii şi în psihologie. Și, de- 
sigur, în sociologie etc, 

Cl. L. Hull, pe de o parte, J. Piaget și colaboratorii săi pe 
de altă parte, introduc metodele logicii matematice în studiul ana- 
lizei structurale a proceselor de învăţare, motivaţie şi gîndire. Nu- 
mărul acelora care urmează calea deschisă de ei este aproape tot 
așa de mare ca și al celor ce înaintează pe drumul deschis de 
Thurstone. 

În analiza factorială simplă apar numai ecuaţiile tetrade. În 
analiza factorială multiplă apar analiza matricială și calculul vec- 
torial. Relaţiile dintre vectori, de asemenea, nu mai sînt numai 
cele ortogonale, ci şi cele oblice. Oblice sînt uneori înseși axele 
sistemului de referință, fapt care amplifică semnificația factori- 
lor, dar complică calcularea lor. Dar psihologii nu se mai tem acum 


14 


de calcule. Ei nu evită nici transformările ortogonale şi oblice, 
care intervin în calcularea structurii simple. 

În cercetările lui Fechner, Wundt, Galton, în bună parte chiar 
şi Pearson, metodele matematice sînt valorificate mai mult în ex- 
primarea cantitativă a gradului de dezvoltare al diverselor trăsă- 
turi și apoi în cercetarea, tot cantitativă, a relaţiilor dintre ele. 
În analiza factorială și logica matematică metodele matematice 
sînt aplicate și la elaborarea teoriei însăși. 

Alături de cercetările de epistemologie genetică ale lui Piager 
și ale colaboratorilor săi asupra evoluţiei cunoaşterii și judecății 
la copii avem cercetările de sintaxă și semantică logică ale lui 
Osgood și colaboratorilor săi. Precum avem și cercetările lui 
N. Chomsky și G. A. Miller asupra analizei formale a limbajului. 

J. von Neumann şi O. Morgenstern introduc teoria jocurilor în 
ştiinţele sociale. Ea își găsește imediată aplicare și în psihologie. 
J. von Neumann analizează și fundamentele logice ale aplicarii 
matematicii în ştiinţele sociale, biologice şi fizice. 

L. von Bertalanffy dezvoltă şi promovează teoria sistemelor, 
pe care o aplică în biologie și apoi o generalizează și în cele- 
lalte științe. 

K. Lewin aplică principiile și legile topologice la studiul cimpu- 
lui bio-psiho-social al persoanei și la dinamica grupei, dezvoltată 
în continuare de Cartwright și Zander, Sheriff, Hofstatter etc. 

N. Wiener studiază mecanismele de organizare și conducere, 
comune fiinţelor vii și mașinilor, și așază astfel bazele ciber- 
neticii. Legea conexiunii inverse oferă posibilitatea de explicare a 
homeostaziei, propusă de Cannon, în a cărui laborator Wiener şi 
Rosenblueth fac primele cercetări. Judecata prin analogie a feno- 
menelor concrete în raport cu un model construit este o altă 
contribuţie a ciberneticii. 

Pornind de la principiul entropiei din termodinamică, Shannon 
așază bazele teoriei informaţiei, care-și găsește imediată aplicare și 
în cercetarea procesului de învăţare. Alături de teoria logico-mate- 
matică asupra învăţării, precum și de cea stocastică asupra ace- 
luiași proces, avem astfel și teoria informaţională a cunoașterii şi 
învățării, care ia o dezvoltare deosebită, așa cum arată tratatele 
redactate de Quastler, pe de o parte, de Attneave, pe de altă parte. 
O expunere sistematică asupra teoriilor matematice despre învățare 
aduce tratatul redactat de Estes și Bush. 

O nouă cale de interpretare matematică a procesului de învăţare 
este deschisă de Suppes și Atkinson, care aplică teoria matematică 

a lanțurilor, elaborată de Markow. Noi contribuţii la această teo- 
rie, precum şi în aplicarea ei la procesul învățării, sînt făcute de 
O. Onicescu. 

Între timp aplicarea matematicii în psihofizică cunoaște o ade- 
vărată renaştere, operîndu-se de această dată cu mijloace matema- 
tice mult mai complexe și, desigur mult mai adecvate. 

La început, metodele matematice au fost aplicate aproape nu- 
mai datelor experimentale. Cu timpul, ele sînt aplicate și prelu- 
crării răspunsurilor din chestionare, precum si datelor obiective 
ale vieții (vîrstă, şcolarizare, condiţia social-culturală a familiei, 
infrastructura economică a structurii social-umane etc.). În fond, 
statistica a Început cu cercetarea şi interpretarea datelor economice 
ce interesau administraţia de stat. De aci și numele ei. 

La început, exprimarea cantitativă a datelor, precum și inter- 
pretarea lor, a fost numa: sub unghiul statisticii descriptive, care 
varia după diversele ei domenii de aplicare. Cu timpul a fost ela- 
borată și statistica matematică, menită să stabilească principiile și 
legile de bază. Din cunoaștere implicitată, de ordin empiric, sta- 
tistica a ajuns cunoaștere explicitată cu temelii lămurite şi argu- 
menrate. Apar astfel nu numai tratatele de teoria măsurii, ci 
Şi aculea de teoria examinării, de teoria scalării, de teoria 
postulatelor, pe care se bazează exprimarea și interpretarea mate- 
matică a' datelor psihologice, Stabilirea legilor pe care exprimarea 
şi interpretarea matematică se întemeiază este inaugurată de 
S, S. Stevens în al său Tratat de psihologie. Teoria măsurării apare 
în tratatul redactat de Churchman și Ratoosh. Teoria testelor 
este elaborată de Gulliksen. Împreună cu Messick, el elaborea- 
ză şi teoria scalării. Eforturile lui Stevens de stabilire a principiilor 
pe care se clădește determinarea matematică sînt elaborate în con- 
tinuare de Suppes și Zinnes în Tratatul de psibologie matematică, 
redactat de Luce, Bush și Galanter. Noi precizări apar în cele 
trei simpozioane asupra Metodelor matematice în ştiinţele sociale, 
editate de Arrow, Karlin şi Suppes, apoi în tratatele redactare 
de Lazarsfeld şi Rosenberg Limbajul cercetării matematice, de La- 
zarsfeid Giîndirea matematică în ştiinţele sociale, de R. König 
Tratat de cercetare socială empirică etc. 

În toate aceste tratate se răsfrîng și preocupările contemporane 
de axiomatizare a matematicii și logicii matematice, inaugurate de 
Frege, Whitehead şi Russell, D. Hilbert și colaboratorii săi etc. 
Precum, desigur, şi de colectivul Bourbaki. 

Psihologia matematică este astfel o disciplină sistematic ela- 
borată și bine constituită, dezbătută în zeci de tratate și sute de 
lucrări, publicare atît în S.U.A., cît și în Anglia, R. F. Germania, 
Franţa, precum și în U.R.S.S. Ea, de asemenea, este analizată în 
diversele reviste dedicate numai acestor probleme, care înregistrează 
progresul ei zilnic. 

În faza statisticii descriptive am avut doar psihologi iniţiaţi în 
problemele de aritmetică, algebră, analiză și calcul al probabilità- 
ților. În faza psihologiei matematice de după cel de-al doilea război 
mondial avem și matematicieni specializaţi în problemele de în- 
registrare, exprimare și interpretare matematică a fenomenelor psi- 
hice, care analizează întreg orizontul matematic atît de dezvoltat 
azi, sub unghiul aplicărilor sale în psihologie. 

Aceeaşi evoluţie a avut loc și în biologia matematică, economia 
și sociologia matematică etc. Apoi aceeași dezvoltare a fost înre- 
gistrată în chimia matematică, fizica matematică etc. 

Cursurile de psihologie matematică au devenit obligatorii pe 
lîngă toate catedrele de psihologie. Ele privesc nu numai calculul 
variaţiei inter- și intraindividuale, ci și pe acela al covariaţiei sau 
corelației, de la care pleacă analiza factorială. Precum ele privesc 
și tehnica măsurării, teoria testelor, a scalării, a jocurilor, a infor- 
maţiei și a deciziei, apoi logica matematică etc. 

Judecarea gradului de dezvoltare a unei științe după treapta 
ei de matematizare este, desigur, îndreptăţită, iar rezultatele ob- 
ţinute pe această cale sînt prea eficiente pentru a putea fi con- 
testate, 

Aceeași judecată însă poate fi susținută și asupra gradului de 
dezvoltare a tehnicii de experimentare, pe de o parte, și asupra 
gradului de dezvoltare a metodelor logice, pe de altă parte. 

De aceea, pentru a obține completitudinea de determinare a 
adevărului pe care îl exprimă teoria științifică, elaborarea inter- 
pretării ei trebuie abordată și dinspre metodologia cercetării, pre- 
cum și dinspre mijloacele ei logice, nu numai dinspre cele mate- 
matice. - 

Această necesitate de întregire a metodelor matematice prin 
cele logice în raport cu natura cercetării este determinată de faptul 
că fenomenele fizice — și cu atît mai mult cele biologice și social- 
umane — nu sînt numai generale și universale, ci și individuale și” 
particulare. Ele, de asemenea, nu sînt numai sub imperiul conser- 
vării, ci și sub acela al dezvoltării, în care apar noi proprietăţi. 
Cu alte cuvinte, ele nu sînt numai cantitative, ci şi calitative. În 

consecință, ele nu pot fi abordate sub semnul completitudinii de 
determinare numai sub unghiul generalităţii și universalităţii ce se 
conservă, ci ele trebuie cercetate și sub unghiul coeficientului lor 
de individuaţie, de cauzalitate proprie și de salt creator. Această 
cercetare şi interpretare a fenomenelor sub unghiul individuaţiei, 
particularităţii și creaţiei nu poate fi însă apropiată numai cu aju- 
torul identității și egalităţii. Ea solicită și concursul principiului 
conexiunii universale și al conexiunii cauzale din logica generală, 
care nu poate fi redusă la cea formală, așa cum arată logica dia- 
lectică, logica fenomenologică, logica ştiinţelor spiritului și teoria 
fenomenului originar. 

Elaborarea strict formală a teoriei în termeni de axiome, teore- 
me, definiţii și reguli, face abstracţie de conţinutul concret al sem- 
nificaţiilor cu direcţie de evoluţie, ambele individuate. Peste ele ca 
așază o paranteză. Elaborarea logică generală a teoriei introduce în 
cîmpul ei de determinare și interpretare și aceste semnificaţii, ce 
se leagă și evoluează împreună, în forme individuate, nu numai 
generale. De aceea completitudinea de determinare a adevărului 
poate fi obținută numai prin întregirea reciprocă a determinării ma- 
tematice și logice-matematice, cu caracter formal, cu determinarea 
generală a logicii, elaborată și conţinutal. Această întregire intro- 
duce în cîmpul determinării individuaţia, particularitatea și saltul 
creator, nu numai generalitatea, universalitatea și conservarea lor. 

Sernnificaţiile și direcțiile lor de evoluţie, generale dar și indivi- 
duate, definesc tocmai aceste întîlniri dintre individuaţie şi gene- 
ralitate, particularitate și întreg, salt și evoluţie. 

Tot numai pe această cale pot fi înlăturate şi contradicţiile 
care intervin în mod inevitabil în încercarea de elaborare strict 
deductivă, cu caracter axiomatic, a științei. 

Reflectarea cît mai obiectivă a realităţii în minte, care definește 
adevărul, nu poate fi nici ea concretizată pe alt drum. 

Prin urmare, atît completitudinea de determinare a teoriei, cît 
şi coerenţa ei logică și puterea de decidabilitate, precum și carac- 
terul obiectiv al adevărului, pot fi obţinute numai prin întregirea 
reciprocă a metodelor matematice cu cele logice în raport cu un- 
ghiul concret al cercetării pe care ele o servesc. 

Din aceste motive, nu este nici o mirare că necesitatea meto- 
delor logice este azi tot mai viu simțită nu numai în științele so- 
cial-umane și culturale, unde ele nu au fost nicicînd contestate, 
ci și în științele biologice, precum chiar și în cele fizice, așa cum 
arată dezbaterea ce urmează. 

În conferința sa de la Congresul anual al Societăţii americane 
de chimie din 1964, profesorul Platt de la Universitatea din 
Chicago spunea, în adevăr, următoarele: 

„Am început să mă conving că principalul factor în progresul 
ştiinţific este cel intelectual. Domeniile care se dezvoltă azi mai 
rapid sînt acelea în care este folosită și predată o metodă specială 
de cercetare științifică, o metodă cumulativă de raționament induc- 
tiv atit de eficace încît ar trebui să i se acorde numele de «raţio- 
nament puternic» “. 

După judecata lui Platt, acest raționament este elaborat de Ba- 
con şi el constă în: 

„1. Elaborarea unor ipoteze alternative (care se exclud reci- 
proc). 

2. Stabilirea unui experiment crucial cu rezultate alternative 
posibile, fiecare excluzînd pe cît e posibil una sau alta din ipoteze. 

3. Efectuarea experienţei astfel încît ea să conducă la un re- 
zultat sigur.“ 

- „Biologia moleculară — spune Platt în continuare — este do- 
meniul în care, după părerea mea, această metodă sistematică de 
raționament a devenit răspîndită și eficace. Deși biologia molecu- 
lară este un domeniu complex, o serie de experienţe foarte impor- 
tante au condus, în ultimul deceniu, la înțelegerea amănunţită a 
mecanismelor ereditare, la controlul formării enzimelor și sintezei 
proteinelor.“ 

În 1953 — adaugă Platt — James Watson și Francisc Crick au 
presupus că „molecula de ADN — substanța ereditară din celulă 
— este o moleculă formată din două lanţuri răsucite elicoidal... 
Aceasta sugerează mai multe alternative, care trebuie verificate ex- 
perimental“. Din acest motiv „În fiecare dimineață, la Labora- 
torul de biologie moleculară din Cambridge, Anglia, tabelele lui 
Crick sau Sidney Brenner sînt acoperite cu arbori logici“, 

În opoziţie cu această interpretare, logică și matematică în ace- 
lași timp, este, după judecata lui Platt, concepţia strict matema- 
tică, care se limitează la curbele de variaţie și la calculul de core- 
laţie, fără a merge la „înlănţuirile cauzale calitative“. 

Confruntînd cele două teze opuse la Conferința anuală de bio- 
fizică ţinută la Bruxelles în 1958, profesorul Leo Szilard, laureat al 
Premiului Nobel, spunea: 

" „Dacă faceți experienţe prost concepute și în ritm de cîte una 
la an, rezolvarea va necesita încă 50 de ani. Dar dacă întrerupeţi 
experimentele ca să vă gândiţi la modurile posibile de sinteză a 

proteinei, atunci nu vor mai fi decît 5 moduri diferite și nu 50. 
În acest caz va fi nevoie numai de cîteva experienţe pentru a ob- 
ţine sinteza dorită“. 

„Aceasta iese din sfera noastră. Aceasta e filosofie“, i-a replicat 
un specialist în microscopia electronică. 

„Eu nu discut cu oameni de știință de mîna a treia, discut cu 
oameni de știință de mîna întîi“, a răspuns Szilard. 

„Oamenii de știință de mîna întîi, spunea Platt, sînt aceia care 
consideră problema complet, adică experimental, matematic și lo- 
gic“. 

Mai importantă însă îi apare lui Platt logica. De accea, în 
concluzie, el spune că: „matematizarea fizicii și chimiei de azi este 
nelalocul ei, dacă nu chiar capabilă să ne inducă în eroare... Multe 
— probabil cele mai multe — din marile probleme au un carac- 
ter calitativ, chiar în fizică și chimie. Cu alte cuvinte, fenomenele 
pot fi prinse într-un lanţ logic sau într-un lanţ matematic. Lanţul 
logic este grosolan dar puternic. Lanţul matematic are ochiuri fine, 
dar este puţin rezistent. Problemele științifice pot fi excelent am- 
balate în lanţul matematic, dar nu pot fi păstrate în el, dacă în 
prealabil nu au fost prinse în lanţul logic... Măsurăm, deter- 
minăm, calculăm, dar nu excludem“. 

Cu ajutorul logicii lui Bacon, elaborată în continuare de Mill, 
operează și psihologia experimentală a lui Wundt, care așază la 
temelia ei principiul sintezei creatoare, împrumutat chiar din chimie. 

Psihologia asociaţionistă a lui Locke, Condillac și Herbart ope- 
rase cu conceptul de sumă, împrumutat din mecanica clasică. 

În sumă atributele întregului sînt identice cu acelea ale păr- 
pilor. În sinteză această identitate încetează, Ceea ce rămîne con- 
stant e numai legătura. Aceleaşi elemente, combinate în același mod, 
dau aceleași rezultate. 

În chimie, tainele acestor sinteze creatoare de noi proprietăţi 
au putut fi elucidate cu ajutorul analizei combinatorii din logica 
matematică. Acest lucru a fost posibil deoarece structura atomilor 
din moleculă este îndeajuns de bine definită, chiar dacă suficient 
de complexă este și ea. 

În psihologie însă, mult mai complexe sînt nu numai percep- 
țiile și actele de conduită, ci chiar și senzațiile și actele reflexe din 
care el= eventual s-ar compune. 

Psihclogia configurației, pe de altă parte, contestă însăși exis- 
tenţa separată a senzaţiilor și reflexelor și promovează la rang de 
fenomen prim, originar, percepţia însăşi, urmată de actul de con- 

duită. Ea, de asemenea, susţine prioritatea calităţilor configura- 
tionale, Gestaltaualităten, în termeni de care se încearcă să se 
determine și proprietăţile părților. Interpretarea nu mai este ana- 
lirică şi cauzală, ci configuraţională, structurală. Această determi- 
nare structurală a părților prin întreg nu mai poate fi însă ope- 
rată cu ajutorul logicii tradiţionale și nici cu acela al logicii ma- 
tematice. Cu atît mai puţin poate fi ea elucidată cu concursul 
“matematicii, Determinarea poate fi lămurită numai cu ajutorul 
logicii fenomenologice, pe care Wertheimer, Koeler şi Kofika o 
cunosc prin intermediul dascălului lor comun, C. Stumpf, care a 
fost elevul lui Brentano și profesorul cu care Husserl își susține do- 
cența. Apropierea de psihologie Husserl o făcuse sub vraja per- 
sonalităţii lui Brentano. De o aderență deplina a şcolii configu- 
rației la fenomenologia lui Husserl însă nu se poate vorbi. De 
altfel, exponenţii ei au fost preocupaţi în primul rînd de tehnica 
experimentală a cercetării, iar interpretarea logică și matematică 
au lăsat-o pe un plan secundar. 

Cu ajutorul logicii tradiţionale, cu caracter eminamente sub- 
srantival, Wundt a studiat conținutul conștiinței, adică percepțiile, 
emoțiile și voinţa în sine. 

Brentano în schimb studiază funcțiunea conştiinţei în raport cu 
lumea, pe. care conceptul de intenționalitate o defineşte. El cerce- 
tează actul de a percepe, nu percepţia ca atare, actul de a voi, 
nu voința în sine, trăirea emoției, nu emoția desprinsă de ea. Psi- 
hologiei conținutale, promovată de Wundt și Titchener, el ii opune 
o psihologie funcțională și procesuală. 

Fenomenologia lui Husserl este logica acestei psihologii, elabo- 
rată în raport cu ea. 

Sub influenţa ideilor lui Brentano, Kiilpe însuși — cel mai de 
seamă elev al lui Wundt — părăseşte interpretarea conținutală a 
conștiinței, susținută de dascălul său, și așază bazele școlii gîn- 
dirii, în care importante nu sînt ideile, ca în logica clasică, ci 
actul judecății, care operează uneori chiar fără idei. 

O interpretare similară a gîndirii a fost susținută de Binet în 
Franţa, dar independent de preocupările psihologiei germane. 

La o logică adecvară pentru interpretarea noii psihologii Binet 
nu a procedat. Preocupările logice sînt însă prezente în lucrarea 
de sinteză a lui Kiilpe Realizarea, dar elaborarea lor sistematică 
a fost întreruptă de moartea sa prea timpurie. Preocupări simi- 
lare apar și în fenomenologia lui Husserl. 

Noua interpretare funcțională a psihologiei, propusă de Bren- 
tano, este dusă în Statele Unite ale Americii de către J. Angell, 
unde ea se bucură de o primire foarte favorabilă și datorită fap- 
tului că James însuși militase pentru idei asemănătoare. Impor- 
tul însă e făcut fără valorificarea conceptului de intenţionalitate, 
pe care-l părăsește și Angell. O valorificare a acestui concept 
apare, în schimb, în psihologia și logica transacţională ale lui 
J. Dewey, elaborate mai tîrziu. 

Un elev al lui Angell şi Dewey, anume J. Watson, transferă 
interpretarea funcţională a psihologiei de la conştiinţă la conduită, 
punînd astfel bazele behaviorismului, care va lua o dezvoltare deo- 
sebită, devenind aproape o psihologie naţională. Reducînd con- 
duita psihică la reflexe, el leagă psihologia de fiziologie și are 
sentimentul că interpretarea psihologică poate fi operată numai 
cu ajutorul matematicii. 

De fapt acest transfer de la conștiință la conduită fusese fă- 
cur mai înainte de către Pavlov, Behterew și Janet. 

Cl. Hull elaborează interpretarea sa neobehavioristă cu ajuto- 
rul logicii matematice. 

La determinarea matematică şi logic-matematică E. L. Tolman 
adaugă și determinarea logică, cu ajutorul căreia încearcă să la- 
murească semnificația conduitei sub unghiul adaptării la lume a 
organismului. Interpretarea sa e și prospectiză, nu numai cauzală. 
Modelul de interpretare a conduitei umane social-culturale, propus 
de el în Teoria generală a acțiunii, redactată de Parsons și Shills. 
valorifică însă prea puţin logica, chiar dacă el militează pentru 
o teorie logică a psihologiei și nu pentru reducerea ei la axiome. 
teoreme, definiţii și reguli, cum face Sears în aceeaşi lucrare. De 
teoria valorilor, susținută de Shills, se apropie și Tolman, iar 
Allport promovează și fundarea ei pe conştiinţă, nu numai pe 
conduită. La legile nomotetice, cu caracter matematic și logic-ma- 
tematic, Allport adaugă însă conceptul de înțelegere din logica 
ştiinţelor spiritului, propusă de Dilthey și Spranger, pe de o parte, 
de Windelband și Rickert, pe de altă parte. Cu ajutorul descrierii 
ideografice el încearcă să determine şi să lămurească conceptul de 
individuaţie din psihologia persoanei, al cărui promotor >i chiar 
fondator el este. 

Pentru o poziţie asemănătoare militează în domeniul psiho- 
logiei persoanei și H. Thomae în R. F. Germania. 

Psihologia elaborată ca știință a naturii nu a putut aborda 
însă sintezele majore ale vieţii psihice şi cu atît mai puţin a putut 

ea lămuri conduita persoanei în societate sub unghiul valorilor 
. - Lă . v bd 
culturale, cu care pornirile ereditare trebuie să se pună în acord. 


De aceea Dilthey propune o nouă psihologie, elaborată ca 
ştiinţă a spiritului, care să lumineze aceste probleme majore ale 
condiţiei umane, ce nu pot fi interpretate în termeni de fiziologie. 
În acest scop el propune şi o nouă logică, inspirată în primul rînd 
din Hegel, dar filtrată şi prin filosofia vieţii, promovată de Scho- 
penhauer și mai ales de Nietzsche. 

Psihologia constituită ca știință a naturii explică întregul 
prin părţi în mod analitic și cauzal, urmărind numai exactitatea, 
care este însă iluzorie, deoarece sacrifică validitatea. Psihologia ca 
știință a spiritului, propusă de Dilthey, încearcă să înțeleagă ros- 
tul părții în întreg sub unghiul adaptării, conservării și dezvoltării 
sale în lume, care în cazul omului este societatea cu valorile sale 
culturale. Științele naturii explică întregul prin părți în mod ana- 
litic şi cauzal şi operează cu matematica. Științele spiritului inter- 
pretează partea prin finalitatea întregului în mod sintetic și te- 
leologic şi operează numai cu ajutorul logicii, care nu este însă lo- 
gica tradițională — analitică şi cauzală —, ci logica spiritualistă — 
sintetică și teleologică. 

La interpretarea inteligenţei, emoţiilor și voinţei prin persoană 
şi a persoanei prin societate, Spranger adaugă și interpretarea lor 
prin spiritul absolut din Fenomenologia spiritului a lui Hegel, dar 
fără a valorifica legile dialectice. Cum însă determinarea părților 
prin întreg a apărut și în psihologia configurației, elaborată ca 
ştiinţă a naturii, între cele două psihologii Spranger întrezărește 
nu numai o posibilitate de colaborare, ci și o sinteză. 

Pentru o poziţie asemănătoare pledează și Windelband și 
Rickert, care se inspiră însă din Kant. Ei încearcă să fondeze în 
mod obiectiv valorile, așa cum Cohen și Natorp au căutat să în- 
temeieze în mod obiectiv adevărul pornind tot de la Kant. În 
domeniul științelor social-istorice ei susțin astfel descrierea ideo- 
grafică a relaţiilor spirituale dintre individ și societate, văzută din 
unghiul bunăstării materiale și spirituale pe care cultura o definește. 
Obiectul descrierii ideografice sînt semnificaţia omului în societate 
si finalitatea lui sub unghiul dezvoltării culturale, ambele in- 
dividuate. 

Psihologia experimentală a lui Wundt, psihologia adîncimii a 
lui Freud, Adler și Jung, psihologia configurației, spune W. Metz- 
ger, au pătruns și în celelalte ţări, în S.U.A. mai ales. Psihologia 

ca știință a spiritului a rămas în graniţele Germaniei, in care a 
stăpînit însă mai mult decît celelalte curente, adaugă el. 

Dar psihologia elaborată ca ştiinţă a spiritului a fost promo- 
vată peste ocean de G. W. Allport, însuşita fiind de o seamă din 
numeroșii săi elevi. Cu greu s-ar putea spune apoi că în R. F. Ger- 
mania psihologia înţelegerii ar trage mai greu în cumpănă decît 
psihologia configurației şi a întregului, psihologia adîncimii şi psi- 
hologia existenţialistă, de inspirație eminamente fenomenologică . 

Psihologia fenomenologică și existenţialistă a pătruns, de ase- 
menea, și în S.U.A. 

Pe de altă parte, în toate țările socialiste predomină inter- 
pretarea dialectică a psihologiei, logicii și matematicii. 

Într-o anumită etapă, mai ales în U.R.SS,, a stăpînit inter- 
pretarea materialistă sub semnul reflexologiei lui Behrerew, care 
a fost însă mai aproape de doctrina materialismului vulgar decit 
de aceea a materialismului dialectic. Pe aceeași poziție s-a aşezat 
și behaviorismul lui Watson, cu toate că el este inspirat și din 
Pavlov, care nu a aderat nicicind la interpretarea mecanicistă a lui 
Behterew, 

În schimb, Vigotski, Rubinstein, Leontieff, Luria etc. elabo- 
rează o psihologie in cadrul materialismului dialectic. La studiul 
conduitei ei adaugă pe acela al conștiinței, abordind însă și sin- 
tezele superioare, conjugate cu suprastructura socială, nu numai cu 
infrastructura biologică. La determinarea analitică şi cauzală, ei, 
de asemenea, adaugă pe cea sintetică și prospectivă, susținind atit 
interpretarea lor matematică, cît și pe cea logică. Cu alte cuvinte, 
ei se apropie de completitudinea de determinare, pe care H. Tho- 
mac atit de mult o apreciază în cazul lui Rubinstein, al cărui 
tratat este tradus şi în limba germană. 

La asemănările şi deosebirile din logica clasică, dialectica spi- 
ritualistă a lui Hegel adaugă și principiul interconexiunii univer- 
sale, cu ajutorul căruia el abordează relaţiile dintre parte şi întreg 
în comprehensiune, ce nu mai pot fi interpretate pe bază de 
identitate. El adaugă apoi şi principiul conexiunii cauzale, cu care 
rezolvă procesualitarea saltului calitativ din dezvoltare, pe care 
identitatea, de asemenea, nu-l mai poate lămuri, deoarece efectul 
nu este egal nici cu cauza și nici cu scopul. La temelia legilor 
dialectice stau aceste două principii. 

Dar în dialectica sa spiritualistă, Hegel, la fel ca și Platon, 
susține numai determinarea sintetică şi teleologică a celor două 
principii de bază, nu şi determinarea lor analitică și cauzală, pe 

care el o neagă. Precum, dealtfel, el neagă şi logica formală a lui 
Aristotel, clădită pe identitatea absolută şi astfel abstractă, nu 
concretă; metafizică, nu dialectică. 

Cu alte cuvinte, el susține numai determinarea sintetică a spi- 
ritului individual subiectiv prin cel social obiectiv. 

La rîndul său acesta este interpretat prin cel absolut. Spiritul 
absolut e întregul suprem și finalitatea ultimă, din care spiritul 
subiectiv și cel obiectiv fac parte şi spre care ele se îndreaptă. 

Logica ştiinţelor spiritului, elaborată de Spranger, nu face 
altceva decît să reitereze dialectica spiritualistă a lui Hegel, dar fără 
legile ci dialectice, care nu pot fi reduse la principiile logice, așa 
cum Spranger înclină să creadă. 

În momentul însă cînd Marx și Engels înlocuiesc interpretarea 
idealistă a dialecticii cu cea materialistă, ei cuprind în cîmpul 
ei de determinare nu numai științele social-culturale, ci şi științele 
biologice şi fizice, în care determinarea analitică și cauzală a jucat 
un rol prea deosebit pentru a putea fi ignorată. În acest mod, 
la determinarea părţilor prin întreg, cu caracter sintetic și teleo- 
logic, ei adaugă și determinarea întregului prin părţi, cu caracter 
analitic și cauzal. La determinarea comprehensivă a relaţiilor din- 
tre parte și întreg pe bază de interconexiune reciprocă şi la de- 
terminarea evolutivă a relaţiilor dintre cauză, efect și scop pe bază 
de conexiune în timp, ei adaugă apoi şi determinarea extensivă 
a singularelor în clase pe bază de asemănări şi deosebiri din logica 
lui Aristotel, pe care ei o păstrează şi nu o înlătură, cum a făcut 
Hegel. Cele trei determinări sînt operate atît logic, cît şi mate- 
matic. În acest mod ei satisfac completitudinea de determinare a 
Logosului în lume şi în cunoaștere, iar logica dialectică devine 
însăși logica ştiinţei. 

Matematica, logica matematică şi logica tradiţională sînt instru- 
mente diferite, dar ele susțin numai determinarea analitică și cau- 
zală. 

Diferite sînt şi logica dialectică spiritualistă şi logica științelor 
spiritului, dar ele au în comun determinarea sintetică și teleo- 
logică. | 

Logica fenomenologică, pe de altă parte, la fel ca şi intui- 
ționismul lui Bergson, promovează numai pătrunderea directă în 
esenţa fenomenelor. 


Logica dialectică, așa cum Marx a aplicat-o iar Engels a cău- 
tat să o elaboreze, pledează pentru întregirea reciprocă dintre 

determinarea analitică și cauzală cu cea sintetică și prospectivă, 
operate toate logic și: matematic. 

Pentru o poziție asemănătoare a militat și Goethe în teoria 
sa asupra fenomenului originar, a cărui determinare intuitivă nu 
trece nici peste analiză și sinteză, nici peste cauzalitate și finali- 
tate, ci prin ele. De aceea, alături de Hegel și Kant, Marx și Engels 
menționează printre precursori și pe autorul lui Faust. 

În consecință, la temelia ştiinţei nu stau numai asemănările 
şi deosebirile dintre singulare, operate cu ajutorul principiilor lo- 
gice, ci și legăturile dintre parte şi întreg, apoi întreg și lume, 
operate cu ajutorul interconexiunii universale, precum şi succe- 
siunea dintre cauză, scop și efect, operată cu ajutorul conexiunii 
în dezvoltare din curgerea vremii. În fond, logosul însuși în ac- 
cepţia heracliteană, preluată de interpretarea dialectică, nu în- 
seamnă numai identitate, ci și legătură cu „înţeles, precum şi direc- 
ție de evoluţie spre tot mai multă ordine în lume și în cunoaştere. 

Interpretarea mecanicistă a psihologiei, susținută de Behterew 
și Kornilov, a stat faţă în faţă cu psihologia din ţările apusene, 
fără, să aibă un schimb de idei cu ea. Aceasta chiar dacă ea era 
inspirată în bună parte din materialismul francez și găsise un 
reprezentant zelos în Watson. 

Interpretarea dialectică a psihologiei, elaborată de Vigotski, 
Rubinstein, Leontieff, Luria etc. în Uniunea Sovietică, la fel ca și 
aceea din celelalte ţări socialiste, găseşte un ecou tot mai mare şi 
în psihologia din ţările occidentale, în care ca este tot mai mult 
apreciată pentru contribuția ei proprie, deosebită. 

Psihologia dintre cele două războaie a fost, dealtfel, sub im- 
periul școlilor, care mai mult s-au combătut decît s-au întregit. 

Psihologia care a urmat celui de-al doilea război mondial este 
însă sub semnul efortului spre sinteză. 

Problemele diferitelor orînduiri și țări variază, pe bună drep- 
tate, dar limbajul logic și matematic al ştiinţei, precum și tehnica 
de cercetare a problemelor sînt aceleași. 

Cu ajutorul lor sperăm să ajungem și la o înţelegere asupra pro- 
blemelor ce variază în spaţiu și evoluează în timp, fără a ieşi 
însă de sub imperiul Binelui, Adevărului și Frumosului, spre care 
năzuim cu toţii. 

Dezvoltarea științei, pentru care face atitea sacrificii țara noas- 
iră, este în slujba acestui ideal. 

Tehnica laborioasă a cercetării și haina logică și matematică 
a teoriei sînt mijloacele sale. 

CAPITOLUL II 


DETERMINAREA MATEMATICĂ 


La temelia judecății matematice, spune J. Piaget, stau operaţiile 
de egalitate asupra conceptelor de cvoțietate şi cvantitate. 

Cvoţietatea apare în aritmetică și algebră. Ea definește locația 
punctuală în spaţiu și timp a ființelor și obiectelor, cu abstracție 
totală față de conţinutul lor. Numărul o exprimă. 

Cantitatea apare în geometrie și defineşte dimensiunea spa- 
țială. În mecanică apare curgerea timpului, cantitatea forței etc. 

Locaţiile punctuale pure sînt prin definiţie discontinue. Ele 
există sau nu există, iar terța stare nu o admit. Ca atare ele re- 
prezintă o totalitate în care sistemul de numerotare, deci totul, 
este introdus de om. 

Cvantitatea din geometrie și mecanică — la fel ca și cea din 
ştiinţele fizice, biologice și social-umane — este o dimensiune con- 
tinuă, supusă omogenităţii. Ea exprimă o totalitate cu un tot. 

În matematica clasică a stăruit ipoteza că dimensiunea continuă 
din geometrie sau mecanică poate fi exprimată prin totalitatea 
discontinuă din aritmetică. Euclid, de pildă, a definit dreapta 
ca o succesiune de puncte, planul ca o alăturare de drepte, iar spa- 
piul ca o suprapunere de plane. Totul continuu era clădit din 
puncte discontinue. Dimensiunea din geometrie era astfel interpre- 
tată în mod analitic cu ajutorul punctelor sau numerelor din arit- 
metică. Cu ajutorul acelorași numere a încercat Weierstrass și elu- 
cidarea fundamentelor analizei sau calculului infinitesimal, în care 
apar numerele fracţionare, cu caracter continuu. Aritmetica și al- 
gcbra au fost bazate pe numerele întregi. 


Această explicare analitică a cvantității continue — care este 
o totalitate cu un tot — prin cvoțietatea discontinuă — care este 
o simplă totalitate — a dus în mod inevitabil la contradicții. O 


dară fiindcă din locaţia punctuală pură, lipsită de orice conți- 
nut, nu poate fi construită dimensiunea, care are un conţinut. A 
doua oară, fiindcă totul nu poate fi redus la suma părților sale. 

! Atomul, de pildă, nu este egal cu totalitatea particulelor, așa 
iprecum organismul nu e totuna cu suma celulelor. Ambele sînt, 
'de fapt, o structură, în care importante sînt și modurile de con- 
jugare și integrare. Precum și alţi factori. 

Pentru a înlătura aceste contradicții — precum şi pe cele 
generate de raportul dintre finit și infinit — Cantor a propus 
construirea edificiului matematic pe conceptul de mulţime, nu pe 
cel de număr-atom sau locaţie punctuală pură. 

Numerele-atomi din aritmetica lui Pitagora formau o simplă 
totalitate, deoarece ele erau discontinue. Conceptul de mulțime — 
la fel ca și cel de clasă din logica lui Aristotel — este o tota- 
litate definită prin atributele comune. 

> Clasa, desigur, nu mai este o totalitate simplă, deoarece în ea 

apar atributele comune, prin care singularele se aseamănă. Ea nu 
este un tot, în care părțile se leagă, fiind intrapuse, nu juxta- 
puse. În sistem sau structură relațiile însă nu mai sînt de simplă 
contiguitate sau succesiune, ci de interconexiune. Cu alte cuvinte, 
clasa este încă o determinare în extensiune, care afirmă numai 
atributele comune. Structura afirmă și interconexiunea, care apare 
în relaţiile părților din întregul cu care se ocupă determinarea din 
comprehensiune, 

Din aceste motive nu este nici o mirare că impasurile au ră- 
mas și'în teoria mulțimilor și nu au putut fi înlăturate decît cu 
ajutorul conceptului de structură, care este o totalitate cu un tot. 
Adică o unitate în multiplicitate, determinată nu de suma părților 
ce se aseamănă, ci de modul lor de conjugare în întregul care le 
cuprinde. Intrapuse fiind în întreg, părţile însă nu mai sînt nici 
independente şi nici discontinue. Ele depind de întreg, fiind și 
continue. Continuitatea şi discontinuitatea sînt astfel afirmate și 
în cvoţietate, nu numai în cvantitate. Numerele continue au fost, 
dealtfel, descoperite chiar de Pitagora în legătură cu regula care-i 
poartă numele. Ele apar, de asemenea, în raportul dintre circum- 
ferinţa cercului și diametrul său, stabilit de Arhimede. Contrazi- 
cînd idealul de exactitate al cvoţietăţii absolute, ele au fost nu- 
mite numere incomensurabile și astfel iraționale. De fapt, ele sînt 
la fel de raţionale ca şi cele reale sau întregi, dar nu mai satisfac 
exactitatea deplină a determinării, ci introduc o indeterminare, 
care practic este fără importanţă. Din acest motiv, N. Wiener 
a recomandat construirea computerelor tot în sistem digital dis- 
continuu, nu în sistem continuu. 

ARITMETICA LUI PITAGORA ȘI GEOMETRIA LUI 
EUCLID 


Obligară de nevoile practice, omenirea a valorificat operaţiile 
de adunare și scădere cu mult înaintea aritmeticii lui Pitagora, așa 
cum răbojul arată. Răbojul însă privește numărul oilor sau pe 
acela al boilor, nu și numărul în general. El priveşte singularele 
din diversele specii, nu locaţiile punctuale pure din suprema ge- 


neralia, la care aritmetica lui Pitagora se limitează, așa cum 
arată Whitehead. 


Astfel elaborată, aritmetica, judecată sub unghi logic, înseamnă 
o determinare în extensiune care se aplică operaţiilor de adunare, 
scădere, înmulțire și împărțire, precum și celor de ridicare la 
pătrat și scoatere de rădăcină, efectuate cu locaţiile punctuale pure, 
pe care numerele le exprimă. 


Numărul din aritmetică a fost, de fapt, o cvoțietate absolută 
și astfel discontinuă, ca și atomul lui Democrit sau „ideea“ lui 
Platon. De aci și expresia de număr-atom. 


Entităţi discontinue și independente au fost dealtfel pentru 
Platon chiar și ființele geometrice, definite prin „ideea“ de punct, 
dreaptă, plan, spaţiu, ori trilater, patrulater, cerc etc. Simple și 
independente fiind, determinarea lor putea fi numai extensivă. 
Euclid, în schimb, a considerat fiinţele geometrice drept compuneri 
de unghiuri și drepte. Determinarea lor însă este comprehensivă și 
relaţională, nu extensivă și substantivală. 

La temelia operaţiilor aritmetice stau legile reflexivităţii, si- 
metriei și tranzitivirății. 

Reflexivitatea definește egalitatea dintre a și a, adică identita- 
tea fiinţei cu ea însăși. Ea apare ca un adevăr banal, un truism. 
În fond însă, spune Einstein, ea este poate cea mai mare descope- 
rire din istoria științei. Căci ființa noastră din momentul a nu 
mai este perfect identică cu cea din momentul b, așa cum observă 
Bergson și James. Structura atomilor, în orice caz, s-a schimbat. 
Precum s-au schimbat gîndurile, sentimentele. În varianţa senzo- 
rială a trăirilor noastre știința caută însă invarianţa continuității) 
din discontinuitate, pe care identitatea dintre a şi a o afirmă. Cu! 
alte cuvinte, ea începe cu invarianţa raţională din varianţa sen- 
zorială. Portretul mamei sale, făcut de Rembrandt, nu e fotogra- 
fie dintr-un anumit loc și moment dat, ci este sinteza tuturor cli- 

pelor vieţii ei. El e identitatea ființei cu ea însăși, în ciuda 
schimbărilor intervenite. 

Dacă a însă este egal și cu b, atunci b este și el egal cu a. 
Aceasta este legea simetriei. 

Şi dacă a este egal cu b, iar b este egal cu c, atunci și a este 
egal cu c. Aceasta este legea tranzitivităţii. | 

Fără aceste trei egalităţi operaţiile aritmetice nu sînt cu putință. 
Cu ajutorul lor ele sînt posibile. 

Principiul omogenităţii spaţiului, timpului şi masei, pe care 
Newton clădește mecanica sa, este definit prin aceleași legi. El, 
de asemenea, este definit prin legea comutativităţii, asociativității 
și distributivităţii din algebră etc. 

Legile aritmeticii, algebrei și analizei stau la baza măsurării 
fenomenelor biologice și social-umane, așa cum Stevens a arătat 
în al său Tratat de psihologie experimentală. 


Pitagora, Platon și Aristotel au studiat însă logosul lumii numai 
sub unghiul ordinii de clase a singularelor, în care unitatea din 
multiplicitatea ființei sau obiectului material era adusă de 
„ideea“ sau „substanţa“ spirituală. Unitatea şi multiplicitatea cor- 
pului erau astfel în lumi diferite. Materia era simplă multiplici- 
tate de atomi, în care unitatea o aducea „ideea“ sau „substanţa“ 
svirituală, care „făcea fiinţa să fie ceea ce ea este și să difere de 
altele.“ Interpretarea era strict substantivală şi atributivă, deoarece 
deosebirea dintre diversele entităţi substantivale era adusă numai 
de atribute. 


La determinarea substantivală și atributivă a ordinii de clase 
din logica lui Aristotel, geometria lui Euclid, la fel ca și logica 
stoică, adaugă pe cea relațională din comprehensiune. Unitatea 
corpului și ființei nu mai este adusă de substanţa spirituală, care 
transcende materia, ci de organizarea materiei însăşi, definită prin 
modurile de conjugare şi integrare a părţilor în întreg. Cu ace- 
leaşi cărămizi putem construi toate casele din lume, fără ca ele 
să se repete. Diferenţierea stilului lor este generată de modurile de 
așezare a căramizilor. 

În cadrul viziunii sale strict substantivale, Democrit a interpre- 
tat ordinea lumii numai analitic, anume ca o compunere de atomi, 
dependentă de atomi. 

În contextul aceleiași aprehensiuni substantivale și atributive 
Platon interpretează însă ordinea lumii sintetic, anume prin acţiu- 
nea substanţei asupra fiinţei. 

Democrit este materalist, iar Platon idealist, spiritualist. Aris- 
totel, în schimb, este dualist. În acest mod determinarea combinării 
pe care el o încearcă între cosmologia lui Democrit și ontologia 
lui Platon este atît analitică, cît și sintetică. 

În momentul cînd la aprehensiunea substantivală și atributivă 
Euclid adaugă și pe cea relațională, el propune și o elaborare 
nouă a ştiinţei, anume pe cea axiomatică. 

La temelia științei, după el, nu este nici multiplicitatea atomi- 
lor lu: Democrit, nici unitatea substanţei lui Platon și nici amîn- 
două, cum este cazul la Aristotel. Ci la temelia științei, după 
el. stau o seamă de adevăruri prime, care se impun cu evidenţă 
deplină pe bază de intuiţie rațională și pe care le numește axiome 
sau postulate. Din aceste adevăruri prime, de ordin întuitiv-raţio- 
nal, ştiinţa deduce pe cele secundare din teoreme pe bază de de- 
monstrație, care respectă anumite reguli și se conformează unor 
anumite definiții. La explicarea analitică din cosmologie şi la in- 
terpretarea sintetică din ontologie el adaugă astfel determinarea 
axiomatică din geometrie, pe care Descartes o va așeza la baza 
discursului său, considerînd-o drept unica metodă a științei, elabo- 
rată astfel strict deductiv, nu și inductiv, 

Este cazul să observăm că postulatele pe care elaborarea axio- 
matică a științei cu caracter deductiv se bazează sînt și ele dis- 
continue și independente, ca și cvoţietăţile din aritmetică, în ter- 
meni de care Euclid a definit dealtfel dreapta, planul și spaţiul. 

În geometria spaţiului curb, elaborată de Riemann, această in- 
dependență rămîne valabilă numai pentru spaţiul plan, care este 
o simplă instanță particulară în numărul infinit al celorlalte 
instanţe posibile. Natura și dependența axiomelor devin astfel o 
funcţie a curburii spaţiului. 

Arhimede, pe de altă parte, aplică conceptele de cvoţietate 
şi cvantitate versus număr şi dimensiune şi în statică, pe care 
se baza construcţia de poduri, diguri, forturi și cetăţi. El, de ase- 
menea, susține interpretarea analitică a cvantităţii continue prin 
cvoţietatea discontinuă, chiar dacă interpretarea sa, la fel ca şi 
aceea a lui Euclid, este în primul rînd relațională, nu substanti- 
vală şi atributivă. De procesualitatea mișcării în timp Euclid s-a 
ferit. Arhimede, la fel ca şi Aristotel, a abordat-o, dar elaborarea 
ei științifică o va aduce numai mecanica lui Galilei, Kepler și 
Newton. 

În biologia, psihologia, politica, etica şi estetica lui Aristotel, 
conceptele de număr şi dimensiune nu au apărut, deoarece aceste 

discipline științifice erau bazate numai pe descrierea și clasificarea 
din extensiune sub unghiul ordinii de clase, nu și pe determinarea 
analitică și sintetică din comprehensiune. Descrierea și clasifica- 
rea singularelor în ordinea de clase a fost numai în termeni de 
asemănări şi deosebiri. Analiza și sinteza solicitau principiul co- 
nexiunii cauzale, cu care Aristotel, cum vom vedea, se va ocupa 
numai în ontologie şi în logica generală, nu şi în logica sa for- 
mală. În diversele specii și genuri care reprezentau clasele, numă- 
rul singularelor apoi nu interesa. De aceea interpretarea sa din 
științele lumii reale, din psihologie în orice caz, a fost operată 
numai cu ajutorul logicii, nu și cu acela al matematicii. În logică 
însă a valorificat numai determinarea în extensiune, nu și pe cea 
din comprehensiune, redusă la cea din extensiune, așa cum arată 
caracterologia sa, precum și aceea a lui Teofrast. 


DISCURSUL LUI DESCARTES. 
ALGEBRA ȘI GEOMETRIA ANALITICĂ 


Focul, spune Aristotel în Fizica sa, este o descompunere a 
corpului în materia pămintească și substanţa cerească. Materia 
rămîne pe pămîntul căruia îi aparține, iar substanța spirituală se 
înalță spre cerul de unde a venit. 

Interpretarea este operată cu ajutorul logicii de clase din 
extensiune, bazată pe descriere și clasificare în termeni de asemă- 
nări și deosebiri de ordin substantival și atributiv. 

Arhimede, în schimb, explică cufundarea corpurilor în apă 
prin raportul dintre greutate și volum. Eureka, a rostit el în mo- 
mentul cînd a descoperit această lege, care, la fel ca și acelea ale 
lui Euclid, este o determinare relaţională în comprehensiunea 
cantitativă. Căderea corpurilor însă nu a putut-o lămuri nici el, 
deoarece îi lipsea atît conceptul de inerție și masă, cît și mij- 
loacele matematice mai complexe de abordare a relaţionalităţii. 
Legitatea matematică a căderii corpurilor va fi însă elaborată 
de Galilei și Newton tocmai cu ajutorul acestor concepte. Precum, 
desigur, și cu ajutorul raportului dintre variabilă și functie, 
mijlocit de algebra arabă şi elaborat de Oresme, Vieta şi Fermat. 
Descartes va așeza acest concept la temelia discursului său asupra 
metodei. De aceea algebra nu înseamnă numai o generalizare a 

aritmeticii, obținută cu ajutorul simbolurilor abstracte, pe care 
literele le exprimă. Ea este și studiul relației dintre variabilă și 
funcţie. Alături de algebra clasică, cu caracter comutativ, avem 
apoi noua algebră non-comutativă, elaborată de Grassmann. 

Determinarea Logosului lumii sub unghiul ordinii de clase din 
extensiune înseamnă doar descriere și clasificare în termeni de 
atribute comune sau diferite. Determinarea sa sub unghiul rela- 
ționalităţii din comprehensiune înseamnă și o explicare. Această 
explicare însă nu mai este bazată pe asemănări și deosebiri, ci pe 
interconexiune. Inima și plămînii nu se aseamănă, dar colaborează 
împreună, întregindu-se reciproc, sub unghiul unității funcţionale 
a fiinţei, pe care se bazează atit adaptarea la mediu, cît și con- 
servarea și dezvoltarea fiinţei. În fond, conceptul de Logos re- 
prezintă în primul rînd aceste legături cauzale cu înţeles dintre 
variabilă și funcţie, întreg și parte etc. Asemănările par a fi 
adiacente. 

Succesul elaborării matematice a legilor dinamice din mecanică 
a fost atît de mare, încît timp de aproape trei veacuri restul 
ştiinţelor au depus toate eforturile spre a deveni și ele mecanici: 
a trupului la Descartes, a sufletului la Locke, Condillac și Herbart 
şi a societății la A. Comte, H. Spencer și Spiru Haret. 

1. Ordo et mensura. La temelia științei stă astfel exprimarea 
matematică a fenomenelor sau măsura, pe de o parte, și interpre- 
tarea, tot matematică, a relaţiilor dintre ele, pe baza raportului 
dintre variabilă și funcţie, pe de altă parte. Măsura e concept 
matematic. Interpretarea e concept logic. 

Obiectele și Finel, desigur, diferă, dar ele au toate întindere, 
spune Descartes. Precum ele au și greutate sau masă, adaugă 
Newton. Ele, de asemenea, au forță și energie, se spune în con- 
tinuare. Funcţiile biologice și social-umane au apoi grad de 
dezvoltare. Ele sînt astfel accesibile limbajului matematic, iar 
relaţiile dintre ele pot fi exprimate prin raportul dintre variabilă 
şi funcție. 

Este adevărat, spune Descartes, că ceara, de pildă, are și mi- 
ros și gust. Precum ea are şi culoare. Dar aceste atribute secun- 
dare, de ordin calitativ, sînt aduse de simţurile omului. Ca atare 
ele sînt subiective, nu obiective; extrinsece cerii, nu intrinsece ei. 
Sub unghi intrinsec și astfel obiectiv, ceara nu are decît întin- 
dere. Și greutate, ar adăuga, pe bună dreptate, Newton. 

Atît întinderea însă, cât şi greutatea, precum și forța, apoi 
energia, sînt supuse divizibilității. În consecinţă, ele pot fi deter- 

minate analitic cu ajutorul matematicii. Cwantitatea este redusă 
la cvoțietatea care o determină și o exprimă. 

2. Quid sit maxime simplex. În virtutea acestei divizibilități 
a cvantităţii continue în cvoţietate discontinuă, știința începe cu 
determinarea cantitativă a elementelor simple, care sînt realitatea 
primă sau ultimă. Ea continuă cu compunerea lor, care la Descar- 
tes și Newton este numai sumativă. Arta combinatorie a lui Leib- 
niz introduce şi determinarea întregului prin modurile de conju- 
gare a părţilor sale, care este relaţională. 

3. Arcul reflex. La conceptul substantival și atributiv de atom 
din vechea cosmologie și la cel de relaționalitate dintre variabilă 
si funcţie din statică și dinamică, Descartes adaugă și arcul 
reflex, prin care încearcă să explice procesnalitatea acțiunii, susţi- 
nînd egalitatea dintre stimul și efect. Cercetările ulterioare de bio- 
logie şi psihologie stabilesc însă numai legătura mai mult sau mai 
puţin constantă dintre stimul și reacţie, nu şi egalitatea lor, așa cum 
arată legea lui Fechner. 

O mașină, anume una hidraulică, spune Descartes, pare a fi 
și corpul uman. În consecinţă, legile sale sînt tot fizice. Ciber- 
netica de azi afirmă însă această asemănare numai pentru o mică 
parte din activitatea organismului, care se aseamănă cu aceca a 
mașinilor. Modelul hidraulic, propus de Descartes, rămîne și el, 
dar numai pentru funcţiile organismului comune cu acelea ale 
maşinilor. 

4. Cogito. Fiinţa umană însă, adaugă Descartes, nu este numai 
intinderea materiei în spaţiu, supusă divizibilității, ci și gîndire, 
rațiune. Cugetarea nu este însă numai funcţia primă a raţiunii, ci 
și actul prim al cunoașterii, prin care luăm cunoştinţă de existenţa 
noastră În lume. Ea este actul prim de conștiință, de la care pur- 
ced toate celelalte cunoştinţe. Obiectul ei este reflectarea obiec- 
tivă a lumii interioare și exterioare în condițiuni de claritate, 
distincţie şi precizie, care duc la adevăr. 

5. Intniţie şi deducție. Cunoaşterea care duce la adevăr este 
însă de două feluri. Una este bazată pe intuiție, iar cealaltă pe 
deducție. 

„Prin intuiție — afirmă Descartes în Reguli — înțeleg nu 
şovăielnica încredințare a simţurilor sau judecata înșelătoare, pe 
care o formează greșit imaginaţia, ci un concept atît de limpede 
şi de delimitat al intelectului pur și încordat, încît să nu mai ră- 
mînă nici un fel de îndoială despre lucrul pe care îl înţelege, sau 
— ceea ce este același lucru — un concept neîndoielnic al intelec- 

tului pur şi încordat, care se naște din lumina naturii și este mai 
cert decît deducţia însăși, deoarece e mai simplă, despre care 
totuși am arătat că nu poate fi rău efectuată de către om“. 

Intuiţia stabileşte astfel adevărurile prime, care se impun cu 
evidență deplină şi satisfac principiul rațiunii suficiente. Axiomele 
din matematică le ilustrează. La fel de evidentă este conștiința 
propriei noastre existențe din Cogito, ergo sum; apoi ideea ato- 
mului ca element prim al materiei etc. 

Această intuiţie poate fi obţinută numai cu ajutorul raţiunii 
pure, ca și la Platon. Ea nu poate fi mijlocită de simţurile care 
inșală. La Platon însă, intuiţia raţională în esenţa lucrurilor e 
sintetică. La Descartes ea este analitică. Sintetică va redevui ca 
și la Poincaré, Brouwer și Heyting, pe de o parte, la Husserl, pe 
„de altă parte. La ei intuiţia este un act complex de cunoaștere, 
deoarece ea operează asupra structurii, care este o unitate în mul- 
tiplicitate. La Platon ea opera asupra „ideii“, concepută ca o uni- 
tate simplă sau entitate metafizică. Simplă era și intuiţia lui Euclid 
și Descartes asupra punctului sau dreptei, considerate ca entități 
prime. Analitică era apoi intuiţia trilaterului cu drepte și unghiuri 
egale, precum și aceea a dreptelor paralele. 

oua modalitate de a ajunge la adevăr este aceea a de- 
monstraţiei, prin care Descartes definește „tot ceea ce se poate 
deduce cu necesitate din anumite lucruri cunoscute în mod sigur“. 
Deducţia teoremelor din axiome ilustrează această cunoaștere prir 
demonstraţie. Demonstrația este operată pe baza unor ez şi 
în conformitate cu o seamă de definiții. 

La temelia discursului cartezian stă, de fapt, modelul geome- 
iriei lui Euclid. Fondatorul geometriei a aplicat însă această mce- 
todă deductivă numai în geometria plană. Descartes o aplică și 
în mecanică, precum și în oricare altă știință, cu observaţia că 
pentru el, ca și pentru Newton, știință este numai cunoașterea 
care îmbracă haina matematică. Această interpretare a științei în 
perspectiva conceptului de matPesis universalis defineşte și discur- 
sul lui Leibniz, cu deosebirea numai că la determinarea mate- 
matică, bazată pe algebră şi analiză versus calcul infinitezimal, 
el adaugă și arta combinatorie universală, din care se va naşte 
logica matematică, ce abordează modurile de compunere a părți- 
lor în întreg. 

Ordinea de clase, clădită pe asemănări și deosebiri, pe care lo- 
gica lui Aristotel se bazează, este astfel înlocuită cu determinarea 

matematică, clădită pe principiul interconexiunii, operat cu ajutorul 
raportului dintre variabilă și funcție. 

Variabila exprimă mărimea independentă, care este cauză. 
Funcţia reprezintă mărimea dependentă, care este efectul cauzei. 
Temperatura poate fi variabilă sau cauză. Dilatarea corpurilor 
poate fi efect sau funcție. 

În interconexiunea spaţială, cum este aceea dintre inimă și 
plămîni, caracter și inteligență etc., fiecare organ sau proces poate 
fi atât variabilă cît și funcţie. În consecinţă, raportul dintre ele 
poate fi studiat atit dinspre un organ sau proces, cît și dinspre 
celălalt, relaţia lor fiind interschimbabilă. 

În curgerea vremii, cauza precede efectul. Ea poate fi numai 
variabilă, nu şi funcţie. 

În mecanica clasică, legea forţei, care depinde de produsul 
dintre masă și viteză, a fost scrisă doar scalar. S-a studiat numai 
relaţia, nu și sensul şi direcţia ei de evoluţie. Aceeași ecuaţie poate 
fi astfel transcrisă și pentru viteză în raport cu forța și masa, și 
pentru masă în raport cu forţa şi viteza. 

În termodinamică apare însă curgerea asimetrică a timpului, 
determinată de legea entropiei. Conexiunea operează numai de 
la trecut la prezent, de la cauză la efect. Reversibilitatea dintre 
variabilă și funcţie încetează. 

Același lucru se întîmplă și în electromecanică, în care, de ase- 
menea, apar atît direcția, cît și sensul ei pozitiv sau negativ. 

Din aceste motive relaţia din termodinamică și electromeca- 
nică poate fi scrisă numai vectorial, nu şi scalar. 

Ceea ce trebuie însă reţinut în toate cazurile, deci atît în 
cazul exprimării scalare a raportului dintre variabilă şi funcţie, 
cît şi în acela al reprezentării ci vectoriale, este faptul că în 
ambele cazuri operăm cu principiul interconexiunii, iar nu cu 
acela al gsemănărilor şi deosebirilor. 

În mecanica clasică, relaţia dintre variabilă și funcţie a fost 
sub semnul exactității depline. 

În mecanica cuantică — şi cu atît mai mult în științele bio- 
logice, psihologice și sociologice — apare legitatea de probabili- 
tate. Covariaţia ei este exprimată prin coeficienţii de corelaţie. 

În mecanica clasică, raportul dintre variabilă și funcţie a fost 
reprezentat prin linia de relație dintre cele două coordonate orto- 
gonale ale geometriei analitice propuse de Descartes. În geometria 
r-dimensională a spaţiului curb, propusă de Riemann, linia de re- 
laţie devine curbă și ea. Teoria relativităţii este elaborată cu aju- 

torul acestei noi geometrii. Mecanica clasică a fost elaborată cu 
ajutorul geometriei analitice. 

În analiza factorială multiplă, numărul factorilor este egal cu 
acela al coordonatelor. Axele ortogonale sînt preferate deoarece 
calcularea factorilor cu ajutorul lor este mai puţin laborioasă. 
Dacă factorii însă sînt legaţi între ei și astfel independenţa lor 
încetează, atunci reprezentarea lor este posibilă numai în spaţiul 
curb cu axe oblice. 

Este, de asemenea, cazul să observăm că în știința contempo- 
rană determinarea liniei de relaţie cu ajutorul geometriei analitice 
este tot mai mult înlocuită cu tratarea vectorială, care nu mai 
are nevoie de sistemul ei de referință. O atare tratare vectorială 
directă apare în determinarea cimpului bio-psiho-social al insului, 
propusă de Lewin. Ea, de asemenea, este valorificată în dinamica 
grupei, așa cum arată cercetările lui Cartwright și Sander, Sheriff 
si Hofstătter, 


CALCULUL” INFINITEZIMAL ȘI GEOMETRIA DIFERENȚIALĂ 


Principiul divizibilității din discursul cartezian stă şi la baza 
mecanicii lui Newton, cu deosebirea numai că acum el nu mai 
este operat în termeni de numere discontinue din aritmetică şi 
algebră, ci în termeni de numere infinitezimale, cu caracter mai 
mult sau mai puţin continuu, din calculul diferenţial și integral 
versus analiză. Reprezentarea spaţială a analizei este operată în 
cadrul geometriei diferenţiale. 

Grecii și-au imaginat mișcarea ca succesiune de momente 
exprimabile prin numere discontinue. În contextul acestei intepre- 
tări a cvantităţii continue prin cvoţietatea discontinuă, Zenon 
a putut susţine faimosul său paradox că Achile „cel iute de picior“ 
nu poate ajunge broasca ţestoasă. 

În mecanica modernă însă, mişcarea este exprimată prin deri- 
vata spaţiului în raport cu timpul. Ea valorifică numerele infini- 
tezimale, cu caracter mai mult sau mai puţin continuu. 

La temelia mecanicii clasice, precum și la bazele analizei și 
geometriei diferențiale cu care ea operează, stă principiul omoge- 
nității, definit prin egalitatea dintre metru și metru, oră şi oră, 
kilogram și kilogram. În consecință, conceptul de cvantitate nu 

mai este determinat numai prin muluplicitate sau divizibilitate, 
ca în discursul cartezian, ci și prin cel de omogenitate. Ea în- 
seamnă lipsă de individuaţie, cauzalitate proprie și evoluţie, ce 
definesc calitatea. 

Spaţiul, spune Newton în prima sa definiție, este multiplici- 
tate tridimensională, omogenă și independentă de timp. 

Timpul, continuă el în a doua definiţie, este multiplicitate uni- 
dimensională, omogenă și independentă de spaţiu. 

Masa, adaugă el în a treia definiţie, este multiplicitatea care 
apare În matricea lor, omogenă şi independentă de ele fiind şi ca. 

Multiplicitatea, omogenitatea și independența intervin astfel în 
toate cele trei definiţii. Ele reprezintă, ca să spunem așa, schema 
propozițională a determinării, care defineşte invarianţa ei. 

În virtutea acestor definiţii, dacă S, T şi M intervin pentru 
o anumită cantitate în spaţiu, timp şi masă, iar s, £ și m apar 
pentru părțile lor, atunci 


S == Sp F Sa +H Sa ... HSn 
T =h +t +h +t 
M = m, + m, + m... F Mp 


La temelia acestor ecuaţii stă geometria spațiului plan din geo- 
metria lui Euclid, considerat drept singurul spațiu posibil. Cu aju- 
torul aceluiași model sînt definite și celelalte două ecuații, privi- 
toare fa masă și timp. 

În geometria r-dimensională, elaborată de Riemann, spaţiul 
plan reprezintă însă o instanță particulară, alături de care există 
un număr infinit de alte instanţe, în care încetează și ortogonali- 
tatea axelor, care defineşte independenţa lor. Omogenitatea ră- 
mîne valabila în fiecare instanţă luată în parte, dar, desigur, nu 
în toate luare împreună. De la o geometrie însă se poate trece 
la celelalte geometrii prin adăugare sau scădere de parametri, aşa 
cum arată teoria grupurilor, preconizată de Galois și elaborată 
de F. Klein. 

Teoria relativităţii din fizică, construită cu ajutorul geometriei 
r-dimensionale a spaţiului curb, susține dependenţa spaţiului, 
timpului şi a masei de viteza corpurilor în mişcare. Ea aduce înce- 
tarea omogenităţii lor. În schimb, noua teorie afirmă invarianța 
relaţiilor dintre ele, pe care conceptul de ;zomorfitate o defineşte. 

Cu ajutorul aceluiași principiu va defini Koehler și identitatea 
relațională, nu substantivală, dintre procesele sau configuraţiile 
psihice și cele biologice versus chimice și fizice. 

De fapt același principiu defineşte și invarianța melodiei 
cîntate la scări diferite, cînd tonurile se schimbă, așa cum a ară- 
tat Ehrenfels. 

Alături de principiul izomorfităţii, care poate fi exprimat 
matematic, Wertheimer descoperă în cercetările sale asupra gîn- 
dirii productive şi o seamă de noi principii calitative, care pot 
fi exprimate numai cu ajutorul logicii. Aceste principii calitative 
sînt valorificate și de Koehler în lucrarea sa Problema valorii 
intr-o lume a faptelor. Spaţiul şi timpul psihologic par astfel să 
fie mult mai complexe decît spaţiul și timpul fizic. De aceea ele 
solicită, cum vom vedea, și o determinare logică, nu numai pe 
cea matematică, Altfel semnificația lor şi direcția de evoluție, 
ambele individuate, nu pot fi determinate. 

Este, de asemenea, cazul să observăm că în mecanica lui 
Newton, elaborată numai substantival, gravitația este un atribut 
al masei, În teoria relativității — în care toate se leagă — 
gravitația izvorăște din însăși structura spaţiu-timp a lumii, defi- 
nită relațional, nu substantival. 

În cîmpul gravitațional apar doar relaţiile afinitare. În cel 
electromagnetic sînt prezente și cele complementare, dependente de 
reciprocitatea sarcinii electrice pozitive și negative. În cîmpul 
nuclear apare atit atracţia afinitară dintre neutroni, cât şi cea 
complementară dintre pozitroni și electroni, precum și raportul 
dintre ele. Cu atît mai complex poate fi cîmpul biologic și 
social-uman, în care rolul principal ajung să-l joace relaţiile de 
integrare verticală a părților în întreg plus relaţiile longitudinale 
de evoluţie, ce le dezvoltă pe toate celelalte. 

Pentru reprezentarea spațială a acestor noi viziuni asupra 
structurii fizice, biologice și social-umane, noi geometrii sînt ima- 
ginate, Dar cum în biologie și mai ales în științele social-umane, 
care abordează cultura, timpul este mai important decît spaţiul, 
reprezentarea geometrică a structurii biologice și social-umane tre- 
buie neapărat completată cu dezvoltarea din curgerea vremii. 
Aceasta cu atit mai mult cu cît în teoria relativității timpul nu 
mai este o dimensiune unidimensională, alături de cea tridimen- 
sională a spaţiului. Ci el este o integrare a spaţiului, fiind astfel 
și el multidimensional. Precumpănirea determinării evolutive faţă 
de cea spaţială este susținută și de fenomenologia lui Husserl. 

Este, de asemenea, cazul să observăm că noile idei din teo- 
ria relativității, pe de o parte, din fenomenologie, pe de altă 
parte, precum și raportul dintre ele și psihologie, nu sînt numai 

sub semnul spiritului veacului, ci și sub acela al schimbului de 
idei care a intervenit între reprezentanţii lor. În adevăr, nu e 
deloc lipsit de semnificaţie faptul că Wertheimer și Koehler au 
fost elevii lui Stumpf, care la rîndul său a fost elevul lui Bren- 
tano. Ei de asemenea au susţinut un viu schimb de idei cu Ein- 
stein. La început, dealtfel, Koehler a făcut studii de fizică cu 
Planck. Husserl, pe de alră parte, şi-a susținut doctoratul în psi- 
hologie cu Brentano, iar docența cu Stumpf. Înrudirea ideilor lor 
nu este numai sub semnul asemănărilor din spiritul veacului, ci şi 
sub acela al schimbului lor viu. Despre Wertheimer apoi, Einstein 
a afirmat că a fost unul dintre cele mai originale și inventive 
genii pe care el l-ea cunoscut. 


ANALIZA COMBINATORIE ȘI LOGICA MATEMATICĂ 


La analiza relaţiilor exterioare dintre variabilă și funcţie din 
algebră și analiză sau calcul, analiza combinatorie, propusă de 
Leibniz, adaugă și studiul relaţiilor interioare dintre diversele 
părţi „ale variabilei însăși, care nu mai este o unitate simplă, ci 
una complexă. 

Leibniz preconizează principiile și legile artei la 20 de ani, 
dar asupra manuscrisului nu mai revine. Meritul de a relua te- 
matica sa și de a o dezvolta în continuare revine lui G. Boole, 
pe de o parte, și lui A. de Morgan, pe de altă parte. Ambii 
însă se ocupă numai de combinarea propoziţiilor simple în cele 
compuse, adică de calculul propozițional, numit și interpropozi- 
țional. Frege va aduce și studiul intrapropoziţional, care abordează 
combinarea cuvintelor în propoziţii. Determinarea intrapropozi- 
ţională este operată cu ajutorul calculului funcţional care a interve- 
nit și în studiul relaţiei dintre variabilă și funcție. Primul tratat 
de logică matematică sau logistică, cum o numesc autorii, este 
acela datorat lui Whitehead și Russell, Principia mathematica, 
publicat în preajma primului război mondial. După război apare 
tratatul lui D. Hilbert şi Ackermann, apoi acelea ale lui Prior, 
Quine, Church, Carnap, Tarski ș.a. 

1. Logica propoziţiilor. Presupunem două propoziţii simple, 
p şi q, fiecare dintre ele putînd fi falsă sau adevărată, deci cu 

două valori de adevăr. Cele două propoziţii simple, cu două va- 
lori de adevăr fiecare, sînt combinate într-o ropoziție compusă. 
Conform formulei mm" vom avea un număr & 222 = 16 prop- 
ziţii compuse, așa cum arată tabela care urmează. 


4 |:12151+151617]81|9119) n 12 13) 1) 15) 16 
v v [ME d v E]: r|rlririririr 
v F vivlvlvlrlieririerilvlvivlvlerirlrle 
p v vlvixlerlvivielelvlviririvlvirle 
tă F virlvirlvirlvlelvlrivlelvirlvir 


Studiind mai îndeaproape cele 16 combinări posibile, pot fi fà- 
cute următoarele constatări: 

1. Coloanele 9—16 transcriu în sens invers valorile de adevăr 
din coloanele 1—8, anume coloana 9 transcrie învers coloana 8, 
coloana 10 transcrie invers coloana 7... iar coloana 16 e inversa 
coloanei 1. 

2. Coloana 1 cuprinde numai valori de adevăr, iar coloana 
16 conţine numai valori de non-adevăr sau falsitate. Prima co- 
loană reprezintă tautologiile, iar ultima exprimă contradicţiile. 
Ambele împreună reprezintă propozițiile analitice. Dar propozi- 
tiile pot fi toate adevărate sau toate false numai atunci cînd ele 
sînt scheme propoziționale pure, cu caracter strict, formal, din 
care conținutul lipsește. Ca atare, ele au numai validitate logică, 
de ordin sintactic, nu și una materială sau conţinutală, de ordin 
semantic, Restul celor 14 propoziţii, care conţin atît valori de 
adevăr, cît și valori de falsitate, constituie grupul propoziţiilor 
sintetice, În care interesează și conținutul sau aserţiunea în raport 
cu realitatea. 


3. Din cele 14 propoziţii sintetice, cu valori de adevăr sau 
neadevăr, propoziţia din coloana 4 repetă valorile de adevăr din 
coloana p, iar propoziţia din coloana 6 repetă valorile de adevăr 
din coloana g. Ele nu aduc noi valori de adevăr. Propoziţiile 11 
şi 13, pe de altă parte, nu sînt decit inversul lor. În consecință, 
toate aceste patru categorii de propoziţii pot fi ignorate, întrucît 
ele nu aduc noi valori de adevăr. 

4. Din cele 10 propoziții sintetice ce au rămas, propoziţia din 
coloana 2 exprimă o disjuncție neexclusivă, cea din coloana 5 
asertează o implicație, iar propoziţia din coloana 8 cuprinde o 
conjuncţie. Socrate e şi raţional şi înţelept exprimă compunerea 

conjunctivă a propoziţiilor Socrate e raţional şi Socrate e înţelept. 
Ea e definită prin operatorii şi... şi, care sînt functori de ade- 
văr. Socrate e sau înțelept sau cinstit reprezintă compunerea dis- 
junctivă neeliminatorie, cea eliminatorie fiind Socrate e ori înţe- 
lept ori neînțelept. Dacă Socrate e înţelept, atunci el nu poate fi 
prost reprezintă compunerea implicativă. Propoziţiile din coloa- 
nele 3 şi 7 reprezintă implicaţia conversă şi echivalentă sau dubla 
implicaţie, care poate fi exprimată în termeni de implicaţie. Prin 
urmare, cle de asemenea cad, deoarece legitatea lor nu se deose- 
beşte de aceea a propoziţiilor implicative. Propoziţiile din co- 
loanele 9; 12 şi 15 reproduc invers valorile de adevăr și neade- 
văr din propoziţiile de la coloanele 8; 5 și 2, iar propoziţiile din 
coloanele 19 și 14 sînt inversele propoziţiilor din coloanele 7 
şi 3. În consecinţă, răminem cu trei propoziţii sintetice avind 
valori de adevăr și neadevăr, compuse prin conjuncţie, disjuncție 
şi implicaţie. 

Cele trei categorii de propoziţii sintetice cu valori de adevar 
și neadevăr, care au rămas din analiza de mai sus a celor 16 
propoziţii, sînt exact cele trei categorii de propoziţii analizate și 
de logica stoică, cu deosebire numai că logicienii stoici le-au se- 
sizat în mod intuitiv, fără analiza combinatorie de mai sus, inau- 
gurată de Leibniz. 

Propoziţiile din logica lui Aristotel sînt srbstantivale şi atribu- 
tive. Cum ele afirmă în predicat un atribut inclus în subiect, ele 
sînt numite și propoziţii inclusive. 

Propoziţiile conjunctive, disjunctive şi implicative sînt propo- 
ziţii relaționale, care nu repetă adevărul din cele simple — din 
care ele se compun —, ci afirmă o nouă valoare de adevăr, ce 
derivă din modurile de compunere, conjugare sau integrare a pro- 
poziţiilor simple în cele complexe. De aici și caracterul lor rela- 
yonal, nu substantival și atributiv. 

Concluziile din propoziţiile substantivale și atributive, obți- 
nute prin incluziune, sînt bazate pe principiul identităţii și contra- 
dicţiei cu terp exclus. Ele afirmă asemănări sau deosebiri, 

Propoziţiile conjunctive, disjunctive şi implicative sint bazate 
pe operatorii lor şi... şi, sau... sau Și dacă... atunci, care sînt 
functori de adevăr. În ele apare numai relaționalitatea, nu și 
identitatea. 

Legitatea propoziţiilor substantivale și atributive prin inclu- 
iune este operată numai de principiul identităţii și contradicţiei 
cu ter exclus. Ca atare ea este generală. 

Legitatea propoziţiilor relaţionale variază după cele trei cate- 
gorii de operatori, fiind astfel proprie lor, deci relativă, nu 
absolută. 

Logica clasică formula reguli cu caracter normativ. Logica 
matematică, la fel ca oricare altă disciplină științifică, se mulțu- 
mește cu stabilirea legilor corecte de combinare sintetică. 

În propoziţiile analitice interesează numai combinarea sintac- 
tică corectă, nu și conţinutul semantic, Dacă oamenii sînt plante, 
iar Socrate este om, atunci şi Socrate este plantă. Sub unghiul se- 
mantic propoziţia este eronată, deoarece cuprinde o aserţiune care 
nu corespunde realității, și astfel este falsă. Din punct de vedere 
sintactic, deci formal, propoziţia e compusă în mod corect, 
deoarece ea respectă regula combinării prin implicaţie. 

Wittgenstein a limitat logica matematică numai la stabilirea 
regulilor sintactice de combinare, reducînd astfel logica matema- 
tică la sintaxa logică a propoziţiilor. Această sintaxă poate fi ela- 
borată strict axiomatic sau deductiv, plecîndu-se de la o seamă 
de postulate. Logica matematică este redusă astfel la studiul tau- 
tologiilor. 

Cum in elaborarea strict formală, cu caracter deductiv, a tau- 
tologiilor au apărut o seamă de contradicții și indeterminări, la 
sintaxa logică Carnap a adăugat semantica logică, ce studiază şi 
conţinutul, deci propoziţiile sintetice, nu numai pe cele analitice. 
Cu două mii de ani înainte, Aristotel făcuse aceeași observație. 
Singura cale de a ieși din aporii, a spus el, este numai păstrarea 
legăturii cu realitatea, pe care o afirmă conţinutul propoziţiilor. 
Exemplul lui Carnap a fost urmat și de Tarski etc. 

Sintaxa logică a fost elaborată strict deductiv. În semantica 
logică apare și inducția. 

Elaborată strict formal, sintaxa logică stabilește numai regu- 
lile gîndirii corecte, definite prin consistenţa logică sau lipsa de 
contradicții, prin decidabilitatea concluziilor corecte, ce trebuie să 
fie distincte de cele incorecte, şi prin completitudinea determi- 
nări, 

Preocupată fiind numai de stabilirea legilor corecte de gîndire, 
nu și de adevărul din conţinut, sintaxa logică se ocupă de legile 
gîndirii, nu şi de acelea ale adevărului, care apar în semantica 
logică. Sintaxa logică operează astfel numai în mente, nu şi in re. 

matematică operează cu o cuantificare multiplă, generalizînd pre- 
dicatul pentru mai multe subiecte. 

Văzută în această lumină, logica clasică nu este decît o 
instanță particulară în instanța generală a logicii matematice. 

De comprehensiunea însăși a subiectului și predicatului, anume 
de gradul lor de dezvoltare, logica matematică nu se ocupă, proce- 
dînd ca și logica clasică. Aceste grade de dezvoltare ale atribute- 
lor apar, în schimb, în curba de variaţie. 

3. Logica claselor, sistemelor, logica tehnică. La calculul inter- 
propoziţional și intrapropoziţional versus logica propoziţiilor și 
logica predicţiei, precum și logica claselor și logica relaţiilor, lo- 
gica matematică a adăugat în vremea din urmă și logica sisteme- 
lor și logica tebnică. 

Teoria sistemelor a fost elaborată cu precădere de Centrul 
de Teoria Sistemelor de pe lingă Universitatea din Los Angeles, 
condus de L, von Bertalanffy. La început logica sistemelor a fost 
aplicată numai la sistemele simple, cum sînt cele ale bacteriilor. 
Ulterior ea a fost generalizată și la organismele mai complicate, 
precum și la diversele sisteme psihologice, sociologice și economice. 

Logica tehnică stă la baza teoriei informaţiei, elaborată de 
Shannon cu ajutorul legii entropiei. Ea intervine în conducerea au- 
tomată și gindirea repetitivă, cu caracter stereotipic, cibernetic. 

Aplicarea matematicii și logicii matematice la învăţarea pro- 
gramată este un nou capitol promiţător. 

4. Logica polivalentă. La început logica matematică a operat 
numa; cu două valori de adevăr, la fel ca şi logica clasică. Între 
adevărul și neadevărul propoziţiilor categorice Aristotel a recu- 
noscut însă posibilitatea adevărului din propoziţiile ipotetice, gen 
Miine are loc o bătălie navală. Cum e vorba de viitor, bătălia 
poate să aibă loc, dar poate fi și amînată, eventual chiar anu- 
lată. De aceea, judecățile asupra evenimentelor din viitor nu 
mai sînt categorice, ci doar de contingență mai mult sau mai puţin 
probabilă. În judecăţile categorice, cu caracter apofantic, care 
afirmă cu necesitate adevărul sau falsitatea, terțul este exclus, 
În judecăţile de contingenţă, cu caracter ipotetic sau de proba- 
bilitate, terțul este inclus. z E 

Cum însă în majoritatea covîrşitoare a propoziţiilor din știința 
contemporană adevărul nu mai este asertat cu necesitate, ci doar 
cu probabilitate, între necesar și imposibil Lewis introduce posi- 
bilul. El face însă acest lucru numai pentru a introduce posibi- 
litatea unei discriminări mai categorice între implicația obişnuită, 

care intervine în limbajul de toate zilele, și implicaţia logică 
strictă, în care opoziţia dintre cele două soluţii posibile e foarte 
categorică. Implicaţia din limbajul de toate zilele admite terțul. 
Cea logică nu-l mai admite. 

Cam în aceeași vreme, Post și Lukasievici, lucrind indepen- 
dent unul de altul, introduc logica trivalentă propriu-zisă, care 
lucrează cu trei valori de adevăr, în care terțul este inclus, nu 
exclus. 

În continuare, o seamă de matematicieni așază bazele logicii 
tetravalente. Aşa, de pildă, în cadrul logicii modale, Gr. Moisil 
propune o logică cu patru valori de adevăr: necesar, posibil. im- 
posibil, absurd. 

Dar evoluţia logicii merge și în sensul invers, al reducerii nu- 
mărului valorilor de adevăr, inaugurată de acad. O. Onicescu, 
care propune o logică cu o singură valoare de adevăr, veritatea, 
care aduce maximum de simplificare în determinare. 

Introducerea celui de-al treilea și al patrulea răspuns com- 
plică însă foarte mult calculul combinărilor posibile. Contorm 
formulei „m”, cu două propoziţii avînd trei şi patru valori de 
adevăr avem 32, respectiv 64 de combinări posibile, nu 16 cit? am 
avut cu două valori de adevăr. 

Logica polivalentă deschide drumul spre sinteza logicii cu cal- 
culul probabilității, care stă la baza legităţii biologice şi social- 
umane, generalizat fiind azi și în mecanica cuantică. 


CALCULUL PROBABILITĂȚII 


Logica clasică și logica matematică bivalentă, la fel ca și 
aritmetica, algebra şi analiza, operează numai cu adevăruri certe, 
de necesitate. Ele admit numai veritatea sau falsitatea, iar terţul 
îl exclud. Legitatea de exactitate este operată cu ajutorul lor. 

Matematica intuiționistă, logica polivalentă și mai ales calcu- 
lul probabilității introduc adevărurile de probabilitate, care admit 
nu numai terţul, ci și un număr infinit de soluţii posibile. Legi- 
tatea statistică este operată cu ajutorul acestor adevăruri de pro- 
babilitate. 

În ştiinţele zise exacte, cum sint mecanica și electromecanica, 
chimia analitică etc., legitatea a părut, la început cel puţin, nu- 

mai de exactitate deplină. Exprimarea ei a fost precumpănitor 
matematică. 

Aceeași legitate de exactitate a fost însă afirmată şi de Aris- 
totel în logica ordinii de clase, cu ajutorul căreia a definit speciile 
şi genurile, pe cele din botanică și zoologie mai ales. În perspec- 
tiva ecologiei de azi însă, între diversele specii şi genuri există 
punți de trecere. De aceea diferenţierea lor nu e nici pe departe 
atît de categorică cum a crezut-o Aristotel.  Invăţarea cel 
puţin apare la primele animale şi nu e un apanaj al omului raţio- 
nal. Cu atît mai mult apare socialitatea, pe care Aristotel a soco- 
tit-o tot atribut specific uman. Din aceste motive, în psihologia 
de azi nu ne interesează atît discontinuitatea dintre animale și 
om, cît continuitatea proceselor de percepţie, memorie, învăţare 
emoţii etc. De aici și fiare psihologiei umane pe cea animală. 

Pe de altă parte, legitatea de exactitate a fost obținută cu un 
pret foarte scump, anume cu abstracţia față de conţinutul real 
al fenomenelor. Ea, de pildă, a înregistrat doar prezența sau ab- 
sența atributelor, nu și gradul lor de dezvoltare. În cazul omu- 
lui însă, atare atribute sînt doar daltonismul și hemofilia. Restul 
are grade de dezvoltare, de care determinarea logică de exactitate 
a făcut abstracție, Socrate însă nu a fost condamnat la moarte 
fiindcă era fiinţă rațională și socială, ci deoarece gradul său de 
raționalitate și sociabilitate, precum şi sensul lor, au fost mai 
ridicată decît acelea ale concetăţenilor săi. În consecință, deter- 
minarea gradului și modului de dezvoltare a atributelor și func- 
ţiunilor este mult mai importantă — poate și mai exactă — decit 
simpla înregistrare a prezenţei sau absenței lor. Determinarea gra- 
dului de dezvoltare este mijlocită de curba de probabilitate, pe 
care curba de variaţie o concretizează. Determinarea modului este 
mijlociră de tipologie, iar în ultima vreme și de analiza factorială. 

Știința, pretindea Aristotel, este numai a generalului, iar indi- 
vidualul aparține artei. Legitatea statistică introduce însă sub 
imperiul determinării științifice individuația însăși. De aceea nu 
e nici o mirare că legitatea biologică — și cu atît mai mult cea 
social-umană — este aproape numai de probabilitate. Statistica 
dealtfel a fost aplicată la început numai la determinarea tre- 
burilor statului, cum sînt mișcarea bunurilor și mişcarea popula- 
piei. Galton și Pearson o introduc în psihologie și biologie. Azi 
ea stăpînește și legitatea din mecanica cuantică. Cît privește legi- 
tatea de exactitate din mecanică și electromecanică, ea pare a fi 
un produs al legi: numărului mare, formulată tot în statistică. La 

început exactitatea părea una cu legitatea ştiinţifică. Azi ea apare 
mai degrabă ca o instanță particulară a legităţii statistice, care 
e instanţa generală. 

1. Natura probabilității. Presupunem aruncarea unui ban. El 
poate cădea număr sau stemă. Dacă banul este perfect simetric 
ca formă și greutate, atunci şansele de a cădea număr sau stemă 
sînt egale. Producerea lor e aleatorie. Și dacă ambele și singurele 
posibilităţi de cădere, care reprezintă certitudinea, sînt simbolizare 
prin 1, atunci fiecare din cele două posibilități de cădere este 


è 1 Ă 
egală cu 7 Avem astfel egalitatea 

1 1 
2 2 
Aceeași egalitate o avem și in jocul de cărți, studiat de Pascal. 
AI ua. . A 
Dacă avem 32 cărţi, iar șansele de a scoate una sau alta sînt 
x AT S 1 
cgale, atunci probabilitatea de a scoate o anumită carte este Si 
Dacă tragem toate cărțile, atunci avem certitudinea, care este 
v 32 
egală cu = == L 
32 
In consecință, spune Laplace, probabilitatea de producere a 
unui eveniment real dintr-un număr de evenimente posibile este 
cgală cu raportul dintre evenimentul real și toate evenimentele 
posibile. Dacă evenimentul real este reprezentat prin m, suma 
tuturor evenimentelor posibile este simbolizată prin n, iar pro- 
babilitatea prin p, atunci 


Alături de probabilitatea simplă de producere a unui singur 
eveniment din mai multe evenimente posibile avem probabilitatea 
compusă, care defineşte producerea a două, trei sau mai multe 
evenimente dintr-un număr dat de evenimente posibile. 

Presupunem o urnă cu un număr mare de bile albe, din care 
scoatem una sau mai multe bile. Ele nu pot fi decît albe, scoa- 
terca lor fiind sub imperiul certitudinii, definită în acest caz 

mn >’ 

Dacă însă în urnă jumătate din bile sînt albe, iar cealaltă 
jumătate este formată din bile negre, atunci probabilitatea de 


1 v v 1 
a scoate o bilă albă sau neagră este ră 


Presupunem acum că scoatem două bile deodată. Ele pot fi 
albă-albă, albă-neagră, neagră-albă şi neagră-neagră. Cum însă 
bilele sînt scoase deodată, putem identifica numai cominările 
lor, nu și permutările lor. În consecință vom avea o combinare 
albă-albă, două combinări albă-neagră şi o combinare ncagră- 
neagră. 

Atunci cînd în urnă am avut numai bile albe, probabilitatea de 
a scoate o bilă albă a fost certitudine, deci 1. Scriem acest numar, 
apoi repetăm scrierea sa în rîndul următor, un interval la dreapta, 
şi adunam. Obţinem 


Lă 


Numerele 1, 2, i reprezintă exact probabilitatea de scoatere 
a două bile deodată dintr-o urnă cu un număr egal de bile albe 
Și negre. 

Facem aceeași operaţie cu numerele 1, 2 şi 1. Obţinem 


Numerele 1, 3, 3, 1 definesc probabilitatea de scoatere a trei 
bile deodată, care pot fi albă-albă-albă, apoi albă-albă-neagră, 
albă-neagră-albă, ncagră-albă-albă şi albă-neagră-neagră, neagră- 
albă-neagră, neagră-neagră-albă, iar în final neagră-neagră-neagră. 

În continuare avem 

care va defini probabilitatea de scoatere a patru bile deodată 
dintr-o urnă cu jumătate bile albe şi jumătate bile negre. 

Căsule de joc urmează aceeaşi probabilitate, cu deosebirea 
că în cazul lor avem 32 posibilități simple, ce se compun, nu 
două. 

Hazardul, prin urmare, are și el legile sale. 

Puun mai tîrziu Newton a arătat că aceleași probabilități 
pot fi calculare cu ajutorul dezvoltării binomiale. 

Dacă seriile de numere din triunghiul lui Pascal sau din dez- 
voltarea binomială a lui Newton sînt reprezentate grafic în sis- 
temul celor două coordonate, atunci obţinem curba de probabi- 
litate, cunoscută şi sub numele de curba lui Gauss, care a scris 
ecuaţia vi. 

În jocurile de noroc cum sînt cărțile sau ruleta, diversele 
combinări posibile nu au nici o legătură între ele, relaţiile lor 
fiind de strictă contiguitate şi succesiune. Producerea acestor eve- 
nimeniu este astfel numai sub semnul hazardului. Este de obser- 
vat ca, in Virtutea acestor relaţii de simplă contiguitate și succe- 
siune, cărţile de joc, de pildă, formează o simplă totalitate, nu 
şi un tot, În atare condiţii producerea diverselor evenimente este 
sub sensnul determinării din extensiune. 

În teoria cinetică a gazelor însă, susține Maxwell, curba de 
orotal iate nu exprimă hazardul însuși, ci doar erorile noastre 
de cunoaştere. Dacă inteligența noastră ar fi aceea a unui demon 
superior, adaugă el, atunci ca ar putea calcula mişcarea fiecărei 
molecule, făcind astfel dovada că legitatea lor e de exactitate, nu 
de probabilitate. Proba acestei legităţi de exactitate însă Maxwell, 
evident, nu a lăcut-o. 

De aceea Poincaré cuprinde în domeniul legităţii statistice 
nu numai producerea evenimentelor strict aleatorii, cum sînt cele 
din jocurile de noroc, ci și producerea evenimentelor mici, care 
sint însă atît de numeroase încît nu pot fi determinate individual, 
ci numai colectiv. 

Esu de observat însă că în teoria cinetică a gazelor, mişca- 
rea moleculelor are loc într-un sistem închis, în care fiecare mo- 
leculi este determinată de toate celelalte. Relaţiile dintre ele nu 
mai sînt de simplă contiguitate, ci și de interconexiune. În vir- 
tutea acestei interconexiuni, generată de sistemul închis, molecu- 
lele vu mai formează o simplă totalitate, cum e cazul cărților de 
joc sau acela al bilelor din urnă. Ele formează și un tot, care 
poate fi mai mult sau mai puțin conturat şi pregnant. 

În structura atomului însă, particulele nu mai sînt doar juxta- 
puse, ca moleculele de gaz într-un sistem închis, ci ele sînt intra- 
puse, devenind părţi într-un întreg, cu poziţie și mișcare indivi- 
duată. Ele, de asemenea, se leagă împreună, avînd fiecare un rost, 
determinat de funcția pe care partea o are în întreg. Ele, apoi, 
nu mai sînt statice, ci în dezvoltare, avind astfel și o direcţie de 
evoluție sau regresiune, aşa cum arată tabloul lui Mendeleev. 

Mişcarea populaţiei și a bunurilor, pe de altă parte, aduce și 
determinarea sistemului prin celelalte, precum și prin omenirea 
din care naţiunile fac parte. La determinarea analitică a întregu- 
lui prin părți se adaugă astfel determinarea sintetică a părţilor 
prin întreg, precum şi determinarea structurilor prin alte struc- 
turi. Criza economică de la bursa din New York din 1929 s-a 
răsfrînt asupra întregii lumi aproape. Un război între o seamă 
de țări are urmări și asupra celorlalte neangajate. Mișcarea bunu- 
rilor și populaţiei dintr-o ţară dată depinde apoi nu numai de sis- 
temul ei de guvernare, capitalist sau socialist, ci şi de puterea de 
organizare și planificare a conducerii. În consecință, legitatea sta- 
tistică nu e numai analitică, ci și sintetică. Precum ea e și co- 
structurală. Ea, de asemenea, nu mai reflectă numai totalitatea 
evenimentelor, cum a fost cazul lui Laplace, ci și totul lor, sis- 
temul lor, anume structura lor în dezvoltare. Ea reflectă, cum 
spune acad. O. Onicescu, colectivul populaţiei, nu numai toiak- 
tatea indivizilor săi. 

Lui R. von Mises îi revine meritul de a fi reconsiderat defi- 
niția lui Laplace în termeni de totalitate sub unghiul totului 
concret, care o stăpînește. Presupunem un eveniment cu mai multe 
efecte posibile, deci polivoc, nu univoc. Repetăm evenimentul de 
mai multe ori ca să putem stabili frecvența de producere a di- 
verselor efecte posibile. Dacă evenimentul este repetat de n ari, 
iar un anumit efect a fost obţinut de m ori, atunci raportul 


f m 
n 


exprimă frecvenţa efectului respectiv ca limita frecvenței f pen- 
tru n tinzînd spre infinit. 

Definiţia lui Laplace, operată în termeni de simplă totalitate, 
este pusă în acord cu teoria mulțimilor, care afirmă și atributele 
comune, dar nu și interconexiunea cauzelor, pe care o reintroduc 
Kolmogorov şi Hincin. Ei valorifică însă şi conceptul de structură, 

în care apare interconexiunea, nu numai asemănarea. Sub un- 
ghiul structurii, care afirmă atît atributele comune, cît și inter- 
conexiunea, definește probabilitatea și acad. O. Onicescu. La fel ca 
și Kolmogorov, dînsul încearcă a stabili şi postulatele pe care ea 
se bazează. 

Dar în acest caz probabilitatea nu mai exprimă numai o legi- 
tate matematică, ci și una logică. Ea nu mai operează numai sub 
unghiul totalităţii juxtapuse cu proprietăți comune, ci și sub acela 
al totului în dezvoltare. Totalitatea era sub imperiul generalității 
depline, care putea fi exprimată prin numere. Totul sau sistemul 
ori structura ei aduce și interconexiunea, care completează ase- 
mănarea. Precum aduce şi dezvoltarea şi individuaţia. Părţile 
au un rost în tot. Dar atît rostul părţilor în întreg cît și funcția 
întregului în lume sînt specifice lor, proprii lor. De aceea rela- 
ționalitatea și procesualitatea lor nu mai pot fi determinate nu- 
mai cu ajutorul ecuaţiilor matematice, ci solicită şi teoria gene- 
rală a semnificaţiilor cu direcție de evoluție în formula cano- 
nică, ca să spunem așa, a individuaţiei pozitive. Ea definește con- 
diţiile optime de adaptare, conservare și dezvoltare a structurii 
respective în locul şi momentul dat. 

Este cazul să observăm că determinarea procesualităţii pro- 
babile este operată cu teoria lanțurilor, elaborată de Markow și 
apoi dezvoltată în continuare de o seamă de alţi matematicieni, 
printre care un loc de frunte îl ocupă contribuţiile lui O. Oni- 
cescu. Aplicările acestei teorii la procesul învăţării, dezvoltate de 
Atkinson, Suppes şi Onicescu, sînt cum nu se poate mai sub- 
stanţiale. 

Aprehensiunea coordonatei logice a probabilității apare atit în 
lucrările de economie ale lui R. M. Keynes, cît și în al său Tratat 
de probabilitate. Ea apare apoi în lucrările de sociologie econo- 
mică ale lui Max Weber, care valorifică logica înţelegerii și logica 
fenomenologică. Sombart a valorificat numai logica înţelegerii. În 
schimb, analiza capitalului făcută de Marx este operată cu aju- 
torul logicii dialectice, care oferă condiţiile optime de complemen- 
tarizare cu metodele matematice. 

Judecată în această lumină, însăși curba de variaţie poate ex- 
prima nu numai legitatea matematică, ci şi cea logică. Ponderea 
acestor legităţi depinde de gradul de dezvoltare al totului în to- 
talitate. Dacă la temelia curbei stă numai conceptul de totalitate 
sau mulţime, definită prin atributele comune, ce se aseamănă, dar 
nu se leagă, atunci determinarea ei tinde a fi numai matematică. 

În acest caz desfășurarea ei exprimă numai gradul de dezvoltare 
al atributului, iar saltul calitativ nu apare. Dacă însă curba de 
variaţie exprimă o totalitate cu un tot în dezvoltare, în care 
părţile ei se leagă şi evoluează, atunci determinarea matematică 
trebuie completată cu cea logică. Apariţia acestei legităţi logice, 
generată de legăturile cu înţeles și direcţie de evoluție, poate fi 
identificată prin abaterile sistematice, cu caracter de regularitate, 
de la legitatea matematică. Desfășurarea curbei în acest caz nu 
exprimă însă numai gradul de dezvoltare al atributului sau func- 
tiei respective, ci și modul de organizare structurală, care gene- 
rează calitatea. De aceea, debilitatea mintală, pe de o parte, ge- 
niul, pe de altă parte, nu reprezintă numai gradul minim și ma- 
xim de dezvoltare a inteligenţei, ci și structuri calitative în bună 
parte diferite. 

Aceeași întregire reciprocă dintre determinarea matematică și 
logică rămîne valabilă și pentru coeficienţii de corelaţie. Dacă 
ei exprimă numai covariația totalității, ce se aseamănă, atunci 
determinarea lor e numai matematică sau predominant matema- 
tică. Dacă însă ei exprimă și legătura dintre două sau mai multe 
totalități cu un tot în dezvoltare, atunci determinarea lor este 
și logică. 

Şi, bineînţeles, aceeaşi complementaritate dintre cele două de- 
terminări diferite rămîne în picioare şi în cazul analizei factoriale. 
Dacă "factorii izvorăsc numai din asemănarea totalității, atunci 
ei tind să fie independenţi și nu se leagă, putind fi astfel deter- 
minaţi matematic. Dacă însă ei exprima şi legătura cu înțeles şi 
direcție de evoluţie, pe care totul o aduce în totalitate, atunci 
independenţa lor încetează. Ei de asemenea au o semnificatie 
bine definită în structura ființei, atît sub unghiul unităţii funcţio- 
nale a fiinţei, cît și sub acela al adaptării ei la lume, cu scop 
de conservare şi dezvoltare, pe care unitatea funcţională o mij- 
loceşte. 

Calculul probabilității este azi foarte dezvoltat, deoarece le- 
gitatea de exactitate a algebrei și analizei pare a fi, cum am spus. 
mai mult o instanţă particulară a legităţii statistice, care e instanţa 
generală. 

Logica probabilității, în schimb, este încă mai mult o idee. 
dacă nu o simplă ipoteză, cu toate că în științele lumii reale ea 
este cel puţin atît de des valorificată ca și calculul probabilității. 

Duși de idealul exactității, oamenii de ştiinţă au sacrificat pe 
acela al validității, cu care judecata lor a operat totuși în primul 

rînd. Dar opera de ştiinţă, la fel ca şi cea de artă, precum ȘI 
cea etică și politică, nu izvorăsc din formulele stereotipe ale lo- 
gicii formale clasice, gen Barbara etc., pe care logica matematică 
le-a generalizat tuturor speciilor de propoziţii, ci ele se nasc 
din structura în dezvoltare a semnificaţiilor, ce se leagă și evolu- 
ează armonios, ca o simfonie. Aşa au scris Platon şi Aristotel opera 
lor. Tot așa au fost concepute Faust şi Hamlet. Precum şi Simfo- 
nia a IX-a. Carnap însuşi a recunoscut că-şi scrie cărţile pornind 
de la o idee, pe care apoi o dezvoltă. Ecuațiile matematice şi 
formulele Barbara etc. apar doar în susţinerea și verificarea ideii, 
la fel de importantă, desigur, și ea. Cantitativ, transpiraţia din 
opera de artă şi ştiinţă reprezintă 990/0. Sub unghi calitativ însă, 
unicul procent de inspirație rămîne mai important. 

Sub unghiul legităţii de exactitate, secanța dintre matematică 
și logică o reprezintă logica matematică, la temelia căreia stă, 
cum spune Bourbaki, conceptul de ordine, adică totalitate cu un 
tot în dezvoltare sau structură. După judecata aceleiași grupări, 
grupul algebric, definit prin operaţiile cu numere, studiază această 
ordine numai sub unghiul generalității supreme, în care conceptul 
de totalitate joacă rolul prim. Cu ajutorul analizei combinatorii, 
logica matematică apropie și totul, dar numai sub unghiul me- 
vodelor matematice, cu caracter precumpănitor analitic. Logica ge- 
nerală adaugă şi teoria legăturilor cu înţeles și direcţie de evo- 
luţie, ambele individuate, pe care totul în evoluţie le aduce în 
totalitatea pe care o leagă şi dezvoltă. 


ELABORAREA INDUCTIVĂ $I DEDUCTIVĂ A MATEMATICII 


Elaborarea deductivă a matematicii, în termeni de axiome și 
teoreme, inauguarată de Euclid în geometrie și generalizată de 
Descartes pentru întreg discursul marematic, este atit de strîns le- 
gută de evoluţia matematicii, încît unii o consideră nu numai unica 
metodă a matematicii şi logicii matematice, ci și a ştiinţei însăşi. 
Aceasta cu atît mai mult cu cît din cea de-a doua jumătate a 
veacului trecut și pînă azi au fost axiomatizate nu numai al- 
gebra şi analiza, precum desigur și aritmetica, ci și mecanica. 
Unii au procedat la elaborarea axiomatică a termodinamicii și 
electromecanicii. Woodger și Hull au depus toate eforturile pentru 

a o introduce și în biologie şi psihologie. Un efort asemănător, dar 
nu identic, este depus de Parsons, Shils şi Tolman în Teoria ge- 
nerală a acţiunii. 

Nu este mai puţin adevărat că greutăţi insurmontabile au 
apărut chiar și în grupul algebric. Cu atît mai pregnante sînt ele 
în analiza și logica matematică. 

În măsura în care aceste impasuri privesc numai raportul din- 
tre finit și infinit, vizate sînt numai aritmetica și algebra, con- 
struite cu ajutorul conceptelor de cvoțietate, care sînt prin defi- 
niție o simplă totalitate, în care sistemul de numerotare, pe care 
se bazează operaţiile aritmetice, este introdus de om. 

În măsura în care aceste impasuri privesc însă și raportul din- 
tre cvoțietatea discontinuă din aritmetică şi algebră și cvantitatea 
continuă din geometrie și mecanică, precum și din analiză, pus 
în discuţie este întreg edificiul matematic. Precum, desigur, și cel 
logic-matematic! 

Dar, desigur, numa: sub unghiul elaborării deductive, cu ca- 
racter axiomatic, menit să satisfacă exactitatea deplină, nu și sub 
acela al elaborării inductive a ştiinţei, care satisface exactitatea 
optimă, însă nu absolută, dar în schimb are avantajul de a pre- 
întîmpina contradicţiile. 

Elaborarea strict deductivă a matematicii, în termeni de axio- 
me și teoreme cu caracter de exactitate deplină, este susţinută atît 
de încercarea lui Weierstrass de a funda analiza pe numerele reale 
din aritmetică, cît și de efortul lui Cantor de a baza întreg edi- 
ficiul matematic pe teoria mulțimilor. Cum ambele încercări nu 
au putut înlătura aporiile, elaborarea axiomatică a matematicii 
este reluată de logistica lui Frege, Whitehead și Russell, pe de o 
parte, și apoi de metateoria, cu caracter strict simbolic și astfel 
pur formal, propusă de D. Hilbert, pe de altă parte. 

Dar indeterminările și contradicţiile au rămas și în aceste efor- 
turi, așa cum Gödel a făcut dovada. 

În consecinţă, Borel, Lebăsgue, Hadammard, precedaţi de Poin- 
care, pe de o parte, Brouwer, urmat de Heyting, Kleene, Gödel, 
pe de altă parte, au părăsit atît elaborarea strict deductivă a ma- 
tematicii, cît şi interpretarea totului prin totalitate, pe care prin- 
cipiul analiicităţii carteziene o afirmă. Ei au preconizat elabora- 
rea inductivă, care pornește de la întregirea reciprocă dintre con- 
tinuitate și discontinuitate, pe care o afirmă intuiţia. Acelaşi 
punct de vedere este susținut și de Weyl, care se inspiră din fe- 
nomenologia lui Husserl. Brouwer s-a inspirat din durata pură 

a lui Bergson. Aceasta, desigur, nu înseamnă că se renunță la 
axiome şi teoreme. Postulatele nu mai sînt însă considerate ade- 
văruri absolute, accesibile pe bază de intuiţie raţională de ordin 
analitic. Ci ele sînt socotite drept sinteza ultimă a cercetării 
inductive pînă la acel moment, din care se încearcă descoperirea 
unor noi adevăruri pe bază de demonstraţie deductivă. Știința 
umană este astfel ea însăși un proces de încercare-eroare-reușită, 
cum spunea Hull. Ea nu porneşte însă de la totalitatea analitică 
pentru a construi totul sintetic din ea, cum a crezut el. Ci ea por- 
nește de la conceptul de ordine, afirmat în noţiunea de Logos, 
care este de la început o totalitate cu un tot în dezvoltare, aşa 
cum susţine interpretarea structuralistă a științei de azi. Aceeaşi 
interpretare a fost promovată — și chiar iniţiată — de aplica- 
rea logicii dialectice în Capitalul lui Marx, aşa cum dealtfel atit 
Lévi-Strauss, cît și Althusser și Foucault, recunosc și accentuea- 
ză chiar acest lucru. 


CONCLUZII 


La temelia matematicii clasice, care a durat pină la mijlocul 
ultimei jumătăţi din veacul trecut, a stat conceptul de analitici- 
tate, cu care discursul lui Descartes asupra metodei identifică nu 
numai determinarea matematică a ştiinţei, ci ştiinţa însăși. În atare 
condiţii însăşi cvantitatea continuă din geometrie, care este un 
tot, a fost interpretată numai prin cvoţietatea numerelor discon- 
tinue din aritmetică, ce reprezintă o simplă totalitate. De aci şi 
teza lui Kant că unitatea din multiplicitate, care definește ordi- 
nea, este adăugată de mintea omenească și nu e o reflectare a lumii 
însăşi. Pozitivismul logic în general, Wittgenstein şi Școala de la 
Viena în special, ridică această teză la rang de dogmă. 

Teoria mulțimilor este, desigur, prima încercare de a ieși din 
concepția numerelor-atomi, pe care matematica clasică s-a bazat. 
Ea afirmă însă numai atributele comune, care definesc asemănă- 
rile elementelor din mulțime, nu şi interconexiunea lor, care schim- 
bă în parte însăși natura lor. 

În schimb, conceptul de sistem sau structură din ştiinţa con- 
temporană afirmă și această relaționalitate, pe care o determină 
legăturile cu înţeles. Ele definesc funcția părţilor în întreg, schim- 


57 


bînd în parte și natura lor. Căci în totalitatea cu un tot, nu 
numai întregul depinde de părți, ci şi părţile de întreg. În pro- 
cesual:tatea dezvoltării lor apar ambele determinări. 

Conceptul de ordine, definit prin noţiunea de Logos, stă ast- 
fel la temelia întregului edificiu al științei, iar el este o totali- 
tate cu un tot în dezvoltare de la început. Anume, el este o uni- 
tate în multiplicitate în raport cu lumea, construită ea însăși pe 
același principiu. Inteligența omenească îl reflectă și nu îl creează, 
cum a crezut Kant și a reafirmat Școala de la Viena, înlocuind 
astfel o veche dogmă prin una nouă. Aceeaşi dezbatere a făcut 
dealtfel şi obiectul luptei dintre nominalism şi realism, care 
nu a putut fi închisă decît prin bulă papală, fiindcă dezbinase 
prea mult spiritele. 

Dar matematica, spune Whitehead, este știința generalității 
supreme, cînd totul sau forma, cum îl numește el, tinde spre zero, 
iar variabilele, pe care numerele le exprimă, ajung şi ele să fie 
aproape numai totalitate. În atare condiţii determinarea analitică 
a totului prin totalitatea părților sale, aproape complet indepen- 
dente, practic ajunge. Așa a procedat şi Aristotel în Analiticele 1 
și 1], cînd a rezolvat determinarea din comprebensiunea totului 
prin sumarea atributelor distribuite în extensiunea singulare- 
lor, concepute ca totalitate. 


Independente sînt în acest caz și axiomele, pe care deter- 
minarea singularelor, ca și determinarea clasei lor, se bazează. 

În acest mod știința însăși poate fi redusă la axiome, teoreme, 
definiţii și reguli juxtapuse, căci independente sînt și elc. 

De prisos să mai observăm că cele peste 400 de teoreme din 
Principia Mathematica, la care autorii au lucrat ani în șir, au fost 
rezolvate de computere într-un ceas și jumătate. 

Impasurile însă au rămas şi ele, fiind inevitabile, deoarece 
construirea întregului numai din suma sau produsul părţilor este 
o contradicţie în termeni. Totul din cvantitatea continuă nu poate 
fi construit din cvoțietatea discontinuă, care poate forma cel 
mult un agregat sau o mulțime, dar nu un sistem sau o structură. 


La determinarea substantivală pe bază de adunare din mate- 
matică, logica matematică adaugă determinarea relaţională, care 
valorifică modurile de conjugare, organizare și integrare a păr- 
tilor în întreg. Este, desigur, un pas substanţial în plus și el părea 
să rezolve toate compunerile din chimie, pe care Wundr le-a imi- 
tat și în psihologie, dar fără să reușească. 

El nu a reușit fiindcă însăşi organizarea materiei şi energiei 
în structurile cele mai simple cu putinţă, care la ora actuală sînt 
încă atomii, arată că sistemul însuşi are un cuvînt de spus asupra 
părților sale, modificîndu-le în parte poziţia, precum şi viteza, și 
chiar funcţia. 

De aceea determinarea analitică trebuie completată cu cea 
sintetică, cu care ea se întregește, fără să se reducă la ea, cum 
s-a crezut în etapa analiticității. 

Cu atît mai mult este necesară această determinare sintetică 
de la întreg la părți în organizarea materiei şi energiei la nivel 
biologic și mai ales social-uman. Ea pare să câștige în pondere pe 
măsură ce complexitatea de organizare a structurii creşte, fiind, 
după toate probabilirăşile, o funcţie a ei. 

Viaţa însă este $f memorie. Precum ea este și ereditate. DatoN 
rită lor efectul nu “mai reproduce cauza, ci e o dezvoltare a ei. 

Cu timpul apare şi planificarea, care aduce dependenţa efec- 
tului de ţel. În structurile social-umane complexe, cu dezvoltare 
culturală mai deosebită, determinarea prospectivă ajunge să fie 
uneori mai importantă decit cea cauzală, care precumpănește în 
structurile mai simple, de ordin psiho-fizic. 

Dar, așa cum determinarea sintetică, de la întreg spre părţi, 
nu a climinat determinarea analitică, de la părţi spre întreg, ci 
s-a întregit cu ea, la fel se întregește și determinarea prospectivă 
cu cea cauzală, amîndouă fiind însă nu numai matematice, ci şi 
logice, 

Adică nu numai generale, ci și individuale; nu numai univer- 
sale, ci şi particulare; nu numai sub semnul conservării, ci și 
sub acela al dezvoltării. 

Matematica, așa cum vom vedea în capitolul VIII, este stu- 
diul ordinii sub unghiul generalității, universalității și conservării, 
la care logica adaugă și pe acela al gradelor de generalitate sau 
individuaţie, al gradelor de universalitate sau particularitate şi al 
gradelor de non-conservare sau dezvoltare. 

Dacă ordinea este studiată numai sub unghiul generalităţii, 
universalităţii și conservării, atunci interconexiunea, pe care to- 
tul o aduce în totalitate, poate fi exprimată prin egalitate, care 
este o identitate golită de conţinut calitativ. 


Dacă însă ordinea este studiată și sub unghiul întregirii reci- 
proce dintre generalitatea şi individuaţia din extensiune, dintre 

vinte, el este un instrument de cercetare a cunoașterii substantivale 
și atributive sub unghiul ordinii de clase a singularelor. El nu este 
un instrument de cercetare și interpretare sub unghiul ordinii 
relaționale de compunere prin intrapunere şi al ordinii procesuale 
din evoluție. Ordinea de compunere a lumii va apare în Noul 
Organon al lui Bacon. Evoluţia ordinii de compunere și de clase 
va fi abordată numai de logica dialectică a lui Hegel. 

2. Determinarea din extensiune şi ordinea de clase. Platon 
a sesizat numenul ca esenţă spirituală cu un singur atribut. Aris- 
totel sesizează substanța fizică, biologică și umană cu atribute 
multiple, 

Substanţa, așa cum însuși numele arată, este entitatea spiri- 
tuală ce stă sub materialitatea obiectelor și corpurilor, dîndu-le 
unitate și făcîndu-le „să fie ceea ce sînt și să difere de altele“. 

În virtutea atributelor sale multiple, omul, de pildă, nu este 
numai o ființă socială și spirituală, ci și un mamifer, vertebrat, ani- 
mal, fiinţă vie. Cu obiectele inerte el are în comun locaţia punc- 
tuală în spaţiu și timp, pe care numărul o exprimă. În virtutea 
acelorași atribute multiple el poate fi clasificat în specia umană, 
genul mamifer, clasa vertebratelor etc., pentru a termina cu genul 
suprem al numerelor. 

Logica lui Aristotel este o teorie a descrierii și clasificării 
corecte a singularului, care așază, cum spune Engels, o primă 
ordine în lume, cea mai simplă cu putinţă, adică ordinea de clase 
din extensiune. 

La baza clasificării obiectelor și fiinţelor în specii şi genuri stă 
comparaţia în termeni de atribute, care există sau nu există. lo- 
gica lui Aristotel se ocupă astfel numai de calitatea diferită a 
atributelor, nu şi de gradul lor de dezvoltare, a cărui determi- 
nare va apare în curbele de variaţie, bazate pe curba de pro- 
babilitate, 

În acest mod ştiinţa începe cu determinarea speciilor și conti- 
nuă cu aceea a genurilor, fiind astfel doar o cunoaştere a genc- 
ralului, nu şi a individualului, care, după judecata lui Aristotel, 
cade în seama artei. De aci și fraza sa, tulburătoare prin stranie- 
tatea ei, că „poezia este poate mai adevărată decit știința“. Știința 
de azi însă cuprinde și determinarea individualului. 

Cum coborirea științei generalului numai pînă la specie îi apare 
și “lui Aristotel prea îndepărtată de concretitudinea realității, în 
caracterologia sa el vorbește și de tipurile omeneşti ce se asea- 
mănă cu vulpea, leul, porcul etc. Caracterologia lui Teofrast se 


62 


va limita la tipurile oamenilor fricoși, zgirciţi, ipocriți etc. La 
Bruyère va defini tipul uman prin mai multe atribute, iar tipo- 
logia contemporană va introduce determinarea structurală, în care 
atributele și mai ales funcţiile se leagă împreună. Kretschmer și 
Sheldon introduc și măsura, ce completează descrierea. Cattell și 
Eysenck vor încerca să determine diversele tipuri pe bază de 
analiză factorială. Caracterologia contemporană însă operează cu 
gradele de dezvoltare ale trăsăturilor. Caracterologia clasică opera 
numai cu absența sau prezenţa lor. 

La temelia descrierii şi clasificării din logica în extensiune, 
claborată de Aristotel, stă principiul Dictum de omni et de 
nullo, aserţiunea despre toţi și despre nimeni. Dacă oamenii sînt 
fiinţe raţionale și sociale, atunci aceste atribute caracterizează pe 
toată lumea și nimeni nu poate face excepţie. Sub unghiul ipo- 
tezei atributului, care există sau nu există, afirmaţia este adevă- 
rată. Sub unghiul gradelor de dezvoltare ale atributelor, afirma- 
tia este diferențială, nu generală, deoarece dezvoltarea atributelor 
variază. În consecință, ceea ce putem spune despre unii se 
poate spune și despre alții, dar nu și despre toți. 

3, Determinarea din comprebensiune. Determinarea compara- 
tivă a singularelor din extensiune distribuie atributele fiinţelor și 
obiectelor pe diversele lor clase. Determinarea din comprehensiune 
le adună în singular pentru a determina conținutul său, repre- 
zentat prin suma sau totalitatea atributelor. 

Dacă substanţa este reprezentată prin S, atributele proprii 
ființei prin Ay, cele aparținătoare speciei prin A,, iar acelea care 
caracterizează diversele genuri prin 4g, , atunci avem 


S = Ap + A, + A. 


Comprehensiunea unui singular este astfel egală cu suma sau 
totalitatea atributelor. Structura sau totul din totalitate nu in- 
teresează. 

În aceste condiţii determinarea în comprehensiune din logica 
lui Aristotel nu e decît operația inversă a determinării în exten- 
siune. Cele două determinări sînt reversibile, la fel ca și aduna- 
rea și scăderea din aritmetică și algebră ori calculul diferenţial 
și integral din analiză. Ordinea de compunere din comprehen- 
siune e inversa ordinii de distribuţie din extensiune. 

La Bacon, în schimb, determinarea din comprehensiune va fi 
Dazată pe integrarea părţilor în întreg; şi de aceea organismul 

uman, de pildă, nu va mai fi egal cu suma sistemelor, organe- 
lor, ţesuturilor și celulelor, ci cu structura lor. 

La temelia determinării din comprehensiunea subiectului stă 
principiul Nota notae est nota rei ipsi, atributul atributului este 
atributul lucrului însuși. 

4. Asemănări și deosebiri. Atît Dictum de omni et de nullo, 
cît și Nota notae est nota rei ipsi, operează numai cu asemănări 
şi deosebiri în termeni de atribute, care există sau nu există. 
Ca atare, aceste deosebiri și asemănări pot fi determinate cu 
ajutorul principiului identităţii sau contradicției cu terp exclus. 
Dacă Socrate este om, atunci cl nu poate fi neom, iar posibili- 
tatea de a fi plantă, de asemenea, este exclusă. Cele trei principii 
logice sînt postulatele de bază pe care logica lui Aristotel este 
clădită. Interconexiunea, care generează structura, nu apare. 

5. Principiul cauzalităţii. În ordinea de clase din extensiune, 
singularele se aseamănă sau se deosebesc, dar nu se leagă. În 
ordinea de compunere din comprehensiunea singularului intervine 
însă şi legătura, relaționalitatea. Inima şi plămiînii colaborează 
împreună, întregindu-se reciproc, chiar dacă ele nu se aseamănă, 
De aceea, la determinarea substantivală şi atributivă din logica 
lui Aristotel, logica stoică va adăuga determinarea conjunctivă, 
implicativă și disjunctivă, care afirmă relaţionalitatea părților în 
întreg, Conjuncţia și disjuncţia definesc compunerea şi descom- 
punerea părţilor coexistente în întreg. Implicaţia introduce și 
legătura dintre cauză și efect. 

De legăturile cauzale se ocupă, de fapt, şi Aristotel, dar nu- 
mai în ontologia sa, menţionîndu-le însă și în logica sa generală. 

În total, Aristotel vorbeşte despre patru cauze. Pentru a le 
putea înţelege, ele trebuie raportate la ontologia sa cu caracter 
dualist. 

Democrit a sesizat numai materia, iar Platon numai numenul 
sau ideea. Aristotel le susține pe amîndouă. 

Materia, după el, este simplă multiplicitate în care substanța 
spirituală aduce unitatea, făcînd-o să aibă o anumită formă, care 
o deosebește de celelalte. Cauza esențială este cauzalitatea pro- 
prie a substanței. Cauza eficientă definește cauzalitatea exterioară 
a lumii, cu care cea interioară, a substanţei, se întregește. Cauza 
finală precizează determinarea teleologică, dependentă de scopul 
spre care se îndreaptă. Entelechia, concepută ca un nisus forma- 
tivus, defineşte acest scop. Ea introduce determinarea în timp. 
Atingerea scopului este ulterioară acţiunii. Trāirea sa anticipată, 

ca idee, este însă anterioară ei. Cauza materială arată influenţa 
materiei asupra substanței spirituale. "Temperamentul, de pildă, 
pare a fi efectul încălzirii corpului, așa cum arată cuvîntul însuşi. 

Materia inertā este numai substanță fizică, la care animalele 
adaugă pe cea biologică. Omul singur o are și pe cea spirituală. 
Atributele sale sînt astfel fizice, biologice şi umane. Animalele le 
au pe cele biologice şi fizice, iar corpurile inerte numai pe cele fi- 
zice. De aci şi deosebirea dintre anima sau pneuma, pe de o parte, 
şi pbrenia, pe de altă parte, pe care cuvintele suflet și spirit le 
exprimă şi cărora Klages și apoi Lersch le atribuie atita im- 
portanță. 

Cum principiul interconexiunii şi al conexiunii cauzale apar 
la Aristotel numai în ontologie, nu și în logica formală, o seamă 
de gânditori susțin că între cele două discipline ar fi un hiatus. 
Logica lui Aristotel, spun Descartes și Bacon, rezolvă numai des- 
crierea și clasificarea, nu și explicarea, pe care el o introduce 
totuși în teoria cauzelor, cu care se ocupă și în logica generală. 
Or, problema de bază a științei, susțin ei, este explicarea, nu 
descrierea și clasificarea, care sînt doar preambulul ei. 

În măsura în care saltul calitativ apare și astfel efectul nu 
mai reproduce cauza, această obiecţie, evident, este adevărată. În 
acest caz însă, legătura dintre ele nu mai poate fi determinată 
cu ajutorul identităţii, care încetează să se mai aplice, ci numai 
prin pricipiul interconexiunii și conexiunii, care afirmă doar re- 
gularitatea legăturii, nu şi identitatea dintre efect şi cauză. 

Dar Aristotel, la fel ca și Descartes dealtfel, nu apercepe 
saltul calitativ, care apare numai în interpretarea evoluționistă a 
ştiinţei contemporane. În atare condiţii, singura deosebire dintre 
ei este că la Aristotel legătura dintre cauză și efect este definită 
prin identitate, în vreme ce la Descartes și Newton ea este de- 
terminată prin egalitate. Aristotel susține o interpretare logică. 
Descartes şi Newton pledează pentru una matematică. 

Întemeiată este doar obiecţia lui Bacon, care afirmă sinteza 
creatoare, chiar dacă evoluția nu o întrezărește nici el. Sinteza 
creatoare însă poate fi determinată tot numai pe bază de inter- 
conexiune, nu pe temei de egalitate sau identitate. 

O seamă de gînditori definesc apoi cauzalitatea și în zilele 
noastre tot prin danan Acesta este, de pildă, cazul lui Meyer- 
son în Despre explicare în ştiinţă. 

Ceea ce i se poate însă obiecta lui Aristotel este că legătura 
dintre cauză și efect nu poate fi determinată prin propoziţiile sub- 

stantivale și atributive, cu caracter copulariv şi inclusiv, ci nu- 
mai prin cele de relaţionalitate, pe care în logica sa nu le sesi- 
zase. În ontologia sa, în schimb, el le întrebuinţează în egală 
măsură. Pe cele implicative mai ales! 


Problema cauzalităţii calitative, în care apare saltul calitativ, 
este excelent tratată de Mclver în Cauzaţia socială. În ştiinţa 
contemporană însă, cauzalitatea calitativă intervine nu numai în 
științele social-umane și culturale, ci şi în cele biologice. Întreză- 
rità este și în mecanica cuantică. 

6. Ordinea în succesiune. În atare condiţii, în logica lui Aris- 
totel, ordinea în succesiune nu face altceva decît să repete pe cea 
din extensiune și comprehensiune. Știința nu se ocupă decît cu 
determinarea din extensiune și comprehensiune. 


Partea curioasă este că reducerea logicii la determinarea exten- 
sivă şi intensivă este păstrată şi de gînditorii contemporani, ca 
Sigwart, Wundt, Dewey etc., care altfel recunosc și afirmă evo- 
luția. Aceasta chiar dacă Hegel în logica sa dialectică a trecut 
accentul pe determinarea evolutivă. La determinarea substanti- 
vală și relațională el a adăugat astfel pe cea procesuală. 


Faptul că oamenii se nasc, trăiesc și mor a fost sesizat, desi- 
gur, şi de către Aristotel, care scrie asupra creșterii corpului de-a 
lungul virstelor. Dar, după el, creșterea corpului privește numai 
materialitatea sa, nu și substanța spirituală, care rămîne aceeași 
în curgerea vremii, reprezentind astfel identitatea cu sine însăşi 
a fiinţei. 

7. Inducţie şi deducție. Omul este o ființă socială, zoon poli- 
tikon, El, de asemenea, este şi o ființă raţională, logikon. Împre- 
ună cu celelalte animale ce se nasc direct din mamă și nu din 
ou, el face parte din genul mamifere, care face parte din încren- 
gătura superioară a vertebratelor, ce se desprinde din regnul animal. 
Alături de acesta e cel vegetal. Împreună, ele reprezintă ființa 
vie, opusă celei inerte. Ambele au o locaţie în spațiu și timp, pe 
care numărul o exprimă. El este genul suprem, suprema generalia, 
golită de orice conţinut. Inducţia reprezintă această cunoaștere 
bazată pe generalizarea — de la gen — care urcă de la clasele 
inferioare la cele superioare. Operația inversă a cunoașterii este 
deducția, care coboară de la genul suprem la cele intermediare 
și apoi la specie și singular. Valorificată în știință este îndeosebi 
determinarea singularelor prin specie, ca Oamenii sînt muritori, 
Socrate este om, Socrate este muritor. La baza ei stă determinarea 

genurilor inferioare prin cele superioare și mai ales determina- 
rea singularelor prin specie. 

Generalizarea intervine în distribuirea atributelor pe clase, iar 
determinarea apare în sumarea lor în singular. 

Inducţia este astfel mersul ascendent al cunoașterii care urcă 
de la unul la unii şi apoi la toți, iar deducția este mersul ei des- 
cendent, care coboară de la toți la unii și de la unii la unul. 

În acest mod Lukasievici are perfectă dreptate atunci cînd 
susține că, în fond, Organonul nu este decît o logică a judecăților 
generale sau universale și particulare sau specifice, afirmative ori 
negative, cunoscute sub literele A, E, I, O din pătratul lui Boetius. 
La fel ca şi Aristotel, Boetius reduce judecăţile din comprehensi- 
une la cele din extensiune. 

Din aceste motive adevăratele judecăţi comprehensive, bazate 
pe analiză și sinteză, nu pe comparaţie, le va aduce numai Noul 
Organon al lui Bacon, în care judecăţile urcă de la parte la întreg 
şi coboară de la întreg la parte. Noile judecăţi analitice și sinte- 
tice din comprehensiune se întregesc reciproc cu cele comparative 
din extensiune, dar nu se mai reduc la ele. Ele sînt aserţiuni dife- 
rite, dar complementare. 

8. Silogismul. Oamenii sînt muritori, Socrate e om, Socrate e 
muritor. Fraza cuprinde un raţionament deductiv, numit silogism, 
care poate fi generalizat pentru orice singulare din orice specie. 
Această exprimare generalizată cu caracter formal este: Toţi O 
sînt m, S este O, deci $ este m. Generalizarea sau formalizarea 
poate fi aplicată tuturor propoziţiilor copulative cu subiect și 
predicat, care fac o determinare în extensiune. Forma silogismu- 
lui reprezintă astfel schema sau matricea generală, în care putem 
turna oricare alt conţinut. Fa este moara care macină oricare alt 
material asemănător. 

În psihologie atare raționamente deductive au fost aplicate 
diverselor atribute care definesc fiinţa umană. Psihologia gene- 
rală a fost elaborată cu ajutorul lor. 

Din păcate, aceste silogisme asertează numai absența sau pre- 
zenţa atributelor, nu şi gradul lor de dezvoltare, care aduce sarea 
din mîncare. Ca atare, ele fac imposibilă psihologia diferențială 
şi despart psihologia umană de cea animală. 

Pe de altă parte, ele nu fac altceva decît să reafirme în con- 
cluzie ceea ce de fapt este cuprins în premise. Ele sînt astfel sim- 
ple tautologii, așa cum a observat Kant. Este adevărat că Witt- 
genstein a încercat că construiască întreg edificiul logic și mate- 

matic numai pe aceste tautologii lipsite de conţinut, cărora însă 
el le atribuie funcţia de miliţian pentru toate propoziţiile cu 
conţinut din științele lumii reale. De sinteza creatoare, care este 
adusă de compunerea părților în întreg, el nu se ocupă. 

Aristotel a încercat să elaboreze silogistic și raţionamentul in- 
ductiv, dar nu a reușit. Omul, catirul, calul trăiesc mult, a spus 
el. Omul, catirul, calul sint animale fără fiere. Deci Animalele 
fără fiere trăiesc mult. Raționamentul este greșit atît. din punct 
de vedere formal, cît și material. Din punct de vedere formal el 
este greșit deoarece deocamdată inducția nu pare a fi accesibilă 
formalizării complete, pe care silogismul o cere, iar din punct de 
vedere semantic este eronat deoarece raționamentul nu corespunde 
realității. 

Aceasta, desigur, nu înseamnă că raţionamentul inductiv este 
cu neputinţă. Știința contemporană este elaborată în primul rînd 
cu ajutorul său. El nu poate însă îmbrăca forma axiomatică și 
nu poate duce la adevăruri cu exactitate deplină. Dar adevărurile 
din științele lumii reale nu mai au pretenţia de a fi absolute, deci 
pe deplin exacte. Ele se mulţumesc să fie cît mai exacte cu pu- 
tință. Or, această exactitate optimă este realizată. Certitudinea 
dealtfel nu e decît limita maximă a probabilității, de care ne 
apropiem numai în științele ideale, adică în logica formală și în 
matematică, ce fac abstracție de bogăţia și concretitudinea fapte- 
lor, cu care științele reale se ocupă, cu ajutorul lor. 

9. Logica formală și logica generală. Logica lui Aristotel se 
împarte astfel în două: cea deductivă, care a putut fi elaborată 
formal, și cea inductivă, care nu a putut fi elaborată formal. 


În fond, după judecata lui Brunschvicg, în logica lui Aristo- 
tel se răsfring două influenţe, care nu se pot închega. Una este 
aceea a științelor naturale, a botanicii și a zoologiei mai ales. 
Cealaltă este aceea a retoricii din etică și politică. 


În ştiinţele naturale descriem și clasificăm. În retorică demon- 
străm. În descrierea și clasificarea diverselor organisme în specii 
şi genuri procedăm inductiv. În retorica politică operăm deductiv, 
pornind de la o seamă de ipoteze, presupuse a fi pe deplin exacte, 
cum sînt Binele, Adevărul și Frumosul, pentru care omenirea 
luptă. Dacă ipotezele sînt valide, atunci concluziile sînt înteme- 
iate. Altfel false sînt și ele. 

Dar despre etică și politică a scris nu numai Aristotel, ci şi 
Platon. Concluziile lor însă sînt foarte diferite. 

În schimb, Descartes și Newton sînt deopotrivă de acord cu 
postulatele geometriei lui Euclid, pe care ei clădesc opera lor. 

Aceasta înseamnă că una este aplicarea metodei axiomatice în 
matematică și științele exacte — în mecanică în primul rînd — 
operate cu ajutorul ei, și alta este aplicarea metodei deductive în 
etică, estetică și politică. Precum și în logică. 

În științele exacte forma poate fi separată de conținut, chiar 
dacă de o separare totală este greu să vorbim. 

În științele biologice și mai ales în cele social-umane această 
separare este însă imposibilă. 

În perspectiva supremei generalități, interconexiunea și cone- 
xiunea cauzală pot fi determinate matematic și logic-matematic. 

Sub unghiul validității maxime din științele social-umane și 
culturale, relaţionalitatea și procesualitatea pot fi determinate nu- 
mai prin conceptele de semnificaţie și de direcție de evoluţie, am- 
bele individuate. În cazul lor însă, separarea formei de conţinut 
este imposibilă. 

Am putea chiar spune că determinarea semnificaţiilor și direc- 
țiilor de evoluţie, cu individuaţia lor proprie, este cu atît mai efi- 
cientă cu cît conturarea lor e mai deplină. Această conturare însă 
este în funcţie de bogăţia lor, de integrarea lor şi de armonia 
lor, care în științele social-umane sînt mai accentuate decît în 
cele biologice. 

Structura social-umană și culturală a veacului nostru este, de- 
sigur, nu numai incomparabil mai complexă decît cea din trecut, 
ci și mult mai frămîntată. Lupta întregii omeniri pentru Bine, 
Adevăr și Frumos este mai conturată azi decît în lumea antică. 

Omul cult, de asemenea, își cunoaște mult mai bine rosturile 
st țelurile proprii decît cel incult. 

entru a realiza cît mai bine exactitatea, trebuie să pornim 
de la simplu la complex. 

Pentru a contura cît mai adecvat validitatea este, poate, pre- 
lerabil drumul invers, de la complex la simplu. 

Locaţiile punctuale pure, care exprimă simplitatea maximă, 
sînt accesibile formalizării. Valorile umane nu, deoarece ele depind 
de conținutul cu care se leagă. Ceea ce, desigur, nu înseamnă că 
nu putem elabora o teorie generală — nu însă și formală — a 
semnificaţiilor, a direcțiilor lor de evoluţie și a individuaţiilor lor. 

10. Definiţia. Sub unghiul ordinii de clase, pe care logica lui 
Aristotel se bazează, a defini un obiect sau o ființă înseamnă a-i 
determina specia și genul. Omul este o ființă politică, zoon poli- 

tikon. Ființa exprimă genul proxim, iar atributul precizează specia 
sau diferențele specifice. 

Alături de această definiţie sub unghiul ordinii de clase din 
extensiune, Aristotel menţionează și pe aceea prin enumerare, care 
este o definiţie în comprehensiune, care sumează în singular atri- 
butele sale distribuite în extensiune. Sub unghiul acestei determi- 
nări comprehensive omul este o ființă socială, raţională, care are 
un corp ce merge în două picioare etc. În atare condiţii definiția 
din comprehensiune, pe bază de enumerare, nu este decit reciproca 
definiției din extensiune. 

Adevărata definiție din comprehensiune este numai aceea adusă 
de Bacon, bazată pe analiză și sinteză, nu pe descrierea și clasi- 
ficarea în specie și genuri. Molecula de apă este sinteza unui atom 
de oxigen cu doi atomi de hidrogen. Fraza ilustrează o atare defi- 
niţie în comprehensiune. Ea se întregește cu definiţia din exten- 
siune, dar nu se mai reduce la ea. 

A treia posibilitate de definire este cea din istorie, Exemplu: 
Renaşterea încheie evul mediu şi deschide epoca modernă. Cum 
însă, după Aristotel, timpul repetă spaţiul, în logica sa definiţia 
din evoluţie nu apare, chiar dacă în Politica sa el vorbeşte de eta- 
pa sclavagistă, aristocrată, democrată. În schimb, aceste definiţii 
apar la Vico, Montesquieu, Condorcet, iar teoria lor o susţine, 
fireşte, Hegel. 

Ati definiţia din extensiune în termeni de diferențe specifice 
și gen proxim, cît şi cea din comprehensiune, pe bază de enume- 
rare, sint numai substantivale şi atributive, nu şi relaţionale, şi 
procesuale. Ele sînt ca și logica sa, care stăruie de peste două mii 
de ani, cu toată unilateralitatea ei. 

Kant socotea că logica formală a lui Aristotel a fost atît de 
bine elaborată, încît lucrul cel mai bun pe care-l putem face este 
să ne rcîntoarcem la ea și să înlăturăm tot ceea ce s-a adăugat 
pe drum. Dar aceasta ar însemna să înlăturăm nu numai logica 
lui Bacon, bazată pe analiză și sinteza din comprehensiune, ci și 
logica matematică, clădită pe relaţionalitate, în care logica formală 
clasică este o singură instanță și nu cea mai importantă. Precum 
aceasta ar însemna să anulăm și aportul de mai tîrziu din logică, 
adus de teoria fenomenului originar al lui Goethe, de logica 
dialectică a lui Hegel mai ales, precum și de logica științelor spi- 
ritului şi de cea fenomenologică, bazate toate pe conceptele de 
semnificaţie și evoluție, ambele individuate, cu care știința con- 
temporană operează în primul rînd. 


70 


Aere perennius este logica lui Aristotel, dar aceasta nu în- 
seamnă nicidecum că logica s-a oprit la ea. Precum logica nu 
poate să se oprească la nici un alt sistem închis, căci atîta timp 
cît știința evoluează, însăși logica se dezvoltă, ţinînd pasul cu ea. 


LOGICA INDUCTIVĂ A LUI BACON 


În știința greacă adevărul izvora gata făcut din cunoaşterea 
empirică, la fel ca și Pallas Athena și Apollo din capul lui Zeus. 
În știința contemporană adevărul naște treptat din cunoașterea 
sistematică a cercetării științifice, iar pe deplin elaborat nu este 
nicicînd, chiar dacă el, desigur, este incomparabil mai bine deter- 
minat decît în știința antică, bazată pe cunoașterea empirică, nu 
experimentală. 

Adevărul născindu-se gata făcut, logica clasică s-a ocupat nu- 
mai cu descoperirea altor adevăruri pe bază de demonstraţie cu 
caracter deductiv. În logica modernă, inaugurată de Bacon, accen- 
tul de greutate cade pe cercetarea laborioasă a adevărului, adică 
pe metodologia experimentală, luată în sensul larg al cuvîntului. 
Ea precede demonstrația deductivă, clădită pe ea. La temelia Nou- 
lui Organon stă aceasta invenţie laborioasă, nu descoperire din- 
tr-odată. Înainte de a opera deductiv în extensiune, logica mo- 
dernă operează inductiv în comprehensiune. 

Sub unghiul acestei cercetări în adîncime, comprehensiunea 
fiinţei sau obiectului nu mai apare ca o simplă sumă de atribute 
juxtapuse, deci ca o totalitare simplă. Ci ea apare ca o unitate 
in multiplicitate sau o totalitate cu un tot. Ea este un întreg cu 
părți. În consecință, spune Bacon, ea trebuie analizată în părțile 
sale, care determină întregul. În întreg însă părţile se leagă, fiind 
astfel relative, nu absolute; dependente, nu independente. 

În știința greacă unitatea corpului sau a ființei era adusă de 
substanța spirituală, care dădea multiplicităţii atomului o formă. 
În anatomia şi chimia Renașterii unitatea naște din organizarea 
materiei însăşi. Ea e natura naturans unită cu natura naturata, 
cum spune Spinoza. La temelia întregului, G. Bruno așază întregi- 
rea reciprocă dintre unitate și multiplicitate. Viziunea e panteistă, 


nu dualistă. Aproximativ la fel va vedea lucrurile mai târziu și 
Goethe. 

Logica ordinii de clase din extensiune este o logică a descrie- 
vii și clasificării în diversele specii și genuri din fizică, botanică 
şi zoologie. Logica ordinii de compunere din comprehensiune este 
o logică a chimiei şi anatomiei, care a luat o dezvoltare deosebită. 


Compunerea corpurilor din cele patru elemente a apărut în 
cosmologia antică. În ea însă compunerea părea să fie numai adi- 
tiva. Ca atare, ea era operată cu aritmetica. În noua chimie şi 
anatomie compunerea pare a fi pe bază de sinteză, aducătoare de 
noi calități. Explicarea acestor calităţi noi prin modurile de com- 
binare nu apare. Ea va fi adusă numai de logica matematică, năs- 
cută din arta combinatorie universală a lui Leibniz. Sinteza între- 
gului este intuită. Explicarea ei însă rămîne tot analitică. Ea 
afirmă numai acțiunea părţilor asupra întregului, nu și acţiunea 
întregului asupra părților, pe care singur Spinoza o întrezăreşte. 

1. Raționamentul inductiv. În Organonul lui Aristotel induc- 
via urcă de la indivizi la specie și apoi de la specii la genuri, 
operînd în extensiune. În Noul Organon al lui Bacon, ea urcă de 
la părți la întreg, operînd în comprehensiune. Ea pornește, cum 
spune Bacon, de la înseși „măruntaiele naturii“, adică de la ele- 
mentele prime, 

Inducţia din extensiune cuprinde în mod inevitabil și procesul 
de abstracție, deoarece ea urcă de la atributele singularului con- 
cret la atributele genurilor abstracte. Văd boii, dar nu văd boul, 
ca noţiune, i-a spus Antistene lui Platon. Procesul de generalizare 
însemna astfel o inevitabilă golire de conţinutul concret al ideilor. 


Inducţia din comprehensiune, care urcă de la parte la întreg, 
rămîne în graniţele concretului și ea înseamnă doar un proces de 
amplificare, nu şi de abstractizare. Noţiunea de celulă este mai 
complexă și mai bogată decît cea de atom, dar nu e mai puţin 
concretă. Concret este și organismul, nu numai sistemele, organele 
şi țesuturile sale. Cel mai botat în conținut este apoi Universul 
însuși, dar concret rămîne și el. De aceea ideile universale nu mai 
pot fi confundate cu cele generale — de la gen. Numerele, în 
calitatea lor de suprema generalia, sînt abstracții pure. Universul 
rămîne concret, chiar dacă simţurile nu-l mai pot cuprinde. Sub 
unghi extensiv o idee este cu atît mai săracă în conținut cu cît 
ea este mai generală. Sub unghi comprehensiv o idee este cu atît 
mai bogată în conţinut cu cît ea este mai universală. Molecula 
este mai bogată în conţinut decît atomul, pe care-l cuprinde, și 
este mai săracă în conținut decît celula, în care intră etc. 

De la cunoașterea empirică, de ordin senzorial, inducția aris- 
totelică sărea, de obicei, direct la cunoașterea abstractă, de ordin 
general. Inducţia baconiană procedează gradual, urcînd din treaptă 
în treaptă, iar pe drum se îmbogățește prin amplificare și nu este 
sărăcită prin generalizare. A sensu et particularibus continenter 
et gradatim ad axiomata media, și numai în final la axiomata 
maxima. 

Adevărul științei antice, obținut pe bază de abstracție prin 
generalizare, era considerat ca fiind pe deplin exact. Adevărurile 
obținute prin amplificare câștigă și în conținut și în exactitate, 
dar dogme nu devin nicicînd. Ele rămîn adevăruri în dezvoltare 
şi de aceea demonstraţia altora rămîne sub imperiul unor erori 
posibile. De aceea, spune Bacon, inducția rămîne singura operaţie 
validă ce duce la adevăr. Adevărul trebuie să exprime o lege a na- 
turii, iar nu o abstracție a minții, cum nominalismul din evul me- 
diu a susținut, pornind tocmai de la logica în extensiune a lui 
Aristotel. 

2. Metodologia. Idealul logicii lui Aristotel a fost elaborarea - 
ei formală, care satisface exactitatea, dar sacrifică validitatea. 
Logica lui Bacon urmărește atît validitatea, cît și exactitatea;, 
iar pretinsele adevăruri absolute, în numele cărora Giordano Bruno 
a fost ars pe rug, ea le evită. Precum evită și silogismele false, 
operate cu ele. Ea trece tot accentul pe metodologia cercetării, 
singura care poate duce la adevăruri exacte și valide, nu însă 
și pe deplin certe. Elaborarea regulilor de cercetare, pe care meto- 
dologia experimentală este bazată, devine astfel preocuparea 
primă. Copilul se naște numai după nouă luni de gestație, timp 
in care din celula ou s-a format o fiinţă complexă. Creșterea sa 
continuă apoi după naştere pînă la 20 de ani. La fel se naşte și se 
dezvoltă și adevărul. Dar nu pe bază de simplă cunoaștere empi- 
rică, cu Caracter senzorial, ci pe temei de cercetare laborioasă, 
pe cît e posibil și experimentală, dusă cu răbdare și pricepere în 
conformitate cu anumite reguli metodologice. 

La început sînt regulile negative sau „idolii“, de care omul 
de știință trebuie să se păzească. Odată prejudecățile înlăturate, 
căutăm să construim judecăţile adevărate. 

Idolii definesc „dogmele“ false, de care omul de știință tre- 
buie să se ferească. În cercetarea științifică nu se porneşte de la 
idei fixe, dinainte stabilite, ci de la ipoteze, care trebuie cerce- 
tate. Ipotezele se transformă în concluzii și idei numai după ce 
au fost verificate. În acest mod, dogmaticii evului mediu, elabo- 

rate deductiv, Bacon îi opune metodologia experimentală de ordin 
inductiv, bogată, complexă şi prudentă. Rezervată mai ales! 

Raționamentul inductiv al lui Aristotel nu-l admite, deoarece 
„inducția care procedează pe bază de simplă enumerare este ceva 
copilăresc, ce nu conchide decît şubred şi este expusă să fie răs- 
turnată de primul exemplu contradictoriu ce se poate prezenta“. 
El promovează inducția care „să fie capabilă de a analiza expe- 
rienţa, de a o descompune şi care să conchidă cu necesitate, cu 
ajutorul concluziilor și respingerilor potrivite“. 

În acest scop el preconizează o tabelă a faptelor, care core- 
lează cu producerea fenomenului, şi o altă tabelă, care nu core- 
lează. Concluzia finală este bazată pe această tabelă a prezențelor 
şi absenţelor fenomenelor, pe care Watson și Crick au aplicat-o 
cu atîta succes în cercetările lor de biochimie moleculară, așa cum 
arată Szilard și Platt. Cum însă în producerea fenomenelor avem 
nu numai prezenţe sau confirmări, ci și absențe sau excepţii, con- 
cluziile înseși nu mai duc la adevăruri certe și universal valabile, 
ci stabilesc doar fapte „tipice“ sau „privilegiate“, cu relevanță 
mai deosebită pentru „legea“ de producere a fenomenelor. 

La tabela absenţelor și prezenţelor fenomenelor Bacon adaugă 
şi pe aceea a „gradelor“. Cu primele tabele el stabilește natura 
calitativă a fenomenelor, care este sau nu este. Cu a treia tabelă 
el stabileşte cantitatea lor, dependentă de gradul lor de dezvol- 
tare. Ugeori gradul de dezvoltare este mai important decît diag- 
nosticul calităţii. Socrate a fost condamnat pentru gradul superior 
al inteligenţei sale. 

În total Bacon stabileşte 27 reguli metodologice de identifi- 
care a faptelor „tipice“, din care J. St. Mill va reţine în primul 
rind experimentul crucial. Restul regulilor sînt condensate în cele- 
lalte trei metode ale sale, asupra cărora vom reveni. j 

3. Principiul cauzalității. Ordinea de clase a fost stabilită pe 
bază de asemănări şi deosebiri. Ordinea de compunere este ope- 
rată pe bază de conexiune cauzală. Cauzalitatea fenomenelor a 
intervenit şi în ontologia lui Aristotel, dar în logica sa nu, 
deoarece el credea că relația cauzală poate fi exprimată prin 
egalitate versus indentitate. La Bacon această exprimare prin ega- 
litate nu mai e posibilă, deoarece întregul, ca efect al părților 
sale, nu mai este identic cu ele. Producerea sintezei creatoare nu 
poate fi însă explicată, deoarece modurile de combinare ale pār- 
ilor în întreg nu sint cunoscute. Ele sînt lămurire numai de arta 
combinatorie a lui Leibniz, pe care este clădită logica matematică. 

Curios este faptul că sinteza creatoare rămîne nedeterminată și 
la Mill, iar pe urma sa și la Wundt, cînd logica matematică era 
deja elaborată. În logica sa, Wundr menţionează logica matema- 
tică, dar nu o tratează. Mill o ignoră cu totul. 

Nedeterminat rămîne și caracterul aproximativ al adevărului, 
deoarece calculul probabilității nu este nici el elaborat. 

Cu atît mai puţin este anticipată teoria legăturilor cu înţeles 
şi direcţii de evoluţie, ambele individuate, asupra cărora insistă 
logica contemporană de la Hegel încoace. 

Descartes şi Newton s-au ocupat de conexiunea cauzală de 
ordin cantitativ, exprimată cu ajutorul raportului matematic din- 
tre variabilă și funcție. 

Bacon se ocupă cu conexiunea cauzală de ordin calitativ, dar 
metodologia ci nu o poate lămuri în mod satisfăcător din moti- 
vele precizate mai sus. 

Din aceleaşi motive el ajunge numai la fenomenele „tipice“, 
nu la însăşi legea ştiinţifică de ordin calitativ. 

4. Judecată substantivală şi atributivă versus judecată rela- 
țională. Judecăţile din ordinea de clase sînt substantivale și atri- 
butive. Ele afirmă în predicat un atribut care este cuprins în 
subiect. De aci și caracterul lor inclusiv. Și tot de aci și impor- 
tanţa noţiunii, pe care este trecut tot accentul. Judecata este o 
simplă legătură între noțiuni, un atribut al lor. 

În judecăţile analitice şi sintetice din ordinea de compunere 
accentul este trecut pe relaţionalitatea părţilor în întreg, din care 
naşte sinteza, Definiţia moleculei de apă nu mai repetă atributele 
şi funcțiile părţilor, ci afirmă sinteza, care naşte din relaționali- 
tatea lor. În atare condiţii judecata devine mai importantă decit 
noţiunea. Relaţia pe care ea o stabileşte nu mai este un atribut 
al subiectului, ci un functor de adevăr. Cum însă primatul legii 
faţă de fenomenele tipice nu este încă îndeajuns de bine stabilit, 
trecerea accentului de greutate de la noţiune la judecată se va 
petrece numai la logicienii din epoca noastră în frunte cu Sigwart, 
Wundt, Goblot, Dewey etc. Tot ei vor susține și primatul legii 
faţă de idee. Ideile înseși vor rămîne tot substantivale, nu rela- 
tionale, cum sînt în logica matematică. Opoziția dintre noţiunile 
substantivale și cele relaționale o va explica E. Cassirer. 

Faţă de logica lui Aristotel, Bacon are o atitudine critică, ca 
şi Descartes. Viitorul, pe de altă parte, este anticipat, dar fără să 
sc ajungă la o conturare a sa îndeajuns de satisfăcătoare. Bacon 

insistă asupra legii, dar reduce totuşi știința la fenomenele tipice. 
Determinarea matematică o recunoaște, dar nu o aplică. Despre 
importanţa judecății vorbeşte, dar nu susține primatul ei față de 
idee. Tabela prezenţelor și absenţelor valorifică mai mult ase- 
mănările și deosebirile det relaţionalitatea. Așa va rămîne de 
altfel logica clasică pînă la capăt. De aceea metodologia lui Bacon 
— căci logica sa aceasta e — rămîne mai mult un program decît 
un sistem. Programul e tradus în fapt numai de tratatul lui Mill. 
Dar Mill încearcă să elaboreze nu numai programul metodologiei 
inductive a lui Bacon, ci şi logica deducuvă a lui; Aristotel, pe 
care Euclid şi Kant au preţuit-o arît de mult, chiar dacă Galilei 
și Descartes au combătut-o. 


LOGICA INDUCTIVĂ ȘI DEDUCTIVĂ A LUI MILL 


În virtutea sintezei pe care o încearcă Mill între Vechiul și 
Noul Organon, logica sa cuprinde atît determinarea extensivă, cît 
şi cea comprehensivă, cu elaborarea inductivă şi deductivă în 
ambele cazuri. În științele exacte precumpănește determinarea de- 
ductivă cu caracter analitic. În ştiinţele naturale este asertată de- 
terminarea inductivă de ordin descriptiv. În științele social-umane 
este susținută atît descrierea și clasificarea, cît şi analiza. Nese- 
sizată rămîne numai determniarea evolutivă. Mill pleacă în cea 
mai bună parte de la evoluționismul lui Comte, dar nu şi de 
la acela al lui Hegel, pe care nu-l recunoaște. Cum evoluționismul 
lui Comte, ca și acela al lui Spencer, este interpretat mai mult 
matematic decît logic, timpul pare să repete spaţiul și astfel de- 
terminarea în dezvoltare se reduce la cea extensivă și comprehen- 
sivă, ca şi la Aristotel şi Bacon. Şi așa cum Mill nu sesizează 
teoria semnificaţiilor și a direcțiilor lor de evoluţie, ambele in- 
dividuare, din Fenomenologia spiritului, la fel nu apercepe el nici 
aportul deosebit al logicii matematice. De aceea nu e nici o mirare 
că pe măsură ce logica matematică se dezvoltă și devine logică 
formală generalizată și pe măsură ce teoria semnificaţiilor și a 
direcțiilor lor de evoluție va evolua în logica fenomenologică, de 
ordin calitativ, pe aceeași măsură logica tradiţională se destramă. 
Funcţiile ei sînt preluate de cele două curente complementare. 

1. Metodologie generală. La temelia determinării inductive din 
comprehensiune stau patru metode de ordin general, care se aplică 
în toate științele, constituind astfel metodologia lor comună. 

Metoda concordanţei cercetează cauzele cultiple ale unui feno- 
nomen sub unghiul coincidenţei lor. Dacă într-o seamă de feno- 
mene, determinate de cauzele A, B, C, D şi A, B, E, F, eventual 
A, G, H, I ori A, M, N, O, avem totdeauna și efectul a, atunci 
el poate fi atribuit cauzei A, care este invariantă și cu care are 
astfel şanse să concorde. 

Reversul acestei metode este aceea a diferenţelor. Dacă efec- 
tul a apare totdeauna cu cauza A, dar nu și atunci cînd A este 
absent, atunci proba contrarie este făcută de faptul că efectul a 
este determinat de cauza A. 

Din aceste motive cele două metode trebuie folosite împreună, 
aşa cum arată tabela absenţelor și prezenţelor, propusă de Bacon. 

Dacă efectul a variază în mod cantitativ cu cauza A, atunci 
adevărul este stabilit pe baza metodei variațiilor concomitente, 
ce operează pe baza tabelei gradaţiilor din logica lui Bacon. 

Dacă avem un complex cauzal "A, B, C și D şi apoi un com- 
plex de efecte a, b, c, şi d, iar a se leagă cu A, b cu B și c cu 
C, atunci d se va lega cu D. E metoda rămășițelor. 

Trei din aceste metode, anume aceea a concordanţelor şi dife- 
rențelor, prevăzute în tabela absenţelor și prezenţelor lui Bacon, 
și apoi aceea a rămășițelor, au un caracter logic, așa cum observă 
Platt. 

În schimb, metoda variațiilor concomitente, prevăzută în tabela 
gradaţiilor, are un caracter matematic, deoarece ea stabilește gra- 
dul de dezvoltare al fenomenului, nu calitatea sa, care există sau 
nu există. Prezenţa sau absența fenomenului nu admite terţul. 
Gradele sale de dezvoltare îl admit. Determinarea lor este făcută 
azi cu ajutorul coeficienţilor de corelaţie. 

În domeniul fenomenelor chimice Platt și Szilard așază accen- 
tul de greutate pe metodele logice, care nu admit terţul, deoarece 
în structura moleculei atomul nu poate fi decît absent sau prezent. 

În ştiinţele bio-psihice însă, majoritatea trăsăturilor ereditare 
nu depind numai de o singură genă, ci de mai multe. Ca atare, 
ele au grade de dezvoltare ce admit terțul și, în consecinţă, soli- 
cită determinarea statistică. 

De fapt, cele patru metode ale lui Mill au fost elaborare în 
primul rînd prin raportare la chimie. În vremea sa, științele bio- 
logice şi social-umane nu erau îndeajuns de elaborate. În acest 


77 


mod Mill afirmă în fizică metodele matematice, iar în chimie pe 
cele logice. În momentul însă cînd științele biologice și sociale au 
fost elaborare, legitatea lor s-a dovedit a fi în primul rînd cea 
de probabilitate. De aci și rolul fundamental al studiului varia- 
ţiei şi covariaţiei sau corelaţiei. Determinarea logică de ordin 
calitativ a rămas și ea, dar nu mai este operată cu ajutorul prin- 
cipiului identităţii sau contradicţiei cu terţ exclus, ci cu acela 
al teoriei generale a semnificaţiilor și cu direcţia de evoluție, ambe- 
le individuate. Logica lui Bacon și Mill a fost numai o logică a 
generalului, ca și logica lui Aristotel. Este de asemenea de obser- 
vat că semnificaţiile, ca și direcţiile lor de evoluţie, nu mai pot 
fi determinate doar analitic, dinspre părţi înspre întreg, ci ele 
solicită determinarea sintetică, adusă de acţiunea întregului asupra 
părților. 

Pe de altă parte, în lumina mecanicii şi chimiei cuantice, însăşi 
legitatea fizică și chimică nu mai este doar de certitudine logică 
sau matematică, ci și de probabilitate. În ele, de asemenea, apare 
noţiunea de funcție a părţii în întreg, depedentă nu numai de 
parte, ci şi de întreg. Or, conceptul de funcție anticipează pe cel 
de rost sau semnificaţie. Alături de conservarea materiei și ener- 
giei din fizică avem apoi compunerea și descompunerea atomilor 
din scara lui Mendeleev, în care apare direcţia de evoluţie. Cu 
atit mai pregnantă este această direcție de evoluţie în compune- 
rea atomilor în molecule şi a moleculelor în celule. 

Judecată în această perspectivă, metodologia lui Mill este azi 
depășită. Ea a fost modelată după starea de dezvoltare a chimiei 
din vremea sa, dar luată în întregime nu mai corespunde nici în 
dhimie, deoarece chimia cuantică o transcende. În științele bio- 
logice şi social-umane metodologia a fost nesatisfăcătoare de la 
început, deoarece cauzele biologice şi social-umane sînt incompa- 
rabil mai complexe și, ca atare, nu mai pot fi reprezentate prin 
simbolurile folosite de Mill, potrivite doar pentru atomii consi- 
deraţi drept elemente simple. 

2. Metodologie specială. Alături de metodologia generală, co- 
mună tuturor științelor sau cel puţin unei majorităţi a lor, avem 
metodologia specială, proprie fiecărei discipline. Această metodo- 
logie specială variază de la ştiinţă la știința. În logica sa, Wundt 
se ocupă în primul rînd de această metodologie. Cum însă el nu 
valorifică îndeajuns nici calculul și logica probabilității, niei lo- 

ica matematică și apoi prea puţin teoria semnificaţiilor şi a 
dlipoetialui lor de evoluţie, contribuţiile sale, bazare pe logica tra- 

dițională, sînt depășite şi ele. Depăşit este și tratatul de logică al 
lui Goblot. Doar tratatul lui Dewey își mai păstrează actuali- 
tatea, dar el este scris în preajma celui de-al doilea război mon- 
dial și pune accentul pe metodologia cercetării, care nu mai este 
numai experimentală, ci și neexperimentală, valorificînd și o sea- 
mă de date cu caracter statistic, Întrezărită este și teoria sem- 
nificaţuilor. 

3. Postulatul ordinii. La temelia geometriei lui Euclid și a dis- 
cursului cartezian stau o seamă de adevăruri prime, care se impun 
cu evidență deplină şi astfel nu au nevoie de demonstrare. Din ele 
sînt deduse adevărurile din teoreme pe bază de demonstraţie. 

În condiţii identice este elaborată și logica lui Aristotel, bazată 
pe cele trei principii logice. Ele sînt fundamentul silogismului dc- 
ducuv. : 

Care sînt fundamentele axiomatice ale raționamentului induc- 
tiv din logica lui Bacon și Mill? Această problemă ei nu și-au 
pus-o. 

Cam la fel s-au petrecut, în fond, lucrurile și în calculul infi- 
nitezimal, descoperit de Leibniz și Newton, cu ajutorul căruia 
a putut fi determinată și continuitatea. Faptul că el putea fi 
aplicat cu succes a părut un argument satisfăcător pentru justifi- 
carea sa. Dar impasurile nu au întîrziat nici ele să apară. Preocu- 
pările de axiomatizare din știința contemporană sînt generate din 
efortul de a le învinge. În acest scop, Cauchy a încercat să pre- 
cizeze cu mai multă exactitate conceptul de limită, iar Weierstrass 
a încercat fundarea analizei pe numerele discontinue din aritme- 
tică, singurele care satisfac exactitatea deplină. 

În acest context de idei, o seamă de logicieni, cum sînt Jouff- 
roy, Roger-Collard, Lachelier — și cu atit mai mult Prantl, Sig- 
wart și Wundt — au încercat să definească şi fundamentele induc- 
iei, pe care ei le-au identificat cu conceptul general de ordine. 
Această ordine generală și universală, dar în acelaşi timp şi dife- 
renţială și particulară, nu mai poate fi însă exprimată prin axiome 
independente, ci numai prin teorie. Ca atare, ea nu mai este 
stabilită deductiv, ci inductiv. Ea este sinteza a tot ceea ce știm 
pînă la faza respectivă a științei și punctul de plecare pentru cer- 
cetările următoare. 

4. Principiul cauzalității. La fel ca și Bacon, Mill nu mai clă- 
deşte logica numai pe asemănări şi deosebiri, ci şi pe intercone- 
xiune, În fond, toate cele patru metode ale sale sînt formulate 
în termeni de raționament implicativ, gen dacă ... atunci, care 

afirmă relaţia de conexiune cauzală. Cum însă Mill însuși — la 
fel ca și Comte și Spencer — înclină să vadă în evoluţie numai 
un proces de complexitate crescîndă pe bază de diferenţiere şi 
integrare, dar nu și o restructurare cditativă fundamentală, cau- 
zalitatea continuă a fi exprimată prin identitate şi egalitate. Inter- 
conexiunea și conexiunea cauzală cu semnificaţie și direcţie de 


evoluţie nu sînt apercepute. 


În plus, ca orice bun englez, care pleacă de la modelul empi- 
rismului, elaborat de Locke, Berkeley și Hume, Mill socoate că la 
urma urmei cauzalitatea nu e în natura însăși, ci e introdusă de 
om în ea. Un promotor al pozitivismului este dealtfel și el, nu 
numai Comte și Spencer. 

5. Unitate simplă cu atribute multiple versus întreg cu părţi. 

La temelia logicii lui Aristotel stă conceptul de substanță spi- 
rituală, considerată ca o unitate simplă cu atribute multiple. Ordi- 
nea de clase din extensiune, pe care el o elaborează, se conjugă 
astfel cu ontologia sa metafizică. Multiplicitatea atomilor, ce con- 
stituie corpul, e fizică. Substanţa, care le dă unitatea, e psihică. 
Unitatea şi multiplicitatea sînt în lumi diferite. 

În schimb, la Bacon și Mill ele sînt în una și aceeaşi lume. 
Interpretarea lor e științifică. Unitatea corporală nu mai este adusă 
de substanța nematerială, ci de însăși organizarea părților în 
întreg. Ea vine astfel de jos în sus, anume de la părți la întreg, 
şi nu de sus în jos, adică de la substanță spre materie. 

La Bacon, ca și la Newton, unitatea corpului este doar afini- 
tară, bazată fiind pe atracţia universală. 


La Mill ea este și complementară. Electromecanica era elabo- 
rată, iar complementaritatea sarcinilor electrice opuse era deja o 
noţiune prezentă și în chimie. 

Nesesizate au rămas însă relaţiile verticale de integrare. Saltul 
calitativ este adus în primul rînd de ele. 

În atare condiţii, Mill, la fel ca și Bacon, continuă a inter- 
preta relaţiile dintre părţi și întreg tot pe bază de egalitate și 
identitate, nu pe temei de analiză combinatorie. Cu atît mai puţin 
anticipă el determinarea sintetică, ce afirmă acţiunea întregului 
asupra părţilor. 

De aceea chiar așa de revoluționar Noul Organon nu este. 
Operatorii logici au rămas aceeaşi, anume principiile logice ce 
afirmă numai asemănarea sau deosebirea, nu și interconexiunea 
părților în întreg şi conexiunea cauzală din timp. 

Axiomele logice sînt schimbate doar în logica matematică, ce 
afirmă relaţionalitatea, nu identitatea. Precum ele sînt schimbate 
și în logica dialectică, în teoria fenomenului originar, în logica 
științelor spiritului și în cea fenomenologică, ce introduc concep- 
tele de semnificaţie, direcție de evoluţie, ambele individuate, nu 
numai generale. 

6. Sinteza psihică. Psihologia asociaţionistă, inaugurată de 
Locke, este sub semnul mecanicii lu: Newton. În această mecanică 
atît spațiul cât și timpul, precum și masa, sînt simple multiplici- 
tăți de elemente sim A Aceeași concepție sumativă a caracterizat 
și psihologia lui Condillac și Herbart. 

Psihologia întrezărită de Mill și elaborată de Wundt este sub 
semnul sintezei creatoare din chimie. 

În sumarea părţilor în întreg saltul” calitativ nu apare, și ast- 
tel proprietăţile părţilor rămîn aceleași și în cazul întregului. 

În sinteza părţilor în întreg, apare saltul calitativ, și astfel o 
seamă din proprietățile întregului nu mai sînt acelea ale părților. 

La determinarea analitică a întregului prin părțile sale, de 
ordin sumativ și relaţional, psihologia configurației a lui Werthei- 
mer, Koehler etc., psihologia întregului a lui Krueger etc. şi psiho- 
logia personalistă a lui Stern adaugă determinarea părților prin 
întreg, inaugurind astfel determinarea sintetică în psihologie. 


CONCLUZII 


În curgerea veacurilor logica tradițională a fost singura logică 
predată în universitate, ea fiind astfel logica academică. Această 
stare de lucruri a continuat pînă la primul război mondial. Apro- 
Ximariv aceeași poziţie a ocupat-o în aceeași vreme și psihologia 
experimentală a lui Wundt, elaborată cu ajutorul ei. 

În logica sa, Wundt face menţiune atît de cea matematică, cît 
și de fenomenologie și logica spiritului, precum și de calculul pro- 
babilităţii, dar nu le dezvoltă, deoarece nu este de acord cu 
ideile şi metodele propuse de ele. 

Azi, în schimb, logica tradițională este aproape uitată. Logica 
formală a devenit o instanță particulară în logica matematică. 
La determinarea sumativă din ordinea de clase, logica matematică 
adaugă determinarea relaţională, pe care sinteza creatoare se ba- 

zează. Logica spiritului adaugă apoi determinarea părților prin 
întreg. După judecata lui W. Metzger, științele social-umane și 
culturale din Republica Federală Germania sînt operate cu aju- 
torul acestei logici. În Statele Unite ale Americii ea a fost promo- 
vată de G. W. Allport. Logica fenomenologică aduce determinarea 
intuitivă a fenomenului, considerat ca unitate în multiplicitate în 
acord cu lumea. Descrierea intuitivă a fost susţinută și in teoria 
fenomenului originar, dar fără să se conteste analiza și sinteza, 
cauzalitatea şi finalitatea. Aceeaşi determinare sub semnul com- 
pletitudinii este promovată și de logica dialectică, dar ea adaugă 
și legile dialectice, anume întregirea reciprocă a contrariilor, nega- 
rea negaţiei și legea saltului calitativ prin acumulări cantitative. 
La determinarea substantivală și relațională, noile logici adaugă 
şi pe cea procesuală. La principiile logice sînt apoi adăugate prin- 
cipiul interconexiunii și cel al conexiunii cauzale, determinate cu 
conceptele de semnificaţie, direcţie de evoluție şi individuaţie. 

La toate aceste curente logice se adaugă calculul și logica pro- 
babilităţii, care completează legitatea de exactitate prin cea de 
probabilitate. 

În lupta sa împotriva logicii deductive a lui Aristotel, logica 
lui Bacon a mers, desigur, prea departe. Probă e că logica for- 
mală cu caracter deductiv a renăscut în formula logicii matema- 
tice, care cuprinde și logica formală clasică. A separa total forma 
de conținut şi a o elabora numai deductiv înseamnă a aluneca 
în mod inevitabil în contradicții. A nu le diferenția deloc în- 
seamnă a sacrifica precizia determinării. Logica matematică de 
azi, precum și matematica însăşi, elaborate inductiv, nu numai 
deductiv, susțin un drum mediu, așa cum arată interpretarea in- 
tuiţionistă a lui Brouwer, Heyting, Borel, Kleene, Gödel etc., pe 
de o parte, și interpretarea dialectică, promovată de Kolmogorov, 
Hincin etc., pe de altă parte. Această necesitate a întregirii reci- 
proce dintre determinarea inductivă și cea deductivă a fost dealtfel 
recunoscută și de Mill, care încearcă o sinteză între logica induc- 
tivă a lui Bacon şi logica formală, elaborată deductiv de către 
Aristotel. Pentru o sinteză similară militează şi Sigwart, Wundt, 
Goblot, Dewey etc. 

Neajunsul prim al logicii tradiţionale rămîne însă lipsa de 
apercepţie a determinării evolutive, care este redusă la deter- 
minarea extensivă şi comprehensivă. În determinarea comprehen- 
sivă sinteza creatoare a fost sesizată, dar determinarea ei relaţio- 
nală cu ajutorul logicii matematice nu a fost apercepută. 

Al doilea neajuns, apoi, rămîne non-apercepția principiului 
interconexiunii și conexiunii cauzale, operat cu conceptele de sem- 
nificaşie, direcție de evoluţie și individuaţie. 

Nici determinarea părților prin întreg nu a fost realizată. Ea 
rămîne al treilea neajuns. 

A patra slăbiciune rămîne lipsa de sesizare a calculului și 
logicii probabilității. Raționamentul ipotetic nu a fost contestat, 
dar elaborarea sa cu ajutorul calculului probabilității nu a fost 
valorificată, chiar dacă noua metodă nu a fost combătută. 

În acest mod logica tradiţională nu a ţinut pasul cu vremea 
nici sub unghiul logicii matematice și al calculului probabilității, 
nici sub acela al teoriei semnificaţiilor și direcțiilor de evoluţie 
din logica fenomenologică și dialectică, din teoria fenomenului 
originar și din logica științelor spiritului. 

De aceea nu e nici o mirare că sub unghiul determinării ana- 
litice de la părți înspre întreg ea este înlocuită de matematică 
și logica matematică, Determinarea sintetică de la întreg înspre 
părţi este adusă de logica dialectică, logica științelor spiritului și 
logica fenomenului originar. La determinarea cauzală ele adaugă 
apoi şi pe cea prospectivă. Determinarea în sine a fenomenului 
pe bază de intuiţie este promovată de logica fenomenologică. 

Determinarea logică și matematică sub semnul completitudinii 
este astfel realizată, chiar dacă ea nu e sub egida unei singure 
interpretări. Logica dialectică însă are toate şansele de a opera 
și această aducere la numitor comun a diverselor curente logice 
și matematice, 

La legitatea logică și matematică de exactitate și validitate 
deplină. calculul și logica probabilității adaugă pe cea ipotetică 
și de probabilitate. 


CAPITOLUL IV 


LOGICA ÎNŢELEGERII 


Matematica, logica matematică și logica tradiţională sint in- 
strumentele de cercetare și interpretare ale ştiinţelor lumii reale 
sub unghiul determinării analitice a întregului prin părţile sale. 
Sub unghiul determinării matematice, întregul poate fi o sumă a 
părţilor, sau o funcţie a lor. Sub unghiul logicii matematice, în- 
tregul este un produs al relaţiilor dintre părţi, şi anume al 
modurilor lor de combinare. O sumă a părţilor (în cazul Organon- 
ului aristotelic) și un produs al lor (în cazul Noului Organon) ră- 
mîne întregul şi în logică, cu deosebirea numai că acum e vorba de 
suma sau produsul calităţilor, nu de acelea ale elementelor prime, 
cu caracter cantitativ. 

Logica ştiinţelor spiritului, promovată de Dilthey şi Spranger 
în psihologie, de Windelband și Rickert în istorie, de Max Weber 
în sociologie și de Sombart în economie, este instrumentul opera- 
tiv de determinare a acţiunii întregului asupra părţilor şi a idea- 
lului asupra prezentului. 

Această determinare de ordin sintetic, nu analitic, a fost de 
fapt inaugurată de logica dialectică a lui Hegel, cu caracter idea- 
list, aplicată științelor istorice. În momentul însă cînd Marx și 
Engels aplică interpretarea dialectică şi ştiinţelor biologice şi chiar 
celor fizice, la determinarea sintetică și prospectivă ei adaugă pe 
cea analitică și cauzală, susţinînd întregirea lor reciprocă. La 
determinarea logică ei adaugă apoi pe cea matematică. 

În științele social-umane și culturale exponenţii logicii înţe- 
legerii admit numai organonul logic. Ştiinţele fizice rămîn în 
seama celui matematic. Ei se așază astfel pe poziţie dualistă. 

Marx și Engels promovează principiul organizării materiei și 
energiei în structuri tot mai bogate, complexe şi articulate la nivel 
fizic, biologic și social-uman. Ei susțin un punct de vedere mate- 

rialist dialectic. Organizarea ca atare este determinată prin între- 
girea dintre logică și matematică. 

Hegel s-a așezat pe poziţia monismului spiritualist, admiţind 
numai determinarea logică. 


LOGICA LUI DILTHEY 


Psihologia analitică a lui Wundt, elaborată experimental ca 
ştiinţă a naturii, nu a putut fi de nici o utilitate pentru interpre- 
tarea fenomenelor istorice, deoarece ea s-a ocupat numai de sen- 
zaţii, reflexe și emoţii simple, nu și de sinteze majore ale per- 
soanei umane, care se răsfring în procesele istorice de ordin etic, 
politic şi cultural. Critica lui Dilthey se îndreaptă împotriva aces- 
tei psihologii a senzaţiilor și reflexelor. Orientarea ulterioară a 
lui Wundt înspre psihologia social-culturală a popoarelor este 
în bună parte sub influența acestei critici. 

Wundt însă a determinat adevărurile din psihologia social- 
culturală a popoarelor cu ajutorul logicii tradiționale. Dilthey le 
interpretează cu logica înțelegerii, pe care el o elaborează. 

1. Explicare şi înțelegere. Științele naturii, spune Dilthey, ex- 
plică întregul prin părțile sale, fie pe bază de sumare, fie pe 
temei de produs sau mod de conjugare. Ştiinţele spiritului caută 
să înțeleagă rostul părţii prin funcţia pe care o are în întreg. 

Sub unghi evolutiv, funcția părţii în întreg nu depinde însă 
atît de trecutul întregului, cît de finalitatea sa, de idealul său de 
viaţă. Științele naturii cercetează conexiunea cauzală sub unghiul 
conservării. Ştiinţele spiritului studiază conexiunea prospectivă sub 
unghiul dezvoltării. Explicarea analitică din comprehensiune și cea 
cauzală din curgerea timpului au fost sub imperiul generalității 
depline. Interpretarea sintetică din comprehensiune şi cea teleolo- 
gică din evoluţie sînt sub semnul indiziduației din extensiune. 
Ea defineşte adaptarea optimă a fiinţei la lume cu scop de con- 
servare și dezvoltare optimă. 

2. Rolul intuiţiei. Explicarea din științele naturii operează cu 
descompunerea întregului în părți. Ea susține determinarea între- 
gului prin elementele prime. Înțelegerea funcţiei și rostului părții 
în întreg operează pe bază de intuiție. La Goethe intuiţia a defi- 
nit prinderea fenomenului originar, ca unitate în multiplicitate și 

în raport cu lumea. La Dilthey, ca și la Hegel, ea prinde rostul 
părții în întreg sub unghiul adaptării, conservării şi dezvoltării 
acestuia. La Bergson ea precizează pătrunderea în durata pură a 
vieţii. La Husserl ea înseamnă pătrunderea în natura însăşi a 
fenomenului, luat însă nu ca o unitate simplă, cu caracter static 
și independentă, cum a fost numenul lui Platon, ci ca o unitate 
în multiplicitate cu continuitate în discontinuitate și în raport cu 
lumea. În fenomenologie însă, intuiţia trece alături şi peste analiză 
şi sinteză, cauzalitate și finalitate. În logica dialectică materialistă, 
aplicată de Marx și Engels, ea trece prin analiză și sinteză, prin 
cauzalitate și prospectivitate, fiind sinteza lor, încrucișarea lor. 

Conceptul de empatie, propus de Lipps, şi cel de simpatie, 
promovat de Max Scheler, sînt tot un act de intuiţie. Interpreta- 
rea lor se apropie mai mult de aceea a lui Husserl. 

3. Logică raţională şi emotivă. Analiticitatea discursului car- 
tezian și leibnizian este un proces de raționalitate pură. Sub sem- 
nul raţionalității depline rămîne și discursul hegelian de ordin 
logic, elaborat sintetic. Precum apoi rămîne și discursul fenome- 
nologic, elaborat intuitiv, așa cum observă Garaudy. La logica 
cognitivă, Dilthey, la fel ca și Lipps, Bergson și Max Scheler, 
adaugă și pe cea emotivă, care joacă un rol atît de deosebit în 
artă. La cele două logici Heidegger va adăuga pe a treia, de or- 
din eţic. 

Logica cognitivă determină legile gîndirii concrete, ce duc la 
adevăr. Logica afectivă precizeaza legile emotive, ce duc la dez- 
voltarea multilaterală și armonioasă a fiinţei. Logica volitivă defi- 
nește legile acţiunii, care duc la bunăstarea materială şi spirituală 
a omului în condiții de libertate și dreptate. 

Legile gîndirii corecte sînt bazate pe asemănări și deosebiri, 
legături cu înţeles, conexiune cauzală şi prospectivă cu direcţie 

evoluţie. Finalitatea lor e reflectarea obiectivă a lumii în 
minte. Aproximativ aceleași legi intervin și în logica afectivă, dar 
ele operează asupra emoţiilor și sentimentelor, nu asupra cunoș- 
tinţelor, iar funcţionarea lor nu e reflectarea obiectivă a lumii 
în minte, ci dezvoltarea armonioasă a fiinţei. În logica cunoașterii 
identitatea, interconexiunea şi conexiunea privesc lumea obiectivă 
dinafară. În logica afectivă, ele privesc lumea subiectivă, interioară 
a emoţiilor şi sentimentelor, anume armonizarea lor. Logica voli- 
tivă, a acţiunii, e luminată de cea cognitivă, e ghidată de cea 
afectivă, fiind instrumentul de determinare a acțiunii ce duce la 
succes. Logica cognitivă priveşte numai cunoașterea conștientă și 

<Xplicitată. În cea afectivă și volitivă un cuvînt de spus are și 
inconştientul. Trăirea lor e mai largă şi profundă. Ele pierd din 
exactitate, dar cîștigă în profunzime, exprimînd și ceea ce cunoaș- 
terea discursivă nu mai poate prinde. De aci și rolul deosebit al 
metaforei în artă și al arhetipului în etică și politică. 

Cu cele trei logici s-a ocupat și Kant în cele trei volume de 
critică a rațiunii. Pentru el însă logică cognitivă a fost numai 
aceea a lui Aristotel și discursul lui Descartes, care, după judecata 
sa, nu puteau apropia „lucrul în sine“ din cauza falsificării cuno- 
tinţelor de către simţurile intermediare. În logica imperativului ca- 
tegoric apoi, el ridică credința la rang de dogmă. În schimb, în 
logica emotivă încearcă să lege cele două lumi deosebite. 

O logică a Binelui din etică a încercat să schițeze și Kierke- 
gaard. La Binele din etică Nietzsche a adăugat și Frumosul din 
estetică. Dar logicile lor sînt subiective și arbitrare. 

Între soluția metafizică a lui Kant și cea „antimetafizică“ a 
lui Nietzsche, Dilthey încearcă o sinteză. Model în această privinţă 
îi e Goethe. 

De o logică a inimii a vorbit și Pascal, susținînd că „raţiunile“ 
inimii nu sînt numai diferite de acelea ale minţii, ci și mai 
profunde. 

Asupra logicii emotive revine ulterior Max Scheler, iar cu 
logica volitivă se ocupă Heidegger. 

4. Cunoaştere conştientă şi inconștientă. Intuiţia lui Platon în 
numen și intuiţia lui Husserl în fenomen sînt acte de cunoaștere 
rațională şi conștientă. Conştientă este și intuiţia analitică a lui 
Descartes în axiomele independente. În schimb, cunoașterea intui- 
tivă din logica înţelegi, la fel ca și empatia lui Lipps și simpa- 
tia lui Scheler, valorifică şi inconștientul. 

Cunoașterea stărilor sufletești ale copilului de către mamă, 
spune Scheler, este și un act de cunoaștere conștientă, nu numai 
inconștientă. Cunoașterea de către copil a stărilor afective ale 
mamei este numai un act de cunoaștere inconștientă, 

Din aceste motive, unii socot că intuiţia nu este un act de 
cunoaştere raţională, ci unul de cunoaștere iraţională. Dar aceasta 
este o greșeală, deoarece intuiţia nu intervine numai în logică, ci 
Și în matematică, așa cum e cazul atât la Descartes, cînd intuiţia 
e analitică, cît și la Poincaré, Borel, Haddamard, Brouwer, Heyting, 
Weyl, Kleene, Gödel etc., cînd intuiţia este sintetică. Că la Kierke- 
gaard și Nietzsche intuiţia este şi iraţională, aceasta este alt- 
ceva. raționalitatea în cazul lor exprimă lipsa de legitate a lumii, 

nu natura cognitivă, emotivă sau volitivă, eventual analitică versus 
sintetică a intuiţiei. 

Este adevărat însă că Dilthey, la fel ca și Max Scheler și 
M. Heidegger mai tîrziu, alături de raționalitatea logică și mate- 
matică a lumii admite şi lipsa ei de legitate, pe care iraţionalita- 
tea o definește. 

Pe de altă parte însă, este cazul să observăm că din moment 
ce legitatea lumii nu mai este un sistem închis, cu caracter static, 
ci unul deschis și în neostoită evoluţie, raționalitatea cognitivă, 
emotivă și volitivă deplină reprezintă numai un ideal spre care 
tindem, nu o formulă osificară. Această raționalitate în curs de 
dezvoltare nu poate însă să fie confundată cu iraţionalitatea, care 
indică lipsa de legitate sau chiar contrazicerea ei. 

5, Operatorii logicii înţelegerii. La temelia discursului său, Des- 
cartes a așezat claritatea ideilor, precizia matematică și discri- 
minarea sau „distincția“ logică a postulatelor și teoremelor. La 
identitatea și egalitatea substantivală și atributivă din discursul 
cartezian Leibniz adaugă identitatea și egalitatea relaţională sau 
izomorfitatea, care afirmă invarianţa relaţională în varianţa sub- 
stantivală. Atît identitatea substantivală cît şi cea relaţională sînt 
analitice, adică operează de jos în sus. Conceptele de semnifi- 
cație şi direcție de evoluţie, pe care logica înţelegerii se bazează, 
operează de sus în jos. La Husserl ele vor opera în fenomenul 
însuși. Intuiţia fenomenului originar, la fel ca și cea din logica 
dialectică, precum și din interpretarea intuiționistă a matematicii, 
promovează întregirea reciprocă dintre parte și întreg, cauză şi 
scop. În consecinţă, determinarea logică propriu-zisă, pe bază de 
semnificaţie, direcţie de dezvoltare, ambele individuate, nu se 
conjugă numai cu determinarea sintetică și finalistă, cum Dilthey 
crede. Ea cuprinde și determinarea analitică și cauzală. Ea defi- 
neşte încrucișarea lor, întregirea lor. Dacă această întregire este 
mai mult sub semnul generalităţii din extensiune, al universali- 
tăţii din comprehensiune și al conservării din timp, atunci deter- 
minarea intuitivă e matematică, iar accentul va cădea pe anali- 
ticitate. Dacă însă întregirea este sub semnul individuaţiei din ex- 
tensiune, al particularităţii din comprehensiune şi al dezvoltării 
din evoluție, atunci determinarea intuitivă este logică. În conse- 
cinţă, asupra naturii logice sau matematice a determinării nu de- 
cide analiticitatea versus sinteticitatea, ci coeficienții de indivi- 
duaţie, particularitate și evoluţie, care definesc aspectul calitativ 
din ordinea lumii. Acest aspect însă nu există nicicînd pur, ci se 

întregeşte cu cel cantitativ, definit prin generalitate, universalitate 
şi conservare. 

6. Exactitate şi validitate. În cercetarea şi interpretarea Lo- 
gosului care stăpinește lumea, sub unghiul generalității și univer- 
salităţii sale, ce se conservă, semnificaţia pozitivă sau negativă a 
relaţiei nu intervine. În acest mod legile lui Newton afirmă doar 
un diagnostic asupra realităţii, nu și o judecată asupra semnifi- 
Caţiei și direcției ei de evoluţie. În cercetarea și interpretarea 
Logosului lumii sub unghiul întregirii reciproce dintre individua- 
ție şi generalitate, particularitate și universalitate, conservare și 
dezvoltare, intervin însă și judecăţile asupra individuaţiei și sem- 
nificaţiei pozitive sau negative, Precum intervine şi discriminarea 
dintre evoluţie și regresiune. La judecăţile de existență din ma- 
tematică se adaugă astfel și cele de validitate din logică. În ju- 
decăţile de existenţă în generalitate și universalitate, legătura din- 
tre fenomene și curgerea lor în timp pot fi exprimate prin ega- 
litate și identitate. Întregirea reciprocă dintre generalitate și in- 
dividuaţie, universalitate și particularitate, conservare și dezvol* 
tare, poate fi exprimată numai prin conceptele de semnificaţie și 
direcţie de evoluţie. 

7. Legitate nomotetică şi descriere ideografică. Legitatea gene- 
rală din matematică este o legitate de exactitate deplină, cu carac- 
ter universal, cum spune Dilthey, sau nomotetic, cum afirmă Win- 
delband. Semnificațiile și direcţiile lor de evoluţie, individuate 
amindouă, sînt accesibile numai descrierii. Această descriere însă 
nu coboară la aparenţa senzorială a fenomenelor, ci ea pătrunde 
la ideile și parametrii care le determină, fiind astfel o descriere 
ideografică. Literatura și arta apercep semnificaţiile și evoluţia 
vieții sub unghiul concret al procesualității ei. Psihologia și so- 
ciologia le abordează mai mult sub unghiul valorilor care le 
exprimă, 

La început Dilthey a pus accentul mai mult pe legăturile cu 
înțeles dintre parte și întreg, date în comprehensiunea fiinţei. În- 
spre sfîrșitul vieţii sale însă, el trece accentul de greutate pe de- 
terminarea evolutivă din timp. În domeniul vieţii Bergson a re- 
cunoscut numai această determinare. În fenomenologia sa, Hus- 
serl admite și determinarea spaţială, dar greutatea o așază tot 
pe timp, care o integrează. Heidegger va admite din nou numai 
curgerea timpului. 

La o elaborare a logicii în raport cu timpul Dilthey însă nu 
a mers. În schimb, Windelband și Rickert întreprind tocmai 
elaborarea acestei logici. 


WINDELBAND ȘI RICKERT 


Giîndirea germană din cea de-a doua jumătate a veacului tre- 
cut este caracterizată în bună parte prin lupta împotriva adevă- 
rului obiectiv, promovată de filosofia vieţii, inaugurată de Scho- 
penhauer şi dusă la exces de către Nietzsche. Această luptă este 
dusă atît împotriva Criticii rațiunii pure a lui Kant, elaborată cu 
mijloace precumpănitor matematice, cît și împotriva Fenomeno- 
logiei spiritului a lui Hegel, elaborată cu mijloace predominant 
logice, anume dialectice. 

Spiritualismul lui Dilthey, ca și vitalismul lui Bergson sau 
pragmatismul lui James, precum și relativismul lui Simmel, sînt 
sub imperiul acestei lupte. Fiat veritas pereat vita, s-a spus în 
trecut, Fiat vita pereat veritas, se afirmă acum. 

Numai că adevărul nu este în nici una din aceste opoziții, 
ipostaziată în absolut, ci în întregirea lor reciprocă. 

De aceea reacţia împotriva filosofiei vieţii nu a întârziat 
nici ea să apară. 

Școala de la Marburg, în frunte cu Cohen și Natorp, critică, 
de pildă, poziţiile neopozitiviste, arătînd că adevărul nu e o sim- 
plă convenţie, ci el reflectă o seamă de legi obiective. Aceasta 
în cazul judecăților de simplă constatare a existenţei, care satis- 
fac numai exactitatea. 

Școala de la Baden, pe de altă parte, susține legitatea obiec- 
tivă și în lumea judecăților de valoare, care apar în istorie și 
în ştiinţele social-umane. 

În adevăr, discriminarea dintre semnificaţiile pozitive și ne- 
gative, pe de o parte, precum și aceea dintre direcțiile lor de evo- 
luţie versus regresiune, pe de altă parte, nu sînt numai sub im- 
periul sentimentelor umane, mai mult sau mai puţin subiective. 
Ele sînt și sub imperiul valorilor obiective. Aceste valori însă nu 
reflectă numai trăirea individuală, ci și pe aceea a comunității 
sociale, care e prin definiție obiectivă. Ele reflectă apoi curgerea 
istoriei, care confirmă și întărește caracterul obiectiv al valori- 


90 


lor. În consecință, „înţelegerea“ rostului omului în societate, ca și 
pătrunderea idealului său de viață în condiţiile sale proprii in- 
dividuate, nu trebuie încercată numai sub unghiul trăirii sale, ci 
și sub unghiul valorilor sociale, politice, teoretice, estetice și lo- 
gice. În ele pare a se reflecta și o legitate obiectivă, asemănătoare 
cu aceea a lui Kant din Critica rațiunii practice, în care se afirmă 
caracterul categoric al imperativului moral, Pe aceeași poziţie se 
aşază ulterior şi teoria valorilor propusă de Kerschensteiner, W. 
Stern, A. Messer etc. Teoria valorilor elaborată de E. Spranger și 
H. Freyer se inspiră din Fenomenologia spiritului a lui Hegel. 

Dilthey a susținut opoziţia dintre științele naturii, care urmă- 
resc exactitatea cu ajutorul metodelor matematice, pe de o parte, 
şi dintre ştiinţele spiritului, ce caută definirea validității cu aju- 
torul metodei înțelegerii, pe de altă parte. 

Windelband în schimb vorbește de deosebirea dintre legile 
nomotetice, operate cu ajutorul matematicii şi al logicii formale, 
şi apoi descrierea ideografică a rostului omului în societate sub 
unghiul dezvoltării culturale optime, operată cu ajutorul logicii din 
şuuinţele spiritului. În determinarea matematică valorile nu apar. 
În cea logică ele apar. 

La Adam Smith și Ricardo valoarea economică este sub sem- 
nul unei legități obiective, desprinse de societate şi cultură. De 
valori obiective vorbeşte și Windelband, dar ele nu sînt în sine 
şi pentru sine, deci desprinse de om, societate și cultură, ci ima- 
nente lor. Ele sînt obiective, dar nu absolute, deoarece depind 
de condiţia umană. Ele sînt năzuinţe ale omenirii, nu imperative 
categorice. Cultura este o creaţie a omului în societate, nu o mani- 
festare a spiritului absolut. 

Legile nomotetice nu stăpînesc astfel numai producerea feno- 
menelor fizice, cum a fost cazul la Dilthey. Ele, de asemenea, nu 
sînt numai matematice, ci și logice. Ele sînt prezente în toate ştiin- 
tele și exprimă legitatea fenomenelor care tind spre generalitate 
şi universalitate. Ele definesc însă lumea numai ca existenţă, nu 
şi ca valoare. 

Descrierea ideografică introduce determinarea fenomenelor psi- 
hologice şi sociologice sub unghiul valorilor, pentru care omul luptă 
în condiţii de liberă alegere, Alegerea însă trebuie să fie cea 
mai bună, adică aceea care duce la bunăstarea materială și spi- 
rituală în condiții de dreptate socială. Ea nu poate fi una arbi- 
trară, cum a crezut Nietzsche, poate şi pragmatismul american. 
Ea trebuie să fie în conformitate cu binele, adevărul și frumosul. 

Legile nomotetice exprimă relația analitică și cauzală. Ele 
afirmă determinarea întregului prin părțile sale şi a prezentului 
său prin trecut. În descrierea A it ut, apare și acţiunea între- 
gulu: asupra părților, precum și aceea a viitorului asupra pre- 
zentului. 

Conceptele de semnificaţie şi direcţie de evoluţie, ambele in- 
dividuate, sint prezente atît în logica înţelegerii, preconizată de 
Dilthey, cît și în logica istoriei susținută de Windelband, dar de- 
terminarea lor este, cum am văzut, parţial diferită. 

În psihologia sub unghiul logicii înţelegerii, propusă de Dil- 
they, avem numai descrierea ideografică a rostului părţii în în- 
treg și a ființei în lume, cu indicarea direcției de evoluţie. 

Sub unghiul logicii spiritului, promulgată de Windelband, în 
psihologie avem atît legitatea nomotetică, de ordin logic și ma- 
tematic, cît și descrierea ideografică a semnificaţiilor și direcții- 
lor lor de evoluţie, de ordin strict logic. Legitatea nomotetică 
este accesibilă formalizării. Descrierea ideografică pornește de la 
întregirea reciprocă dintre formă şi conţinut. Ca atare ea poate 
fi exprimată numai cu ajutorul teoriei. Legitatea nomotetică este 
prezentă atit în clasificarea din extensiune, cît și în determinarea 
variaţiei și covariaţiei. Ele privesc colectivitatea. Descrierea ideo- 
grafică apare în descrierea clinică şi adîncită a cazului, precum 
şi în interpretarea evoluţiei. 

Opoziția dintre legitatea nomotetică și descrierea ideografică 
a cazului este valorificată in psihologie de G. W. Allport în 
S.U.A. şi d: H. Thomae în R. F. Germania. 


SPRANGER, LITT, FREYER 


Filosofia germană de la sfîrşitul veacului trecut şi începutul 
veacului nostru este sub semnul „reîntoarcerii la Kant“, pe care 
Kohen și Natorp o susțin sub unghiul Criticii raţiunii pure, iar 
Windelband și Rickert sub acela al Criticii raţiunii practice. 

Filosofia germană dintre cele două războaie este sub impe- 
riul „reîntoarcerii la Hegel“, pe care o promovează atît Spranger, 
cît şi Litt și Freyer. 

Dilthey a sesizat numai individul, din care Nietzsche a făcur 
alfa şi omega în lume. Ca atare, el este un individualist care a 

sesizat numai spiritul subiectiv. De aici şi relativismul gîndirii 
sale, care susține doar năzuința spre regularitate a fenomenelor 
umâne, nu legitatea lor obiectivă. 


Spranger, în schimb, introduce și societatea, apercepînd apoi 
şi universalitatea culturii. La temelia „formelor vieții“ stă astfel 
interferența dintre individ și societate cu scop de creaţie cultu- 
rală optimă. În acest mod el revine la spiritul subiectiv, obiectiv 
şi absolut din Fenomenologia spiritului a lui Hegel. Spiritul su- 
biectiv defineşte individul, cel obiectiv caracterizează societatea, 
iar cel absolut reprezintă cultura. 


În om apoi Dilthey nu a susținut doar raţiunea și impera- 
tivul moral al conștiinței, ci și voința oarbă de putere, promo- 
vată de Schopenhauer, pe care „instinctele“ din teoria evoluţiei 
lui Darwin o afirmă. Rațiunea cognitivă și imperativul categoric 
sînt conștiente. Voința oarbă de putere este în primul rînd in- 
conştientă. Aşa au văzut omul și Freud și Adler, cu deosebirea 
că primul trece accentul de greutate pe Libido, în vreme ce al 
doilea afirmă Eul. 


Spranger revine la Fenomenologia spiritului a lui Hegel. Emo- 
tiile și instinctele nu sînt contestate, dar accentul de greutate 
cade pe valorile conștiente, cu caracter raţional. Raţionalitatea 
însă nu mai e restrînsă la cunoaștere, ci ea cuprinde și logica emo- 
tivă și volitivă, 

Dilthey, la fel ca și Simmel, a promovat numai adevărul su- 
bivetiv. chiar dacă nu s-a angajat în exagerările lui Nietzsche. 
Spranger, Litt și Freyer susțin levara obiectiv. 

Conceptul de „înţelegere“ la Spranger defineşte apoi atît ra- 
portul dintre parte și întreg în cazul individului, cît și relaţia 
dintre individ și societate, precum și pe aceea dintre societate și 
cultură, pe care o exprimă spiritul absolut. La Dilthey ea a de- 
finit în primul rînd raportul dintre cunoaştere, emoție și voinţă, 
pe de o parte, personalitate și societate, pe de altă parte. În spi- 
ritul absolut el nu s-a angajat. În cazul individului însă, 
el a susținut atît înţelegerea cognitivă, cît și pe cea volitivă. 
Spranger pune accentul de greutate pe cea cognitivă. Dilthey a 
recunoscut și caracterul ei inconștient. Spranger trece accentul 
pe conştientul individual și supraconștientul social. Omul „întreg“ 
al lui Spranger devine astfel „parte“ în societate, care, la rîndul 
ei, este „parte“ în spiritul absolut, care e întregul „suprem“, ca 
şi la Hegel. 

Funcţia omului în societate este atit economică, cît și socială 
şi politică. Precum ea e şi logică, estetică și religioasă. Valorile 
economice, etice, politice, logice și estetice devin astfel „formele 
vieții“. Ele definesc semnificaţia omului în societate sub unghiul 
categoriilor lor diferite. 

Dilthey s-a ocupat de rosturile inteligenţei, emotivitații și 
voinţei în unitatea persoanei umane, fiind astfel un individualist. 
Spranger se ocupă de funcţiile economice, etice, politice, logice 
și estetice ale individului în societate, fiind astfel un psiholog 
şi gînditor social-cultural. 

Cultura este realizarea acestor valori, care definesc conjuga- 
rea dintre individ şi societate. Idealul vieţii și al societăţii este 
creația ei în condiţii de eficiență optimă. 

Integrarea omului în societate pe drumul valorilor economice, 
social-politice și culturale trebuie însă să fie în acord cu Ade- 
vărul, Binele și Frumosul, care sînt atributele de bază ale culturii 
umane. 

Opoziția dintre științele naturii şi cele ale spiritului este păs- 
trată, dar mult atenuată. Științele naturii operează numai cu con- 
ceptul de multiplicitate ce se conservă, la care ştiinţele spiritului 
adaugă pe cel de unitate ce se dezvoltă. Discursul cartezian şi 
mecanica lui Newton au afirmat numai multiplicitatea. Fenome- 
nologia spiritului a lui Hegel accentuează unitatea. Psihologia con- 
figuraţiei, promovată de Koehler, colegul de facultate a lui Spran- 
ger, nu mai este însă nici psihologia asociaționistă a lui Herbart 
și nici cea chimică a lui Wundt, bazate pe multiplicitate. Ci ea 
e o psihologie care promovează acţiunea întregului asupra parți- 
lor, ca și la Dilthey și Spranger. La lumea „faptelor“ apoi ea 
adaugă pe aceea a „valorilor“. La exactitatea cunoașterii, obţinută pe 
cale exerimentală, matematică și logică, nu se renunță, dar validității 
i se acordă o importanță cel puţin egală, susținindu-se întregirea 
ei reciprocă cu exactitatea. În atare condiţii, spune Spranger, 
opoziţia dintre științele naturii și cele ale spiritului încetează și 
evoluăm spre o unitate a psihologiei, bazată atît pe legile nomo- 
tetice, de ordin logic și matematic, cît și pe descrierea ideografică 
a idealului de viață al omului în societate sub unghiul creaţiei sale 
culturale, care determină rosturile sale în societate. 

În Formele vieţii accentul de greutate cade pe determinarea 
în comprehensiune, operată cu ajutorul conceptului de semnifica- 
ție, care determină funcţia individului în societate. Determina- 
rea extensivă este operată cu ajutorul tipurilor economice, etice, 

politice, teoretice și estetice. În Psihologia adolescenței accentul 
de greutate trece asupra determinării evolutive, în care idealul 
de viaţă este mai important decit cauzalitatea trecutului, pe care 
Spranger, de asemenea, o admite. Precum, dealtfel el admite și 
determinarea dinspre funcţiile biologice spre cele psihice, care 
vine de jos în sus, fiind de ordin precumpânitor analitic. Tempe- 
ramentul și biotipul o exprimă. 

Psihologia „formelor vieţii“ este astfel o psihologie social-cul- 
turală a persoanei umane apercepută sub unghiul creației de va- 
lori. Acţiunea societăţii asupra individului nu exclude însă pe 
aceea a corpului asupra psihicului și a insului asupra societăţii. 
Idealul de viață al insului, care trăiește în societate cu scopul 
creaţiei culturale optime, de asemenea nu exclude cauzalitatea 
trecutului asupra prezentului. Psihologia lui Spranger nu este ast- 
fel numai sintetică și prospectivă, ci și analitică și cauzală, chiar 
dacă accentul de greutate cade pe primele două determinări. Ea, 
de asemenea, nu contestă cuantificarea, pe care Allport, Vernon 
și Lindzey au adus-o. Psihologia sa înseamnă însă, în primul rînd, 
o determinare a semnificaţiilor și direcțiilor lor de evoluţie, am- 
bele individuale, nu numai generale. Ea nu afirmă numai judecăţi 
de existenţă, bazate pe asemănări şi deosebiri, ci și judecăţi de 
valoare, fundate pe legătura cu înțeles şi direcţia de evoluţie. 


UNICITATEA PERSOANEI 


Psihologia constituită ca știință a naturii a urmărit numai 
legile nomotetice, cu caracter general. Aceste legi au putut fi 
stabilite în cazul senzaţiilor și reflexelor, dar nu și în cazul sin- 
tezelor majore ale vieţii psihice, care sînt sub semnul unicităţii, 
spune Allport. De aceea personalitatea este numai sub semnul 
descrierii ideografice, adaugă el, continuînd firul gîndirii lui Win- 
delband și Dilthey. 

Dar ştiinţa este numai a generalului, a spus Aristotel. Și o 
repetă. C. Burt în psihologie, combătînd teza unicităţii persoanei 
susținută de Allport. 

În psihologia clinică însă, răspunde Allport, interesează totuși 
cazul concret, individuat, nu legitatea generală. 

Pe de altă parte, Meehl a făcut dovada că în psihologia clinică 
interesează și legitatea generală, iar utile sînt și metodele ei 
de examinare, anume testele și aparatele, preţuite atît de mult de 
Eysenck. Precum și de Cattell şi Guilford. Metodele statistice 
dau chiar coeficienţi de validitate şi fidelitate mai ridicaţi. 

În psihologia clinică, la fel ca în oricare altă ramură a psi- 
hologiei, interesează, de fapt, atît determinarea în generalitate și 
individuaţie din extensiune, cît și determinarea întregirii reciproce 
dintre particularitate și universalitate: din comprehensiune. Pre- 
cum interesează și complementaritatea dintre dezvoltarea și con- 
servarea din evoluţie. 

Judecînd constituirea psihologiei ca știință numai sub unghiul 
peneralităţii din extensiune, Allport are impresia că, odată ce 
promovează individuaţia, el iese din știința însăşi. Dar aceasta 
este o eroare, deoarece știința nu e numai o determinare a gene- 
ralităţii din extensiune, ci şi una a particularități din compre- 
hensiune și a saltului calitativ din evoluţie. 

Pe de altă parte, însăși determinarea din extensiune nu mai 
începe numai cu specia, cum a crezut Aristotel, ci şi cu singu- 
larul, aşa cum curbele de variaţie arată. 

La determinarea comparativă din extensiune, bazată pe asemă- 
nări şi deosebiri, ştiinţa adaugă apoi determinarea analitică şi sin- 
tetică din comprehensiune, operată cu ajutorul legăturilor cu in- 
teles. Precum ea adaugă și determinarea evolutivă din curgerea 
vremii, mijlocită de conexiunea cauzală şi prospectiră. 

Prin urmare, individuaţia nu trebuie determinată numai prin 
întregirea reciprocă cu generalitatea, aşa cum arată curba de va- 
riaţie. Ci ea trebuie abordată și sub unghiul comprehensiunii ei 
proprii în termeni de analiză și sinteză, pe bază de intercone- 
xiune. Aceasta este, în fond, ceea ce Allport şi face. Întrepirea 
reciprocă dintre individuaţia și generalitatea din extensiune, ca şi 
cea dintre particularitatea și universalitatea din comprehensiune, 
trebuie apoi determinare sub unghiul acțiunii reciproce dintre 
conservare şi dezvoltare versus cauzalitate și finalitate, cu care 
Allport se ocupă în lucrarea sa Devenirea. De aceea, în momentul 
cînd susţinem întregirea reciprocă dintre generalitate și indivi- 
duaţie, precum şi completarea determinării extensive prin cea 
comprehensivă și evolutivă, care operează pe alte principii, nu 
ieşim din știință, ci din concepția limitată a logicii lui Aristotel. 

Allport însă promovează nu numai conceptul de individua- 
ţie, ci susține și ipostazierea lui în absolut, pe care noţiunea de 

unicitate o exprimă. Dar cu această ipostaziere în absolut este 
în dezacord însăşi metoda sa, căci el studiază individuația în 
raport cu curba de variaţie, în care ea este o instanță particulară. 

Să admitem însă și această ipostaziere în absolut a individua- 
ției, care se transformă în unicitate deplină, ce nu mai este 
accesibilă comparaţiei. Înseamnă aceasta că am ieșit din știință? 
Fireşte că nu, deoarece știința, cum spuneam mai sus, nu este nu- 
mai o determinare comparativă a singularelor, bazată pe asemă- 
nări şi deosebiri. Ci ea e și o determinare analitică și sintetică a 
singularului însuşi pe bază de interconexiune cu înţeles. Precum 
ea este apoi și o determinare cauzală și prospectivă în evoluţie 
în termeni de conexiune și direcţie de dezvoltare. 

De aceea greșită nu este metateoria științei, anume logica și 
matematica ei, cum crede Allport. Ci eronată este numai concepţia 
sa despre știință, care nu trece peste logica lui Aristotel. Funda- 
rea ştiinţei pe bun-simt, la care el recurge, nu e, în fond, decit 
determinarea comprehensivă și evolutivă, pe care o introduce logica 
ulterioară. 

Allport însă vorbeşte de o determinare comprehensivă și evo- 
lutivă proprii fiinţei şi ca atare valabilă numai pentru cazul 
respectiv. K. Lewin, pe de altă parte, vorbeşte de legitatea ge- 
nerală stabilită pe studiul intensiv al unui singur caz. În acest 
scop el invocă legitatea galileeană din mecanica clasică. Dar la 
temelia acestei mecanici stă principiul omogenității, care înseamnă 
lipsă de variaţie, așa cum arată Newton. Azi însă individuaţia 
este introdusă și în mecanica cuantică, nu numai în științele so- 
cial-umane și biologice. Mai putem atunci vorbi de stabilirea le- 
gităţii științifice prin studiul intensiv al unui singur caz? Evident 
că nu. De prisos să mai adăugăm că, datorită conceptului de va- 
riație, însăşi legitatea mecanicii cuantice nu mai este de exac- 
titate deplină, ci doar de probabilitate. Pledoaria lui Lewin pentru 
legitatea de exactitate în psihologie este cu atît mai lipsită de 
temei. Tot ceea ce putem afirma este că legitatea proceselor sim- 
ple, cu individuație restrînsă, tinde spre legitatea generală, de 
ordin extensiv, în vreme ce legitatea proceselor complexe, cu in- 
dividuaţe ridicată, operează mai mult în comprehensiune şi în 
dezvoltare, pe bază de legătură cu înţeles și direcţie de evoluţie. 

Freud, spune Lewin, a formulat o seamă din principiile şi le- 
gile psihanalizei studiind un singur caz. Aceasta, desigur, este 
adevărat, dar numai pentru o seamă restrînsă de studii, deoarece 
în majoritatea celorlalte Freud a cercetat mai mulți pacienţi. 

Pe de altă parte, sub semnul exactităţii depline nu este nici ge- 
neralizarea pe numere mari de cazuri. Cu atît mai supusă erorii 
însă este teoria bazată pe un singur caz. Dacă respectivul caz in- 
dică o debilitate mintală conjugată cu un complex de inferioritate, 
putem atunci spune că așa sînt toţi oamenii? . 

De fapt legitatea științifică sub semnul completitudinii nu 
poate fi stabilită nici chiar pentru cazul respectiv, deoarece această 
legitate nu este numai sub semnul determinării comprehensive și 
evolutive, ci și sub acela al determinării extensive, care presu- 
pune comparaţia cu alte cazuri. 

De aceea atît teza generalizării complete pornind de la un 
singur caz, cît și teza unicității, care refuză orice generalizare și 
admite numai determinarea comprehensivă şi evolutivă a cazu- 
lui respectiv, nu exprimă logica faptelor înseși, ci doar lipsa de 
cunoaștere a logicii. Legitatea matematică în psihologie o cunoaște, 
în schimb, orice candidat la examenul de diplomă. 


MAX WEBER ȘI KARL JASPERS 


La: dualismul ontologic corp-suflet W. Dilthey a adăugat şi 
pe cel epistemologic și logic, susţinînd astfel nu numai antagonis- 
mul dintre spirit și materie, ci şi pe cel dintre ştiinţele naturii și 
cele ale spiritului. 

Evoluţia ştiinţei din deceniile următoare a fost însă în sens 
invers ideilor sale. De aceea Spranger recunoaște atît acţiu- 
nea corpului asupra psihicului, cît și întregirea reciprocă dintre 
determinarea alie și cea sintetică, chiar dacă în domeniul 
ştiinţelor biologice și social-umane el afirmă precumpănirea de- 
terminării sintetice și teleologice. Sub unghiul psihologiei configu- 
raţiei, promovată de Wertheimer și Koehler, el recunoaşte și po- 
sibilitatea sintezei dintre psihologia acestora, concepută mai mult 
ca o știință a naturii, dar desigur fără să mai reducă fenomenele 
psihice la cele biologice, iar pe acestea la cele fizice. În schimb, 
el afirmă conceptele de semnificație și direcţie de evoluţie, am- 
bele individuate, şi în structurile biologice și fizice. 

Max Weber şi K. Jaspers, elevul său, pe de altă parte, adaugă 
la determinarea sintetică și prospectivă din logica științelor spi- 
ritului și pătrunderea directă în natura fenomenului, promovată 

de logica fenomenologică a lui Husserl. Mai parcimonioși rămîn 
ei cu .determinarea analitică și cauzală, de ordin logic și mate- 
matic, dar în cercetările lor valorificată este și această deter- 
minare, chiar dacă teoretic ea este combătută. În” ceea ce pri- 
veşte conceptele de semnificaţie şi direcție de evoluţie, ambele 
individuate, ele, evident, sînt păstrate. De fapt, ele au fost sus- 
ţinute atît de Dilthey, precum și de către Husserl. Prezente 
sînt ele apoi și în psihologia gîndirii, promovată de școala de 
la Würzburg în frunte cu Kiilpe. În adevăr, momentul „aha“ din 
gîndire, asupra căruia Biihler a insistat atît de mult, coincide cu 
prinderea semnificației și direcţiei ei de evoluţie. 

Pentru idei asemănătoare pledează și W. Sombart în economie. 

O lucrare de sinteză asupra logicii științelor spiritului o aduce 
Rothaker, dar nu numai sub unghiul opunerii ei față de logica 
științelor naturii, cum a fost cazul la Becker, ci și sub unghiul 
colaborării ei cu această logică. 


CONCLUZII 


Meritul principal al logicii ştiinţelor spiritului in psihologie 
este, desigur, promovarea determinării sintetice, cu caracter teleo- 
logic, operată cu ajutorul conceptelor de semnificaţie şi direcţie 
de evoluţie, ambele individuate. 

La Dilthey această promovare a determinării sintetice şi teleo- 
logice o înlocuiește pe cea analitică și cauzală, recunoscută numai 
în științele naturii. 

La Spranger și Windelband, pe de o parte, la Max Weber şi 
K. Jaspers, pe de altă parte, această opoziţie dintre cele două 
categorii de științe este mult atenuată. La determinarea sintetică 
și teleologică Spranger adaugă și pe cea analitică și cauzală, chiar 
dacă accentul de greutate rămîne pe determinarea sintetică și 
teleologică. Max Weber și Jaspers valorifică apoi tot mai mult 
intuiţia directă în structura fenomenului, promovată de Husserl. 

De fapt, susținerea determinării sintetice și teleologice nu 
începe cu Dilthey, ci cu Hegel. Hegel însă a susținut-o în raport 
cu sistemul său filosofic. Dilthey o susţine în raport cu interpre- 
tarea istoriei și mai ales a operelor de artă prin psihologia per- 
soanei. 

CAPITOLUL V 


LOGICA FENOMENOLOGICĂ 


Cunoaşterea senzorială, spune Platon, este înșelătoare. Ea nu 
prinde natura fiinţei, ci doar aparenţa ei schimbătoare. Culoarea 
violetă, de pildă, apare într-un fel ziua și altfel seara. Noaptea 
apoi toare pisicile sint cenușii. Într-un fel sună tonurile unei me- 
lodii într-un spaţiu închis și altfel într-unul deschis. 

De aceea, pentru a prinde adevărata natură a fiinţelor şi 
obiectelor, susține Platon, trebuie să facem abstracţie de cunoaște- 
rea senzorială şi să valorificăm pe cea raţională. Trilaterul, de 
exemplu, este o ființă geometrică cu toate cele trei laturi și un- 
ghiuri egale. Sub unghiul cunoașterii empirice această egalitate nu 
e nicicînd deplină. În „ideea“ abstractă de „trilater“ echilateral, 
egalitatea însă e absolută. 

Cu atît mai exacte sînt numerele, care exprimă suprema ge- 
neralia,' golită de orice conţinut concret. Nu există două obiecte 
sau fiinţe egale. Locaţiile lor punctuale în spaţiu și timp, pe care 
numerele le exprimă, satisfac însă egalitatea deplină, cu condiţia 
ca de conţinutul lor concret să facem totală abstracție. 

În consecință, conchide Platon, natura adevărată a fiinţelor 
şi obiectelor poate fi prinsă numai cu raţiunea pură, care ope- 
rează fără ajutorul simţurilor. Aristotel va identifica această na- 
tură raţională cu „substanţa“, care „stă sub“ materialitatea sen- 
zorială a corpurilor și le „face să fie ceea ce ele sînt și să di- 
fere de altele“. Platon a identificat-o cu „ideea“ sau mumenul, 
de la care vine și „numele“. Ştiinţa contemporană o va reduce 
la organizarea materiei și energiei în structuri fizice, biologice 
și social-umane, care fac conceptul de substanță spirituală de 
prisos. 

Numenul sau substanţa, la fel ca și structura, reprezintă ast- 
fel invarianţa rațională de ordin abstract din varianţa senzorială 
de ordin concret. 

Numenul, după Platon, este o unitate simplă, ca și atomul 
lui Democrit. Simplă este și substanța lui Aristotel, dar atributele 
ei sînt multiple. 

La Platon mumenul poate exista și fără materie. Universalia 
ante re defineşte gîndirea sa. Substanţa lui Aristotel poate exista 
numai Împreună cu materia. Universalia in re caracterizează - gîn- 
direa sa. 

Materia pentru Platon e aparenţă înșelătoare. Pentru Aristotel 
ea e realitatea concretă. Platon e un spiritualist. Aristotel este 
un dualist. Dualiști vor fi și Descartes și Kant. 


Hegel, în schimb, revine la idealismul lui Platon. În Ferome- 
nologia spiritului însă, numenul nu mai e static, ci dinamic. El 
devine fenomen. La Platon și Aristotel fenomenul definea apa- 
renţa materială. La Hegel el indică procesualitatea spirituală, 
concepută ca „o unitate în multiplicitate“ cu „statornicie în schim- 
bare“ şi „în raport cu lumea“. 


O unitate în multiplicitate, cu continuitate în schimbare și 
în raport cu lumea, rămîne fenomenul și la Husserl. Dar atribu- 
tele sale multiple nu depind numai de el, ca la Platon și Aristotel. 
Ele depind și de lume, cu care se conjugă. Conceptul de inten- 
ționalitate defineşte această conjugare. 

El este împrumutat din psihologia funcţională a lui Brentano, 
dascălul lui Husserl. Wundt a studiar conţinutul proceselor psi- 
hice. Brentano cercetează funcțiunea lor. Wundt studiază senza- 
tii, percepții, idei... Brentano studiază actul de a percepe, de a 
gîndi, de a voi, care se referă totdeauna la ceva în afara îinsului. 
Senzaţiile, percepțiile, instictele, emoţiile etc. depind, în concep- 
ţia lui Wundt, de individ. Actele de cunoaștere, emoție și acțiune, 
după concepţia lui Brentano, depind și de obiectul cunoscut, nu 
numai de subiectul cunoscător. 

În Critica rațiunii pure obiectul transcende subiectul, rămînînd 
un necunoscut. În Fenomenologia spiritului toate se petrec în spi- 
rit, fiind imanente lui. În psihologia lui Brentano și în fenome- 
nologia lui Husserl Subiectul și Obiectul, individul și lumea, 
cea socială mai ales, se interpătrund. Husserl a studiat intenderea 
Subiectului în Obiect. Meinong a cercetat contenderea Obiectului 
în Subiect. Conjugarea lor o recunosc amîndoi. 

În mecanica clasică gravitația era un atribut al materiei. În 
teoria relativităţii ea e o funcţie a structurii Universului. În me- 
canica clasică mai importantă era masa. În elecrromecanică esen- 

țial este cîmpul, pe care Lewin îl introduce și în psihologie, în 
cea socială mai ales. 

Știința secolului trecut, afirmă J. Dewey, a aperceput inter- 
conexiunea, relaţia exterioară. Știința veacului nostru, adaugă el, 
apercepe intraconexiunea sau relaţia interioară, pe care între- 
pătrunderea o afirmă. Aceeași intraconexiune dintre subiect şi obiect 
este afirmată și în psihologia transacțională, promovată de H. Can- 
tril sub influenţa ideilor lui Dewey. 

Conceptul de intenționalitate din psihologia lui Brentano şi 
fenomenologia lui Husserl nu este astfel o idee aparte, care să 
se deosebească de ideile celorlalți. El face parte din spiritul 
ştiinţific şi filosofic al veacului. 

Psihologia funcțională, pe de altă parte, nu e susținută numai 
de Brentano, ci și de James. Structurile spaţiale din psihologia 
lui Wundt și Lichener sînt dealtfel combătute și de școala gin- 
dirii de la Würzburg, în frunte cu Kiilpe, elevul lui Wundt. 
Accentul pe durata pură este pus de Bergson. 

Brentano studiază întrepătrunderea dintre Subiect și Obiect 
din punct de vedere empiric, psihologic. Husserl o cercetează din 
punct de vedere raţional, logic. 

În virtutea acestei intrapuneri dinire Subiect și Obiect, pe 
care conceptul de intenţionalitate o defineşte, percepția unui ar- 
bore, spune Husserl, nu interesează sub unghiul „lucrului în sine“, 
independent de Subiectul cunoscător. 

Nu structura de corpuscule și unde, care ocazionează percepţia 
arborelui, interesează în psihologie, cum a crezut Wundt. Ca obiect 
transcendent nouă, arborele interesează numai în fizică. În psihologie 
interesează arborele ca atare, așa cum îl vedem, cu forma şi cu- 
loarea sa. Nu de natura în sine a arborelui se ocupă psihologia, 
ci de arborele aşa cum îl intuim. Dar acest arbore, așa cum îl 
percepem, nu este numai produsul Obiectului, ci şi al Subiectului. 
El este rezultatul transacţiunii dintre Subiect şi Obiect, cum face 
dovada Cantril cu ajutorul cercetărilor lui Ames. El este un 
constructum al lor, cum susține Kelly. 

Acest constructum însă nu e arbitrar, fără legitate. Ci el este 
supus legii. Psihologia studiază această legitate a sa sub unghi 
empiric. Fenomenologia, în calitatea ei de ştiinţă generală a fe- 
nomenelor, o studiază sub unghi logic. Psihologia cercetează va- 
riaţia sa în spaţiu și evoluţia lui în timp. Fenomenologia sus- 
ţine studiul său general și universal. 

Construcţii similare sînt și emoţiile și actele de voință și con- 
duită. Produse ale intrapunerii dintre individ și lume sînt toate. 
Precum ele sînt și produse ale interferenţei dintre individ și so- 
cietate, De aceea, nu voinţa în sine, instinctele în sine sau scopu- 
rile în sine trebuie studiate, ci intrapunerea dintre tendinţa inte- 
rioară și valența exterioară, cum va spune K. Lewin. 

Pe aceste construcții, izvorite din intenderea Subiectului în 
lume și a lumii în Subiect, se va construi dealtfel cercetarea 
din toate celelalte științe. Fenomenologia e logica lor. Anume, ea 
e studiul general al întrepătrunderilor dintre Subiect și Obiect, 
pe care se vor clădi atît științele Subiectului cît și acelea ale 
Obiectului, 

Descartes, susține Husserl în lecțiile sale de la Collège de 
France, a aperceput numai Cogitatum, desprinse de Ego cogitans, 
de la care el pleacă. Fenomenologia sa studiază raportul dintre ele, 
intrapunerea lor. 

Meinong, un alt elev al lui Brentano, a studiat intenderea din- 
spre Obiect, dar fără a uita Subiectul. Husserl o studiază dinspre 
Subiect, dar fără a uita Obiectul. 

Avenarius, poate și James, au aperceput și interpretat obiectul 
„ca şi cînd el ar fi așa“, deoarece peste empirismul englez și 
criticismul lui Kant ei nu au trecut. Costea psihologice apă- 
reau astfel ca simple proiecții ale minţii asupra lumii. Totul era 
interpretat numai prin subiect, așa cum realismul naiv interpre- 
tează totul numai prin obiect. Legitatea construcțiilor psihice 
reflectă însă intraconexiunea subiectului și obiectului. De aceea 
garanţia adevărului nu trebuie căutată numai în obiect, cum 
Descartes și Kant au crezut. Precum ea nu trebuie cercetată nu- 
mai în subiect, cum a susținut Hegel. Ci ea trebuie investigată în 
intenderea lor. Cu atît mai puţin este ea lipsită de orice sens 
și valoare obiectivă, cum Schopenhauer și Nietzsche au crezut. 

Percepția nu e o reproducere substantivală de ordin pasiv, 
deoarece mintea omenească nu e o tabula rasă, ci o structură 
complexă de ordin bio-psiho-social și cultural, care are un cu- 
vînt de spus în această reproducere. De aceea percepția este o 
funcție de conjugare a fiinţei cu lumea cu scop de cunoaştere 
empirică din locul și momentul dat, pe care adaptarea fiinţei 
la lume se bazează. O funcţie de conjugare cu lumea este și gîn- 
direa, dar ea e sinteza raţională a percepţiilor. Funcţii de con- 
jugare cu lumea sînt apoi și imaginația, precum și emoțiile și 
conduita. Toate sînt funcţii, acte și stări de determinare a ros- 

tului fiinţei în lume și a direcţiei ei de evoluţie, proprie ci; deci 
individuate. Psihologia studiază fenomenele sufletești prin prisma 
acestor concepte sub unghiul empiric al variaţiei în spaţiu și al 
evoluţiei în timp. Fenomenologia le studiază sub unghi general 
și universal. Ea este astfel o teorie generală, pe cît e posibil și 
pură, a semnificaţiilor şi direcțiilor de evoluţie, de care: să- ne 
folosim apoi în determinarea semnificaţiilor și evoluţiilor ton- 
crete şi individuate din psihologie, biologie etc. Conceptele de sem- 
nificaţie și evoluţie sînt obiect de studiu și operatori logici în 
același timp. 


IN'TUIȚIA 


Arborele, așa cum el apare în percepția noastră, nu e nici o 
unitate construită din multiplicitae, cum susține Wundt, și nici 
o descompunere a unităţii în multiplicitate, cum afirmă Dilthey. 
El este o unitate şi multiplicitate în același timp, El este o con- 
figurație, cum vor spune Wetheimer, Koffka și Koehler, elevii lui 
Stumpf, care la rîndul său este elevul lui Brentano. Cu Stumpf 
dealtfel susține și Husserl abilitarea sa ca docent, după ce stu- 
diile de psihologie le făcuse cu Brentano. 

Percepția arborelui este, prin urmare, o structură originară, 
în care unitatea și multiplicitatea coexistă şi se dezvoltă împre- 
ună. Aceeași întregire reciprocă defineşte și relaţiile dintre con- 
tinuitate și discontinuitate. Precum tot întregirea defineşte și in- 
tenderea Subiectului în Obiect și a Obiectului în Subiect. 

Dar percepţia nu este o reproducere pasivă a Obiectului în 
pretinsa tabula rasa a Subiectului, despre care a vorbit Locke. 
Ci ea este o funcție de conjugare a Subiectului cu Obiectul sub 
unghiul cunoașterii, care luminează calea conjugării cu lumea zu 
scop de conservare și dezvoltare a ființei și a lumii, mai bine 
zis a ființei în lume. Ca atare, ea are și o semnificaţie pozitivă 
sau negativă, după cum duce la evoluţie sau regresiune. Precum 
ea are și o direcţie de dezvoltare, pozitivă sau negativă și ca, 
tot pentru aceleaşi motive. Atît semnificaţia, cît şi direcția de 
dezvoltare, sînt însă proprii fiinţei, adică individuate. Individua- 
ţia nu e o ieşire din lege și nici o greșeală a naturii. Ea e legi- 
tatea proprie fiinţei, anume meseriei ei, familiei ei, societății ei. 

Pozitivă sau negativă poate să fie şi ea, după cum definește o 
conjugare armonioasă a ființei cu lumea sau una în dezacord. 

°- Conceptul de valoare nu este adus de om în lume, ci el iz- 
vorăște din conjugarea sa cu lumea. El este și rămîne în lumea 
faptelor, cum a spus Koehler în lecţiile sale de la Universitatea 
Harvard. 

Intuiţia este pătrunderea directă în natura fenomenului, care 
este o conjugare a ființei cu lumea sub unghiul rostului și evo- 
luţiei fiinţei în lume. 

La Hegel şi Dilthey intuiţia înseamnă pătrunderea directă în 
rostul pe care partea îl are în întreg. Rostul e văzut numai sub 
unghiul întregului. Intuiţia opera apoi numai în obiect. La Hegel 
ea definea şi rostul spiritului subiectiv, recte individual, în spi- 
ritul obiectiv, respectiv societatea. Ea definea apoi şi rostul și 
evoluţia spiritului obiectiv în cel absolut. Determinarea sa, ca și 
a lui Dilthey, rămîne sintetică. 

Buna funcţionare a inimii însă nu depinde numai de sănătatea 
şi biotipul organismului, ci şi de structura ei citologică. Ceea ce 
înseamnă că partea însăși are un cuvînt de spus asupra funcţiunii, 
nu numai întregul. 

Semnificaţia unui cuvînt, de asemenea, nu depinde numai de 
sintaxa frazei, ci şi de morfologia cuvîntului ca atare. 

În determinarea analitică a întregului prin părţi conceptul 
de semnificaţie nu intervenea, deoarece sumarea sau produsul păr- 
ților. părea să determine totul. Sub unghiul cunoaşterii și legităţii 
generale, fiinţa luată în sine, deci separata de lume, părea numai 
existență şi nu valoare, sens. Sub unghiul existenţei concrete a 
ființei în lume, determinat atit în general cît și în special, feno- 
menele au totdeauna și o semnificaţie, evoluţie şi individuaţie, 
pozitive sau negative, după cum intenţionalitatea lor este armo- 
nioasă sau disarmonioasă. 

Apercepţia fenomenologică a arborelui refuză însă atît descom- 
punerea unităţii în muluiplicitate, cît şi compunerea multiplici- 
tății în unitate. Precum ea refuză atât disjuncţia dintre continui- 
tate și schimbare, cît și disjuncţia dintre fiinţă şi lume. Ea afirmă 
numai conjuncţia lor, întrepătrunderea lor. La Goethe, cum vom 
vedea, intuiţia fenomenului originar trece prin analiză şi prin 
sinteză, exprimînd încrucișarea lor. Ea, de asemenea, afirmă reci- 
procitatea. dintre continuitate şi schimbare, ființă și lume. La Hus- 
serl intuiţia nu mai valorifică analiza și sinteza, şi nici cauza- 
litatea și prospectivitatea. Ea definește întrepătrunderea lor di- 

rectă, care trece atît peste analiză și sinteză, cît și peste dis- 
juncţia dintre cauzalitate și finalitate, fiinţă și lume. 

În același fel a definit intuiţia și Bergson, dar el opera numai" 
cu durata pură, care nu admitea separarea cinemascopică a mo- 
mentelor. 

Și aproximativ în același fel au definit intuiţia matematică 
Poincaré, Borel, Hadamard, pe de o parte, Brouwer, Heyting, 
Weyl etc., pe de altă parte. 


DESCRIEREA RAȚIONALĂ 


Exponenţii intuiționiști din matematică și logica matematică 
nu au contestat însă analiticitatea ca metodă pragmatică de lucru. 
Ei, de asemenea, au susținut elaborarea axiomatică a matema- 
ticii și logicii matematice. 

Sub unghiul determinării generale a Logosului ca simplă exis- 
tență, nu și ca valoare, aceleași metode și elaborări le admite 
şi Husserl, care la început a făcut studii de matematică, susţi- 
nînd un doctorat cu Weierstrass, al cărui asistent urma să de- 
vină, dacă marele analist nu dispărea înainte de vreme. 

Sub unghiul determinării Logosului ca valoare, el admite însă 
numai teoria bazată pe descrierea fenomenelor. În psihologie această 
descriere a fenomenelor este empirică. În fenomenologie, conce- 
pută ca teorie generală, și chiar pură, a semnificaţiilor, ea este 
rațională, fiind făcută cu ajutorul minţii, ca și la Platon, nu și 
cu ajutorul simţurilor, ca la Brentano. 

Max Scheler susține că fenomenologia este empirismul desă- 
vîrşit, deoarece ea pleacă de la tot ceea ce este mai concret în 
lume, anume de la trăirile reale ale fiinţei în lume. Afirmația 
sa este însă adevărată numai pentru psihologia fenomenologică, 
nu și pentru logica fenomenologică. 

Vorbind despre această descriere a esenței fenomenelor, 
B. Russell spune în Istoria filosofiei occidentale că ea e un anumit fel 
de descriere, anume o interpretare a Logosului cu ajutorul teoriei, 
nu cu ajutorul axiomelor și teoremelor. În loc de formule, ea pre- 
feră modelul. Cum însă în fenomenologie este vorba nu numai de 
determinarea lumii ca existenţă, ci şi ca valoare, modelul poate 
fi doar un sistem deschis de dezvoltare, cu alegerea concretă a so- 
luțiilor posibile. 

PARANTEZA ASUPRA LUMII CONCRETE 


Ca modelul de descriere şi reprezentare a Logosului în lume 
— luat nu numai ca existenţă, ci şi ca valoare — să fie cît mai 
general şi universal cu putință, asupra lumii concrete el trebuie 
să așeze o paranteză. Elaborarea axiomatică a matematicii și 
logicii matematice presupune abstracția completă față de conți- 
nutul concret al lumii, trecînd atît peste variaţia obiectelor şi fiin- 
telor în spaţiu, cît și peste evoluția lor din timp. Ea păstrează 
doar cvoţietatea și cvantitatea pură, pe care încearcă să o deter- 
mine cu ajutorul teoremelor din o seamă de axiome independente. 
Matematician fiind ca formaţie originară, Husserl încearcă să 
valorifice această abstracţie față de variaţia în spaţiu şi evoluţia 
în timp a fenomenelor și sub unghiul ontologiei lor generale, 
menită astfel să devină ontologie pură. 

Încercarea sperie pe Max Scheler, care susține că fenomeno- 
logia este cea mai consecventă determinare și interpretare empi- 
ristă a lumii ca existență și valoare. Interpretarea, de asemenea, 
nu este urmată de Heidegger, care aşază bazele existenţialismului 
său fără această abstracţie totală față de existenţa concretă a 
fiinţei în lume. Din acest punct de vedere el dezvoltă interpre- 
tarea lui Kierkegaard și Nietzsche, nu pe aceea a lui Husserl. 

Husserl stăruie însă în traducerea în faptă a acestui vis. Im- 
posibilitatea de elaborare a fenomenologiei ca ontologie pură a 
semnificaţiilor și direcțiilor lor de evoluţie pare însă a fi recu- 
noscută chiar de el în anii din urmă ai vieţii sale. 

Este această ontologie pură greu de realizat? Sau ea este 
pur şi simplu imposibil de realizat? După toată probabilitatea, 
ea este imposibil de înfăptuit. 

Locaţiile punctuale pure, pe care numerele le exprimă, sînt 
prin definiţie abstracte. Ca orice determinare de specie şi gen în 
extensiune, dealtfel! Semnificațiile şi direcțiile lor de evoluţie 
sînt o determinare în comprehensiune şi dezvoltare. Noţiunile ge- 
nerale din extensiune ies din realitatea concretă. Conceptele de 
comprehensiune şi evoluţie nu mai ies. Putem afirma universali- 
tatea lor şi continua lor dezvoltare, nu însă și desprinderea lor 
de realitate. 

Axiomele din matematică și logica formală sînt independente, 
ca orice determinare extensivă dealtfel! Semnificațiile se Între- 

pătrund. Ca orice structură din coimprehensiune! Evoluţia le dez- 
voltă ca atare, intrapuse în structură, nu juxtapuse. 

Între axiomele independente din determinarea extensivă şi struc- 
tura semnificaţiilor din determinarea comprehensivă există astfel o 
deosebire fundamentală. Elaborarea formală a axiomelor şi teore- 
melor e posibilă, chiar dacă unele neajunsuri sînt inevitabile. Ela- 
borarea formală a semnificațiilor și direcțiilor lor de evoluţie, 
care se leagă și întrepătrund, nu mai e cu putință. Ele por fi 
expuse ca teorie generală. Nu însă ca o teorie pură, cum Hus- 
serl a susținut la început. Ca teorie generală le elaborează de- 
altfel şi Heidegger, chiar dacă la paranteza asupra existenţei con- 
crete a omului în lume el nu recurge. 


LOGICA FORMALĂ ȘI LOGICA TRANSCENDENTALĂ 


În Cercetări logice Husserl se ocupă de intrapunerea dintre 
Subiect și Obiect, pe care conceptul de intenționalitate o defi- 
nește, Întenţionalitatea e cercetată numai dinspre Subiect, și anu- 
me numai sub unghi general. Dezbaterea sa este astfel strict logică. 


În Idei asupra unei fenomenologii pure aceeaşi intrapunere 
dintre Subiect și Obiect este dezvoltată din punctul de vedere 
al Obiectului, cu care se ocupă ontologia, 

Cercetările logice sînt astfel o logică a Subiectului. /deile 
asupra unei fenomenologii pure sînt o logică a Obiectului. În 
logica subiectului — numită și subiectivă, de la Subiecr —, Obiec- 
tul însă nu este uitat. Așa precum în logica obiectivă, de la 
Obiect, nu este ignorat Subiectul. 


Despre o logică subiectivă, sau a subiectului, și alta obiectivă, 
sau a obiectului, a vorbit, desigur, și Hegel, dar fără valorificarea 
conceptului de intenţionalitate, deși altfel intraconexiunea subiec- 
tului cu obiectul este afirmată. La Hegel însă obiectul repre- 
zintă spiritul obiectiv şi absolut, respectiv societatea și cultura, 
iar subiectul exprimă spiritul subiectiv sau individul. La Husserl 
Subiectul cuprinde atît individul, cît și societatea, precum și cultura, 
în măsura în care ele sînt intrapuse în el. În schimb, Obiectul 
cuprinde pe ceilalți indivizi, precum și societatea şi cultura, aper- 
cepute dinspre structura lor obiectivă, dată în afara individului. 

Logica cercetează legitatea obiectivă a Subiectului cogitans, care 
duce la adevăr. Ontologia studiază legitatea Obiectului cogitat. 

În Logica formală şi logica transcedentală apare tratarea Logo- 
sului sub ambele puncte de vedere, care se intrapun, nu se juxtapun. 
Logica formală cercetează legitatea gîndirii dinspre Subiectul co- 
gitans. Ca atare ea e instrumentul de cercetare şi interpretare 
a adevărului. Logica transcedentală cercetează adevărul însuşi 
din Obiectul cogitat. 


La rîndul său, logica formală cuprinde atit logica matema- 
tică, elaborată în termeni de axiome, teoreme, reguli și definiţii, 
cît și teoria semnificaţiilor și a direcțiilor lor de evoluție, aper- 
cepute dinspre Subiect. Întrucît însă această teorie a semnifica- 
țiilor şi direcțiilor de evoluţie, apercepută dinspre Subiect, este 
aceeași cu cea din logica transcendentală, tematica semnificaţiilor 
şi direcțiilor lor de evoluţie este dezvoltată şi în logica transcen- 
dentală, concepută ca o ontologie pură. În logica Subiectului co- 
gitans noţiunile de semnificaţie și direcţie de evoluţie sînt operatori 
logici. În Logica transcendentală, concepută ca ontologie pură, ei 
exprimă însăși țesătura Logosului în lume, anume structura sa în 
dezvoltare. 

La temelia adevărului, definit ca reflectare obiectivă a lumii 
în minte, Descartes a așezat credința că logosul minţii nu se deo- 
sebeşte de cel al lumii. În contextul concepţiei sale dualiste altă 
soluţie nu era posibilă. 

În cadrul aceleiași concepţii dualiste, clădită pe opoziţia din- 
tre corp şi suflet, în Critica rațiunii pure Kant contestă cu- 
noașterea „lucrului în sine“, care ne transcende. În schimb, în 
Critica rațiunii practice este ridicată la rang de adevăr suprem 
credința în imperativul categoric pe motivul că simţurile nu in- 
tervin în trăirea sa directă de către conștiință pentru ca să-l 
falsifice. În judecata estetică din Critica puterii de judecată Kant 
întrezărește și o punte de unire a adevărului asupra lumii trans- 
cendente cu adevărul asupra trăirilor imanente. 

Hegel, la fel ca și Platon, reduce însă lumea numai la aceea 
a spiritului subiectiv, obiectiv și absolut, ¿manente nouă și astfel 
afirmă obiectivitatea adevărului și în istorie și științele sociale. 

În acest mod, atît la Kant, cît și la Hegel, adevărul obiectiv 
este salvat numai prin reducerea obiectului la subiect, prin con- 
topirea sa în el. 

La Husserl, în schimb, el este salvat prin intrapunerea minţii 


111 


în lume și a lumii în minte, pe care conceptul de intenţionalitate 
o afirmă. 

Între transcendentalismul discursului cartezian și al Criticii ra- 
țiunii pure, pe de o parte, și imanentismul Fenomenologiei 
spiritului, pe de altă parte, el găsește astfel o punte de legătură. 
Această punte de legătură nu apare însă numai în artă, ca la 
Kant, ci și în știință. Ea nu e numai o trăire etică, așa cum a 
fost cazul la Kierkegaard, sau numai o trăire estetică, cum a fost 
cazul la Kant. Ci ea e și una logică. Adevărul se naște din intra- 
conexiunea Subiectului și a Obiectului, pe care intenționalitatea 
o definește și este garantat tot de ea, nu de divinitate, cum cre- 
dea Descartes. 


PRINCIPIILE LOGICE 


La temelia logicii formale a Subiectului cogitans și a logicii 
Obiectului cogitat stau principiile logice. 

Identitaea în logica lui Husserl însă nu mai este numai cea 
substanrivală și atributivă din logica lui Aristotel. Ea este și cea 
relațională din logica matematică. Ea este apoi și cea procesuală 
din logica dialectică. Mecanica lui Newton a fost construită nu- 
mai pe omogenitate, care este o identitate substantivală şi atri- 
butivă. Teoria relativității afirmă eterogenitatea timpului, spațiu- 
lui şi a masei, dar păstrează identitatea relaţiilor da ele, pe 
care izomorfitatea o definește. În Fenomenologia spiritului apare 
nu numai discontinuitatea saltului creator, ci și continuitatea Ade- 
vărului, Binelui şi Frumosului, spre care spiritul se îndreaptă, 
avînd astfel o direcţie de evoluţie. Împletirea discontinuități sal- 
tului cu statornicia luptei pentru Adevăr, Bine şi Frumos ar putea 
fi definită prin identitatea procesuală. 

Identitatea substantivală și atributivă definește numai asemă- 
nările şi deosebirile. Identitatea relaţională şi procesuală angajează 
atît principiul interconexiunii universale, cît și acela al conexiunii 
cauzale și prospective, pe care Hegel a trecut accentul de greutate. 

Acest lucru Hausser) nu-l mai susține, deoarece în contextul 
descrierii sale ideografice a fenomenului el valorifică numai in- 
tuiția directă în natura fenomenului, nu și trecerea ei prin analiză 
şi Sinteză, cauză și efect, pe care o promovează atît teoria feno- 

menului originar a lui Goethe, cît și logica dialectică, în elabo- 
rarea ei marxistă mai ales. 

Nu este mai puţin adevărat că intenționalitatea, ca și semni- 
ficaţia ei, sînt prin definiţie concepte relaţionale, nu substantivale. 
Întregirea reciprocă dintre discontinuitatea saltului creator și con- 
tinuitatea Adevărului, Binelui și Frumosului afirmă apoi o pro- 
cesualitate în care prezentul, trecutul și viitorul nu sînt numai 
etape sau momente în succesiune, ci și cauze, scopuri și efecte. 
Direcţia de evoluție definește tocmai relaționalitatea dintre saltul 
creator discontinuu și ţelurile spre care el se îndreaptă. 

Non-apercepția interpretării dialectice a fenomenelor rămîne 
astfel neajunsul de bază al fenomenologiei lui Husserl. Vorbind 
despre afinitățile elective ale lui Goethe, el face observația deo- 
sebit de judicioasă că ele sînt, în fond, contrarietăţi ce se atrag, nu 
afinități ce se aseamănă. Afirmația sa este bazată tocmai pe inter- 
pretarea dialectică a relaționalităţii lor. Dar reducerea explicării 
științifice la descrierea Logosului era afirmată în acea vreme nu 
numai de intuiționismul lui Bergson, ci și de neopozitivismul lui 
Poincaré și Mach. Ea este susținută în continuare de pozitivismul 
logic în frunte cu Carnap. Străin de această reducere a explicării 
la descriere nu e nici pragmatismul. Husserl se mișcă în același 
spirit al veacului, combătut doar de interpretarea dialectică a 
științei și a logicii, chiar dacă critica pe care el o face pozitivis- 
mului, neopozitivismului, chiar și pozitivismului logic, este atât de 
necruțătoare. 

Este, de asemenea, cazul să observăm că Husserl, la fel ca și 
Einstein, socoate că timpul cste o integrare a spaţiului, iar nu 
un simplu atribut al său, cum a crezut Aristotel. Ca atare, el 
nu mai este unidimensional, cum a socotit Newton. El e pluri- 
dimensional, ca și spaţiul. El nu mai este apoi numai o matrice 
a lumii, ci conjugat cu lumea, fiind atît fizic, cît şi biologic, pre- 
cum și social-uman și cultural. Și el, desigur, nu mai este o mul- 
tiplicitate în succesiune, ci o unitate în multiplicitate cu dezvol- 
tare. Aceeași interpretare a timpului este promovată și de Brou- 
wer, care pleacă în elaborarea interpretării intuiționiste a mate- 
maticii de la Bergson. La Bergson însă, durata pură, care definește 
elanul creator al vieţii, se aplică numai vieţii, nu și spaţiului, 
care este juxtapus timpului, iar nu integrat în el. Dar Bergson, 
la fel ca și Aristotel, Descartes și Kant, este un dualist, care por- 
nește tocmai de la opoziţia dintre extensiunea spaţiului și curge- 
rea pură a timpului. 

LOGICA COGNITIVĂ, AFECTIVĂ ŞI VOLITIVĂ 


Alături de logica cognitivă din știință, Max Scheler. susţine 
și logica emotivă din estetică, la care Heidegger adaugă logica 
voliuvă a acţiunii etice şi politice. După acești gînditori însă, 
cele trei logici nu sînt cu totul distincte una de alta, pentru a pu- 
tea fi astfel reprezentate prin cercuri independente, opuse. Ci ele 
cooperează una cu alta, putînd fi reprezentate prin cercuri se- 
cante. În științele social-umane mai ales! În consecință, adevă- 
rurile din științele social-umane şi culturale, care se ocupă cu 
existența omului în lume, nu sînt numai reflectări cognitive, ci 
și trăiri emotive, precum și acţiuni volitive. Așa a văzut lucru- 
rile şi Dilthey. Precum la fel le-a aperceput și James. În studiul 
gîndirii sub unghi psihologic, F. Krueger afirmă şi emotivitatea, 
căreia îi acordă o însemnătate deosebită în judecata valorii, ope- 
rată cu conceptele de semnificaţie și direcție de evoluţie și la el. 

Despre o logică cognitivă, emotivă şi volitivă vorbește și 
Husserl, dar includerea emotivităţii și volitivității în logica cog- 
nitivă a Adevărului el nu o admite. În schimb, el susține că 
Binele și Frumosul din logica emotivă şi volitivă, de ordin este- 
tic și etic, nu pot contrazice Adevărul din logica cognitivă. 
Logica raţională, de ordin cognitiv, îndeplineşte astfel și funcţia 
de cehzor pentru celelalte două. De aceea Garaudy are perfectă 
dreptate atunci cînd susține că de la Hegel încoace Husserl este 
cel mai de seamă gînditor raţionalist. Raţionaliști, desigur, au 
fost și Descartes, Spinozza și Kant. Dar ei au fost more geome- 
trico, Hegel și Husserl sînt more logico. Marx și Engels sînt more 
geometrico şi more logico. 

În adevăr, fenomenele lui Husserl, la fel ca și acelea ale lui 
Hegel, nu mai sînt entități simple, cum erau numenele statice ale 
lui Platon. Ele sînt unităţi în multiplicitate cu continuitate în 
discontinuitate și în raport cu lumea. Hegel propune o interpre- 
tare dialectică a lor, bazată pe interconexiunea universală și co- 
nexiunea cauzală. Husserl susține una fenomenologică, bazată pe 
decriere, în care, în final, apar numai asemănările și deosebirile, 
nu şi interconexiunea universală și conexiunea cauzală. La Hegel 
conceptul de semnificaţie definește numai rostul părții în întreg, 
aperceput dinspre întreg, iar direcția sa de evoluție este determi- 
nată numai teleologic. La Husserl ele sînt doar obiect de intui- 
ţie, care trece atît peste analiză și sinteză, cît şi peste cauzalitate 

și finalitate, mulțumindu-se cu pătrunderea directă în esenţa fe- 
nomenelor, pe care o descrie. 

Logica cognitivă, de ordin „raţional, căreia Husserl îi acordă 
atita însemnătate, este posibilă, după judecata sa, numai prin 
punerea în paranteză a lumii. Max Scheler și Heidegger contestă 
această punere în paranteză a lumii concrete în toate cele trei 
logici. Kierkegaard și Nietzsche au afirmat iraționalitatea lumii, 
nu numai cenzura logicii cognitive de către cea emotivă şi volitivă. 

După unii gînditori, cu conceptul de iraționalitate cochetează 
nu numai Bergson și Max Scheler, ci și Heidegger. Dacă raţio- 
nalitatea este numai cea discursivă, de ordin matematic, atunci ei, 
desigur, au dreptate. Dacă raționalitatea este însă și cea more 
logico, construită pe conceptul de unitate în multiplicitate cu 
continuitate în discontinuitate și în raport cu lumea, atunci ei 
nu mai au dreptate. În fond, conceptul de raționalitate, luat sub 
semnul completitudinii sale de determinare, cuprinde nu numai 
legitatea matematică și logică din logica cognitivă, ci şi pe cea 
afectivă din estetică plus cea volitivă din etică și politică. Ea de- 
finește însuși Binele, Adevărul și Frumosul. 

Că o anumită literatură și artă susțin absurdul însuși, aceasta 
este altă poveste. O seamă de gînditori, mai mult oameni de 
litere şi artă, cum sînt Sartre și Camus, introduc absurdul și în 
etică, pretinzînd că el nu e absent nici în ştiinţă. Argumentarea 
lor e însă numai sub semnul trăirii emotive și volitive, nu și 
sub acela al logicii, pe care este clădită știința. 

“Toate, pe de altă parte, sub semnul armoniei prestabilite, 
cum a crezut Leibniz, desigur nu sînt, aşa cum în cazul condi- 
tiei umane arată prezenţa crimei și a nebuniei. Dar aceasta nu 
înseamnă că mersul omenirii nu evoluează spre tot mai multă 
sănătate și onestitate, clădire pe adevăr. În fond, lumea nu e un 
sistem închis, care a realizat perfecțiunea, ci unul deschis, care 
evoluează spre tot mai multă ordine rațională, de ordin cognitiv, 
afectiv şi volitiv. 


AXIOME ȘI TEORIE 


În domeniul matematicii şi al logicii matematice Husserl ad- 
mite elaborarea axiomatică, de ordin formal, pe care o susţine atît 
în Filosofia matematicii, cît și în Originea geometriei. În opozi- 

ţie cu Poincaré, Brouwer etc., el crede în caracterul strict deductiv 
al acestei elaborări. Intuiționismul matematic susține că axiomele 
însele sînt în primul rînd produsul inducției. În schimb, Husserl 
nu mai crede în elaborarea axiomatică cu caracter strict analitic, 
pe care Euclid a promovat-o, iar Descartes a generalizat-o. 

Elaborarea intuitivă, cu caracter deductiv, este promovată de 
Husserl și în fenomenologia Obiectului, concepută ca ontologie 
pură. Semnificațiile și direcţiile lor de evoluție nu mai sînt însă 
juxtapuse, ci intrapuse. Ele nu mai sînt independente, ci în între- 
pătrundere. Ele nu mai reprezintă o totalitate fără tot, ci o tota- 
litate cu un tot în dezvoltare, Ele sînt structură, nu simplă mul- 
țime, De aceea, după judecata sa, ele pot fi numai descrise cu 
ajutorul teoriei. 

În lupta omenirii pentru Bine, Adevăr şi Frumos, Husserl crede 
la fel ca și Platon. Aceste direcţii de evoluţie ale culturii umane 
îi apar tot așa de evidente ca și axiomele în geometrie. Dar ele 
nu mai sînt juxtapuse, ci intrapuse. Ele sînt Logos, nu teoreme 
bazate pe axiome. 

Elaborarea formală, cu caracter deductiv, a matematicii satis- 
face numai exactitatea, deoarece relațiile dintre numere sînt lip- 
site de semnificaţii. Relaţiile, de asemenea, se succed, nu evolu- 
ează, deoarece parametrii lor de bază rămîn aceeaşi. 

În schimb, teoria semnificaţiilor şi a direcțiilor lor de evo- 
luţie, care definesc nu numai existența omului în lume, ci și cu- 
noaşterea sa, introduce sub semnul determinării și validitatea, 
care Îîntregeşte exactitatea. La sintaxa logică, pe care exactitatea 
se bazează, ea adaugă şi semantica logică, din care izvorăște va- 
liditatea. i 


TEORIE ȘI METATEORIE 


Pentru elaborarea sa formală, cu caracter strict simbolic, a 
fundamentelor matematicii şi logicii matematice, D. Hilbert a fo- 
losit expresia de metateorie, concepută ca o teorie a teoriei. De 
fapt, era vorba de axiome de ordinul doi, menite să justifice 
axiomele de ordinul prim. Ulterior s-a făcut dovada că axio- 
mele de ordinul doi trebuie fundate pe alte axiome, de ordinul 
trei etc. 

O teorie a teoriei sau o metateorie este și fenomenologia lui 
Husserl, concepută ca o teorie ideală de ordin formal. Ea nu mai 
este însă elaborată în termeni de axiome juxtapuse, a căror fundare 
solicită noi axiome independente ş.a.m.d. Ci ea este concepută ca 
o teorie primă, cu caracter formal, pe care se clădeşte teoria din 
ştiinţele lumii reale. Ea este o unitate în multiplicitate cu con- 
tinuitate în discontinuitate, ca şi Logosul lumii, pe care științele 
reale îl cercetează și interpretează. Ea e, de fapt, instrumentul de 
cercetare și interpretare a lumii sub unghiul ordinii în dezvoltare, 
în termeni de semnificaţie și direcție de evoluţie. Aceste concepte 
nu sînt numai categoriile fundamentale ale Logosului în lume, 
ci și operatorii logici, pe care cunoașterea se bazează. 

Elaborarea metateoriei în termeni de axiome independente nu 
poate înlătura impasurile determinate de exprimarea cantităţii con- 
tinue prin cvoţietatea discontinuă. Precum ea nu poate înlătura 
nici aporiile generate de raportul dintre finit și transfinit! 

Elaborarea metateoriei ca teorie adevărată, nu ca simplă axio- 
matică, le înlătură. 

Elaborarea metateoriei ca simplă axiomatică necesită o nouă 
metateorie și așa mai departe. Elaborarea metateoriei ca teorie în- 
chide problema și nu mai deschide drumul pentru o nouă jus- 
tificare a ei. deoarece logica subiectului se intrapune în logica 
obiectul și invers Teoria și metateoria sînt cercurii secante. 
Conceptele de bază din logica obiectului, cu care teoria se ocupă, 
sînt operatorii fundamentali din logica subiectului, în termeni 
de care teoria asupra lumii este elaborată. Teoria şi metateoria se 
justifică reciproc, iar la temelia lor stă Logosul însuși, definit 
nu numai sub unghiul exactității, ci și sub acela al validității. 
Căci Logosul obiectului, la fel ca și acela al subiectului, nu este 
numai existență, ci și valoare, 


PSIHOLOGIA FENOMENOLOGICĂ ȘI EXISTENȚIALISTĂ 


La lucrările sale de fenomenologie a Subiectului și ontologie 
a Obiectului, Husserl adaugă și pe cele de psihologie fenomenolo- 
gică, publicate după moartea sa. Interesul pentru psihologie stir- 
nit de Brentano rămine astfel pînă la apusul vieții sale, chiar dacă 

atenţia sa a fost focalizată în primul rînd asupra studiului logic 
al intenționalităţii. 

În psihologia sa, bazată pe conceptul de intenționalitate, Hus- 
serl însă valorifică numai logica cognitivă din ştiinţă, nu și pe cea 
emotivă din estetică și pe cea volitivă din etică. La fel proce- 
dează și Pfänder, care se alătură fenomenologiei, fără a fi fost 
un elev al lui Husserli. Și așa procedează și psihologia configura- 
ţiei a lui Wertheimer, Koehler, Koffka și Lewin, chiar dacă ei trec 
accentul pe cercetarea experimentală. De o încadrare a lor în 
psihologia fenomenologică însă nu se poate vorbi, chiar dacă prin 
Stumpf, dascălul lor comun, ei se înrudesc cu ideile de bază sus- 
ţinute de fenomenologie. 

Mai apropiate de fenomenologie sînt cercetările fenomenolo- 
gice-psibologice ale lui Graumann şi Linschotten. Contribuțiile lor 
înseamnă un substanţial pas înainte în promovarea metodei feno- 
menologice în psihologie. 

Sub influenţa interpretării fenomenologice a fenomenelor psi- 
hice este și lucrarea lui Kelly Psihologia constructelor personale, 
chiar dacă în ea se răsfrînge și influenţa pozitivismului logic. De 
încrucișarea Subiectului cogitans cu Obiectul cogitatum în struc- 
tura ideilor psihologice vorbeşte și Herrmann, dar el le defineşte 
mai mult ca ipoteze de lucru, operate cu ajutorul matematicii și 
al logicii matematice. 

Là logica cognitivă, Max Scheler adaugă și pe cea afectivă, iar 
Heidegger pe cea volitivă. 

Din filosofia trăiristă se inspiră amîndoi, dar Max Scheler por- 
neşte de la Nietzsche, în vreme ce Heidegger este influențat de 
Kierkegaard. La trăirismul lui Kierkegaard și Nietzsche, bazat 
numai pe logica afectivă, ei adaugă și dorinţa de obiectivitate, 
operată cu ajutorul fenomenologiei. Fiat vita, pereat veritas, a 
spus Nietzsche. Fiat vita cum veritate, susțin Scheler şi Heidegger, 
promovînd construirea adevărului nu numai pe retrăirea trăirii 
din logica emotivă şi volitivă, ci şi pe categoriile logicii cognitive. 

În lucrarea sa Natura simpatiei, Scheler susţine conjugarea omu- 
lui cu lumea, cu societatea în primul rînd, sub semnul simpatiei. 
Heidegger promovează aceeași întrepătrundere dintre om şi lume 
prin prisma sentimentelor de frică, cu întreg cortegiul lor de an- 
xietăţi. Scheler, la fel ca și Bergson, interpretează existența omu- 
lui în lume prin prisma instinctelor vieţii, cum ar spune Freud, 
în vreme ce Heidegger alege instinctele morții, punînd însă ac- 
centul pe frică, nu pe agresivitate. 

Metodologia lor e aceeași, anume cea fenomenologică, cu deo- 
sebirea numai că la logica cognitivă Scheler adaugă și pe cea emo- 
tivă,: iar Heidegger pe cea volitivă. În același timp apoi ambii 
renunță la paranteza asupra lumii concrete. La această . paranteză 
renunță şi Husserl, atunci cînd e vorba de științele lumii reale. 
Scheler și Heidegger renunţă la ea și în logică, contestînd posi- 
bilitatea de despărţire a formei de conținut. 

La determinarea existenţei omului în lume sub unghiul con- 
ştiinţei cognitive, emotive și volitive ei adaugă și determinarea ei 
sub unghiul inconştientului, în care factorii emotivi şi volitivi sînt 
și mai pregnanţi. Descrierea dialogului non-discursiv dintre mamă 
și fiu, bazat numai pe apercepţia intuitivă a expresiilor emoţio- 
nale, nu și pe cuvinte, aşa cum ea este făcută de Scheler, e, în 
adevăr, nu numai deosebit de interesantă, ci și foarte relevantă. 

În lucrările sale de psihologie, Sartre încearcă o apropiere în- 
tre interpretarea existenţialistă a existenţei omului în lume și cea 
marxistă, construită pe principiul interconexiunii universale și al 
conexiunii cauzale și prospective. 

În lucrările sale asupra percepţiei și imaginaţiei, Merleau-Ponty 
încearcă o sinteză între interpretarea fenomenologică, existenția- 
listă, configuraţionistă și chiar behavioristă. 

În teoria conduitei operante, promovată de Skinner, Graumann 
întrezărește şi o interpretare fenomenologică, dar este puţin pro- 
babil ca acesta să-l fi cunoscut pe Husserl. 

În schimb, McLeod susține o interpretare fenomenologică a 
psihologiei în bună cunoştinţă de cauză. O pledoarie pentru in- 
terpretarea fenomenologică a psihologiei este susținută și de Snygg, 
Combs, Kaam. Pentru o valorificare a metodelor fenomenologice 
şi a logicii ştiinţelor spiritului militează şi F. Kohn, care, la fel 
ca și Allport, susține nevoia de „umanizare“ a psihologiei. Greu 
este, afirmă el, să spunem ceea ce va fi psihologia americană la 
sfîrșitul acestui veac. Sînt însă toate motivele să credem că ea 
va fi mai puțin o știință a naturii și mai mult o știință umanistă, 
cu interpretare social-culturală; logică, nu numai matematică. 

Contribuțiile cele mai de seamă din psihologie şi psihopatolo- 
gie venite dinspre psihologia și filosofia existenţialistă sînt însă 
fără îndoială cele ale lui Jaspers, cu care dealtfel interpre- 
tarea existenţialistă în psihologie este deschisă. În Psihologia vi- 
ziunii despre lume el analizează existenţa omului în lume sub 
unghiul sintezelor majore ale personalităţii, aşa cum ele au loc 
în cazul creatorilor de valori social-culturale. În Psibopatologia 

generală, scrisă înaintea primului război mondial și la a opta 
ediţie azi, el, de asemenea, arată cum dereismul este în primul 
rind o falsificare a semnificaţiilor și direcțiilor lor de evoluţie, 
adică o concepţie falsă despre lume și viață. 

Despre aceeași importanţă a viziunii false a bolnavului despre 
lume și viață scrie și G. Rogers. 

O elaborare sistematică a psihiatriei sub unghiul ideilor exis- 
tențialiste, bazate pe intuiţia fenomenologică a semnificaţiilor și 
direcțiilor de evoluție, încearcă Binswanger. Tulburările mintale 
sînt generate de semnificaţiile false, cu caracter negativ, care fac 
imposibilă adaptarea realistă la lume. Interpretarea falsă a rela- 
pilor dintre individ și lume, societate mai ales, face imposibilă 
evoluția și provoacă regresiunea. Falsă în final este și integrarea 
pacientului în familie și societate. Alienarea este produsul acestei 
integrări neadecvate a individului în societate. 


INTUIȚIONISMUL LUI BERGSON 


Dualismul lui Aristotel operează cu opoziţia dintre substanţă 
și materie, pe care el o aplică atît corpurilor fizice, cît şi orga- 
nismelor biologice, precum şi fiinţei social-culturale a omului. 

Descartes restringe acest dualism la corpul și sufletul ome- 
nesc, iar animalele le socoare simple- maşini. Substanţa spirituală 
este astfel un privilegiu al omului, conceput ca ființă raţională, 
cugetătoare. Animalele nu o au, ele fiind simple mașini. 

Kant își însușeşte același punct de vedere. 

La acest dualism ontologic al ființei umane, Dilthey adaugă 
şi pe cel epistemologic şi logic. Animalele însă nu mai sînt ma- 
șini, ci fiinţe vii. Dar cu ele Dilthey nu se ocupă. 

Aceeaşi poziție este însușită şi de către Bergson, care susţine 
elanul vital, pe care evoluţia creatoare se bazează, şi în biologie, 
nu numai în psihologie, şi, desigur, în sociologie. Pentru el însă 
materia există numai în spaţiu. Aşa a interpretat-o şi Descartes. 
Viaţa, în schimb, este numai curgere în timp. Ea e durată pură, 
complet independentă de extensiunea spaţială. 

Materia este explicată prin determinarea întregului prin păr- 
țile sale, întregul fiind simplă multiplicitate, ca şi la Newton. 
Aceasta, desigur, nu mai e şi interpretarea pe care teoria rela- 

tivităţii o susține. De aici și controversa dintre Bergson şi Ein- 
stein. Şi aceasta nu mai e nici interpretarea structurii materiei din 
mecanica cuantică. Din acest punct de vedere Bergson s-a pus 
în opoziţie cu întreaga evoluţie a fizicii. 

Durata pură, în schimb, este obiect al intuiţiei. Cu prinderea 
rostului pe care partea-l are în întreg Bergson nu se ocupă, de- 
oarece ea este o determinare în comprehensiune, deci spaţială. 
El limitează astfel conceptul de intuiție numai la determinarea în 
evoluţie. 

Dar el trece nu numai peste determinarea analitică și sinte- 
tică din comprehensiune, ci și peste cauzalitatea și finalitatea din 
evoluție. Cu alte cuvinte, el susține numai pătrunderea directă 
în evoluţie, concepută ca durată pură. 

Aproximativ pe aceeași poziție seva așeza și Heidegger în 
Existenţă și timp, cu deosebirea că el promovează o interpretare 
depresivă a vieţii, sub semnul instinctelor morţii, despre care 
a vorbit Freud. Bergson a susţinut o interpretare optimistă sub 
semnul elanului vital în Evoluţia creatoare şi sub semnul iubirii 
în Cele două izvoare ale moralei şi religiei. Pe o poziţie asemă- 
nătoare s-a situat și Scheler. 

În lucrarea lui Spengler Apusul culturii occidentale, unii au 
văzut dezamăgirea Germaniei care a pierdut războiul. Lucrarea 
însă a fost scrisă în preajma primului război, nu după el. Deza- 
măgirea Germaniei poate fi astfel găsită numai în ecoul acestei 
lucrări, adică în regăsirea Germaniei în el. 

Alţii, în schimb, citesc dezamăgirea Germaniei în Existenţă și 
timp a lui Heidegger. Ecoul acestei dezamăgiri este identificat 
în regăsirea intelectualităţii germane de după cel de-al doilea răz- 
boi în viziunea pesimistă pe care lucrarea o promovează. 

De observat însă este faptul că în aceeași lucrare se regăsește 
nu numai Germania, care a pierdut și pe cel de-al doilea război 
mondial, ci Apusul însuși. De aceea, pe bună dreptate, gînditorii 
din ţările socialiste întrezăresc în ecoul deosebit al acestei lucrări 
înseşi deziluziile care derivă din contradicţiile orinduirii bur- 
gheze. 

Mult umbrită de caracterul sumbru al viziunii lui Heidegger 
este azi însăşi concepţia senină din lucrările lui Bergson, care 
în momentul apariţiei lor s-au bucurat de nespus succes. 

O a doua cauză care a contribuit la umbrirea lucrărilor sale 
este însă și interpretarea sa asupra fizicii, contrazisă de evoluţia ei. 

Explicaţia analitică din fizică este bazată, după părerea sa, 
pe discursul lui Descartes, cu caracter matematic. El stă la însăși 
temelia inteligenței umane, pe care adaptarea noastră la lumea fi- 
zică se bazează. 

În schimb, pătrunderea directă în durata pură a vieţii este 
opera intuiţiei. Ea nu are nevoie nici de analiză ori de sinteză 
și nici de stabilirea relaţiilor cauzale sau prospective. Ea e o aven- 
tură directă în viaţa însăși, pe care o au și animalele, nu numai 
oamenii. În parte, caracterul ei este astfel instinctiv. De aici și 
prezenţa ei la animale și, desigur, la copii. 

Determinarea analitică a inteligenței greșeşte. Intuiţia nu. Ea 
merge direct la ţintă, așa cum arată cercetările lui Fabre. Numai 
că în lumina cercetărilor de azi din psihologia animală conclu- 
ziile lui Fabre sînt mai mult operă de fantezie decît riguroasă 
verificarea ştiinţifică a faptelor! 

Intuiţia umană, pe care cunoașterea vieţii se bazează, nu este 
totuşi numai instinct. Ea e și inteligență. Anume, ea este instinct 
luminat de inteligență. La cunoașterea ei intuitivă, cu caracter 
instinctiv, a durerilor și bucuriilor copilului, mama adaugă și ex- 
periența ei, inteligenţa ei. De aceea cunoașterea sa asupra copi- 
lului ei este mai exactă decît cunoașterea copilului asupra ei, ba- 
zată în primul an de la naștere numai pe instinct. 


În opera de artă, de asemenea, precumpănește intuiţia cu ca- 
racter instinctiv. În opera de știință însă, sînt neapărat necesare, 
spune Bergson, şi luminile inteligenţei. 

Ceea ce intuiţia prinde în ambele cazuri este elanul vital, 
mersul lui înainte sau înapoi, semnificaţia lui și evoluția lui. Pre- 
cum ea prinde și individuaţia lui. 

Cu alte cuvinte, operatorii logici ai intuiţiei sînt aproximativ 
aceeași ca și în fenomenologia lui Husserl sau în logica științe- 
lor spirituale a lui Dilthey. 


Conceptul de durată pură, prin care Bergson definește viaţa, 
este inspirat din interpretarea lui W. James asupra conștiinței, 
care-i apare ca un „torent“ şi nu ca o juxtapunere de conţinuturi 
psihice, cum Titchener susținea sub influenţa lui Wundt, dascălul 
său. Conceptul de durată este elaborat de Bergson în Datele ime- 
diate ale conştiinţei. 

În Evoluţia creatoare apare noţiunea de elan vital, care defi- 
neşte curgerea vieţii. Cu ajutorul aceleiași noţiuni este interpretat 
şi saltul creator al evoluţiei, pe care Comte, Mill și Spencer nu 

l-au aperceput. Comte şi Spencer propun o explicare a evoluţiei 
numai În termeni de diferenţiere şi integrare, definiți matematic. 
Bergson propune o interpretare logică. Comte şi Spencer au sesizat 
numai aspectul ei cantitativ, Bergson scoate în evidenţă pe cel 
calitativ. Interpretarea sa pur logică este, desigur, unilaterală. Ea 
a dărtmat însă interpretarea strict matematică. 

La elanul vital din Evoluţia creatoare Bergson adaugă și con- 
ceptul de iubire, pe care-l dezvoltă în Cele două izvoare ale mo- 
ralei şi religiei. Nietzsche a cîntat voința de putere. Bergson pro- 
movează elanul de viață și puterea de iubire, pe care înţelegerea 
pașnică dintre oameni şi popoare se întemeiază. Voința de putere 
a servit imperialismului. Există toate șansele ca iubirea să ducă 
la înțelegere. 

În virtutea puterii de iubire, care leagă oamenii în familie și 
în comunitatea de cultură și limbă a naţiunii, ei nu se cunosc 
între ei numai pe bază de intuiție personală, ci și prin intuiţia 
familială şi socială, pe care a promovat-o şi Max Scheler. Rolul 
consensului social în intuiție este accentuat și de Husserl. El este 
drumul spre obiectivare al intuiţiei personale. În adevăr, în jude- 
cățile de valoare operăm nu numai cu mintea și sentimentele 
noastre, ci şi cu acelea ale semenilor noştri. 

Separarea totală a timpului de spaţiu a fost desigur o gre- 
şeală, ea fiind contrazisă nu numai de teoria relativităţii, ci și 
de ştiinţele biologice și social-umane. Timpul integrează spațiul, 
nu se juxtapune lui. Definiţia însăşi a timpului ca împletire de 
continuitate și discontinuitate a generat însă nu numai o parte din 
interpretarea logică a vieţii, ci și interpretarea intuiţionistă a ma- 
tematicii așa cum Brouwer însuși o recunoaște. 

Că în artă precumpăneşte mai mult intuiţia, iar în știință in- 
tregirea ei cu inteligența discursivă, este din nou adevărat. Nu 
este mai puţin adevărat însă că Stendhal, Balzac şi Flaubert, 
precum chiar și Dostoevski, și cu atit mai mult Shakespeare și 
Goethe, nu au înlăturat din intuiţia lor asupra destinului uman 
nici analiza și sinteza și nici relaţiile de cauzalitate și prospec- 
tivitate. Intuiţia lor a trecut prin ele, nu alături de ele sau peste 
ele. În același mod se procedează și în determinarea exhaustivă 
a cazului din psihologia clinică, așa cum arată chiar psihiatrii 
inspirați din Bergson; Mourgue în primul rînd. 

CAPITOLUL VI 


TEORIA FENOMENULUI ORIGINAR 


Conceptul de unitare în muluplicitare, cu continuitate în dis- 
continuitate și în raport cu lumea, nu este numai trăsătura de 
bază a științei contemporane, ci şi sinteza diverselor interpretări 
opuse din trecut. El este instanţa generală, în care cele particu- 
lare tind azi să fie integrate. 

Cosmologii, de pildă, au sesizat numai interpretarea lumii în 
termeni de multiplicitate. Corpurile în lume pentru ei erau multe, 
cîteva mii în orice caz. Elementele din care ele se compun erau 
însă, după Empedocle, patru, iar după Democrit, unul singur. 
Varietatea corpurilor era explicată prin proporţia de combinare 
a elementelor, determinată aritmetic. 

Aceeaşi determinare analitică, de ordin matematic, stă și la 
baza mecanicii clasice a lui Newton, pentru care timpul, spaţiul 
şi masa sînt simplă multiplicitate. 

Și aceeași determinare analitică este adoptată de Pitagora în 
aritmetică și de Euclid în geometrie, cu toate că la interpretarea 
substantivală a lumii, fondatorul geometriei adaugă și pe cea 
relațională, oferită de raportul dintre unghiuri şi drepte. 

Din punct de vedere substantival unitatea este o simplă sumă, 
care nu adaugă nimic peste proprietățile elementelor, fiind astfel 
mai mult aparentă decît reală. 

Sub unghi relațional, fiinţa geometrică nu mai este însă suma 
elementelor din care se compune, ci produsul modurilor lor de 
combinare sau organizare. Datorită acestor moduri, o parte cel 
puţin din proprietăţile întregului nu mai sînt cele ale părților, ci 
sînt trăsăturile noi, aduse de relaţionalitatea elementelor compo- 
nente. 

Platon, în schimb, procedează în ontologia sa invers și jnter- 
pretează multiplicitatea aparentă a corpurilor materiale prin 
„ideea“ spirituală, care le dă unitate și le pune în mișcare, Real: 
însă după el este numai ideea. 

Democrit este materialist, iar Platon spiritualist. Primul afirmă 
cunoașterea senzorială. Al doilea admite numai intuiţia raţiunii 
pure, care susține o interpretare sintetică a lumii, cu acțiune de 
ia întreg la parte. Determinarea analitică admitea numai acțiunea 
de la parte la întreg. 

Între cosmologia materialistă și ontologia spiritualistă Aris- 
totel face o sinteză. Legitatea lumii însă este adusă de substanța 
spirituală, pe care el o afirmă nu numai în cazul fiinţei umane, 
ci și la animale, precum chiar și la corpurile fizice. Alături de 
acțiunea substanței asupra materiei, care vine de sus în jos, el ad- 
mite și acțiunea materiei, care vine de jos în sus. 

Sub unghiul cunoașterii senzoriale, pe care știința greacă s-a 
bazat, lumea însă părea o simplă pluralitate de fiinţe și obiecte 
juxtapuse. Cu alte cuvinte, lumea a fost apercepută numai sub 
unghiul ordinii de clase, care sînt o totalitate fără tot. În această 
ordine însăși determinarea logică a rămas analitică. Platon propu- 
sese una sintetică, mai bine-zis dialectică, pe care însă nu a ela- 
borat-o. 

Ambele interpretări logice sînt însă numai substantivale şi 
atributive, Relaţionalitatea o introduce logica stoică, a cărei va- 
loare a fost sesizată după descoperirea artei combinatorii a lui 
Leibniz. 

Antichitatea ne lasă astfel interpretarea mmaterialistă, idealistă 
şi dualistă a lumii, operate cu ajutorul aritmeticii lui Pitagora 
și al logicii lui Aristotel, elaborate substantival şi atributiv. În geo- 
metria lui Euclid și logica stoică este valorificată și determinarea 
relațională, dar ea este aplicată numai ființelor geometrice și 
propozițiilor, nu și cosmologiei și ontologiei, care admiteau nu- 
mai unitatea sau numai multiplicitatea. Interpretarea dualistă a lui 
Aristotel introduce și legătura dintre unitate și multiplicitate, 
dar unitatea era în o lume, anume aceea a spiritului lui Platon, 
iar multiplicitatea era în cealaltă lume, definită prin multiplici- 
tatea atomilor lui Democrit, 

Așa vor rămîne lucrurile și la Descartes și Newton. Leibniz 
va preconiza analiza combinatorie, dar valoarea ei va fi descope- 
rită un secol mai târziu. Și așa vor rămîne lucrurile și în dualismul 
lui Kant, construit cu ajutorul discursului lui Descartes, pe de o 
parte, și cu acela al logicii lui Aristotel, pe de altă parte, ambele 
analitice. Analiza combinatorie el o ignoră. Alături de axiomele lo- 
gice și matematice, de ordin analitic, el admite însă și postulatul 
de bază al imperativului categoric, ce afirmă acţiunea întregului 

asupra părţii. În judecata estetică susţine și reciprocitatea dintre 
unitate și multiplicitate, dar mult peste interpretarea lui Aristotel 
nu trece. 

În schimb, Hegel afirmă conceptul de unitate în multiplici- 
tate în una și aceeași lume, anume în aceea a spiritului, care se 
dezvoltă, fiind astfel și o continuitate în discontinuitate. Pentru 
interpretarea sa propune logica dialectică, ce afirmă interconexiu- 
nea părţilor în întreg și conexiunea cauzală din evoluţie. 

În fizică, pe de altă parte, a apărut curgerea asimetrică a 
timpului din termodinamică şi teoria câmpului electromagnetic din 
electromecanică, ce nu mai poate fi interpretat în termeni de mul- 
uiplicitate, deoarece are și o unitate. Einstein interpretează cîmpul 
gravitațional prin prisma celui electromagnetic și elaborează teo- 
ria relativităţii, prin care conceptul de unitate în multiplicitate 
este introdus și în mecanică. El afirmă dependenţa spaţiului, 
timpului și a masei de viteza corpurilor în mişcare în structura 
spaţiu-timp a lumii, dar susţine invarianţa relaţiilor dintre ele. 
Interpretarea sa e tot matematică, dar ea nu mai este operată 
cu ajutorul geometriei lui Euclid din discursul lui Descartes și me- 
canica lui Newton, ci cu ajutorul spaţiului curb, preconizat de 
Riemann. În mecanica cuantică însă sînt afirmate atît unitatea 
din multiplicitate a sistemului de particule, pe care atomul o ex- 
primă, cât și continuitatea din discontinuitate, precum, desigur, 
şi relaţia sa cu lumea. Legitatea matematică de exactitate este În- 
locuită cu cea de probabilitate. Necesară în interpretarea struc- 
turii atomului este și logica matematică; Heisenberg întrezărește 
și nevoia logicii generale, poate chiar a celei dialectice. 


Unitatea din multiplicitate, cu continuitate în discontinuitate 
şi în raport cu lumea, este astfel introdusă atît în fizică, cît şi 
în științele biologice, precum și în cele social-umane. 

Ea, de asemenea, este introdusă și în instrumentele lor opera- 
tive. În matematică ea bate la ușă prin teoria mulțimilor și intră 
prin interpretarea ei structuralistă. În logică ea pătrunde prin 
interpretarea dialectică, urmată de cea fenomenologică etc. 

În virtutea interpretării evoluționiste, lumea însă nu mai este 
despărțită în corp și suflet, fizică și metafizică, ci ea este ex- 
plicată ca o organizare a materiei și energiei în structuri tot mai 
bogate, complexe și articulate la nivel fizic, biologic și social- 
uman cu scop de conservare și dezvoltare în condițiuni optime. 
Juxtapunerea dintre spirit și materie este înlocuită cu clădirea 

vieţii pe structura chimică și fizică, urmată de clădirea naturii și 
condiţiei umane pe organizarea biologică. 

Unitatea în multiplicitate, cu continuitate în discontinuitate și 
în raport cu lumea, nu mai este astfel afirmată în lumi diferite, ci 
în una și aceeași lume, dar cu două aspecte ce se întregesc reciproc. 

Întrezărirea acestei viziuni apare în concepţia panteistă, pro- 
movată de G. Bruno și elaborată de Spinoza. 

Pentru ideea unităţii în multiplicitate în una și aceeași lume 
G. Bruno a fost ars pe rug. 

Ideea însă este reluată în Etica lui Spinoza, în care natura 
umană este definită în termeni de natura naturans și natura na- 
turata, ce nu mai aparţin la două lumi diferite, ci naturii însăși, 
care apare în ambele aspecte ale lumii. 

Teoria fenomenului originar al lui Goethe este elaborată sub 
influenţa viziunii lui Spinoza. 

La intrapunerea spiritului și materiei în una și aceeași lume, 
G. Bruno adaugă și reciprocitatea dintre acţiunea unității asupra 
multiplicităţii și acţiunea multiplicităţii asupra unității. Aceeași 
reciprocitate de acțiune este promovată de Spinoza. De aceea 
Etica sa nu e construită numai more geometrico, ci și more logico. 

La intrapunerea spiritului și materiei, pe de o parte, şi la 
reciprocitatea dintre unitate și multiplicitate, pe de altă parte, 
Bruno adaugă și caracterul intuitiv al prinderii lor. Această prin- 
dere intuitivă a reciprocităţii dintre unitate și multiplicitate este 
şi o aprehensiune emotivă, de ordin estetic, nu numai una cogni- 
tivă, d ordin logic. 

La Spinoza, în schimb, apercepţia întregirii reciproce dintre 
unitate și multiplicitate este numai de ordin logic şi matematic. 

Poet, dar și om de acţiune, precum și om de știință, Goethe 
este poate cea mai complexă și armonioasă personalitate din pragul 
contemporaneităţii. 

Intuiţia sa asupra fenomenelor este astfel atît cognitivă sau 
logică, cît şi emotivă sau estetică, precum și volitivă sau etică. 

Ea, de asemenea, este și vizuală, nu numai absiractă. 

La determinarea statică a unităţii din multiplicitate el adaugă 
însă și determinarea evolutivă a continuității din discontinuitate. 

Fenomenul originar definește astfel unitatea în multiplicitate ) 
a fiinţei sub unghiul continuității din discontinuitate. 

Mai estompată rămîne doar conjugarea fenomenului cu lumea, 
asupra căreia veacul trecut și mai ales veacul nostru insistă atît 
âe mult. De aci, poate, şi neînțelegerea sa pentru poezia lui Höl- 

derlin, în care Heidegger întrezărește viziunea existenţialistă. În 
schimb, Nietzsche a prețuit această poezie tocmai pentru carac- 
terul acestei viziuni. 

Silueta plopului este înaltă, iar a stejarului este extinsă în 
lături. 

Vertical sau lateral este dezvoltat și capul. Precum şi corpul, 
așa cum biotipologia lui Kretschmer și Sheldon va arăta mai tîr- 
ziu. Aşa le-a întrezărit dealtfel și Lavater, care însă a pus ac- 
centul mai mult pe dinamica expresiilor emoţionale de mimică 
și pantomimică. La fel va interpreta intrapunerea sufletului în corp 


„și Klages, atît de mult influenţat de Carus și Lavater, precum 


și de Goethe. 

Stilul defineşte această unitate din multiplicitate, cu continui- 
tate în discontinuitate, care este una la plop și alta la stejar; 
una la picnic și alta la astenic; una la Faust și alta la Mefisto etc. 

De aceea fenomenul originar nu este studiat numai în com- 
prehensiunea sa, determinată de relaţiile dintre unitate și multi- 
plicitate, și apoi numai în evoluţia sa dependentă de relațiile din- 
tre continuitate și discontinuitate. Ci el este studiat și în raport 
cu altele, pe bază de asemănări și deosebiri. Stilul definește această 
determinare în extensiune, care completează pe cea analitică și 
sintetică din comprehensiune și pe cea cauzală și prospectivă din 
evoluţie. 

În consecință, intuiţia fenomenului originar, de ordin vizual 
și raţional, cu caracter cognitiv, emotiv şi volitiv, nu trece peste 
determinarea analitică şi sintetică din comprehensiune și peste 
determinarea cauzală şi prospectivă din evoluţie, ci prin ele. 

Intuiţia este, în fond, preludiul și sinteza lor, prologul și 
epilogul lor, între care se interpun atît analiza şi sinteza din com- 
prehensiunea fenomenului, cît şi determinarea sa cauzală și pros- 
pectivă din evoluţie. 

În acest scop însă, acţiunea părţilor asupra întregului trebuie 
conjugată cu acțiunea întregului asupra părților. Intuiţia prinde 
întregirea lor. 

Determinarea cauzală, de asemenea, trebuie completată cu 
cea prospectivă. Intuiţia prinde ș; întregirea lor. 

În virtutea acestei Întregiri reciproce, analiza, desigur, nu tre- 
buie ipostaziată în absolut, așa cum Kant a făcut în Critica ra- 
țiunii pure. Ipostaziată în absolut apoi nu trebuie să fie nici 
sinteza, așa cum a procedat Kant în cazul imperativului din 
Critica rațiunii practice. Este adevărat că în Critica puterii 

de judecată marele filosof a încercat să lege cele două viziuni 
împreună, susţinind întregirea lor. Dar cu greu poţi reuni ceea 
ce ai despărțit total, așa cum spune Goethe. Pe de altă parte 
din moment ce părţile se leagă în întreg, ele nu mai pot fi pe 
deplin independente. În fenomenul originar ele sînt de A început 
dependente. În curgerea timpului apoi, continuitatea se întregeşte 
cu discontinuitatea, fiind și ele relative, nu absolute. 

Cu alte cuvinte, atît relaţiile dintre unitate şi multiplicitate, 
cît și cele dintre continuitate și discontinuitate sau statornicie și 
schimbare, cum spune Hegel, sînt sub semnul întregirii reciproce, ce 
afirmă relativitatea lor. Ele nu sînt sub semnul ipostazierii în 
absolut, pe care metafizica a susținut-o cu atita exces de zel. 

De aci şi critica pe care Goethe o face filosofiei în Prologul din 
Faust. Precum tot de aci şi atitudinea sa crtică faţă de Kanı 
însuși, pe care Schiller îl admira. Dar de care se îndepărtase 
atît de mult şi el! 

Ipostazierea în absolut a analizei și sintezei, pe de o parte, a 
cauzalităţii și finalităţii, pe de altă parte, contraziceau atît simţul 
măsurii, cît și pe acela al armoniei, pe care Goethe, în calitatea 
sa de om de litere și ştiinţă, le-a avut în cel mai înalt grad. 

Întregirea reciprocă dintre parte şi întreg nu poate fi însă in- 
terpretată în condițiuni adecvate numai sub unghiul relaţiilor afi- 
nitare, așa cum Husserl prea bine observă. Este în afară de orice 
îndoială că de acest lucru şi-a dat seama și Goethe în teoria sa 
asupra afinităţilor elective, care sînt, în realitate, contrarietăţi elec- 
tive, ce se atrag reciproc ca și electricitatea pozitivă și negativă. 
așa cum tot Husserl osia. 

Însuși caracterul olimpian al personalităţii lui Goethe, dealtfel, 
nu este rodul unei structuri angelice, lipsite de conflicte antago- 
niste, ci sinteza și echilibrul final al unei lupte între forţe atît 
de opuse și chiar contradictorii. Aceeași luptă este dezbătută în 
Werther, cînd eroul cade. Şi apoi în Faust, pe prag de a-și pierde 
sufletul și el! Iertarea lui Faust dealtfel nu șterge greșeala, ci 
doar afirmă buna-credință în lupta vieţii, dusă cu toate coordo- 
natele fiinţei, pentru a realiza nu numai armonia personalităţii, ci 
şi completitudinea ei. 

Klages vede numai antagonismul dintre spirit și suflet, nu şi 
sinteza lor. Goethe a susținut sinteza lor. 

La interpretarea dialectică a luptei contrariilor în condițiuni 
pe deplin explicitate Goethe totuși nu a ajuns. Giîndirea lui He- 
raclit a cunoscut-o. Fenomenologia spiritului însă e ulterioară 

teoriei fenomenului originar. Altfel însă gîndirea dialectică stră- 
bate în toată opera lui Goethe, în dramaturgia sa mai ales. 

Teoria explicitată a fenomenului originar Goethe însă o sus- 
ţine numai în morfologia biologică. Pe aceea a culturii o aduc 
Frobenius, Spengler şi Blaga. Dar Spengler, la fel ca şi Klages și 
Heidegger, promovează condiţia dramatică a destinului uman și 
întrezăresc şi deznodămîntul ei trist. Goethe a susținut un curs 
realist, în care prezentă este nu numai drama, ci și seninătatea 
înţelepciunii din Wilhelm Meister. La fel a văzut lucrurile și 
Blaga. 

Distinsul gânditor şi poet român scrie dealtfel o excelentă 
lucrare: Fenomenul originar. 

Sub semnul aceluiași realism sînt și interpretările propuse de 
Lersch şi Wellek asupra polarităţilor afective, pe care Klages le 
dezbate mai mult metafizic decît ştiinţific. În schimb aportul lor, 
la fel ca și acela al lui Heiss, este susținut cu rigoarea științifică 
cuvenită. 

Pentru a exprima întregirea reciprocă dintre unitate și mul- 
tiplicitate, cu continuitate în schimbare, pe care intuiţia o prinde, 
Bergson şi Blaga au recurs la metaforă, pe care cu atita strălucire 
au valorificat-o. Pentru a exprima fenomenul originar, Goethe a 
valorificat simbolul. 


Simbolul are imensul avantaj de a exprima o noţiune abstractă 
cu ajutorul unei imagini concrete. Ca atare, el este și prima 
formulă de exprimare a ideilor generale. Gîndirea mitologică este 
tălmăcită numai cu ajutorul său. 

În gîndirea primitivă simbolul păstrează contactul cu reali- 
tatea obiectivă, pe care el o exprimă. Virilitatea masculină, de 
pildă, este reprezentată prin satiri cu picior de ţap, iar fecundi- 
tatea feminină este simbolizată prin femeea cu pîntece de pește, 
care are ouă atît de multe. 


O seamă de simboluri mai generale se îndepărtează însă de 
realitate chiar și în gîndirea primitivă și astfel valoarea lor de 
reprezentare depinde numai de acreditarea consensului social. Așa, 
de pildă, este tridentul lui Jupiter etc. Atari simboluri sînt și di- 
versele steme, stindarde etc. folosite pînă azi. 

În măsura în care consensul social asupra lor este bine acre- 
ditat, ele au aceeași valoare de exprimare a adevărului ca și pri- 
mele simboluri, inspirate direct din realitatea concretă. Fără această 
acreditare socială însă ele, desigur, nu mai pot fi înţelese, fapt care 

se uită prea des în arta contemporană, dornică de a se exprima 
numai prin simboluri. 

Limbajul simbolic intervine apoi și în gindirea copiilor, așa 
cum arată Piaget. 

"Precum el intervine, desigur, și în vise. De aceea tălmăcirea 
lor cu ajutorul simbolurilor a însemnat — și mai înseamnă — o 
preocupare asiduă a unei bune părţi din omenire. Ă 

Simbolul, dealtfel, nu exprimă atît un conținut de logică 
obiectivă, cu caracter cognitiv, ci mai mult o stare afectivă, ce 
îndeamnă la activitate. Așa a fost, dealtfel, şi logica primitivă, 
Şi aşa este şi aceea a copilului. Ele sînt în primul rînd o logică 
afectivă şi volitivă, nu cognitivă. 

În știința de azi preferăm, desigur, modelul. Concret este în 
parte și el, deoarece poate fi vizualizat. Altfel însă el exprimă relaţii 
logice și matematice obiective. 

Cercetarea simbolului ca mijloc de exprimare a unei idei, 
emoţii sau acţiuni generale apare atit în lucrările lui Levy-Briihl, 
Taylor, Frazer etc., cît şi în acelea ale lui Lévi-Strauss, Thurn- 
wald, Boas etc. În ultima vreme unul din cei mai competenţi 
interpreţi ai săi este Mircea Eliade. 

Sub unghi logic și epistemologic gîndirea simbolică este cer- 
cetată de E. Cassirer. În interpretarea simbolului Cassirer valo- 
rifică atît noțiunea substantivală, cît şi pe cea relațională, nu însă 
și pe cea procesuală. Acest fapt este, desigur, un neajuns, care 
împiedică interpretarea simbolului sub semnul completitudinii sale 
de determinare. 

În schimb, în cercetările experimentale ale lui H. Werner gîn- 
direa simbolică este analizată atît din punct de vedere substan- 


tival, cît şi din punct de vedere relaţional, precum și din cel 
procesual. 


CAPITOLUL VII 


LOGICA DIALECTICĂ 


Logica tradițională, pe de o parte, discursul matematic al lui 
Descartes și cel logic-matematic al lui Leibniz, pe de altă parte, 
oferă, cum am văzut, numai o interpretare analitică şi cauzală a 
determinării științifice. Această interpretare a putut lămuri acțiu- 
nea părţilor asupra întregului din percepţie și actele elementare, 
dar nu a putut determina și sintezele majore ale conștiinței și 
conduitei, în care apare și acţiunea de sus în jos a societăţii și 
culturii. 

În opoziţie cu aceste trei instrumente de interpretare a de- 
terminării ştiinţifice, bazate pe analiticitate, este logica ştiinţelor 
spiritului, inaugurată de Dilthey, care propune o interpretare sin- 
tetică și finalistă. Ea este organonul de cercetare și interpretare a 
acțiunii societății şi culturii asupra sintezelor majore ale con- 
Științei. 

Psihologia constituită ca știință a naturii pleacă de la sen- 
zaţii, reflexe și emoţii primare, în termeni de care încearcă să 
explice totul pe bază de compunere. 

Psihologia elaborată ca ştiinţă a spiritului pleacă de la supra- 
structura social-culturală, în termeni de care interpretează structura 
psihologică. 

Psihologia fundată ca știință a naturii pleacă a simplex ma- 
xime, iar determinarea analitică și cauzală a întregului prin părţi 
o operează cu ajutorul matematicii şi logicii matematice. 

Psihologia întemeiată ca ştiinţă a spiritului pleacă a complex 
maxime şi interpretează părţile prin întreg cu ajutorul noii logici, 
pe care o propune. 

Cum completitudinea de determinare nu este satisfăcută nici 
în cazul determinării analitice și cauzale — operată cu ajutorul 
matematicii, al logicii matematice și al logicii tradiţionale — și 
nici în acela al determinării sintetice și teleologice susținute cu aju- 
torul logicii proprii științelor spiritului —, logica fenomenologică 
a lui Husserl și cea intuiţionistă a lui Bergson părăsesc atît deter- 

minarea analitică și cauzală, cît și pe cea sintetică şi teleologică. 
Ele propun descrierea ordinii în dezvoltare a lumii pe bază de 
intuiție, care pătrunde direct în natura fenomenelor, dacă anumite 
condiții metodologice sînt împlinite. Completitudinea de determi- 
nare ştiinţifică nu e satisfăcută nici de intuiţie, tocmai pentru 
că ea trece peste analiză, sinteză, cauzalitate și finalitate, iar nu 
prin ele, operînd asupra încrucișării lor. 

În schimb, de această completitudine de determinare, cu coe- 
renţă logică şi matematică, precum și cu posibilitate de decidere, 
discriminare, se apropie teoria fenomenului originar, propusă de 
Goethe în domeniul morfologiei biologice. Ea este reluată de Fro- 
benius, Spengler și Toynbee în morfologia culturii, dar ei ope- 
rează aproape numai descriptiv, pe bază de intuiţie, și prea puţin 
analitic și cauzal, pe de o parte, sintetic și prospectiv, pe de altă 
parte. În acest mod, această teorie a rămas mai mult o idee răz- 
leaţă decît un sistem închegat. De o dezvoltare sistematică nu s-a 
bucurat. Lucrările lui Cassirer asupra gîndirii simbolice se inspiră 
din fenomenul originar, dar adaugă și influenţa școlii neokantiene, 
precum și o seamă de idei proprii. H. Werner, pe de altă parte, în 
Gîndirea simbolului, se ocupă numai cu evoluţia ei la copii. Din 
aceste motive expunerea cea mai cuprinzătoare a teoriei fenome- 
nului originar rămîne poate numai cartea lui Blaga Fenomenul 
Originar. În lucrările sale ulterioare el renunţă însă tot mai mult 
la analiză, precum chiar și la sinteză, apropiindu-se de determi- 
narea strict intuitivă. Nu acesta a fost însă gîndul lui Gocthe, 
așa cum Simmel arată în studiul său Kant și Goethe. 

În atare condiţii, completitudinea de determinare a organonu- 
lui logic și matematic în raport cu științele reale ale lumii concrete 
este, de fapt, realizată numai de lucrările lui Marx și Engels. 
Ele privesc însă în primul rînd valorificarea practică a instru- 
mentului logic și matematic în teoria științelor lumii reale și mai 
putin elaborarea în sine a logicii și matematicii. 

Dezvoltarea ideilor lor este făcută de către Lenin, care la 
teoria materialismului istoric și a socialismului științific, bazat pe 
el, adaugă și metateoria din Materialism și embpiriocriticism. 

În continuare, interpretarea dialectică a teoriei și metateoriei 
științifice este susținută de Lukács, Rosenthal, Fogorossi, Lefèvre, 
Filkorn, Joia etc. 

În fond, fondatorii socialismului științific au fost preocupaţi 
în primul rînd de justificarea socialismului prin teoria științifică 
a orînduirii sociale și nu au mai avut astfel timpul necesar să se 

ocupe și de motivarea teoriei prin metateorie. În Dialectica na- 
turii însă, Engels se ocupă și cu interpretarea dialectică a logicii 
şi matematicii sub semnul completitudinii de determinare a teoriei 
din științele lumii reale, pe care Marx atît de strălucit o aplică 
în opera sa. 

n adevăr, Marx și Engels susţin nu numai întregirea reci- 
procă dintre determinarea analitică şi sintetică din știință, ci și 
pe aceea dintre determinarea cauzală şi prospectivă, interpretate 
atît logic, cît și matematic. La determinarea comprehensivă și 
evolutivă a științei, ei adaugă apoi și pe cea extensivă, pe care 
Hegel o omisese. El inlăturase și determinarea analitică din com- 
prehensiune și pe cea cauzală din evoluţie. Determinarea sa sin- 
tetică și teleologică era apoi numai logică, nu și matematică. 

În acest mod logica dialectică nu este numai un instrument de 
determinare a legilor de dezvoltare a ideilor şi judecății, cum unii 
înclină să creadă. Unitatea, care naște din lupta contrariilor, este 
o determinare în comprehensiune. Marx şi Engels apoi admit și 
determinarea din extensiune. Cu alte cuvinte, ei studiază Logosul 
lumii și cunoașterii atit sub unghiul ordinii de clase din extensiune, 
cît și sub unghiul ordinii de compunere din comprebensiune, pre- 
cum și sub unghiul ordini: de dezvoltare din evoluţie. 

La temelia acestor trei determinări, care satisfac completitu- 
dinea,, logica dialectică, așa cum ea este aplicată de Marx și Engels, 
nu mai așază însă numai asemănările și deosebirile din ordinea 
de clase, operate cu ajutorul principiilor logice de identitate și 
contradicţie cu terç exclus. 

Ci ei așază și principiul interconexiunii universale din com- 
prehensiune, operat cu legea luptei și unităţii contrariilor, 

Precum ei așază și principiul conexiunii cauzale din evoluţie, 
determinat cu legea negării negaţiei și aceea a saltului calitativ adus 
de acumulările cantitative. 

La temelia științei, după ei, stau astfel atît 

a) asemănările şi deosebirile din ordinea de clase, cât și 

b) legăturile cu înţeles din ordinea lor de compunere, precum și 

c) conexiunile cauzale din ordinea lor în evoluție. 

Sub unghiul generalităţii din extensiune, al universalităţii din 
comprehensiune și al conservării din curgerea vremii, aceste ase- 
mănări, legături și conexiuni pot fi operate cu ajutorul matematicii. 

Întregirea reciprocă dintre individuaţia și generalitatea din 
extensiune, particularitatea și universalitatea din comprehensiune, 

conservarea și dezvoltarea din evoluţie, pot fi abordare numai cu 
ajutorul logicii dialectice. 

Interpretarea dialectică, dealtfel, este susținută de Engels și 
în domeniul matematicii. Ea nu mai poate fi construită pe nume- 
rele-atomi din aritmetică, cu caracter discontinuu, ci pe întregirea 
lor reciprocă cu conceptul de cantitate continuă din geometrie. 
Cu numărul-atom, conceput ca o entitate metafizică, interpretarea 
dialectică nu s-a putut împăca. Cu întregirea reciprocă dintre uni- 
tate și multiplicitate, inaugurată de teoria mulțimilor și dezvol- 
tată de interpretarea structuralistă a matematicii, interpretarea dia- 
lectică este în acord aproape deplin. 

La întregirea reciprocă dintre logică și matematică în determi- 
narea extensivă, comprehensivă și evolutivă se adaugă apoi aceea 
dintre științele ideale, în speță logica şi matematica, pe de o parte, 
și științele reale ale lumii fizice, biologice şi social-umane, pe de 
altă parte. Ea promovează complementaritatea dintre formă și 
conţinut. 

În logica dialectică a lui Hegel, elaborată idealist, unitatea în 
multiplicitate, cu continuitate în discontinuitate și în raport cu 
lumea, este susținută numai în lumea spirituală. Cea materială 
este considerată drept o aparenţă a ei, un epifenomen. 


La polul opus ei este interpretarea lui Comte şi Spencer, în 
care cele trei stări ale materiei sînt totul, iar valoarea energetică 
a undei nu este satisfăcător realizată. 


În materialismul dialectic și în logica sa, promovate de Marx 
și Engels, unitatea în multiplicitate, cu continuitate în disconti- 
nuitate și în raport cu lumea, este afirmată în organizarea mate- 
riei și energiei în structuri tot mai bogate, complexe și articulate, 
la nivel fizic, biologic și social-uman, cu scop de conservare și 
dezvoltare optimă. 

Aceeași interpretare este susținută și de ştiinţa de azi. 

De aci și acordul dintre concepţia lui Marx şi Engels despre 
teoria și metateoria științifică și evoluţia științei contemporane. 
Acest fapt ne îndreptățește să spunem că logica dialectică este în- 
săși logica științei din zilele noastre, care s-a îndepărtat de inter- 
pretarea metafizică a lumii și cunoașterii și s-a apropiat de inter- 
pretarea lor dialectică. 

Interpretarea dialectică a teoriei din științele reale și a meta- 
teoriei din cele ideale satisface atît completitudinea de determi- 
nare, cât și coerenţa logică și matematică a ideilor și principiilor 

operative, precum și puterea de decidere a soluţiilor adecvate, pe 
care adevărul se clădește. ` 


Este ceea ce ne propunem să arătăm. 


LOGICA DIALECTICĂ SPIRITUALISTĂ 


În pragul filosofiei moderne, după judecata lui Marx și Engels, 
stă sinteza pe care Kant o încearcă între empirismul englez, pe 
de o parte, și raționalismul lui Descartes, pe de altă parte. 

Această sinteză însă, adaugă ei, a avut foarte puţine șanse 
de succes. O dată fiindcă ea a fost încercată în cadrul dualismului 
corp-suflet, pe care știința contemporană l-a infirmat; a doua oară 
fiindcă ea a fost metafizică, nu dialectică. În adevăr, această 
sinteză a operat atît cu ipostazierea în absolut a materiei și a 
spiritului, cît și cu ipostazierea în absolut a unităţii, pe care Kant 
a afirmat-o numai în lumea spiritului. Multiplicitatea a fost sus- 
ținută, pe urmele lui Newton, în lumea materiei. Evoluția apoi 
el nu a întrezărit-o. 

În ‘Critica raţiunii pure Kant contestă posibilitatea de cunoaș- 
tere a „lucrului în sine“, exterior nouă, deoarece simţurile, care 
intervin între lume și rațiune, falsifică cunoaşterea științifică. În 
acest mod lumea exterioară ne transcende nu numai ontologic, ci 
şi epistemologic și logic. 

În Critica rațiunii practice el afirmă însă încrederea sa în 
obiectivitatea deplină a imperativului categoric, de ordin moral, 
care izvorește din imanența fiinţei noastre şi este prins direct de 
rațiune, fără mijlocirea simţurilor. 

În Critica puterii de judecată se încearcă a se găsi totuși o 
posibilitate de reunire între Adevărul despre lumea exterioară, ce 
ne transcende, și Binele moral, imanent nouă şi astfel pe deplin 
cognoscibil. Încercarea este făcută cu ajutorul Frumosului din 
estetică. 

Cunoașterea ulterioară, de ordin științific, adaugă Marx şi 
Engels, infirmă atît încercarea de sinteză de ordin estetic, cât și 
absenţa simţurilor din cunoașterea subiectivă a lumii interioare, 
precum și falsificarea lor din cunoașterea lumii exterioare. 

Simţurile nu falsifică, ci codifică, cu scop de cunoaștere mai 
eficientă. Ele renunţă le identitatea substantivală şi atributivă din- 
tre obiect și imagine, dar păstrează identitatea relaţională și proce- 
suală, așa cum arată psihologia configurației. Ele păstrează apoi 
regularitatea și constanța relației cauzale, deoarece la aceiași sti- 
muli, oamenii răspund cu aceleași senzaţii. 

La prezența simţurilor interioare, de ordin cenestezic, cunoaș- 
terea lumii interioare adaugă și emoţiile, făcînd reflectarea ei mai 
subiectivă. Obiectivitatea ei însă nu este bazată atît pe trăirea 
subiectivă a individului, cît pe consensul social al comunităţii în 
care trăiește și care integrează istoria toată. Kant însă a sesizat 
numai individul din Contractul social al lui Rousseau și Politica 
lui Aristotel. El nu a aperceput și comunitatea din Republica 
lu: Platon. 

Pentru a înlătura aceste greutăţi, Hegel, spun Marx și Engels, 
simplifică problema. La fel ca și Platon, el admite numai lumea 
spiritului, care proiectează pe cea a materiei, ce e, în consecinţă, 
o simplă aparență. La spiritul subiectiv al individului el adaugă 
însă și pe cel obiectiv al comunităţii sociale, despre care Platon 
nu a vorbit, dar pe care Herder l-a susținut cu atîta insistenţă. 

În consecință, sub imperiul imanenței nu este numai cunoaş- 
terea spiritului subiectiv al individului, ci şi cunoaşterea spiri- 
tului obiectiv al societăţii. Dialogul pe care ele îl susţin este sub 
imperiul spiritului absolut, care exprimă Adevărul, Binele şi Fru- 
mosul. 

Acest dialog nu este însă static, așa cum lumea a crezut, de 
la Platon și Aristotel pînă la Kant. El este dinamic, așa cum 
a afirmat Heraclit, atunci cînd a spus că toate se mişcă şi se schim- 
bă, panta rei. 

Dar Heraclit nu a afirmat numai eterna devenire, ci și carac- 
terul ei ciclic, care introduce în ea conceptul de direcţie. 

El a afirmat apoi şi conceptul de unitate complexă, în care 
lupta este prezentă. Unitatea naşte din această lupră. Democrit 
în lumea materiei a conceput atomul ca unitate simplă, indivi- 
zibilă şi indestructibilă. Entitate simplă, invariabilă în timp şi spa- 
ţiu, precum şi independentă, a fost şi entitatea spirituală sus- 
ţinută de Platon. De aceea în gindirea, zisă obscură, a lui Heraclit 
se regăseşte nu numai mecanica cuantică de azi, ci şi interpretarea 
structurală a vieţii și societăţii. Precum se regăseşte și interpre- 
tarea intuiţionistă şi structuralistă a matematicii, nu numai cea 
dialectică a logicii. De aci şi admiraţia lui Bergson pentru gîn- 

direa sa, de la care în bună parte el porneşte în Datele imediate 
ale conștiinței. 

În consecinţă, evoluția copernicană în filosofie, spun Marx 
şi Engels, nu o reprezintă atât criticismul lui Kant, care încheie 
o epocă, anume cea a gîndirii metafizice, ci redescoperirea dia- 
lecticii lui Heraclit, pe care Hegel o așază la temelia gîndirii sale. 

Judecînd relaţiile dintre spiritul individual și cel absolur numai 
sub unghiul asemănărilor și deosebirilor din logică, Platon a văzut 
în sufletul omenesc doar o copie a celui absolut. 

Judecînd relațiile dintre spiritul subiectiv, obiectiv şi absolut 
prin prisma interpretării dialectice, Hegel afirmă atît autonomia 
şi variaţia spiritului subiectiv, cît și pe acelea ale celui obiectiv. 
În afara variaţiei în spaţiu şi a evoluţiei în timp rămîne doar 
spiritul absolut, care exprimă Binele, Adevărul și Frumosul perfect, 
spre care noi tindem prin luptă, la fel ca și Faust al lui Goethe. 

O sută de ani după Hegel, Tarde a sesizat numai individul, 
la care a redus societatea; Durkheim a aperceput numai societa- 
tea, la care în bună parte a redus individul. În comunitatea lipsită 
de diviziunea muncii în orice caz! Gindirea dialectică a promovat 
şi promovează întregirea lor. 

Fenomenologia spiritului este, în fond, istoria acestui dialog 
pe bază de întregire reciprocă, în care libertatea individuală se 
împlinește numai prin dreptatea socială. 

Prin urmare, relațiile dintre spiritul subiectiv versus individ 
și cel obiectiv, respectiv societatea, apercepute sub unghiul dezvoltării 
lor, pe care cultura o definește, nu pot fi abordate cu principiul 
identităţii și al contradicţiei cu terț exclus din logica clasică, de- 
oarece istoria nu se repetă, fiind astfel non-identică cu ea însăși. 
Societatea evoluează, se dezvoltă. În schimbarea ei, adusă de sal- 
turile calitative, se afirmă însă și statornicia, introdusă de axele 
polare înspre care ea se îndreaptă. Și care, firește, sînt Binele, 
Adevărul și Frumosul! 

Identice, dealtfel, nu sînt nici popoarele, luate unele în raport 
cu altele. Ele însă se luptă și colaborează pe bază de intercone- 
xiune dialectică. Unitatea omeniriri naște din această intercone- 
xiune. 

De aceea nu asemănările și deosebirile din logica tradiţională 
pot lămuri relaţiile dintre oameni și oameni în sînul unei socie- 
Tăţi și relaţiile dintre popoare și popoare în omenire. Lămurirea 
poate fi obținută numai pe drumul interconexiunii dialectice uni- 
versale, care afirmă unitatea ce naşte din lupta contrariilor. 

Aceeași lege ne explică și lupta interioară a fiinţei noastre, pe 
care Goethe a sesizat-o. Două inimi bat în pieptul meu, spune 
Faust. În final însă, unitatea în muluplicitate, cu statornicie în 
schimbare, a găsit-o şi el, dar numai prin luptă. 

Mai anevoioasă pare a fi, după Klages, întregirea reciprocă 
dintre suflet și spirit. După judecata lui Lersch și Wellek, uni- 
tatea în multiplicitate e posibilă și în cazul lor. 

Tot legea luptei și unităţii contrariilor ne explică și comple- 
mentaritatea dintre feminitate și masculinitate. 

Precum ea explică și relaţiile dintre sarcinile electrice pozitive 
şi negative. 

Sub semnul aceleiaşi legi sînt, după Hegel, și relaţiile dintre 
continuitate şi discontinuitate din analiza sau calculul infinitezimal 
din matematică. 

În lucrarea sa asupra evoluţiei pozitivismului în cursul veacu- 
lui trecut, Simon afirmă că Hegel a cunoscut istoria, dar nu fi- 
zica, iar Comte invers. Hegel însă pare a fi cunoscut destul de bine 
matematica şi cu atît mai mult logica. 

Sub semnul legii unităţii care naşte din lupta contrariilor sint 
şi relațilie dintre întreg şi parte, în care noţiunea de rost joacă 
un rol deosebit. Inima și plămînii sînt organe diferite, dar colaborea- 
ză împreună, avînd fiecare funcţia lui proprie, rostul lui. Rostul de- 
finește astfel nu numai relaţiile dintre parte și întreg, ci şi pe 
acelea dintre parte și parte, dar sub imperiului întregului. 

Logica clasică a rezolvat determinarea în comprehensiune prin 
sumarea atributelor distribuite în extensiune. Bacon a soluționut-o 
prin compunerea întregului din părţi. Hegel o lămurește cu aju- 
torul luptei și unităţii contrariilor, în care fiecare parte își are 
rostul ei atît în raport cu celelalte, cît și în raport cu întregul. 

Determinarea rostului pe care părțile îl au în întreg Hegel 
o apercepe însă numai sub unghiul acţiunii întregului asupra păr- 
ţilor, nu şi sub acela al acțiunii reciproce, a părţilor asupra intre- 
gului. Determinarea rostului este astfel numai sintetică, nu și ana- 
litică. La Marx şi Engels ea va fi atît sintetică, cît și analitică. 

În etapa primă a gîndirii sale, care este sub influenţa revolu- 
viei franceze, Hegel a pus accent deosebit pe libertatea individu- 
lui, care se întregeşte cu dreptatea socială a comunităţii. Filosofia 
sa a fost „teoria germană asupra revoluţiei franceze“, spune Marx. 

În etapa a doua a gîndirii sale, caracterizată prin recunoaș- 
terea sa de către autoritatea de stat, Hegel a trecut accentul de 
greutate pe comunitatea socială și pe tradiţie. 

Marx și Engels apreciază în mod deosebit prima etapă. 

Hegelienii de dreapta o vor preţui numai pe a doua, uitînd nu 
numai de libertatea individului, clădită pe autonomia sa, ci și de 
legea unităţii care naşte din lupta contrariilor, din care vor re- 
ţine doar unitatea, nu și lupta. 

Daca determinarea rostului părții în întreg ar fi fost sesizată 
şi dinspre acţiunea părții asupra întregului, nu numai dinspre 
aceea a întregului asupra ei, interpretarea din urmă nu ar fi fost 
cu putinţă. 

Dar Heraclit a vorbit nu numai despre lupta şi unitatea con- 
trariilor, ci şi de eterna devenire cu revenire ciclică, pe care Vico 
o va accentua în egală măsură. Hegel vorbeşte despre evoluţie, 
care e un progres de creștere, nu numai de simplă devenire. La 
temelia acestei dezvoltări stă saltul calitativ, adus de acumulările 
cantitative. 

Noua lege invită, fără îndoială, la o reconsiderare a deter- 
minării materiale asupra celei spirituale, pe care Herder o afir- 
mase atunci cînd a definit istoria ca o geografie în mers. Hegel 
însă a conceput istoria ca o dezvoltare dialectică a dialogului 
dintre spiritul subiectiv și cel obiectiv, care urmărește împlinirea 
Adevărului, Binelui și Frumosului în lume, simbolizare prin spiri- 
tul absolut. În consecință, noţiunea de cantitate definește numai 
gradul de dezvoltare al spiritului. 

La temelia acestei legi apoi Marx aşază relațiile de producţie. 
Hegel a aperceput numai acumularea cantitativă substantivală. 
Marx adaugă și pe cea relaţională, pe care trece accentul. La 
temelia saltului calitativ stă astfel nu numai acumularea substan- 
tivală, ci și cea relațională, care joacă rolul prim. În adevăr, 
trecerea de la sclavagism la șerbie şi apoi de la şerbie la democraţia 
burgheză, iar pe urmă la cea socialistă, este explicată prin re- 
structurarea relațiilor de producţie. Fără această restructurare a 
relațiilor de producţie, saltul revoluționar nu apare. 

Restructurarea relațiilor de producţie urmează însă triada te- 
zei-antitezei-sintezei, pe care legea negării negaţiei o afirmă. 

La temelia evoluţiei stau ambele legi. 


În ceea ce privește direcția, pe care evoluţia o afirmă, Hegel, 
de asemenea, a văzut numai determinarea teleologică, dependentă 
de împlinirea Binelui, Adevărului şi Frumosului în lume. Ea ar 
aduce, cum ar spune S. Alexander, îndumnezeirea lumii prin cul- 
tură. În același sens a interpretat cultura și Hegel. Marx și En- 

gels, în schimb, promovează şi determinarea cauzală a evoluţiei, 
care se întregește cu cea prospectivă. 


În determinarea din extensiune Hegel, de asemenea, sesizează 
numai individuaţia concretă şi contestă generalitatea abstractă, 
pe care Aristotel a clădit întregul adevăr din cunoaştere. În atare 
condiţii individuaţia putea fi determinată numai prin principiul 
interconexiunii universale din comprehensiune şi al conexiunii teleo- 
logice din evoluţie. Este ceea ce Hegel face, contestînd astfel lo- 
gica lui Aristotel, bazată numai pe generalitate, elaborată în ter- 
meni de asemănări și deosebiri. 

La temelia acestor interpretări unilaterale, pe care Hegel le 
susţine, stă, fără îndoială, interpretarea sa idealistă despre lume, 
care este, ca să spunem așa, partea de metafizică a dialecticii sale. 
Ea îl pune în dezacord cu evoluţia ştiinţei din vremea sa. Resta- 
bilirea acordului dintre dialectică și știință va fi făcută de Marx 
și Engels, care aplică interpretarea dialectică la organizarea ma- 
teriei și energiei în structuri tot mai bogate, complexe și articu- 
late la nivel fizic, biologic şi social-uman, cu scop de adaptare, 
conservare și dezvoltare în condiţii optime. 

Altfel interpretarea dialectică este susținută de către Hegel atit 
în lume, cît și în cunoaștere. Logosul obiectiv al lumii este cerce- 
tat și interpretat în Știința logicii. Logosul cunoaşterii apare în 
Enciclopedia ştiinţelor filosofice. Despre o logică obiectivă a lumii 
însăși și despre una subiectivă a cunoașterii a vorbit și Kant. Pre- 
cum a vorbit, cum am văzut, și Husserl. Dar interpretarea lui 
Kant a fost metafizică, iar a lui Husserl este fenomenologică. In- 
terpretarea lui Hegel este dialectică, dar idealistă. Interpretarea 
materialistă a dialecticii, propusă de Marx și Engels, este realistă 
şi științifică, 


LOGICA DIALECTICĂ MATERIALISTĂ 


În pragul filosofiei germane contemporane stau însă nu numai 
Kant și Hegel, ci și Goethe. Marx și Engels pleacă de la toţi 
trei. Precum și de la gînditorii francezi şi englezi în același timp. 
La ideea evoluţiei din istorie ei adaugă, de pildă, și pe cea din 
biologie, susținută de Lamarck și Darwin. Precum ei întrezăresc 

și pe cea din chimie. Interpretarea evoluționistă este astfel gene- 
ralizată în toate ştiinţele. 

În virtutea acestei generalizări ei părăsesc dualismul corp-su- 
flet din gîndirea lui Kant și afirmă organizarea materiei și ener- 
giei în structuri tot mai bogate, complexe și articulate nu numai 
la nivel social-uman, ci și la cel biologic, precum și la cel fizic. 
Materia însă nu mai este aceea a celor trei stări, de care vorbesc 
materialiştii francezi. Ea este și aceea a energiei din electrome- 
canică. Ea este și cîmp, nu numai masă. lar proprietatea ei primă este 
mişcarea, cum spune Garaudy în monografia sa asupra lui Marx. 

Viziunea lui Marx și Engels despre lume și viață este astfel 
mai aproape de aceea a lui Goethe, decît de acelea ale lu: Kant 
și Hegel. 

În perspectiva acestei viziuni, conceptul heraclitian de unitate 
complexă, nu simplă, definit prin unitatea în muluplicitate din spaţiu, 
continuitatea în discontinuitate din timp, este afirmat atît În organi- 
zarea materiei și energiei la nivel fizic, cît și în organizarea lor la 
nivel biologic, precum și la nivel social-uman. Structura acestei orga- 
nizări nu este însă solipsistă, ci în raport cu lumea, în care toate se lea- 
gă, fiind sub semnul interconexiunii și interacțiunii universale, care 
o intregește, pe de alta parte. 

În consecinţă, organizarea materiei și energiei în structuri tot 
mai bogate, complexe și articulate, cu scop de adaptare, conservare 
optimă, afirmă atît legătura cu înțeles, cît şi direcția de evoluție, 
ambele individuate, dar desigur și generalizate. 

Ca atare, această organizare structurală a fiinţelor şi corpu- 
rilor în lume trebuie determinată atît în comprehensiunea ei, cît 
și în dezvoltarea ei, precum și în extensiunea ei. 

Determinarea din comprehensiune este operată cu ajutorul ana- 
lizei şi al sintezei şi abordează atît acţiunea părţilor asupra între- 
gului, cît și acţiunea întregului asupra părţilor. Cele două determi- 
nări se întregesc reciproc și nu se exclud. Ambele sînt sub semnul 
interconexiunii şi interacțiunii universale. 

Determinarea evolutivă din dezvoltare este operată cu ajuto- 
rul conceptelor de cauzalitate şi prospectivitate şi cercetează atît 
acţiunea trecutului asupra prezentului, cît și acţiunea idealului de 
viitor asupra aceluiași prezent. Ele sînt sub semnul conexiunii cau- 
zale și prospective, avînd și o direcţie de evoluţie. 

Determinarea comparativă din extensiune este operată, cu aju- 
torul asemănărilor şi deosebirilor, deodată. Sub unghi extensiv, 

ştiinţa nu este numai a generalului, cum a spus Aristotel, sau nu- 
mai a individualului, determinat în comprehensiune și evoluţie, 
cum a susținut Hegel. Ea e și a generalului și a individualului, 
anume a Întregirii lor reciproce. La temelia determinării extensive 
stau principiul identității şi contradicției, luate însă nu în sens 
absolut, deci cu terp exclus, ci în sens relativ, cu terț inclus. 
La determinarea legităţii de exactitate deplină se adaugă astfel 
şi determinarea legităşii de probabilitate. 

Atît determinarea extensivă, cît și cea comprehensivă, precum 
și cea evolutivă, pot fi logice și matematice, după cum ele sînt 
de ordin calitativ sau cantitativ. 

Întregirea reciprocă dintre individuaţia și universalitatea din 
comprehensiune, conservarea şi dezvoltarea din evoluţie apare în 
ambele determinări. 

Precum în ambele determinări apare şi conceptul de structură, 
definit și el prin întregirea reciprocă dintre unitate şi multiplici- 
tate, dintre continuitate și discontinuitate, ambele individuate și 
generale. 

În determinarea matematică însă, întregirea reciprocă dintre in- 
dividuaţie și generalitate, particularitate și universalitate, conser- 
vare și dezvoltare, este apercepută numai dinspre generalitatea din 
extensiune, universalitatea din comprehensiune și conservarea din 
evoluţie, În aceste condiţii fiecare dintre cele trei determinări poate 
fi cxprimată prin celelalte două, iar operativitatea lor este sub 
semnul analiticităţii. Relaţiile sînt de simplă contiguitate şi suc- 
cesiune. În ele conceptele de legătură cu înţeles şi direcție de evo- 
luţie nu apar, dar tratarea vectorială le înregistrează. Matematica 
este astfel instrumentul operativ al științelor reale în măsura în 
care ele cercetează și interpretează lumea sub unghiul existenţei, 
nu și al valorii sau semnificației logice reale. 

În determinarea logică accentul de greutate cade tocmai pe 
întregirea reciprocă dintre individuaţie și generalitate, parte și 
întreg, conservare și dezvoltare. În această încrucișare a contra- 
riilor, legăturile cu înţeles dintre părţi și părți, pe de o parte, din- 
tre părți şi întreg, pe de altă parte, precum și direcțiile lor de 
evoluţie, joacă un rol cu totul deosebit. Ele exprimă însăși ţesă- 
tura Logosului în lume și a direcţiei sale de dezvoltare, am- 
bele individuate și generale în același timp. La temelia lor stau 
principiul interconexiunii şi interacțiunii universale, atunci cînd 
este vorba de legăturile cu înţeles, și principiul conexiunii cauzale 
și prospective, atunci cînd este vorba de evoluţia lor. Ele sînt 

aportul fundamental al logicii dialectice. Şi tot ele stau şi la te- 
melia ei. Asemănările şi deosebirile din logica clasică apar numai 
în determinarea gradului lor de individuaţie versus generalitate, 
operînd şi atunci mai mult cu terţ inclus decît exclus. 

În logica clasică determinarea extensivă, operată cu principiile 
logice, era aproape totul, deoarece determinarea comprehensivă nu 
era decît inversa ei, iar determinarea evolutivă lipsea. În logica 
dialectică determinarea comprehensivă nu mai este rezolvată prin 
adunarea atributelor distribuite în extensiune, ci prin întregirea re- 
ciprocă dintre parte şi întreg, operată cu principiul interconexiunii 
universale, iar nu pe bază de identitate sau contradicție cu terţ 
exclus. La determinarea extensivă și comprehensivă logica dialec- 
tică adaugă apoi determinarea evolutivă, care le integrează și dez- 
voltă, fiind determinarea cea mai importantă. Logica dialectică este 
astfel instrumentul operativ de determinare în comprehensiune şi 
dezvoltare pe bază de interconexiune și conexiune, ambele, este 
adevărat, individuate, dar și generale. Logica clasică a abordat, în 
fond, numai generalitatea din extensiune, operată cu principiile 
logice, la care a redus totul. În logica dialectică ea este doar o 
instanță particulară. 

Logica clasică a rezolvat determinarea din comprehensiune prin 
cea din extensiune, iar pe cea evolutivă nu a sesizat-o. 

Logica dialectică susține întregirea reciprocă a celor trei de- 
terminări, adăugind însă la principiile logice și legile dialectice. 

Judecată în această lumină, legea unităţii care naşte din reci- 
procitatea contrariilor definește atît întregirea reciprocă dintre 
inimă și plămini — respectiv parte și parte — cît și pe aceea 
dintre amîndouă și organism — respectiv parte și întreg — ba- 
zate amîndouă pe principiul interconexiunii, precum şi pe întregi- 
rea dintre individuaţie și generalitate, fundată pe asemănare și 
deosebire. 

Ea, de asemenea, defineşte întregirea reciprocă dintre cvoţie- 
tatea discontinuă din aritmetică și cvantitatea continuă din geome- 
trie, aşa cum tot Engels arată. 

Astfel definită, legea unităţii și luptei contrariilor cuprinde 
și definește relaţiile afinitare din cîmpul gravitațional sau din 
comunitatea de limbă a naţiunii. Ea definește apoi relaţiile com- 
plementare dintre corpurile cu sarcină electrică pozitivă şi nega- 
tivă în fizică, dintre feminitate și masculinitate în biologie şi psi- 
hologie, dintre diversele profesiuni și valori în sociologie. Ea defi- 
nește, în continuare, şi relaţiile verticale de integrare a părţilor în 

întreg ce apar în mecanica și chimia cuantică, se dezvoltă în bio- 
logie și ating, deocamdată, maximum de dezvoltare în condiţia 
social-umană şi culturală. 

Prin urmare, logica dialectică nu este o disciplină pe care o 
învăţăm la cursul de materialism dialectic și apoi o uităm în cer- 
cetarea din laborator. Ci ea este instrumentul operativ de bază 
al cercetării şi interpretării științifice contemporane. 

Conexiunea cauzală și prospectivă din dezvoltare este operată 
cu ajutorul legi: negării negaţiei, pe de o parte, și al legii saltului 
calitativ adus de acumulările calitative, pe de altă parte. 

În dialectica spiritualistă a lui Hegel legea saltului calitativ 
prin acumulări cantitative este doar afirmată, nu şi explicată. 
Argumentarea și lămurirea ei o aduc numai Marx și Engels. La 
Hegel explicarea ei nu a fost posibilă, deoarece el a conceput acu- 
mularea numai substantival, ca masă, cantitate. La acumularea 
substantivală de masă Marx însă adaugă și pe cea relaţională şi 
procesuală, pe care o ilustrează relaţiile de producție. Cu alte 
cuvinte, sinteza creatoare nu apare prin simpla acumulare sumativă. 
Ea presupune și acumularea relațională, pe care modurile de or- 
ganizare a părților în întreg o ilustrează. Sub unghi procesual 
sinteza creatoare corespunde cu restructurarea acestor moduri de 
conjugare, care duc la o organizare mai bună, în structuri mai 
bogate, complexe și articulate, cu adaptare, conservare și dez- 
voltare ameliorată. 


Legea saltului calitativ prin acumulări cantitative, de ordin 
substantival, relaţional și procesual, nu se aplică apoi numai can- 
tității din structurile social-umane și culturale, ci organismelor 
din biologie, precum și atomilor, moleculelor și corpurilor din fi- 
zică și chimie. 

Cantitatea este definită prin generalitatea din extensiune, uni- 
versalitatea din comprehensiune și conservarea din dezvoltare, iar 
calitatea apare din întregirea lor cu individuaţia, particularitatea 
și evoluția. Dar așa cum nu există generalitate fără individuație, 
universalitate fără particularitate și conservare fără dezvoltare, 
la fel nu există cantitate fără calitate. De aceea, aceste noţiuni nu 
trebuie ipostaziate în absolut, ca în interpretarea metafizică. Ele 
trebuie gîndite în reciprocitate, cu ajutorul legii dialectice care 
afirmă nașterea unităţii din lupta contrariilor. 

Legea negării negaţiei, care stă la baza triadei teză-antiteză- 
sinteză şi o explică, este în fond, consecinţa logică a legii unității 

și luptei contrariilor, tranpusă în timp. Ea definește stilul dezvol- 
tării, procesualitatea ei. 

Psihologia asociaţionistă a promovat numai determinarea ana- 
litică a întregului pe bază sumativă, la care Wundt a adăugat deter- 
minarea analitică a întregului pe bază de sinteză chimică, în care 
apar — așa cum s-a văzut mai tirziu — modurile de conjugare și 
combinare, operate cu ajutorul logicii matematice. Aceasta a fost 
teza modelului mecanic și chimic. Psihologia constituită ca știință 
a spiritului, pe de o parte, psihologia configurației, pe de altă 

arte, au promovat numai interpretarea sintetică a părților prin 

intreg. Ele sînt antiteza. Psihologia structuralistă de azi susține 
atit explicarea analitică a întregului prin părți, cît şi interpre- 
tarea sintetică a părților prin întreg, promovînd astfel sinteza 
celor două interpretări. 

La început psihologia a studiat fenomenele de conștiință. Beh- 
terew, Pavlov și Watson au susţinut studiul conduitei. Psiholo- 
gia de azi studiază atît conştiinţa, cît și conduita, anume între- 
girea lor. 

La psihologia fenomenelor de conștiință, psihologia adîncimii 
a adăugat studiul inconștientului, promovînd acţiunea sa asupra 
conștiinței. Psihologia din zilele noastre susține intregirea reciprocă 
dintre conștient și inconștient. 

Legea unităţii şi luptei contrariilor afirmă relaţiile afinitare 
și complementare dintre părți, de ordin orizontal, şi pe cele de 
integrare a părţilor în întreg, de ordin vertical. Legea negării nc- 
gaţiei şi a sintezei creatoare prin acumulare substantivală, rela- 
ţională și procesuală, introduc relaţiile de dezvoltare, cu caracter 
longitudinal. 

La întregirea reciprocă dintre determinarea extensivă şi com- 
prehensivă, pe care cea evolutivă le integrează şi dezvoltă, şi la 
complementaritatea determinării lor logice şi matematice, logica 
dialectică adaugă apoi reciprocitatea dintre ştiinţele reale ale lumii 
concrete și instrumentele lor formale de cercetare şi interpretare. 

Studiul general și universal al Logosului în conservare, pe 
care matematica și logica matematică îl încearcă, poate fi elabo- 
rat, desigur, și în mod axiomatic, spune Engels. Dacă însă genera- 
litatea și universalitatea ce se conservă a Logosului formal este 
desprinsă total de individuaţia, particularitatea și dezvoltarea sa, 
atunci contrazicerile sînt inevitabile, adaugă Engels. Așa cum de- 
altfel Aristotel a arătat, afirmă el. Dacă însă determinarea mate- 
maticii şi a logicii formale nu este desprinsă de conţinutul concret 

al științelor reale, atunci atare impasuri nu apar. Dar în acest caz în- 
săși elaborarea matematicii și logicii formale trebuie operată nu 
numai deductiv, ci şi inductiv. Axiomele însele, de la care pleacă, 
nu sînt, în fond, atit rodul intuiției directe, cum au crezut Euclid 
și Descartes. Ele sînt fructul unei cercetări îndelungate, în care 
inducția s-a întregit cu deducția și invers.. Ele sînt sinteza cunoaș- 
terii trecute, de la care pornim ca să descoperim noi adevăruri pe 
cale de demonstraţie. 

Dar matematica și logica formală interpretează Logosul lumii 
și al cunoaşterii numai sub unghiul relaţiilor de simplă contigui- 
tate şi succesiune, nu și sub acela al legăturilor cu înțeles şi cu 
direcţii de evoluţie, individuate, nu numai generale. Ele sînt in- 
strumentul de cercetare și interpretare a Logosului numai sub 
unghiul existenţei sale, nu și al sensului, valorii şi finalităţii sale. 
Ele operează numai cu propoziţiile analitice, nu și cu cele sinte- 
tice, care exprimă conţinutul real al Logosului în dezvoltare. 

De aceea la propoziţiile analitice din matematică şi logica 
matematică, logica dialectică adaugă și propoziţiile sintetice, care 
exprimă ordinea în dezvoltare a lumii și cunoaşterii nu numai 
sub unghiul relaţiilor de contiguitate și succesiune, ci și sub acela 
al legăturilor cu înțeles și direcție de evoluţie. 

Operativitatea propoziţiilor analitice este cu atît mai exactă, 
cu cît abstracţia lor față de conţinutul real al lumii este mai 
deplină. 

Eficienţa propoziţiilor sintetice este cu atît mai validă, cu cît 
legăturile cu înţeles și direcție de evoluție, ambele individuate, 
sînt mai conturate. Conturarea cea mai pregnantă apare însă în 
structurile bogate, complexe și astfel articulate. De aceea, nu e 
nici o mirare că sensul și valoarea Logosului în dezvoltare, cu di- 
recţia sa de evoluţie, au fost sesizate mai întîi în structurile social- 
umane și numai după aceea și în cele biologice. Azi ele sînt între- 
zărite şi în structurile din mecanica cuantică, 

În atare condiţii, cercetarea şi interpretarea Logosului sub 
unghiul legăturilor cu înțeles și al direcțiilor lor de evoluție, am- 
bele individuate, nu mai poate fi efectuată prin abstracția faţă 
de lume, cum Husserl a crezut. Ea poate fi operată numai prin 
continuă raportare la lumea reală, pe care științele fizice, biolo- 
gice ui social-umane o studiază. Elaborarea formală a științei tre- 
buie să se întregească cu cea conţinutală. 

Logica dialectică este astfel o teorie generală a legăturilor cu 
înţeles din interconexiunea comprehensiunii și a direcțiilor de evo- 

luţie din conexiunea cauzală și prospectivă. Această teorie generală 
este elaborată nu numai sub unghi formal, ci și conţinutal. Ca ata- 
re, ea se întregeşte cu teoria din științele reale, pe care le servește. 


ROLUL PRACTICII 


J. Dewey defineşte logica sa ca o teorie a cercetării în care 
instrumentele de lucru, cele experimentale îndeosebi, joacă un 
rol deosebit. Cu ochii vedem departe, dar nu precis. Cu telescoa- 

ele pătrundem însă distanțe de sute de milioane ani lumină. 
fnrailloniră este şi pătrunderea microscoapelor electronice în micro- 
cosmos. Cunoașterea științifică evoluează cu dezvoltarea și perfec- 
ționarea acestor instrumente, spune Dewey. 

Ea evoluează apoi cu dezvoltarea instrumentului matematic și 
logic matematic. După judecata unora, acest instrument este mai 
important decît tehnologia experimentală a cercetării. 

Și ea evoluează în raport cu logica generală, care o comple- 
tează pe cea formală. 

Logica matematică abordează doar relaţiile de contiguitate și 
succesiune sub unghiul posibilităţilor lor de combinare. Matema- 
tica le apropia sub unghiul operaţiilor aritmetice. Logica generală 
introduce relaţiile cu înţeles, direcţie de evoluţie și individuaţie. 

În fond însă, atît instrumentul experimental, cît şi cel mate- 
matic și logic-matematic, precum şi cel logic propriu-zis, sînt ba- 
zate pe munca socialmente organizată. Știința de azi nu mai este 
operată de persoane particulare, ca în trecut, ci de institute cu 
zeci, sute și mii de cercetători. 

Asupra acestui proces al muncii din cercetarea științifică in- 
sistă şi scientica din zilele noastre, care a părăsit tautologiile lui 
Wittgenstein și trece accentul de greutate pe elaborarea inductivă 
a ştiinţei. 

Organizarea muncii științifice este susţinută mai mult sub 
unghiul teoriei. Marx și Engels au aperceput procesul muncii ştiin- 
țifice şi sub unghiul aplicaţiilor practice. Ele joacă un rol fun- 
damental în teoria însăși. La întregirea reciprocă dintre ştiinţele 
ideale și reale, ei au adăugat și pe aceea dintre teorie și practică. 

K. Lewin a spus că lucrul cel mai practic din lume este o 
teorie bună. Activitatea practică a distinsului om de știință arată 
însă că teoria cea mai bună este aceea care reușește în practică. 

În verificarea practică a adevărurilor din științele exacte apar 
numai criteriile tehnologice, controlate matematic și logic-mate- 
matic. La ele se adaugă succesul comercial, pe care se bazează ren- 
tabilitatea. Criteriile matematice și tehnologice aparțin logicii 
cognitive. În succesul economic apar însă și logica afectivă și 
cea volitivă, așa cum cercetările de azi asupra desfacerii, marketing, 
arată. 

În aplicarea practică a adevărurilor din științele social-umane 
și culturale consensul social operează de la început atît cu legile 
logicii cognitive, cît și cu acelea ale logicii afective și volitive. 
Operativitatea lor nu trebuie însă judecată numai sub unghiul efi- 
cienţei lor din locul și momentul dat, ci și sub acela al experien- 
tei generale a omenirii, care cuprinde întreaga geografie şi consumă 
întreaga istorie. Decizia optimă poate fi găsită numai 
prin această conjugare a experienței individuale, particulare şi de 
moment, cu cea generală, universală şi sub semnul eternității în 
dezvoltare. 


Interpretată în această lumină, filosofia însăși, poate, nu este 
numai o sinteză a ştiinţelor teoretice și practice, ci şi o sinteză 
a viziunii estetice, precum și o sinteză a concepției etice și poli- 
tice asupra Binelui. Ea e o teorie generală și practică asupra Ade- 
vărului, Binelui și Frumosului. Ca atare, ea este operată cu mij- 
loacele logicii cognitive, emotive şi volitive în slujba Vieţii or- 
ganizate în Societate, cu scop de dezvoltare optimă a Culturii. 

În această teorie şi practică generală Adevărul, Binele şi Fru- 
mosul nu se pot contrazice. Ele se întregesc armonios, ca şi muzele 
în dans din mitologia elină, model pe care Goethe l-a prețuit atît 
de mult. 


INTERPRETAREA METAFIZICĂ ȘI DIALECTICĂ A ŞTIINŢEI 


După Aristotel, metafizica este știința substanţei spirituale, 
concepută ca un deus ex machine, care se ascunde sub materia pe 
care o studiase fizica. Metafizica era astfel știința a ceea ce e 
dincolo de disciplina fizicii. 

Democrit a admis numai fizica, Platon numai metafizica, iar 
Aristotel le promovează pe amîndouă. 

Dar atît atomul lui Democrit, cît și substanța lui Aristotel, 
precum și numărul din aritmetica lui Pitagora, erau unități simple, 
1postaziate în absolut. Ele nu variau în spaţiu și nu evoluau în 
ump, fiind astfel concepte abstracte, nu realități concrete. 

Ca atare, ele erau în concordanță deplină cu viziunea elină 
despre lume, concepută ca o totalitate de fiinţe şi obiecte. În 
această viziune, dacă totul exista, atunci el venea din afara tota- 
lităţii și nu izvora din organizarea ei. El era transcendent și nu 
imanent. 

Conceptul de entitate simplă, invariabilă în spaţiu şi timp, 
era astfel principiul de bază în cunoașterea totalității de fiinţe 
şi obiecte, care nu se legau și nu evoluau. 

Din aceste motive însăşi determinarea științifică putea fi ope- 
rată numai în termeni de asemănări și deosebiri, nu şi de interco- 
nexiune cu înţeles și conexiune cauzală și prospectivă cu direcţie 
de evoluţie. O atare știință putea fi apoi numai a generalului, nu 
și a individualului; deci abstractă, nu concretă. 

Cu ajutorul principiului identității din logică şi al celui de 
egalitate din matematică erau dealtfel exprimate înseși interco- 
nexiunile din comprehensiune și conexiunile cauzale sau teleolo- 
gice din succesiune. Efectul nu făcea decît să reproducă scopul 
sau Cauza. Saltul calitativ nu apărea, deoarece lumea a fost fă- 
cută odată și pentru totdeauna, ca şi în legenda biblică. 

La temelia științei contemporane stă însă organizarea mate- 
riei şi energiei în structuri tot mai complexe, bogate şi articulate 
la nivel fizic, biologic și social-uman, în care toate se leagă și 
evoluează, avînd rostul lor propriu; individuat, nu numai general. 

În consecință, lumea nu mai este o simplă totalitate de fiinţe 
și obiecte juxtapuse şi în succesiune. Ea e o totalitate cu un tot 
în dezvoltare, în care toate sînt intrapuse şi în evoluţie, începînd 
cu structura materiei și terminînd cu orînduirea social-umană şi 
culturala. 

Conceptul de unitate simplă și absolută este înlocuit cu cel 
de unitate complexă, care se leagă, variază şi evoluează, fiind 
astfel o realitate concretă, nu o entitate abstractă, ipostaziată în 
absolut. 

Ca atare, el nu mai poate fi definit numai pe bază de asemă- 
nări și deosebiri, exprimate prin identitate și egalitate. El soli- 
citā şi principiul interconexiunii universale, în care apar legă- 


152 


turile cu înţeles. Şi el cere şi principiul conexiunii cauzale şi pros- 
pective, în care apar direcţiile de evoluţie. Cu alte cuvinte el pre- 
tinde determinarea logică, nu numai matematică. 

Dar aceasta este exact ceea ce susțin interpretarea dialectică din 
matematică, logică şi științele reale din zilele noastre. 

De aci și identitatea aproape deplină dintre interpretarea dia- 
lectică a Logosului în lume și în cunoaștere, pe de o parte, și 
teoria și metateoria din știința zilelor noastre, pe de altă parte. 

În virtutea acestei identități și interconexiuni dintre interpre- 
tarea dialectică și ştiinţa contemporană, termenul de metafizică 
este azi folosit nu numai pentru a defini ştiinţa substanței spi- 
rituale, concepută ca o unitate simplă și absolută, care nu se 
leagă, nu variază și nu evoluează, fiind astfel o entitate abstractă, 
nu o realitate concretă. El este întrebuințat și pentru interpretarea 
din trecut a atomului în fizică, definit prin aceleaşi criterii. Și el 
este valorificat şi în interpretarea numărului din aritmetica cla- 
sică, definit în același fel. 

Cu alte cuvinte, interpretarea metafizică a ştiinţei este deter- 
minată prin ipostazierea în absolut a unităţii simple și absolute, 
aplicată nu numai substanţei spirituale, care e dincolo de materie, 
ci și atomului material, precum și numărului- „atom“. 

În opoziţie cu această interpretare metafizică a științei, clă- 
dită pe conceptul de unitate simplă, este interpretarea structura- 
listă a științei contemporane, bazată pe conceptul de unitate în 
multiplicitate cu continuitate în de saltat și în raport cu lumea. 
Noua interpretare structuralistă este operată nu numai pe bază de 
asemănări și deosebiri, ci și pe temei de interconexiune și conexi- 
une. 
Conceptul de structură însă intervine în însuși postulatul de 
bază al dialecticii, care afirmă organizarea materiei și energiei 
în „structuri“ tot mai bogate, complexe și articulate .. . 

Aristotel spunea că o filosofie are toată lumea, dar puţini sînt 
aceia care-și dau seama de ea, elaborind-o sistematic și în mod 
conștient, nu empiric și fără suficientă explicitare. 

În adevăr, interpretarea dialectică apare azi și la aceia care 
o combat. 

Și care sînt, este adevărat, tot mai puţini. 


CAPITOLUL VIII 


DETERMINAREA LOGICĂ ȘI MATEMATICĂ 


Am analizat relaţia dintre determinarea logică și matematică 
în raport cu științele reale, așa cum ea a fost rezolvată în curge- 
rea vremii de către diversele soluţii propuse. 

Încercăm acum să desprindem principalele concluzii care re- 
zultă din asemănarea și înrudirea lor, pe de o parte, din între- 
girea reciprocă a deosebirilor și divergenţelor dintre ele, pe de 
altă parte. 


DETERMINAREA MATEMATICĂ 


Numărul definiţiilor asupra matematicii este foarte mare, 
precum și foarte variat. 

Nu este mai puţin adevărat că asemănările dintre diversele 
definiții — luate în extensiunea lor — precumpănesc față de 
deosebirile dintre ele, așa precum legăturile dintre ele — luate 
în comprehensiunea lor — prevalează faţă de orientarea lor diver- 
gentă. 

În curgerea vremii apoi ponderea asemănărilor și legăturilor 
crește. 

Judecînd imensa bogăţie a domeniului matematicii prin prisma 
"cestor asemănări şi legături în creştere, matematica ar putea fi 
definită ca instrumentul de cercetare și interpretare a Logosului în 
lume, pe care ştiinţele reale îl studiază, sub unghiul maxim al ge- 
neralităţii din extensiune, al universalităţii din comprehensiune și 
al conservării din dezvoltare, dar fără a ipostazia în absolut con- 
ceptele de cvoțietate sau cvantitate cu care lucrează. 


Determinarea din extensiune sub semnul generalităţii supreme 
și în raport cu ordinea de clasă sau mulţime, este bazată pe com- 

Pararea locaţiilor punctuale ale singularelor golite de orice conți- 
nut, şi este operată cu ajutorul egalității, care intervine în legile 
de bază ale aritmeticii și algebrei. 

În accepţia sa cea mai largă, conceptul de clasă sau mulţime, 
așa cum a fost propus de Cantor, definește o simplă totalitate de 
fiinţe sau obiecte cu atribute comune, apercepute dinspre locaţia 
lor punctuală golită de conţinut, pe care numărul o exprimă. 

În ea interconexiunea propriu-zisă nu apare. În schimb, in- 
terconexiunea apare în conceptul de sistem, definit prin modurile 
de combinare a elementelor în întreg, pe care-l studiază logica 
matematică. 

Clasa sau mulțimea, astfel definită, este determinată cu aju- 
torul conceptului de cvoțietate, exprimat prin numărul întreg, cu 
caracter discontinuu. În aritemetica lui Pitagora şi în matematica 
clasică în general, cvoţietatea este strict discontinuă, deci ipos- 
taziată în absolut. Aşa rămîne ea pînă la Weierstrass, dascălul 
lu: Husserl. În acest mod, cvoţietăţile ca atare sau numerele 
constituie o simplă totalitate, în care sistemul de numerotare este 
introdus de om. În teoria muţimilor, propusă de Cantor, apar 
atributele comune care introduc un început de legătură, virtuală 
cel puţin, În acest mod, mulțimea nu mai definește o simplă to- 
talitate de locaţii punctuale discontinuie și deci pe deplin inde- 
pendente și astfel juxtapuse, ci ea definește o totalitate cu un 
tot la limita minimă de dezvoltare în care independența deplină, 
deci discontinuitatea locaţiilor, este ea însăși ușor limitată, fiind 
doar maximă, nu absolută. Legile de bază ale arirmeticii și alge- 
brei rămîn valabile, dar exactitatea lor este tot numai maximă, 
nu absolută. 


Totalitatea simplă presupune numai determinarea din exten- 
siune, care poate fi operată cu ajutorul operaţiilor aritmetice ce 
se păstrează și în algebră, în măsura în care ea este numai o ge- 
neralizare a aritmeticii, nu și o disciplină de determinare a ra- 
portului dintre funcție şi variabilă. Totalitatea cu un tot în dez- 
voltare, fie chiar numai la limita minimă, solicită însă și deter- 
minarea comprehensivă. În această totalitate cu un tot în dez- 
voltare la limita minimă, definit prin atributele comune, rela- 
viile sînt încă de simplă contiguitate și succesiune. În acest mod 
determinarea comprehensivă poate fi operată tot cu ajutorul arit- 
meticii și algebrei, iar analiza combinatorie nu e solicitată. 

Sub unghiul relaţiilor de strictă succesiune, determinarea din 
timp repetă pe cea din spațiu. Ca atare, ea poate fi efectuată cu 

aceleaşi mijloace, respectiv operaţiile matematice. În fond, chiar 
în progresiunea aritmetică sau geometrică dezvoltăm același prin- 
cipiu, care rămîne identic cu el însuși. 

La legile reflexivităţii,, simetriei şi tranzitivității din aritmetică 
şi la acelea ale comutativităţii, asociativităţii şi distributivității 
din algebră, o seamă de matematicieni adaugă și legea conectivi- 
tății pentru a defini gradul minim de dezvoltare al totului din 
totalitate, adus de interconexiune. Cum însă interconexiunea în- 
săși este la limita minimă de dezvoltare, determinarea totalității 
cu un tot minim poate fi efectuată cu operaţiile din aritmetică și 
din algebră. 

În contextul acestei determinări extensive, comprehensive și 
în succesiune a totalităţii cu un tot în evoluție, la limita minimă 
de dezvoltare înregistrăm trei principii, comune celor trei deter- 
minări, 

i. Principiul dublei reducţii. Pornind de la locaţiile punctuale 
pure, pe care Pitagora construieşte aritmetica sa, Euclid defineşte 
dreapta ca o succesiune de puncte, planul ca o alăturare de 
drepte, iar spaţiul ca o suprapunere de plane. Cu alte cuvinte, el 
definește cantitatea continuă din geometrie, care este un tot, 

rin cvoțietatea discontinuă din aritmetică, ce este o simplă tota- 
liats, În acest mod întregul este redus la părţile sale. Explicarea 
este analitică. 


În acelaşi mod a explicat şi Democrit compunerea materiei 
în cosmologie. Corpurile sînt sume de atomi concepuți ca ele- 
mente simple, cu caracter discontinuu, ca şi locațiile punctuale 
pure, pe care numărul le exprimă. De aici și concepția număru- 
lui-atom din aritmetica clasică. 

Și în același mod a explicat Newton spaţiul, timpul și masa. 
Spaţiul sub unghi integral nu este decît suma unităților minime 
de spaţiu diferenţial. Cum însă discontinuitatea unităţilor ele- 
mentare de spaţiu, timp sau masă nu mai este atît de pregnantă 
ca aceea a atomilor lui Democrit, în locul numerelor-atomi din 
aritmetică el folosește numerele continue din calculul infinitezi- 
mal sau analiză. 

Principiul analiticităţii însă, adică determinarea întregului 
prin părți sau reducerea totului la totalitate, este păstrat. 

În toate cazurile se pornește a simplex maxime, cum spun 
Descartes și Bacon. 

În procesul de aritmetizare a analizei, încercat de Weierstrass, 
apare aceeași reducție a cantității continue din calculul infinite- 
zimal la cvoțietatea discontinuă din aritmetică. 

Această determinare analitică a cantităţii continue din geo- 
metrie — care este o totalitate cu un tot în dezvoltare şi astfel 
are o dimensiune — a dus în mod inevitabil la impasuri, deoa- 
rece ea cuprindea o contradicţie în termeni. De aceea Cantor a 
propus construirea întregului edificiu matematic pe conceptul de 
ist ia care este o totalitate cu atribute comune. Adică o clasă, 
cum se afirmă în logica lui Aristotel. Dar aporiile generate de 
raportul dintre întregul continuu și părțile sale discontinue, pe de 
o parte, și dintre finitul discontinuu și infinitul continuu, pe de 
altă parte, nu au putut fi înlăturate nici pe această cale. 


În consecință logistica lui Frage, Whitehead și Russel a căutat 
să construiască arhitectonica matematică pe conceputul de sistem 
din logica matematică. Sistemul nu mai este o totalitate cu atri- 
bute comune, ci o totalitate cu un tot, generat de modurile de 
conjugare a părților în întreg, Aceste moduri au putut fi de- 
terminate cu ajutorul analizei combinatorii, propusă de Leibniz. 


De fapt, conceptul de sistem a apărut și în logica stoică. Pre- 
cum el a apărut chiar și în geometria lui Euclid. 


Cum însă în toate aceste trei cazuri el a păstrat noţiunea de 
clement discontinuu, contradicţiile nu au putut fi înlăturate nici 
pe această cale, așa cum Gödel a făcut dovada. 


Ele nu au putut fi apoi înlăturate nici în sistemul strict for- 
mal, cu caracter pur simbolic, propus de D. Hilbert, așa cum 
cum tot Gödel a arătat. Rațiunea acestei imposibilități de înlătu- 
rare a contradicţiilor a fost tot determinarea strict analitică în ter- 
meni de elemente discontinue. 


În schimb, contradicţiile au putut fi anulate de interpretarea, 
intuiționistă a matematicii, inaugurată de Poincaré și apoi dezvol- 
tată în continuare de Borel, Lebesgue și Hadammard, pe de o 
parte, de Brouwer, Heyting și Weyl, pe de altă parte. Dar ei nu 
mai pleacă de la conceptul de entitate absolută și astfel discon- 
tinuă a numărului întreg din totalitatea mulțimii, ci de la între- 
girea reciprocă dintre discontinuitatea numărului și continuitatea 
dimensiunii, în care cele două concepte de bază, unul din arit- 
metică şi celălalt din geometrie, nu mai sînt absolute, ci relative. 


Aceeași interpretare a fost susţinută și de Husserl în Originile 
aritmeticii şi Bazele geometriei, din care Weyl dealtfel se inspiră. 

Brouwer își găsise izvorul de inspirație în durata pură a timpu- 
lui, promovată de Bergson. 

Și aceeași interpretare a fost de la început promovată de En- 
gels pentru explicarea dialectică a raportului dintre aritmetică și 
geometrie. Explicarea sa a fost dezvoltată de matematicienii so- 
vietici, polonezi și români în frunte cu Kolmogorov, Hincin, Ser- 
pinski, Onicescu, M. Nicolescu, G. Moisil etc. 


O concepţie similară este susținută de gruparea Bourbaki cu 
ajutorul conceptului de structură, definită ca o totalitate cu un 
tot în dezvoltare. După judecata unor structuraliști francezi, cum 
sînt Foucault și Althuser, între teza structuralistă și cea dialectică 
nu e nici o deosebire. În condițiuni explicitate conceptul de struc- 
tură este introdus numai de F. de Saussure în lingvistică. În 
condițiuni implicitate; Marx însă a operat numai cu el, iar re- 
laţiile dintre Sine, Eu, și Supra-Eu din psihanaliză pot fi expli- 
cate — după Althuser — tot numai cu ajutorul noţiunii de 
structură. 

De noţiunea de structură se apropie în final şi Whitehead prin 
conceptul de formă, asupra căruia el insistă atît de mult în lu- 
crările sale ulterioare, scrise după Principia Mathematica. Alături 
de categoriile de variabilă și formă, el promovează însă și pe cea 
de generalitate supremă, deci abstractă, la care renunţă atit inter- 
pretarea intuiţionistă, cît și cea dialectică. Ele operează nu numai 
cu întregirea reciprocă dintre continuitate și discontinuitate, ci şi cu 
aceea dintre abstract şi concret, adică dintre ştiinţele formale și 
cele reale, asupra căreia Aristotel a insistat atît de mult. Platon 
în schimb, de care atît Whitehead, cît şi Husserl, sînt influen- 
taţi, a preferat „ideile“ pure și astfel deplin abstracte. 

La determinarea analitică a structurilor matematice, inter- 
pretarea intuiţionistă, structuralistă și dialectică adaugă, evident. 
şi pe cea sintetică, promovâînd întregirea lor reciprocă. 

Reducerea dimensiunii continue din geometrie, care este un 
tot, la numerele discontinue din aritmetica clasică, ce sînt o simplă 
totalitate, a dus cu sine și reducerea determinării comprehensive şi 
evolutive la determinarea extensivă. În adevăr, nu este deloc lipsit 
de semnificaţie că un gînditor atît de strălucit cum este Stephan 
Körner nu acordă în lucrările sale asupra filosofiei matematice, 
nici o atenţie deosebirilor dintre determinarea extensivă, compre- 
hensivă și evolutivă, ca şi cînd ele ar fi lipsite de orice valoare 
de adevăr. 

În fond, reducerea determinării comprehensive le cea extensivă 
a fost prezentă, cum am văzut, în însăși logica lui Aristotel, în 
care determinarea comprehensivă nu făcea altceva decît să adu- 
ne în singular atributele distribuite pe diversele clase din exten- 
siune. 

Cantor, pe de altă parte, a modelat noţiunea de mulțime după 
noțiunea de clasă din logica extensivă a lui Aristotel, cu care el 
aproape a identificat-o. 

În acest mod, atît Aristotel, cît și Cantor, nu au făcut de fapt 
altceva decît să reducă totul la totalitate. Cele două reduceri merg 
astfel mînă în mînă și nu sînt decît cele două feţe sub care apare 
principiul analiticităţii, ipostaziat în absolut, din care au decurs 
toate aporiile. 

În interpretarea intuiționistă, structuralistă şi dialectică a 
fundamentelor logice și matematice această ipostaziere în absolut 
a analiticităţii, cu caracter eminamente metafizic, încetează, fiind 
înlocuită cu interpretarea dialectică, în care analiticitatea se între- 
gește cu sinteticitatea, întregul cu partea. În consecință, determi- 
nare sintetică a dimensiunii continue din geometrie şi mecanică 
se întregeşte cu determinarea analitică din aritmetică, dar nu se 
mai reduce la ea. Aceeași întregire reciprocă de ordin dialectic 
rămîne valabilă și atunci cînd este vorba de complementaritatea 
determinării comprehensive cu cea extensivă. 


La reducerea determinării comprehensive a dimensiunii conti- 
nue din geometrie și la determinarea extensivă a numerelor disconti- 
nue din aritmetică, operată de Euclid, Newton a adăugat şi inter- 
pretarea timpului din mecanică prin spaţiul din geometrie. 

În determinarea structurii Universului în termeni de spațiu- 
timp, dependenţi, nu independenţi, promovată de teoria relativi- 
tăţii, propusă de Einstein cu ajutorul geometriei r-dimensionale a 
varului curb, elaborată de Riemann, ambele reduceri încetează. 

Ele înceteză apoi şi în mecanica cuantică. 

Și cu atît mai mult încetează ele în sistemele biologice, ca şi în 
cele social-umane, cu caracter cultural. 

Cît privește determinarea sui generis a timpului, ea este pre- 
zentă în teoria lanțurilor, elaborată de Markow, care-și găseşte o 
aplicare atît de plină de roade în procesul învăţării, așa cum au 
făcut dovada Arrow, Karlin, Suppes, pe de o parte, Onicescu, pe 
de altă parte. 

2. Identitate, conexiune şi interconexiune. Universul este su- 
prema unitate în multiplicitate, cu continuitate în discontinuitate, 

în care intră restul structurilor particulare, ce se află în raport 
unele cu altele şi cu întregul căruia îi aparţin. Ele sînt părţi, iar 
Universul e întregul lor. 

În mecanica clasică a lui Newton, elaborată cu ajutorul geo- 
metriei lui Euclid, spaţiul, timpul şi masa au fost însă simple 
multi plicităţi, adică totalităţi ce se repetau mereu. 

Ele, de asemenea, erau omogene, adică identice cu ele însele 
sub unghi substantival şi atributiv. În consecinţă, o anumită lun- 
gime de un metru este identică sau egală cu oricare altă dimen- 
siune spaţială de un metru. Acelaşi lucru poate fi spus despre 
oră și despre kilogram. Timpul, spaţiul și masa își păstrează iden- 
titatea și egalitatea substantivală și atributivă, definită prin omo- 
genitate. În acest mod ele pot fi determinate analitic, iar discri- 
minarea dintre determinarea extensivă, comprehensivă și evolutivă 
nu interesează. 

În aceste condițiuni reacția sau efectul sînt egale cu acţiunea 
sau cauza, pe care ele le reproduc. 

Aceeași identitate apare și în legea forţei, care este egală cu 
produsul dintre masă și viteză. 

Alături de reducerea totului în dezvoltare la totalitatea ce se 
repetă, care aduce cu sine şi reducerea determinărilor comprehen- 
sive și evolutive la cea extensivă, avem astfel şi reducerea inter- 
conexiunii structurale și a conexiunii cauzale la identitatea şi ega- 
litatea prin care ele pot fi exprimate. 

În teoria relativităţii însă, spaţiul, timpul și masa nu mai sînt 
nici totalități independente și nici omogene, deci absolute, deoa- 
rece ele depind de viteza corpurilor în mișcare, fiind astfel de- 
pendente, eterogene și relative. Astfel, metrul, ora și kilogramul 
variază. Ceea ce rămîne însă constant este relaţionalitatea lor, 
definită prin izomorfitate sau identitate relaţională, de structură. 
În consecință, posibilitatea exprimării conexiunii și interconexiunii 
prin egalitate rămîne posibilă, cu deosebirea numai că acum ea 
operează în contextul identității relaţionale, definită prin izomor- 
fitate, și nu în cadrul identității substantivale şi atributive, de- 
terminată prin omogenitate. Prin urmare însuși totul din totali- 
tate poate fi exprimat pe cale matematică, cu condiția numai ca 
velaţionalitatea să nu se schimbe, iar dezvoltarea, adică saltul ca- 
litativ, să nu apară. 

În compunerea particulelor în atomi din scara lui Mendeleev, 
interpretată cu ajutorul mecanicii cuantice, se schimbă însă şi rela- 

ționalitatea, iar saltul calitativ apare. Prezentă apoi este şi indi- 
viduaţia particulelor și atomilor. Particulele şi atomii au atît un 
coeficient de individuaţie în extensiune, cît și unul de cauzalitate 
proprie sau funcţie aparte în comprehensiune, precum şi unul de 
schimbare calitativă. Legitatea matematică de exactitate nu-i mai 
poate exprima. Cum însă acești coeficienţi de determinare cali- 
tativă în extensiune, comprehensiune și evoluție sînt foarte mici, 
legitatea lor poate fi determinată cu ajutorul calculului de pro- 
babilitate, care — cum am spus — face trecerea spre determinarea 
logică. Aceeași trecere apare și în logica matematică, mai ales 
atunci cînd ea este polivalentă. 

Este cazul să observăm că noii coeficienți de individuaţie, 
cauzalitate sau funcţie proprie ori salt calitativ sînt aduși de pre- 
zenţa crescîndă a totulu: în dezvoltare din totalitate. 

În organizarea materiei și energiei în structuri tot mai com- 
plexe și articulate la nivel biologic, ponderea totului în dezvoltare 
din totalitate creşte. Ceea ce, firește, aduce și o sensibilă creștere 
a individuaţiei, cauzalităţii proprii și a saltului. În consecință, ele 
nu mai pot fi tratate colectiv cu ajutorul calculului de probabi- 
litate, ci solicită o atenţie proprie, atît în natura lor individuată, 
cît şi în particularitatea și saltul lor, precum și în interconexiunea 
lor structurală și în conexiunea lor cauzală, eventual prospectivă. 
Cu aceasta apare determinarea logică; iar ea nu mai poate fi ope- 
rată cu ajutorul asemănărilor și deosebirilor din extensiune — cum 
s-a crezut în logica clasică —, ci solicită determinarea semnifica- 
ției părţii în întreg, pe bază de interconexiune structurală, pe de 
o parte, și determinarea naturii saltului calitativ și al direcţiei sale 
de evoluție, pe temei de conexiune cauzală și prospectivă, pe de 
altă parte. În această determinare logică — solicitată de ponderea 
crescîndă a totului în dezvoltare din totalitate — încetează însă 
atît reducerea totului la totalitare, cît și reducerea determinării 
comprehensive și evolutive la cea extensivă, precum și reducerea 
conexiunii cauzale și a interconexiunii structurale la identitate și 
egalitate. 

În organizarea materiei şi energiei în structuri social-umane și 
culturale complexe, individuaţia trage mai greu în cumpănă decit 
generalitatea, iar particularitatea cauzalităţii interne este mai de- 
terminantă decît universalitatea celei externe. Mai importantă apoi 
este și dezvoltarea faţă de conservare. De aceea, determinarea lo- 
gică ajunge mai dătătoare de ton decir cea matematică. 

După o seamă de fizicieni contemporani, în frunte cu Bridg- 
mann, Heisenberg, Margenau etc., determinarea logică este rele- 
vantă şi în mecanica cuantică. 

3. Elaborarea formală, de ordin deductiv, cu caracter aprioric. 
În măsura în care totul în dezvoltare din totalitate tinde spre zero, 
iar cele trei reduceri de mai sus sînt posibile, determinarea mate- 
matică, de ordin precumpănitor extensiv, bazată pe numărul-atom, 
poate fi elaborată în mod deductiv, pornindu-se de la o seamă de 
axiome apriorice din care se deduc adevărurile aposteriorice din 
teoreme, pe bază de demonstraţie, ce urmează anumite reguli. 


Elaborarea strict formală a matematicii pe cale deductivă și în 
termeni de axiome și teoreme s-a născut de fapt din încercarea de 
clucidare a temeliilor analizei, pe care ea a reușit să le determine 
cu mai multă claritate și precizie. Datorită acestui succes parţial, 
nu total, axiomatizarea a fost aplicată ulterior și determinării pos- 
tulatelor de bază ale algebrei și aritmeticii. Alţii au încercat să o 
aplice şi în mecanică. Desigur, nu fără succes. 

Woodger și Hull au depus toate eforturile de a o aplica și in 
biologie și în psihologie, dar cu succes mai redus. 

Wittgenstein o considera însă drept unica elaborare a logicii și 
științei. 

Dar în momentul cînd încercarea de axiomatizare a matema- 
vicii a căutat să satisfacă și problema completitudinii de determi- 
nare. a edificiului matematic, ea s-a ciocnit cu o seamă de indeter- 
minări în alegerea soluţiei unice. lar în momentul cînd a căutat să 
rezolve în mod satisfăcător problema decidabilităţii, ea s-a trezit 
față în față cu imposibilitatea de soluționare a completitudinii de 
determinare. 

Visul lui Wittgenstein a fost prea frumos ca să fie și adevărat, 
a spus Tarski în expunerea sa, cu adevărat strălucitoare, de la ulti- 
mul Congres de logică, teoria cunoașterii şi filosofia ştiinţei de la 
București. 

Din aceste motive, exponențţii interpretării intuiţioniste și struc- 
turaliste a logicii și matematicii, la fel ca și aceia ai concepției dia- 
lectice, preconizează și elaborarea inductivă a matematicii, afir- 
mând că, în fond, axiomele însele nu izvorăsc gata făcute ca 
Minerva din capul lui Jupiter, ci sînt rodul unei elaborări îndelun- 
gate și ele, în care inducția se împletește și întregeşte cu deducția 
ŞI invers, 

Cu atît mai important este rolul inducției în științele reale, așa 
cum în final Carnap însuși recunoaște, scriind și un tratat de 


162 


logică inductivă, menit să completeze şi să se întregească cu cel 
de logică deductivă. 

În consecință, matematica, la fel ca și logica, trebuie construită 
tot cu ajutorul conceptului de structură sau unitate dialectică 
complexă, definită ca o totalitate cu un tot în dezvoltare, con- 
cepută însă nu solipsist, deci separat de lume, ci în raport cu ea. 
Aceasta înseamnă că ele nu trebuie să piardă nici o clipă întregirea 
reciprocă cu științele reale, chiar dacă altfel abstracţia faţă de con- 
ținutul lor este condiţia generalizării adevărurilor. Noţiunea de 
unitate în diversitate sau multiplicitate, cu continuitate în disconti- 
nuitate, este echivalentă cu cea de totalitate cu tot în dezvoltare. 

Noţiunea de structură sau de sistem, astfel definită, este atît 
generală, universală și în conservare, cît și individuală, particulară 
și în dezvoltare, ponderea calităţii și cantităţii putind varia la 
infinit. 

Ca atare, ea trebuie determinată: 

a) atît sub unghiul totalității, cît şi al totului în dezvoltare 

b) valorificîndu-se atît determinarea extensivă, cît și cea com- 
prehensivă şi evolutivă, 

c) cu elaborare inductivă și deductivă în toate trei cazurile. 

În cazul structurilor spaţio-temporale golite de conținut, şi 
mai ales în cazul structurilor numerice, concepute ca locaţii punc- 
tuale pure, pe care conceptul de mulţime le exprimă, ponderea 
totului în dezvoltare din totalitate tinde spre zero. În acest mod, 
determinarea totului în dezvoltare, care tinde spre zero, poate fi 
operată cu ajutorul totalităţii, la care el se reduce. Determinarea 
totului în dezvoltare prin totalitate face, de asemenea, cu putinţă 
atit reducerea determinării comprehensive şi evolutive la cea ex- 
tensivă, cît și reducerea conexiunii şi interconexiunii la relaţii de 
identitate și egalitate. Ea face apoi cu putință şi axiomatizarea. 
Dar cele trei reduceri, la fel ca și axiomatizarea, nu mai sînt 
absolute, ci doar aproximative, chiar dacă valoarea lor de adevăr 
practic este foarte mare. 


În determinarea matematică precumpăneşte conceptul de mul- 
jime, definit ca o totalitate cu atribute comune, cînd totul în dez- 
voltare din totalitate tinde spre zero. 

În logica matematică intervine conceptul de sistem, definit ca 
o totalitate cu un tot în dezvoltare sau unitate în multiplicitate cu 
continuitate în discontinuitate. La temelia sistemului stau modurile 
de conjugare ale părţilor în întreg, definite prin arta combinatorie 
a lui Leibniz, elaborată de Boole, sau prin calculul funcţional, 

introdus de Frege. În general însă atare sisteme, definite prin mo- 
durile de conjugare a părților lor, au numai individuaţia de clasă 
a combinării, nu şi una pentru fiecare singular în parte. 

Calculul probabilității aduce sub imperiul determinării atît 
individuaţia singularului, cît şi covariaţia şi corelaţia sa, dar nu- 
mai în contextul curbelor de variaţie și evoluţie. 

În schimb, determinarea logică introduce sub imperiul deter- 
minării atît individuaţia singularului din extensiune, cît și cauza- 
litatea proprie şi funcția părţii în întreg și a întregului în lume, 
precum și natura saltului calitativ şi direcția sa de evoluţie. 


DETERMINAREA LOGICĂ 


Logica formală a lui Aristotel, la fel ca și logica stoică, sint 
cuprinse azi în logica matematică. 

Logica formală a lui Aristotel cercetează numai asemănările şi 
deosebirile dintre singulare în raport cu ordinea lor de clase. 

Logica stoică abordează și relațiile conjunctive, disjunctive şi 
implicative, dar numai sub unghiul celor de contiguitate şi succe- 
siune, nu și sub acela de interconexiune structurală și de conexiune 
cauzală. 

Interconexiunea părţilor în întreg și a întregului în lume, pre- 
cum și conexiunea lor cauzală și prospectivă, intervin doar în 
ontologia lui Aristotel, în care se întrezăreşte și o logică a lor 
generală, dar insuficient conturată. 


La metoda inductivă a lui Bacon, J. St. Mill adaugă şi pe cea 
deductivă din logica formală a lui Aristotel, efectuînd astfel o 
sinteză a lor destul de bine închegată. În compunerea părților în 
întreg el vorbește şi de sinteza creatoare din chimie, pe care Wundt 
a introduce și în psihologie. La o explicare a ei însă nu merg, 
deoarece atît Mill cît și Wundt ignorau logica matematică. La 
determinarea sintetică Mill nu ajunge, iar de conexiunea cauzală 
se fereşte, considerînd-o mai mult o proiectare a minţii noastre în 
producerea fenomenelor decît o expresie a lor. Cu direcţia de dez- 
voltare a saltului calitativ din sinteza creatoare Mill nu se ocupă, 
deși altfel militează pentru o interpretare evoluționistă a lumii. În 
logică însă rămîne tot numai la determinarea extensivă și com- 
prehensivă. 

Wundt, Sigwart, Goblor și chiar Dewey urmează aceeași linie 
de gîndire. Evoluţionismul e aperceput numai prin interpretarea 
matematică a pozitivismului lui Comte și Spencer, nu și prin dia- 
lectica lui Hegel. 

Logica ştiinţelor spiritului inaugurează interpretarea persoanei 
umane prin societate și cultură. Ea valorifică atît conceptul de 
semnificaţie, care definește funcţia părţii în întreg și a întregului 
în lume, cît şi direcția sa de evoluție înspre Bine, Adevăr și Fru- 
mos, ambele individuate. Determinarea însă e numai sintetică și 
prospectivă, nu şi analitică și cauzală, iar legile dialectice nu le 
valorifică. 

Legăturile cu înţeles, direcţiile lor de evoluţie şi individuaţia 
lor devin operatorii de bază ai logicii fenomenologice, dar ea 
contestă atit explicarea analitică și cauzală, cît și interpretarea sin- 
tetică și prospectivă, mulțumindu-se cu descrierea lor bazată pe 
pătrunderea directă a intuiţiei raţionale în esenţa structurală în 
dezvoltare a fenomenelor. Peste lumea concretă apoi așază paran- 
teza, identificînd logica cu ontologia pură a semnificaţiilor şi di- 
recţiilor lor de evoluţie. 

Unilaterale rămîn astfel toate aceste trei instrumente de deter- 
minare și interpretare a Logosului în lume și în cunoaștere. 

În schimb, de completitudinea de determinare a totalității cu 
un tot în dezvoltare se apropie logica fenomenului originar, care 
afirmă atît explicarea analitică și cauzală a întregului prin părți și 
trecut, cît şi interpretarea sintetică și prospectivă a întregului din 
lumea din care el face parte, precum şi unicitatea întregirii lor reci- 
proce, definită cu ajutorul intuiţiei, ce operează prin analiză şi 
sinteză, cauzalitate și prospectivitate, iar nu alături sau peste ele. 
Dar teoria fenomenului originar a fost aplicată de Goethe numai 
în domeniul morfologiei plantelor şi animalelor, iar de explicitarea 
ci logică el nu s-a ocupat. Aplicarea ei în domeniul culturii 
umane, așa cum a fost făcută de Frobenius, Spengler, Toynbee 
și Blaga, redevine din nou unilaterală, deoarece trece aproape tot 
accentul numai pe intuiţie, apropiindu-se astfel de logica fenome- 
nologică. Discriminarea pe care Cassirer o face între noţiunile 
substantivale şi funcționale este foarte relevantă ca valoare de 
adevăr, dar la noţiunile procesuale el nu ajunge, deși în știința 
contemporană determinarea din curgerea vremii devine mai im- 
portantă decît cea extensivă și comprehensivă din spaţiu. 

Unilaterală a fost la început și logica dialectică în formularea 
ei spiritualistă, inaugurată de Hegel, care a promovat numai inter- 


165 


pretarea sintetică și teleologică a interconexiunii și conexiunii, 
ambele individuate, conrestind determinarea analitică și cauzală, 
cu caracter general. În acest mod ea a preconizat doar o inter- 
pretare panlogică, din care matematica a fost exclusă. 


Completitudinea de determinare este însă realizată în opera lui 
Marx, Engels și Lenin, care promovează atît determinarea analitică 
Și sintetică din comprehensiune, cât și pe cea cauzală și prospectivă 
din evoluţie, precum și pe cea generală și individuară din exten- 
siune, fără a uita întregirea reciprocă dintre determinarea logică și 
cea matematică. Dar ei au fost în primul rînd ideologi și luptători 
politici. De doctrină, respectiv de fundarea științifică a ideologici, 
ei s-au ocupat numai atît cît justificarea ideologiei cerea. Asupra 
elaborării explicite a instrumentului lor logic și matematic, cu care 
au lucrat, au avut și mai puţin timp să insiste. Interpretarea dia- 
lectică a logicii şi matematicii, ca și a raporturilor dintre ele și 
ştiinţele reale, a fost astfel mai mult schiţate decît elaborate, chiar 
dacă altfel schema propusă de ei îndeplinește toate condiţiile pentru 
a servi ca punct de plecare și sistem de referinţă. 

Contribuțiile ulterioare, aduse de Gorski, Rosenthal, Lukács, 
Fogorossi, Joja etc, au dezvoltat schiţa, dar un sistem de logica 
dialectică încă lipsește. În lucrarea noastră Natura științei am în- 
cercat totuşi să conturăm problemele de bază și structura acestui 
sistem în raport cu determinarea ştiinţifică în general. În lucrarea 
de faţă revenim asupra acestor probleme în raport cu psihologia 
logică şi matematică, cu speranţa că restrîngerea orizontului de 
preocupări permite o mai mare adîncime a problemelor și oferă 
astfel soluții mai clare și precise. 

1. Totalitate cu tot în dezvoltare. Matematica şi logica mate- 
matică sînt instrumentul de cercetare și interpretare a ordinii în 
devenire a lumii atunci cînd totul în dezvoltare din totalitate 
tinde spre zero și în consecinţă totul în dezvoltare poate fi deter- 
minat prin totalitate. În schimb, determinarea logică începe atunci 
cînd ponderea totului în dezvoltare din totalitate crește, iar coefi- 
cienţii săi de individuaţie din extensiune, funcţie proprie din com- 
prehensiune și salt din dezvoltare, devin relevanţi ca valoare de 
adevăr. 

Modelul prim al totalității cu un tot în dezvoltare minimă 
stăpînește Universul fizic, aspectul său macrocosmic mai ales. De 
aci și credinţa că instrumentul de determinare și interpretare al 
acestui Univers fizic este numai matematica, credință pe care a 
împărtășit-o nu numai Newton, ci și Finstein, deși acesta de filo- 

sofie. nu s-a mai păzit. În schimb, exponenţii structurii materiei la 
nivel microcosmic pledează și pentru necesitatea organonului logic, 
fără de care individuaţia, particularitatea şi schimbările calitative 
ale particulelor și atomilor nu se pot determina. 

În perspectiva acestei interpretări a Universului fizic, a deter- 
mina ordinea în evoluţie a lumii înseamnă, de fapt, a interpreta 
varianţa calitativă a Cosmosului cu obiectele şi fenomenele sale 
prin invarianța cantitativă a parametrilor săi, a căror relaţionali- 
tate rămine constantă, fiind izomorfă. Sub unghiul vechii concepţii 
cosmologice a lui Empedocle și Democrit, acceptată și de Newton, 
am fi fost tentaţi să spunem că varianța calitativă a corpurilor 
este explicată prin invarianța cantitativă a elementelor sale com- 
ponente, 

Universul social-uman și cultural introduce însă o nouă inva- 
rianța, calitativă şi nu cantitativă, care se Îîntregește astfel cu 
prima. Constituţia corpului uman, de plidă, adică biotipul său, nu 
depinde numai de structura părţilor sale componente, ci și de stilul 
sau de viața social-culturală, de planul de viață al acestui stil mai 
ales. În acest mod biotipul nu e determinat numai analitic și cau- 
zal, sub unghi biologic, ci și prospectiv și sintetic, sub unghi social- 
uman și cultural. 

În biotip însă determinarea prospectivă şi sintetică, de ordin 
calitativ, joacă rol secundar, cel principal revenind determinării 
analitice și cauzale. În structura psihotipului, a psiho-socio-tipului 
persoanei umane mai ales, noua determinare ajunge să joace rolul 
prim. Manifestările noastre în viață se schimbă de la o zi la alta. 
Idealul nostru de viaţă rămîne însă același; pentru cîţiva ani cel 
puţin, uneori chiar pentru viaţa întreagă. El este axa de conver- 
gență a manifestărilor noastre, care determină semnificația lor, 
individuația lor, precum și direcţia lor de dezvoltare. El este, de 
fapt, invarianța calitativă a multiplicităţii cantitative a actelor 
noastre care variază. Logica este instrumentul de determinare și 
interpretare a acestei noi invarianţe, care se întregeşte cu prima 
sub unghiul legii dialectice de unitate şi luptă a contrariilor. În 
determinarea matematică, de coeficienții de individuaţie, semnifi- 
caţie şi salt se face abstracţie. În determinarea logică ei devin ope- 
ratorii de bază, cu ajutorul cărora interpretăm noua ordine calita- 
tuva a lumii, ce naşte din cea cantitativă. Geneza ei are la bază 
Organizarea materiei și energiei în structuri tot mai complexe și 
articulate la nivel fizic, biologic şi social-uman cu scop de conser- 
vare și dezvoltare optimă în condiţii de eficienţă maximă. 

Universul biologic se construiește pe cel fizic și servește drept 
temelie pentru cel social-uman și cultural. În cazul său, legitatea 
matematică coexistă cu cea logică în ponderi diferite, după cum e 
vorba de organismele simple, în care precumpănește legitatea ma- 
tematică, sau de cele complexe, în care predomină legitatea logică. 

Acelaşi lucru rămîne dealtfel valabil și în cazul structurilor 
social-umane. Procesele lor simple urmează mai mult legitatea 
matematică, bazată pe generalitate, universalitate şi conservare. 
Procesele complexe se conformează, în schimb, mai mult legităţii 
logice. În cazul lor interconexiunea structurală şi conexiunea 
cauzală și prospectivă acţionează direct asupra coeficienţilor cali- 
tativi de individuaţie, cauzalitate proprie şi salt. 

Determinarea matematică, de ordin analitic, interpretează totul 
în evoluție cu dezvoltarea minimă prin totalitate și porneşte a 
simplex maxime, adică de la elemente mai mult sau mai puţin 
discontinue. 

Determinarea logică, de ordin calitativ, trece accentul de greu- 
tate pe totul în evoluție și interpretează totalitatea părților prin 
el, pornind a complex maxime. În adevăr, interconexiunea struc- 
turală pe bază de semnificaţie logică, cu cea mai pregnantă cone- 
xiune cauzală și prospectivă, cu cea mai conturată direcţie de evo- 
luţie, precum şi cu cele mai individuate forme de manifestare, 
poate fi mai bine determinată în structurile superioare. 

2. Întregirea reciprocă a determinării extensive, comprehensive 
și evolutive. În determinarea matematică a totalităţii cu un tot în 
evoluție cu dezvoltare minimă și astfel cu cei mai reduși coeficienți 
de individuaţie, particularitate și salt, determinarea comprehensivă 
şi evolutivă a putut fi redusă la cea extensivă. În determinarea 
logică a totalității cu un tot în evoluţie cu dezvoltarea maximă și 
astfel cu cei mai înalți coeficienţi de individuaţie, particularitate 
și salt, cele trei determinări se întregesc reciproc, dar nu se mai 
reduc una la alta. 


Determinarea extensivă este bazată pe comparaţia singularelor 
între ele și ca atare este operată cu ajutorul asemănărilor şi deo- 
sebirilor în raport cu ordinea de clase, în care singularele sînt 
grupate pe bază de atribute comune și nu pe temei de legătură 
structurală. Doi oameni pot să se asemene foarte mult fără ca ei 
să știe unul de existența celuilalt. Determinarea extensivă este 
astfel o determinare costructurală, care intervine în precizarea 
gradului de dezvoltare al diverselor atribute ale indivizilor prin 
raportarea la curba de variație. Dar inteligenţa insului mediu nu 

se deosebește de aceea a omului superior numai prin gradul ei mai 
restrîns de dezvoltare, ci şi prin modul său deosebit de organizare. 
De aceea, determinarea comparativă, de ordin costructural, nu este 
numai o determinare matematică, bazată pe curba de probabilitate, 
ci și una logică, menită să lămurească natura individuaţiei. 

Determinarea comprehensivă este o determinare a întregului 
prin părțile sale, pe bază de analiză, pe de o parte, și prin inte- 
grarea sa în suprastructura căreia îi aparţine, pe bază de sinteză, 
pe de altă parte. Dacă interconexiunea este de simplă contiguitate, 
atunci ea poate fi exprimată prin egalitate sau identitate. Dacă 
însă interconexiunea este structurală, atunci atît determinarea func- 
ției părţii în întreg, cât şi determinarea rostului pe care întregul îl 
are în lume, sînt operate cu ajutorul conceptului de semnificaţie, 
cu observaţia numai că această semnificaţie nu depinde numai de 
întreg, ci şi de parte, solicitînd astfel atît determinarea analitică, 
cît și pe cea sintetică. Ca atare, determinarea comprehensivă este, 
de fapt, o determinare a structurii în raport cu infra- și supra- 
structura ei pe bază de analiză și sinteză, aplicată legăturilor cu 
înţeles dintre ele. În virtutea aceluiași principiu al interconexiunii 
structurale, determinarea comprehensivă nu privește numai insul, 
ci și lumea, anume existenţa sa în lume, pe care adaptarea cu scop 
de conservare și dezvoltare este chemată să o rezolve. Semnificaţia 
este astfel pozitivă sau negativă, după cum integrarea părţii în 
întreg şi a întregului în lume sînt eficiente sau nu, ducînd la 
conservare şi dezvoltare ori la inadaptare şi regresiune. 

Determinarea evolutivă este o determinare a structurii în raport 
cu prestructura din trecut, pe care ea o continuă şi dezvoltă, şi cu 
poststructura din viitor, pe care ea o anticipă şi pregăteşte. Ea 
este operată cu ajutorul conexiunii cauzale și prospective. În măsu- 
ra în care efectul reproduce cauza sau scopul, conexiunea lor 
poate fi exprimată prin egalitate say identitate. Dacă însă efec- 
tul nu reproduce cauza sau 1 le dezvoltă, atunci succesiu- 
nea lor poate fi exprimată nimai prin conexiunea cauzală sau 
prospectivă, cu salt calitativ şi direcţie de evoluţie. Schimbarea și 
direcţia pot fi pozitive și negative, după cum ele duc la evoluție 
sau la regresiune. 

3, Asemănare, conexiune şi interconexiune. Dacă relaţiile din- 
tre obiecte, fiinţe și fenomene sînt de strictă contiguitate şi succe- 
siune și astfel juxtapuse, nu intrapuse, atunci ele pot fi exprimate 
prin egalitate şi identitate. De aici şi impresia falsă că în ştiinţă 
asemănările şi deosebirile sînt totul. Dacă însă relaţiile exprimă le- 

gături cu înţeles și cu direcție de evoluție, ambele individuate, 
aduse de totul în dezvoltare din totalitate, atunci la asemănările 
şi deosebirile din ordinea de clase trebuie să adăugăm și interco- 
nexiunea analitică şi sintetică din ordinea de compunere, precum 
şi conexiunea cauzală și prospectivă din evoluție, care stāpîneşte 
Și integrează atît ordinea de clase a „singularelor, cît și ordinea de 
compunere a lumii. În consecință, ştiinţa nu este bazată numai pe 
asemănări și deosebiri, ci și pe interconexiunea structurală cu le- 
păturile ei cu înțeles, precum și pe conexiunea cauzală și prospec- 
tivă cu salt calitativ şi direcție de evoluție. Relaţiile de asemănare 
din ordinea de clasă, ca și cele de contiguitate şi succesiune, deter- 
mină ordinea în dezvoltare a lumii numai sub unghiul existenţei 
sale, așa cum ea este, indiferent dacă e bună sau rea. Legăturile cu 
înțeles și cu direcţie de evoluţie, ambele individuate, introduc și 
determinarea lumii sub unghiul valorii ei pozitive sau negative, 
după cum adaptarea, conservarea și dezvoltarea individuată a 
fiinţei în lume este sub semnul existenţei armonioase, iar nu sub 
acela al conflictelor, ce duc la „dezadaptare, descompunere și regre- 
siune, Judecăţile matematice sînt numai de existență. Cele logice 
sînt şi de valoare. Valoarea de adevăr a determinării logice nu 
trebuie însă confundată cu valoarea Binelui sau Răului din etică 
sau cu aceea a Frumosului sau Urîtului din estetică. 

Un om are înălțimea medie. Aceasta este o judecată de exis- 
tenţă care așază un diagnostic asupra realităţii aşa cum ea este. 

Înălţimea insului este prea mare pentru greutatea sa. Aceasta 
este o judecată de valoare care apreciază înălțimea în raport cu 
greutatea, sub unghiul posibilităţilor de adaptare cu scopul de con- 
servare și dezvoltare în condițiuni de eficiență optimă. 

În determinarea logică a totului în dezvoltare din toritate 
atare judecăți de valoare sînt inevitabile. 

Axiome şi teorie. Sub unghiul relaţiilor de contiguitate, suc- 
cesiune și identitate, cu abstracţie totală față de conţinut, ştiinţa 
poate fi elaborată în mod formal pe cale deductivă, în termeni de 
axiome, teoreme, definiții și reguli, dar cu o seamă de impasuri 
inerente, generate de relaţiile dintre finit și infinit, pe de o parte, 
de cele dintre continuitate și discontinuitate pe de altă parte. În 
acest caz, totul în dezvoltare este redus la totalitate. 

Sub unghiul legăturilor cu înţeles şi cu direcţie de evoluţie, 
ambele individuate, elaborarea științei este posibilă numai în ca- 
drul teoriei, care cercetează și interpretează Logosul lumii și cu- 

noașterii ca o totalitate cu un tot în dezvoltare, în care toate se 
leagă şi evoluează, fiecare avînd rostul și semnificaţia sa proprie. 

Elaborarea formală a științei este sub semnul relaţiilor de con- 
tiguitate și succesiune, care exprimă numai generalitatea din ex- 


tensiune, la care sînt reduse și universalitatea din comprehensiune 
şi conservarea din curgerea vremii. 


Elaborarea teoretică a științei este sub semnul întregirii reci- 
proce dintre generalitate și individuaţie, universalitate și particu- 
laritate, conservare şi dezvoltare, care se completează împreună, 
fără a se mai reduce unele la altele. 


Elaborarea formală a științei abordează numai totalitatea, la 
care cea teoretică adaugă şi totul în dezvoltare. Elaborarea for- 
mală a științei rezolvă numai exactitatea, la care cea teoretică 
adaugă și validitatea. 


Să încercăm acum a determina mai îndeaproape conceptele de 
semnificaţie, direcţie de evoluţie și individuaţie, în calitatea lor de 
operatori logici ai logicii ca atare, nu ai logicii matematice. 

5, Legătura cu înțeles sau conceptul de rost. În mecanica cla- 
sică legea forţei este scrisă numai scalar. Ca atare ea exprimă o 
judecată de existență care se mulțumește cu simpla constatare a 
realităţii. În teoria relativităţii însă, relaţia dintre forță, pe de o 
parte, produsul dintre masă şi acceleraţie, pe de altă parte, este 
scrisă vectorial, deoarece ea are o semnificaţie pozitivă sau nega- 
tivă în raport cu direcția de evoluție. 


Ia scrierea vectorială a forței din cîmpul gravitațional și elec- 
tromagnetic cu caracter general — ce satisface exactitatea deplină 
— mecanica cuantică adaugă și individuaţia particulei în structura 
atomului, care introduce legitatea de probabilitate. 

Viteza și masa particulei individuale nu mai sînt egale și 
identice cu elc însele, ci variază în raport cu structura atomului 
din care fac parte. Determinarea lor este astfel și sintetică, de la 
atom spre particulă, nu numai analitică, de la particulă la atom. 
Funcţia lor în sistemul atomului trebuie astfel determinată și logic, 
nu numai matematic. Ea nu mai e sub imperiul universalităţii în- 
tregului și a părţilor sale, ci și sub acela al cauzalității proprii a 
particulei. Funcţia particulei exprimă rocmai această relație dintre 
cauzalitatea proprie a particulei și cea universală a atomului, luat 
ca întreg. Masa şi viteza particulei sînt unele pe o orbită și altele 
dacă orbita se schimbă. Una cu alta însă, fiecare particulă are o 
orbită optimă, cînd echilibrul atomului este mai bine asigurat. 

La relațiile fizice din cîmpul nuclear, organismul adaugă. pe 
cele biologice, care introduc conceptele de adaptare și dezvoltare. 
Dacă conjugarea organismului cu mediul este sub semnul con- 
servării şi dezvoltării, atunci relaţia este pozitivă. Dacă ea este 
sub semnul conflictului care nu poate fi învins, atunci ea este 
negativă. 

Același lucru poate fi spus și despre relaţia dintre organism 
şi părțile sale. Dacă inima și plăminii sînt normal dezvoltate, iar 
funcţia lor se întregește reciproc în asigurarea adaptării, conser- 
vării și dezvoltării organismului, atunci semnificaţia lor e poziti- 
vă, iar altfel e negativă. 

La relațiile fizice, chimice și biologice, omul și organismele 
superioare adaugă și funcţiile psihice. Semnificaţia lor pozitivă sau 
negativă este și mai conturată. Ea stă atît la baza reîntăririi din 
legea învățării, cît și la temelia organizării cunoștințelor sub sanul 
bunei configurații, de care depinde eficienţa inteligenţei. Rezolva- 
rea problemelor noi atirnă mult mai mult de organizarea logică 
a cunoștințelor decît de mulţimea lor, care se aseamănă cu vo 
bibliotecă răsturnată. 

Prin urmare, legătura cu înțeles sau semnificaţia defineşte 
funcția însăși, anume rostul părţii în organism sub unghiul adap- 
tării lui optime la lume, care asigură conservarea și dezvoltarea 
maximă cu eforturi minime. Exercitarea funcției este pozitivă sau 
negativă după cum ca este eficientă sau nu în adaptarea fiinţei la 
lume cu scop de conservare și dezvoltare în condițiuni optime. 

6. Direcţia de evoluție. Dar adaptarea nu este scop în sine, ci 
doar mijloc de conservare și dezvoltare. Prin urmare, funcția are si 
o direcție, care este una în cazul conservării şi alta în cel al dez- 
voltării. Legea homeostaziei, de pildă, este sub semnul conservării. 
De aici posibilitatea ei de exprimare prin legea entropiei, cînd 
direcţia funcţiei este hotăritoare în orientarea spre echilibru. Cres- 
terea, în schimb, ilustrează legea dezvoltării. Legea entropiei pe 
care homeostazia se bazează, poate fi exprimată matematic. Cres- 
terea poate fi exprimată numai logic, deoarece în ea apare saltul 
calitauv, cînd efectul nu mai reproduce cauza, dar se leagă cu ca 
în mod constant. Direcţia de evoluție este sinteza determinării cau- 
zale cu cea prospectivă. În termeni de această sinteză exprimăm 
şi saltul. 

Dar evoluţia nu înseamnă numai o creștere, ci și o restructurare 
a interacțiunii și conexiunii. 

În tabloul lui Mendeleev, de pildă, organizarea particulelor în 
atomi mai complecși este determinată aproape numai analitic și 
cauzal, avînd un caracter general şi universal. Ca atare ea poate fi 
determinată matematic şi logic-matematic. 

La organismele superioare apare şi determinarea sintetică şi 
prospectiva a sistemului nervos, care solicită şi determinarea 
logică. 

Determinarea matematică și logico-matematică a operat în ge- 
neralitate şi universalitate. Cea logică este bazată pe întregirea 
reciprocă dintre generalitate și individuaţie, universalitate și parti- 
cularitate, conservare şi dezvoltare. 

În acest mod evoluţia nu înseamnă numai o creștere mai mult 
sau mai puţin cantitativă, accesibilă determinării matematice şi 
logico-matematice. Ea înseamnă și restructurarea determinării lo- 
gice şi matematice cu caracter analitic și cauzal versus sintetic și 
teleologic. Ea înseamnă, anume, o pondere mai mare a determinării 
sintetice şi prospective față de cea analitică şi cauzală, care duce 
la o pondere mai mare a determinării logice faţă de cea mate- 
matică. 

În procesele superioare ale condiției umane, determinarea logică 
pe bază de semnificaţie, direcție de evoluţie şi individuaţic ajunge 
să fie chiar mai importantă decît cea matematică și logico-mate- 
inatică pe bază de contiguitate și succesiune. 

La temelia acestor restructurări stă faptul că evoluţia înseam- 
nă și o pondere mai mare a cauzalităţii interne faţă de cea externă, 
a determinării prospective față de cea cauzală și a individuaţiei 
față de generalitate. În consecință, adaptarea fiinţei la lume este 
mai mult activă decît pasivă, servind mai mult dezvoltarea, nu 
numai conservarea. În atare condiţii complexe, atit adaptarea, cit 
și conservarea și dezvoltarea, sînt mai mult sub semnul individuaţiei 
decît sub acela al generalității. 

7. Individuaţia. Ştiinţa, prin urmare, nu e numai a generalului, 
cum a spus Aristotel, ci și a individualului. În organizarea materiei 
şi energiei în structuri fizice și chimice stăpîneşte generalitatea. În 
organizarea structurilor biologice ajunge să joace un rol tot mai 
semnificativ și individuaţia. În structurile social-umane și culturale 
ea ajunge să joace chiar rolul prim. Dar ea nu e o ieșire din lege, 
ci modalitatea optimă de faplinire a legii. Legea ei însă nu mai 
e doar cea matematică, bazată pe asemănările și deosebirile din 
curba de variaţie, ci ea este în primul rînd cea logică, operată 
cu ajutorul conceptelor de semnificaţie și direcţie de evoluţie. Indi- 

viduaţia pozitivă exprimă, anume, condiţiile lor optime de func- 
ţiune și dezvoltare. 

Dacă însă semnificaţiile și direcţiile lor de evoluție, anume 
deciderile logice asupra lor, nu sînd cele juste, atunci individuaţia 
rămîne negativă oricît de ridicat ar fi altfel gradul ei de dez- 
voltare. 

Libertatea înseamnă această posibilitate de alegere logică a 
adaptării, conservării și dezvoltării optime pe bază de semnificaţie 
și direcție de evoluţie sub unghiul propriu al fiinţei din condiţia ei 
de viață. 


DETERMINAREA LOGICĂ ȘI MATEMATICĂ 


În curgerea vremii, relaţiile dintre logică şi matematică au fost 
soluționate în trei moduri diferite, care s-au răsfrînt şi asupra pon- 
derii lor în ştiinţele lumii reale. 

O soluţie a fost cea metafizică, ce a ipostaziat în absolut 
fie logica, fie matematica -— matematica mai ales. 

Discursul cartezian sau cel leibnizian ilustrează concepţia pan- 
matematică, pe care au adoptat-o și Newton și Laplace. Cum 
mecanica clasică a fost elaborată numai cu ajutorul matematicii, 
timp de aproape trei veacuri toate ştiinţele au imitat-o. Dar de 
acest vis s-a îndepărtat azi însăși fizica, mecanica cuantică în ori- 
ce caz. 

In bypotesa non fingo, a declarat Newton, socotind ipoteză tot 
ceea ce nu putea îmbrăca haina matematică, adică legăturile cu 
înţeles, ce cădeau după judecata sa, în metafizică. Feriţi-vă în fi- 
zică de metafizică, a adăugat el. 

Instrumentul matematic stă și la baza teoriei relativităţii, dar 
de metafizică, anume de legăturile cauzale și de direcţia lor de 
evoluţie, Finstein nu s-a mai ferit. 

Cu atît mai mult sînt ele recunoscute în legitatea de probabi- 
litate a mecanicii cuantice, în care cauzalitatea nu mai e numai cea 
universală, ci şi cea proprie fiecărei particule. Organizarea parti- 
culei în atomi are apoi şi o anumită direcţie de dezvoltare, aşa cum 
arată tabloul lui Mendeleev. Individuaţia, de asemenea, nu defi- 
neşte numai diversele particule, ci și locul și momentul lor în 
spațiu şi timp. 

Avocaţii interpretării strict matematice a ştiinţei nu au lipsit 
nici în biologie, psihologie, sociologie etc. Este adevărat că ei au 
putut determina cu ajutorul acestei metode numai fenomenele sim- 
ple cu caracter bio-fizic şi socio-fizic, nu și pe cele complexe, cu 
caracter biologic, psihologic și sociologic propriu-zis. 

Nu împărtășesc punctul de vedere al lui S. Koch, care susţine 
că teoremele lui Cl. Hull — și cu atît mai mult axiomele pe care 
ele sînt bazate — sînt doar proiecţii ale minţii asupra realităţii, nu 
reflectări obiective ale realităţii. 

Şi nu împărtășesc nici punctul de vedere promovat de Dilthey 
şi Spranger, care afirmă în domeniul psihologiei numai conceptele 
de semnificaţie, evoluţie și individuație, contestînd relaţiile canti- 
tative, cu determinare analitică și cauzală, pe care le admit numai 
în natura fizică, la care, ca și Descartes, grupează și corpul 
omenesc. 

Metafizice îmi apar ambele ipostazieri în absolut, deoarece 
ordinea în dezvoltare a lumii și cunoașterii, Logosul lor, nu e 
numai general, universal și neschimbat. El nu e nici numai indivi- 
duat, particular și în evoluţie creatoare pură, cum spune Bergson. 
El se naşte, de fapt, din întregirea lor reciprocă, pe care conceptele 
de semnificaţie și direcţie de evoluţie, ambele individuate, o de- 
iinesc. 

Este cazul să observăm că Platon și Hegel au admis numai 
interpretarea logică, spiritul fiind pentru ei totul, iar materia sim- 
plă aparenţă. 

În opoziţie cu aceste interpretări contradictorii sau opuse, care 
admit numai determinarea matematică ori logică, eventual amin- 
două, dar juxtapuse, nu intrapuse, este interpretarea dialectică a 
lui Marx și Engels, care promovează întregirea lor reciprocă. 

De aceeaşi teză se apropie și teoria fenomenului originar, chiar 
dacă ea se limitează la simpla afirmaţie asupra întregirii reciproce 
dintre calitate și cantitate. 

Și de aceeași teză se apropie — în ceea ce priveşte cunoașterea 
cel puţin — și fenomenologia lui Husserl, care admite în mod 
explicitat atît matematica şi logica matematică, cît și logica pro- 
priu-zisă, concepută ca o ontologie pură a semnificaţiilor și direc- 
iilor lor de evoluţie, ambele individuate, nu numai generale. 
Husserl dealtfel a fost și a rămas și un matematician, nu numai 
un logician. Activitatea sa științifică este inaugurată cu Filosofia 
aritmeticii şi este încheiată cu Bazele geometriei. Nefamiliarizaţi cu 
matematica și logica matematică sînt doar Scheler şi Heidegger. 

Întregirea reciprocă dintre determinarea logică și matematică 
nu este însă ea însăși una și aceeași, ci variază după gradul de 
complexitate al structurilor fizice, biologice și social-umane, fiind 
o funcţie a lor. 

Ea variază anume atît ca mod de întregire, cît și ca pondere 
în această întregire. 

Una cu alta, cum am spus, determinarea matematică precumpă- 
nește în structurile generale, universale, ce se conservă, iar deter- 
minarea logică ajunge să tragă mai greu în cumpănă în structurile 
individuate, cu cauzalitate proprie dezvoltată și cu coeficient de 
individuaţie ridicat. 

Structurile cu caracter general și universal ce se conservă, le 
întîlnim în primul rînd în fizică, în vreme ce pe acelea cu carac- 
ter individual, cu cauzalitate proprie ridicată și cu evoluţie emer- 
gentă accentuată, le înregistrăm în științele social-umane și cul- 
turale. 

Dar în mecanica cuantică apar și structurile individuate, par- 
ticulare, ce se schimbă, iar în științele social-umane și culturale nu 
lipsesc structurile generale, universale și cu grad mic de evoluţie. 

Prin urmare, ponderea și modul de conjugare a celor două 
determinări depind de natura fenomenelor interpretate cu ajuto- 
rul lor. De aceea, de o separare a formei logice și matematice 

e conţinutul ştiinţelor reale nu se poate vorbi. 

Ceea ce trebuie astfel să reținem este faptul că limita determi- 
nării matematice sau a celei logice nu este în absolut, cum, în 
interpretarea lor metafizică, s-a crezut. Limita determinării mate- 
matice este de fapt în cea logică şi invers, iar asupra ei decide 
structura însăși a fenomenelor din ştiinţele lumii reale. 

În capitolele ce urmează vom încerca să precizăm această limită 
în cazul determinării extensive, comprehensive și evolutive din 
psihologie. 


CAPITOLUL IX 


DETERMINAREA EXTENSIVĂ 


Pentru a ști dacă gradul de dezvoltare al inteligenței sau al 
inimii unui individ este inferior, mediu sau superior, atunci indi- 
vidul trebuie comparat cu semenii săi de același sex și vîrstă, care 
reprezintă în acest caz sistemul de referință sau judecată, sub unghi 
logic, și etalonul de măsură din punct de vedere matematic. 

Această judecată comparativă, de ordin logic sau matematic, 
este ceea ce în logică numim o determinare în extensiune. Ea este 
bazată pe comparaţia singularelor în orizontalitate şi operează în 
termeni de asemănări şi deosebiri calitative şi cantitative, expri- 
mate logic și matematic, 

Determinarea comparativă în extensiune este, de fapt, o de- 
terminare costructurală în orizontalitate, deoarece se aplică sin- 
gularelor ca atare, luate unele în raport cu altele. 

Dar o inimă medie în raport cu populaţia este mică într-un 
organism mare și mare într-un organism mic. În consecință, pentru 
a satisface completitudinea de determinare, ea trebuie judecată şi 
în raport cu organismul din care face parte, pe bază de analiză și 
sinteză în verticalitate, iar nu numai prin comparaţie cu alte inimi 
în orizontalitate, în termeni de asemănări și deosebiri. 

Această judecată a părții în raport cu întregul căruia îi apar- 
ţine, pe bază de analiză și sinteză în verticalitate, este ceea ce în 
logică numim o determinare în comprebensiune. Ea este logică sau 
matematică, după cum analiza și sinteza sînt calitative sau 
cantitative. 

Structura bio-psiho-socială a unei persoane nu este însă jude- 
cată numai în raport cu părțile sale, respective inima și plămînii, 
de pildă, sub unghi fiziologic și anatomic, ori inteligenţa și moti- 
vaţia, din punct de vedere psihologic. Ea este studiată şi în raport 
cu familia, școala, comunitatea de lucru, clasa și națiunea din care 
persoana face parte. În acest mod, determinarea în comprehen- 

siune este o judecată a structurii în raport cu infra- şi suprastruc- 
tura sa, pe bază de analiză și sinteză. 

Determinarea analitică şi sintetică din comprehensiune nu mai 
operează însă în termeni de asemănări şi deosebiri, ci în termeni 
de legătură cu înţeles, de ordin funcţional, deoarece inima nu se 
aseamănă cu plămînii, dar colaborează cu ei. Amîndouă apoi nu se 
aseamănă cu organismul, dar se integrează în el, servind adaptarea, 
conservarea și dezvoltarea sa şi a lor. La temelia acestor legături 
funcţionale, cu rosturi bine definite, stă principiul interconexiunii 
dintre părţi şi părţi, părţi și întreg, întreg și lume. În virtutea sa, 
toate se leagă și au un rost. Sub unghi matematic, aceste legături 
pot fi operate cu calculul funcțional. Legăturile logice, cu înțeles, 
sînt exprimate prin conceptul de rost, care poate defini atit funcţia 
inimii în raport cu plămînii, cît și funcţia lor în organism, pre- 
cum și funcţia fiinţei în lume. 

Un tînăr de 30 ani are dificultăţi de ordin erotic și nu se poate 
căsători, deși din punct de vedere profesional este foarte capabil și 
poate asigura existența familiei, pe care o dorește, dar nu reuşeşte 
să o întemeieze. Cauza acestor greutăţi este un complex Oedip, 
care a făcut imposibilă o fixare erotică faţă de o fată potrivită vir- 
stei sale. Pentru a rezolva în mod satisfăcător greutăţile sal. 
complexul Oedip trebuie expurgat, iar structura sa erotică 
trebuie recondiţionată. Determinarea cauzei și operaţia însănăto- 
şirii au loc în curgerea vremii. 

În ajutorul însănătoșirii intervine însă în mod eficient și idealul 
de viaţă al tinărului, care este sănătos, iar succesele în profesiune 
îl justifică pe deplin. În consecință, important pentru conștiința 
şi conduita individului nu este numai trecutul său, ci şi planul de 
viitor, idealul de viaţă, în funcţie de care el judecă aproape toate 
actele sale. De aceea, la determinarea structurii din prezent în 
raport cu cauzalitatea structurii precedente trebuie să adăugăm și 
determinarea structurii prezente în raport cu structura viitoare. 

Determinarea evolutivă este astfel o determinare a structurii 
prezente în raport cu pre- și poststructura ei. Ea e bazată pe 
conexiunea cauzală şi prospectivă. În ea intervin atît asemănăriie 
și deosebirile dintre trecut, prezent și viitor, cît și legăturile lor cu 
înțeles, de ordin cauzal şi prospectiv. În aceste legături direcția de 
evoluţie a prezentului în raport cu trecutul și viitorul joacă un 
rol deosebit. 

Determinarea evolutivă este astfel o determinare longitudinali, 
de ordin logic și matematic. Creșterea coeficientului de inteligență, 


178 


de pildă, solicită determinarea matematică. Criza sufletească din 
adolescență, precum și închiderea ei prin intrarea în meserie și 
căsătorie, este o restructurare psihică de ordin calitativ. Explicarea 
ei solicită atît conceptul de schimbare sau salt calitativ, cît şi pe 
cel de direcţie de evoluţie. Sub unghiul cantitativ al creșterii, efec- 
tul reproduce cauza, fiind egal și identic cu ea. Sub unghi calitativ, 
efectul nu mai reproduce nici cauza, nici idealul de viața. El afirmă, 
însă, între ele o conexiune cauzală și prospectivă mai mult sau 
mai puţin regulată și constantă. Curgerea lor apoi înscrie o direcţie 
de evoluţie. Atît interconexiunea cît și conexiunea solicită o deter- 
minare logică. 

În viziunea statică a lumii și a Vieţii, care a caracterizat știința 
antică şi modernă pînă în veacul trecut, determinarea extensivă 
și comprehensivă au fost totul, deoarece în această concepţie tim- 
pul reproducea spaţiul. 

În interpretarea evoluționistă a lumii şi vieţii, precum şi a 
cunoașterii, determinarea evolutivă integrează și dezvoltă determi- 
narea extensivă și intensivă, nu le repetă. Ea are legitatea ei 
proprie. La determinarea precumpănitor substantivală şi atributivă 
din extensiune, bazată pe deosebiri şi asemănări, şi la cea predo- 
minant relațională din comprehensiune, bazată pe analiză şi sinteză. 
determinarea evolutivă adaugă pe cea procesuală. În consecinţă, 
la noţiunile substantivale din extensiune, și la cele funcţionale 
sau relaţionale din comprehensiune, despre care Cassirer a vorbii, 
trebuie să adăugăm şi pe cele procesuale sau evolutive, inaugurate 
de Lamark și Darwin, pe de o parte, și de Hegel, pe de altă 
parte. Ultimul elaborează și logica lor. 

Determinarea extensivă, comprehensivă şi evolutivă, luate îm- 
preună, satisfac completitudinea de determinare ştiinţifică. 


DETERMINAREA EXTENSIVĂ 


Știința începe ca o descriere și clasificare a singularelor, în 
termeni de atribute comune, pe bază de comparaţie în exten- 
siune, pentru a stabili o primă ordine în lume, anume aceea de 
clase, respectiv de specii şi de genuri. 

Ea continuă apoi să cerceteze singularul însuși, anume compu- 
nerea sa, pe bază de analiză și sinteză în comprehensiune. 

La sfirșit ştiinţa abordează și determinarea evolutivă, pe bază 
de conexiune cauzală şi prospectivă, cu direcție de dezvoltare, 
care integrează atît creșterea ordinii de clase cît și aceea de com- 
punerea a lumii și a singularelor ei. 


Aristotel a abordat ordinea de clase, în termeni de care a re- 
zolvat şi ordinea de compunere prin adunarea atributelor distri- 
buite în extensiune. 


Bacon inaugurează determinarea din comprehensiune pe bază 
de analiză și sinteză. 

Cu determinarea din evoluţie ei nu s-au ocupat, deoarece în 
judecata lor timpul repeta spaţiul. l 

În schimb, Hegel introduce în domeniul determinării ştiinți- 
fice și ordinea din evoluție, care o integrează și dezvoltă pe cea de 
clase din extensiune și de compunere din comprehensiune, avînd 
legitatea ei proprie. Această legitate este aceea a saltului calitativ 
cu conexiune teleologică, la care Marx și Engels adaugă pe cea 
cauzală. 


ORDINEA DEJCLASE 


` 

Ca fiinţe sociale și raţionale, oamenii fac parte din spectu 
umană. Ei, de asemenea, merg drept, în două picioare, de unde şi 
numele lor, anthropos. Ca fiinţe ce se nasc din mamă, ei fac parte 
din genul mamiferelor. Genul mamifer face parte din acela al 
vertebratelor, care împreună cu alte genuri superioare reprezintă 
în final regnul animal, alături de cel vegetal. Deasupra tuturor 
acestor genuri este acela al numerelor, care definesc locaţia în 
spaţiu și timp a fiinţelor și obiectelor, cu abstracţie totală față de 
conţinutul lor. Clasa numerelor reprezintă astfel genul ultim, sn- 
prema generalia, 

La temelia acestei determinări a singularelor în extensiune în 
diversele specii și genuri stă comparaţia în termeni de atribute, 
care există sau nu există şi astfel nu admit terţa stare. Compara- 
ţia este operată cu ajutorul principiilor logice de identitate, con- 
tradicţie și terç exclus. Dacă omul aparţine speciei umane, atunci 
el nu poate face parte din altă specie, iar terţul este exclus. Clasa 
este definită prin atributele comune. 

Ordinea de clase a singularelor în extensiune, astfel definită, 
este de interes în zoologie şi botanică, dar are prea puţină valoare 
de adevăr pentru înţelegerea condiţiei umane. În fond, Socrate, 
cum spuneam, nu a fost trimis în judecată pentru faptul că făcea 
parte din specia umană și genul mamifer etc., ci din cauză ca 
geniul său, cu ideile sale măreţe și noi, a supărat peste măsură 
mediocritatea semenilor săi. Nu faptul că mergea drept în doua 
picioare, fiind ființă raţională şi socială, a fost cauza procesului 
său, ci gradul de dezvoltare cu totul deosebită al inteligenţei sale 
şi al caracterului său. Cu aceste grade de dezvoltare însă, ştiinţa 
greacă şi logica lui Aristotel nu s-au ocupat. Ele cădeau sub im- 
periul individuaţiei, cu care se ocupa doar arta, dar nu și știința, 
care începe numai cu specia și continuă cu genurile, fiind o cu- 
noaștere a generalului, nu a individualului, cum fondatorul lo- 
gicii a spus. De aci, poate, și afirmaţia lui Aristotel că poezia, 
în calitatea ei de artă a individualului, este uneori mai relevantă 
ca valoare de adevăr decât știința, care începea numai cu stu- 
diul speciei. 

Precum tot de aci și interpunerea determinării tipologice intre 
determinarea științifică a speciei şi cea artistică a individuaţiei. 

Pentru a se apropia de individuaţia concretă, Aristotel a 
preconizat caracterologia sa zoologică, în care oamenii erau jude- 
cați prin prisma atributelor animalelor cu care ei semănau. Fiin- 
tele care seamănă cu leul au curajul leului; cele care seamănă cu 
iepurii, au frica acestui animal, iar cele care aduc cu porcii au și 
trăsăturile lor etc, 

Dar Socrate nu a fost trimis în judecată nici pentru aceste 
asemănări cu animalele, ci pentru ideile şi trăsăturile sale propriu 
umane, care nu mai seamănă cu cele animale. 

Teofrast a propus o caracterologie numai în termeni de atare 
atribute prin care procesul lui Socrate ar putea fi în parte explicat. 

Dar atare atribute nu pot fi găsite în individul însuşi, ci în 
conjugarea sa cu societatea. Atributele însele, considerate numai 
dinspre individ, definesc, de fapt, și animalele. Pe cele superioare 
în orice caz. În adevăr, învățarea şi inteligenţa, pe de o parte, 
socialitatea, pe de altă parte, nu caracterizează numai oamenii, 
ci și animalele, aşa cum psihologia animală din zilele noastre 
arată. În consecință, pentru a înțelege aceste funcții și trăsături, 
nu separarea omului de animale este calea de urmat, ci studierea 
lui ca ultima verigă din evoluţie în raport cu toate fiinţele ce l-au 
precedat. 

Cit privește trăsăturile proprii umane, ele se nasc numai din con- 
jugarea echipamentului ereditar, asemănător cu al animalelor, cu 
structura socială şi întreaga moştenire culturală. 

Este de asemenea de observat că sub semnul gradelor de dez- 
voltare sînt aproape toate aceste atribute și funcţii, fie ele precum- 
pănitor ereditare, fie predominant social-culturale. Excepţie de la 
această regulă generală fac doar daltonismul și hemofilia, dar cle 
sint mai mult de ordin fiziologic decît psihologic. Trăsăturile și 
funcțiile psihologice sînt roate sub imperiul gradelor de dezvol- 
tare, care variază de la singular la singular. Aceasta nu înseamnă 
că ele nu sînt supuse legii. Legitatea lor însă nu mai e cea de 
exactitate din logica lui Aristotel, ci cea de probabilitate din 
curbele de variaţie. 


CURBA DE VARIAȚIE 


Clasificarea singularelor în specii și genuri este o determinare 
logică, deoarece ea operează numai cu atribute, care există sau nu 
există și ca atare pot fi determinate cu ajutorul principiului iden- 
tității sau contradicției cu terp exclus. De aspectul cantitativ al 
atributelor, adică de gradul lor de dezvoltare, se face abstracție. 
Această abstracție față de gradul de dezvoltare face posibilă și 
legitatea de exactitate logică deplină a clasificării, care însă nu 
corespunde realităţii, aşa cum ştiinţa de azi arată. 

Determinarea singularelor în curba de variaţie este bazată pe 
gradul de dezvoltare al atributelor respective. Ca atare ea este o 
determinare matematică, dar nu una de exactitate deplină, ca în 
mecanica clasică a lui Newton sau în teoria relativităţii, ci una de 
probabilitate, ca în toate științele biologice și social-umane, pre- 
cum Şi în mecanica cuantică. 

Clasa este o totalitate de singulare discontinue, definite prin 
atribute comune. 

Curba de variaţie este o totalitate de singulare discontinue, 
integrate în întinderea continuă a variaţiei, care este și un tot. 

Ca totalitate simplă, clasa este sub semnul discontinuităţii de- 
pline, în care singularele se aseamănă, fiind chiar identice sub 
unghiul respectiv, dar nu se leagă, deoarece totul definit prin 
continuitate nu apare. 

Ca o totalitate cu un tot, curba de variaţie este sub semnul în- 
tregirii reciproce dintre continuitate şi discontinuitate, în care în- 
cetează atît ipostazierea în absolut a continuității, cît și aceea a 
discontinuității. 

În măsura în care această întregire reciprocă dintre continuita- 
te și discontinuitate este sub imperiul omogenității depline din 
mecanica lui Newton sau sub acela al izomorfității, tot depline, 
din teoria relativităţii, determinarea ei este matematică, şi anume 
una de exactitate. În acest caz, relațiile singulare sînt sub semnul 
egalităţii, care este o identitate golită de orice conţinut calitativ. În 
consecinţă, un metru sau o oră sînt totdeauna egale cu alt metru 
sau altă oră. 

În măsura în care întregirea dintre continuitate şi discontinui- 
tate iese de sub imperiul omogenităţii și izomorfităţii și angajează 
intregirea lor cu eterogenitatea şi eteromorfitatea, la determinarea 
matematică trebuie să adăugăm şi pe cea logică. 

Aceasta se întîmplă atunci cînd nu mai operăm cu variabile 
simple, ci cu structuri complexe. 


Daltonismul sau hemofilia sint trăsături care există sau nu 
există, și astfel nu au grade de dezvoltare, deoarece ele depind, 
precum se ştie, de un singur cromozom. Restul trăsăturilor, oricît de 
simple ar fi ele, depind de mai mulți cromozomi, fiecare cu mai 
multe gene. Chiar un caracter atît de simplu, cum este culoarea 
ochiului la drosofilă depinde de 51 gene, așa cum tabelele întoc- 
mite de Th. H. Morgan și colaboratorii săi arată. Nu mai este 
atunci nici un motiv de mirare că acuitatea vizuală umană exprimă 
o structură de mai multe gene, iar o funcţiune atît de complexă 
cum este inteligența exprimă o structură ereditară cu sute, poate 
chiar mii de gene. 

Dar aceste gene nu mai sînt independente, formînd astfel o 
simplă totalitate, în care elementele se combină numai după legile 
hazardului. Ci ele sînt o totalitate cu un tot, în care toate se leagă 
în proporţie mai mare sau mai mică, şi anume în așa fel încît nu 
mai avem de-a face numai cu acţiunea părţilor asupra întregului, 
ci şi cu acţiunea întregului asupra părților, oricît de mică ar fi 
ea. Aceste legături, firește, nu mai sînt la strictă întimplare, ci sub 
semnul celei mai bune configurații, die beste Gestalt, cum ar spune 
Wertheimer și mai ales Koehler, care vorbeşte de atare configurări 
optime chiar și în domeniul „structurilor fizice“ în cartea sa cu 
acest nume. Ca atare, ele nu mai sînt sub semnul întîmplării pure, 
ci intră sub imperiul Logosului, definit prin rostul părţilor în în- 

treg cu direcţie de evoluție, ambele individuate. În acest mod, 
structurile biologice, și cu atît mai mult cele social-umane, sînt și 
totalități cu un tot în dezvoltare. 

Aceasta cu atît mai mult cu cît ele nu depind numai de ere- 
ditate, ci și de mediu, de cel social mai ales. Din acest motiv, 
curba de variaţie nu mai exprimă numai structura genelor, anume 
modurile lor de combinare, ci şi acţiunea mediului asupra lor, a 
celui social mai ales, cînd educaţia, deci nutremiîntul, nurture, e 
uneori mai important decît natura ereditară, nature, cum spun gîn- 
ditorii anglo-saxoni. 

Curbele de variaţie ale aptitudinilor simple, cu caracter pre- 
cumpănitor ereditar, cum sînt văzul și auzul, se apropie foarte 
mult de curba teoretică de probabilitate. Aceasta înseamnă că ele 
exprimă mai multe gene, combinate în primul rînd la întîmplare, 
cum susțin Monod și colaboratorii săi. 

Curbele de variaţie ale inteligenței variază, în schimb, cu statul 
social-cultural al populaţiei, iar curbele de variaţie ale caracterului 
depind precumpănitor de mediul social-cultural, îndepărtându-se 
astfel foarte mult, peste 50%", în orice caz, de curba teoretică de 
probabilitate. 


Mai putem atunci vorbi numai de determinarea matematică de 
ordin statistic a curbelor de variație? Evident că nu. La determi- 
narea matematică în toate aceste cazuri de funcţii și trăsături com- 
plexe'— care depind nu numai de ereditate, ci și de mediu, de cel 
social-cultural mai ales — este neapărat nevoie să adăugăm și de- 
terminarea logică în termeni de legături cu înţeles, cu direcție de 
evoluție și individuație, sub semnul tendinței spre configurația 
optimă În toate cazurile. 

Dacă curba de variaţie exprimă modurile de combinare ale 
totalităţii simple, atunci ele, desigur, se apropie pînă la identitate 
de curba teoretica de probabilitate. În acest caz întinderea lor 
rămîne sub semnul omogenităţii, al izomorfității în orice caz. Di- 
versele grade de dezvoltare ale modurilor de combinare se asea- 
mănă unele cu altele, dar nu se leagă. Prin urmare, ele nu ies de 
sub imperiul asemănărilor și deosebirilor din extensiune. 

Dacă însă curba de variaţie exprimă modurile de combinare 
ale totalităţii cu un tot în dezvoltare, atunci ele se îndepărtează 
de curba teoretică de probabilitate, iar întinderea lor iese în parte 
de TtĂțII——și ității. În acest caz 
modurile de combinare, de asemenea, nu mai depind numai de 
totalitate, ci și de totul în dezvoltare, care la acţiunea părților 

asupra întregului adaugă și pe aceea a întregului asupra părților. 
Precum o adaugă și pe aceea a conexiunii cauzale și prospective din 
dezvoltare. 

În acest caz însă, gradele de dezvoltare din întinderea sau 
extensiunea curbei nu mai exprimă numai complexitatea unora şi 
acelorași moduri de conjugare, ci ele ajung să exprime moduri di- 
ferite de combinare, care introduc salturile calitative. În acest fel, 
inteligenţa medie, de pildă, nu se mai deosebește de acea debilă 
sau de cea superioară numai prin gradul mai mare sau mai mic 
de complexitate, ci și prin modul diferit de combinare, cu deter- 
minare sintetică, nu numai analitică. Cu alte cuvinte, în exten- 
siunea cantitativă a gradelor de dezvoltare apar și modurile de 
combinare diferite, de ordin calitativ. 

Extensiunea gradelor de dezvoltare ale totalităţii, care nu se 
leagă în tot, este sub semnul asemănărilor și deosebirilor. 

Extensiunea gradelor de dezvoltare ale totalităţii cu un tot în 
dezvoltare — în care toate se leagă și evoluează împreună, con- 
diţionîndu-se reciproc în forme individuate — adaugă la deose- 
biri şi asemănări și interconexiunea părților în întreg, precum și 
dezvoltarea lor, în care apar legăturile cu înţeles şi direcţie de 
evoluţie. 

Funcţiunile senzoriale se apropie de primul caz, cînd eredita- 
tea precumpăneşte, iar totul din totalitatea genelor tinde spre 
zero. În consecință, curba lor de variație se apropie de curba 
teoretică de probabilitate și ea exprimă numai deosebiri şi 
asemănări. 

Aptitudinile complexe și mai ales trăsăturile de caracter și fire 
se apropie de al doilea caz, cînd la structura ereditară se adaugă 
şi cea social-culturală. Variația lor depinde astfel și de structura 
social-culturală din care indivizii fac parte. Dar această structură 
este o totalitate cu un tot în dezvoltare. În consecinţă, variaţia 
ei se abate de la curba de probabilitate. Abaterile trebuie tre- 
cure în seama acţiunii sociale, care la totalitatea genelor, ce se 
combină în structuri asemănătoare, adaugă totul în dezvoltare, 
care introduce legăturile cu înţeles şi direcţie de evoluție, proprii 
comunităţii social-culturale în care indivizii trăiesc. 

Idealul educației, de pildă, este să avem numai oameni culți 
și de caracter. În privinţa culturii, instrucţia se ciocneşte însă de 
limitele inteligenţei, peste care ea nu poate trece. Inteligența, ca și 
înălțimea, sînt caractere precumpănitor ereditare. Sub unghiul 
caracterului însă idealul poate fi apropiat, chiar dacă el nu poate 

fi pe deplin realizat. De aceea curba de variaţie a caracterului 
în o comunitate socială bine organizată se îndepărtează în mod 
sensibil de curba teoretică de probabilitate, deoarece mai bine de 
două jumătăţi din indivizi se clasifică în quartilul superior, poate 
chiar de la +1.000 în sus. 

Lipsa de oportunități educaţionale provoacă asimetrii ale va- 
riaţiei în sensul invers, cînd mai bine de jumătate din indivizi 
rămîn sub medie. În cazul caracterului putem ajunge chiar și la 
o grupare a majorităţii peste —1.000, dacă mediul este cu totul 
negativ. 

Pretinsele deosebiri de rase, de care s-a făcut atît de mult 
caz în trecutul orînduirii fasciste și naziste, nu sînt, de fapt, decît 
deosebiri de oportunități educaționale. De aceea nu există nici un 
motiv de îndoială că, la oportunităţi educaţionale egalc, popoarele 
nedezvoltate vor ajunge la acelaşi nivel de creaţie culturală ca 
și cele care sînt azi în plină dezvoltare. 


COEFICIENȚII DE CORELAȚIE 


În controversa dintre Ch. Spearman și G. Thomson privi- 
toare "la analiza factorială, acesta din urmă a făcut dovada că 
dacă coeficienții de corelaţie sînt mici, atunci ei pot fi datoraţi 
numai întimplării. În acest caz ei exprimă o asemănare, nu și o 
legătură, fiind astfel coeficienţi de covariație, nu de corelaţie 
propriu-zisă. Același punct de vedere a fost însușit ulterior și 
de C. Burt. 

Dacă însă coeficienţii de corelaţie sînt ridicaţi, atunci ei, desi- 
gur, exprimă şi o corelaţie, nu numai o covariaţie. Dar în acest 
caz variaţia își are varianța ei proprie, așa cum R. C. Fischer a 
arătat. 

Coeficienţii de corelație scăzuţi exprimă astfel simpla asemă- 
nare de variaţie a două totalități simple, ce nu se leagă. Ca atare 
ei pot fi interpretaţi numai matematic. 

La covariaţia întimplătoare, coeficienții de corelaţie ridicaţi 
adaugă însă și legătura, pe care totul în dezvoltare o introduce în 
totalitate. Acest tot în E pia le poate însemna fie acțiunea mo- 
durilor de combinare a părţilor în întreg, fie acţiunea întregului 

asupra părţilor sale, fie acţiunea mediului, a celui social-cultural 
îndeosebi, asupra întregului cu părţile sale. În consecință, la in- 
zerpretarea matematică a coeficienţilor de corelaţie trebuie să adău- 
găm şi interpretarea logică. 

Este însă cazul să observăm că nu orice legătură înseamnă și 
legătură logică. O roată pusă în mişcare de un motor transmite 
mişcarea de rotaţie altor roţi. Legătura dintre aceste roţi, fireşte, 
nu poate fi contestată. Ea însă este sub semnul omogenităţii din 
mecanica lui Newton, cînd reacţiunea reproduce acţiunea. Ca 
atare, legăturile dintre roţi pot fi exprimate numai matematic, şi 
anume în condiţii de exactitate deplină. 


În cazul coeficienţilor de corelaţie din ştiinţele biologice și 
social-umane este însă vorba de o legătură care iese de sub imperiul 
omogenităţii și izomorfităţii, deoarece inima şi plămînii, de pildă, 
nu mai sînt identice nici din punct de vedere substantival, nici din 
cel relaţional. Ele colaborează însă împreună sub imperiul divi- 
ziunii muncii, care asigură în condiţii mai bune unitatea funcţio- 
nală a organismului, cu scop de adaptare, conservare și dezvoltare 
optimă cu efort minim. De aceea, atit inima, cît și plămînii, îşi au 
rostul lor propriu, cu individuaţia lor şi cu evoluția lor. 

În cazul sistemului de roţi puse în mișcare de un motor vor- 
bim de legături omogene, care pot fi exprimate prin egalitate. 

În cazul colaborării dintre inimă și plămîni pe bază de divi- 
ziune a muncii vorbim de legături eterogene şi eteromorfe, în care 
apar atit individuaţia din extensiune, cît şi cauzalitatea proprie, 
rostul propriu din comprehensiune, precum și saltul calitativ din 
dezvoltare cu direcție de evoluţie. 


De legături logice vorbim numai în acest caz din urmă, cînd 
efectul nu mai reproduce cauza, dar este determinat de ea. Deter- 
minarea Însă nu poate fi operată pe bază de egalitate sau identi- 
tate, adică în termeni de asemănări și deosebiri. Ea poate fi ope- 
rată numai cu ajutorul conexiunii logice, în termeni de individuaţii 
ce se întregesc reciproc, fiecare avînd rostul şi direcția ei de evo- 
luţie. Cu alte cuvinte, ea poate fi determinată numai cu ajutorul 
logicii dialectice. 

În consecinţă, la interpretarea matematică, pe bază de calcul 
al probabilității, a covariaţiei în termeni de asemănări şi deosebiri, 
trebuie să adăugăm interpretarea logică a corelaţiei în termeni: de 
legături cu înţeles, cu salt calitativ şi direcție de evoluţie, ambele 
individuate, deci eterogene și eteromorfe, nu omogene și izomorfe. 

Interpretarea matematică a covariaţiei pleacă de la asemănarea 
curbei de variaţie cu curba teoretică de probabilitate și este cu 
atât mai exactă cu cît asemănarea este mai mare. 

Interpretarea logică a corelaţiei pleacă de la deosebirea dintre 
curba de variaţie și cea de probabilitate şi încearcă să interpreteze 
legătura dintre abateri în termeni de conexiune cu înțeles, indivi- 
duaţie și evoluţie. 


ANALIZA FACTORIALĂ 


Neajunsul principal al „psihologiei diferențiale“, spune W. Stern 
în primul său tratat cu acest nume, este că ea studiază numai 
variația unidimensională a trăsăturilor, luate izolat, nu și pe cea 
pluridimensională a indivizilor înșiși, luaţi ca totalități cu un 
tot în dezvoltare. De aici și nevoia de determinare diferenția- 
lă cu caracter tipologic, care încearcă să apropie înseși deosebi- 
rile de structură, nu numai pe cele privitoare la o trăsătură sau 
alta a ei, cu abstracţie faţă de ea. 

Analiza factorială multiplă aduce și această determinare mul- 
tivariată a deosebirilor dintre diversele structuri sufleteşti, așa 
cum arată R. Cattell şi colaboratorii săi. 


Contribuțiile lui Cattell și ale colaboratorilor săi sînt, în ade- 
văr, deosebit de importante. Ele deschid realmente o epocă nouă 
în cercetarea deosebirilor structurale dintre oameni. 

Dacă coeficienţii de corelație sînt mici, și ei au toate șansele 
de a exprima numai covariația întîmplătoare a modurilor de 
conjugare din variabilele respective, atunci stabilirea semnificației 
logice a factorilor este o încercare fără obiect. În atare condiţii ei 
rămîn simple structuri matematice, care exprimă o invarianță 
rațională în varianţa concretă a indivizilor, dar de prea mare 
folos pentru interpretarea structurii individuale nu sînt. Aceasta 
mai ales atunci cînd poziția unora faţă de alţii este strict orto- 
gonală și afirmă astfel o totalitate factorială fără un tot în dez- 
voltare al persoanei. 

Dacă însă factorii au un coeficient de saturație ridicată și în 
acelaşi timp se leagă între ei, atunci ei exprimă o totalitate cu un 
tot în dezvoltare. În consecinţă, la determinarea matematică sub 
unghiul generalității lor în termeni de asemănări și deosebiri pe 

bază de egalitate şi identitate trebuie să adăugăm determinarea 
logică sub unghiul individuaţiei lor cu rost propriu și în evoluţie 
în termeni de conexiune structurală cu înţeles. 

Dar persoana umană nu este numai o variabilă foarte com- 
plexă, ci și o structură cu mai multe trepte de organizare, fiecare 
treaptă bazată nu numai pe cooperaţia afinitară dintre părţi, ci 
și pe colaborarea lor pe bază de întregire reciprocă. Sub unghi 
biologic, de pildă, organismul se descompune în sisteme și organe, 
care se compun din ţesuturi, în care intră diversele specii de ce- 
lule, dependente de diversele molecule. Sub unghi psihologic, de 
asemenea, vorbim de conștiință și conduită, pe de o parte, și apoi 
de învăţare şi motivaţie, pe de altă parte. Funcţiile cognitive nu 
cuprind apoi numai percepțiile senzoriale, ci și ideile care le inte- 
grează, precum și principiile generale, cărora ele se supun. Moti- 
vaţia, la rîndul ei, se împarte în tendințe ereditare şi valenţe 
social-culturale, ele însele foarte variate, dar organizate tot ierar- 
hic. 'Tendinţele și valenţele concrete se supun unor principii de 
conduită, pe care le exprimă regulile social-culturale. 


Aşa stînd lucrurile, cercetarea factorială nu poate fi operată 
fără nici o discriminare asupra treptei de organizare, pe de o 
parte, şi asupra sectorului de specializare a muncii, pe de altă 
parte. Aceasta deoarece nu putem confunda percepţia cu inteli- 
genţa propriu-zisă, așa precum nu putem pune pe picior de egali- 
tate o conduită din o situaţie concret dată, care angajează doar peri- 
feria persoanei noastre, cu principiile generale de conduită social- 
culturală, care ne conduc în viaţă. 

În consecință, cercetarea factorială trebuie să plece de la o 
concepţie generală asupra sistemului de organizare a structurii 
bio-psiho-sociale şi culturale atît sub unghiul treptelor de orga- 
nizare, cît şi sub acela al sectoarelor lor de specializare, fără a 
uita o clipă că legăturile dintre diversele sectoare și trepte nu sînt 
numai afinitare, gen cîmpul gravitațional, ci și complementare, gen 
cîmpul electromagnetic, precum și de integrare, gen cîmpul nu- 
clear. Toate apoi sînt a semnul dezvoltării longitudinale. 

Acest lucru este necesar deoarece coeficienții de corelație ca 
atare nu discriminează între relațiile afinitare de asemănare, între 
cele complementare pe bază de întregire a contrarietăților și între 
cele de integrare verticală a ambelor categorii de relaţii orizon- 
tale. În analiza factorială această discriminare însă trebuie să fie 
considerată, deoarece altfel semnificaţia bio-psiho-socială și cultu- 
rală a factorilor nu poate fi definită. 

Asupra acestei necesități de discriminare a treptelor şi sectoa- 
relor de organizare ale fiinţei umane insistă în mod deosebit Guil- 
ford în tratatul său Personalitatea, apărut în 1956. De asemenea 
am insistat şi noi atît în Psihologia persoanei, apărută în 1941, 
cît și în Analiza factorilor psibici, din 1938. 

Psihologia din trecut, spune L. L. Thurstone, definea întîi va- 
riabila și apoi trecea la măsurarea ei; aceasta din urmă de cele mai 
multe ori nu reușea, deoarece definiția a fost greșită. Analiza 
factorială, adaugă el, inversează problema. Ea măsoară întîi, pen- 
tru a defini la urmă în termeni de rezultatele obţinute. 

Din păcate, această separare dintre definiţia de la care ple- 
căm și măsurarea pe care apoi o facem nu este posibilă, deoarece 
orice cercetare pleacă de la o ipoteză de lucru, în care fenomenele 
sint prinse într-un sistem. În consecinţă, plecăm de la un anumit 
sistem, pe care-l restructurăm pe bază de cercetare și apoi proce- 
dăm la o nouă verificare experimentală și metrică etc. Cu alte 
cuvinte, între ipoteza de lucru și metoda de cercetare există o 
conexiune inversă, grație căreia fiecare este perfecționată prin 
cercetarea celeilalte şi invers. 


La cercetarea factorială a variaţiei dintre indivizi, propusă de 
Spearman și apoi dezvoltată de Thurstone, Hotteling etc., W. Ste- 
phenson adaugă cercetarea variaţiei din structura unui singur indi- 
vid. În primul caz studiem intervariaţia și ca atare factorii pot 
să exprime numai structura populaţiei în general, dar nu şi pe 
aceea a unui singur individ, aşa cum s-a obiectat. În al doilea caz 
este studiată intravariaţia diverselor aptitudini și trăsături în ca- 
zul unui singur individ, iar factorii exprimă însăși structura sa, 
așa încît obiecţia de mai sus cade. 

Din fericire, între cele două modalităţi opuse de a apropia 
problema factorilor de bază ai structurii bio-psiho-sociale şi cul- 
turale există, s-ar părea, o întregire reciprocă, dar, fireşte, fără 
ca ea să fie deplină. 

Este, de asemenea, cazul să observăm că poziţia ortogonală a 
factorilor, deci independenţa lor, intervine mai mult în cazul fac- 
torilor cu saturație scăzută, care au fost extrași din coeficienţi de 
corelaţie mică. Ei exprimă astfel mai mult factorii de bază ai 
covariaţiei, care se aseamănă, decît factorii principali ai corela- 
ției, care se leagă. 

În schimb, factorii cu saturație ridicată, extrași din coefici- 
enţi de corelaţie înaltă, manifestă tendinţa de a se lega între ei, 
fiind astfel oblici, nu ortogonali. În cazul lor atît legăturile cu 

ințeles dintre ei, cît și rostul lor în structura persoanei, precum și 
direcția lor de- evoluţie, sînt mai pregnante şi ca atare ei solicită 
şi o interpretare logică, nu numai matematică. 

În primul caz vorbim de totalitate de factori. În al doilea caz 
afirmăm o totalitate de factori cu un tot în dezvoltare. 


TIPUL 


Între determinarea fiinţei umane în raport cu specia, care stă 
la baza psihologiei generale, pe de o parte, şi intuiţia individua- 
ţiei ei, care stă la baza artei, pe de altă parte, Aristotel a interpus 
„caracterologia“ sa, care studiază singularul sub unghiul tipului, 
căruia el îi aparţine. Prin „caracter“ el a înţeles trăsătura de 
bază a substanţei spirituale, care este „interioară“ materiei cor- 
poralc. De aci şi numele. Caracterologia este astfel studiul fiinţei 
umane sub unghiul tipului interior, de ordin ereditar, pe care ea 
îl reprezintă. 

Această asemănare pînă la identitate dintre caracterologie şi 
psihologia persoanei sau personologie, cum îi spune H. Murray, 
ste păstrată aidoma în limba germană, cu deosebire numai că 
Klages, de pildă, vorbeşte de „caracterologie“, iar Rohracher de 
„arta caracterului“, Charakterkunde. Accentul de determinare este 
pe structura bio-psihică interioară, de ordin ereditar. 


În limbile latine și anglo-saxone este preferată noţiunea de 
psihologie a „persoanei“. La studiul motivaţiei ea adaugă pe acela 
al învăţării și inteligenţei, completind astfel interpretarea biopsi- 
hică ereditară prin cea socială. Interpretarea socială apare în cu- 
vîntul „mască“, de la care provine cel de persoană. 

Aristotel, Teofrast și Paracelsus definesc „caracterul“ prin tră- 
sătura dominantă, la qualité maitraisse, a substanţei spirituale, cu 
care insul se naşte. Determinarea este descriptivă şi în termeni de 
atribute, care există sau nu există. 


La Bruyère definește caracterele sale prin două și uneori chiar 
prin trei atribute, ocupîndu-se atît de legătura dintre ele, deci de 
structura lor, cît şi de conjugarea lor cu societatea, chiar dacă ac- 
centul de greutate rămîne și la el tot pe ereditate. Determinarea e 
tot descriptivă, dar în termeni de atribute care au uneori și grade 

de dezvoltare: Gradele însă sînt estimate numai prin judecăţi com- 
parative de ordin cantitativ, nu pe bază de măsurare. 

Biotipologia, tipologia psihologică şi tipologia, psiho-socială 
dezvoltă dimensiunile întrezărite de La Bruyere și studiază sin- 
tezele majore ale persoanei umane atit sub unghiul structurii psi- 
hologice, cît şi sub acela al infrastructurii biologice, precum şi sub 
acela al suprastructurii sociale,  introducînd și determinarea cul- 
turală. 

Viola se ocupă numai de tipologia biologică, La ea, Pende, pe 
de o parte, Kretschmer, pe de altă parte, adaugă și pe cea psiholo- 
gică, precum chiar şi pe cea socială. Accentul de greutate rămîne 
însă pe determinarea biologică, de ordin precumpănitor, dar nu 
exclusiv, ereditar. Tipologia lui Sigaud se aseamănă cu aceea a lui 
Viola, iar a lui McAulliffe cu acelea ale lui Kretschmer și Pende, 
Tipologia lui Sheldon, în schimb, este biologică și psihologică în 
același timp, recunoscînd și influența mediului social în măsură 

mai mare decît celelalte tipologii. 

Caracterologia lui Klages și tipologia lui Jung sînt în primul 
rînd psihologice, dar nu contestă legătura psihotipului cu bioripul 
şi afirmă și sociotipul. Pe aceeași poziţie se aşază E. și W. Jaensch. 
Precum și Heymanns și Wiersma, apoi Le Senne etc. 

Tipologia lui W. I. Thomas în S.U.A. a lui Spranger in Ger- 
mania, Paulhan în Franţa, judecă tipul uman în raport cu institu- 
țiile și valorile social-culturale. Pe aceeași poziţie s-au așezat și 
tipologiile mai mult de ordin estetic și cultural decît psihologic 
propriu-zis, preconizate de Nietzsche, Dilthey, Worringer etc. 

Tipologiile psiho-sociale și culturale trec accentul pe caracter. 
Tipologiile psihologice și bio-psihologice introduc și determinarea 
inteligenţei, a tipului ei în orice caz. Caracterologia lui Klages este 
bazată în primul rînd pe temperament, la care Lersch, Heiss și 
Wellek etc. adaugă și raportul dintre Sine, Eu și Supra-Eu din 
psihanaliză, cu ajutorul căruia interpretează nu numai „straturile“ 
bio-psihice și psiho-sociale ale persoanei, ci și opoziţia dintre Suflet 
şi Spirit, susţinută de Klages. Ei percep însă această opoziţie şi sub 
unghiul întregirii sale reciproce, nu numai sub acela al contradiţiei. 
Numai sub semnul opoziţiei a fost și tipologia lui Nietzsche. În 
schimb, Goethe a recunoscut şi completarea demoniacului prin 
olimpic sau în orice caz evoluţia demoniacului în spre olimpic, ce 
apare spre sfîrşitul vieţii. 

Viola, pe de o parte, Thorndike, pe de altă parte, susțin tipul 
unidimensional, exprimat prin curba de variaţie. Ei, de asemenea, 
promovează numai determinarea metrică. 

Klages, Jung etc. încearcă să determine însăşi structura persoa- 
nei, apercepută dinspre ramurile prime, ce se despart din trunchiul 
ei. Ei operează numai descriptiv, chiar dacă asupra gradelor de 
dezvoltare insistă și ei. La fel procedează și Spranger în Germania 
şi Thomas în S.U.A. cu tipologia psihosociala și culturală. 

Kretschmer, în schimb, bazează biotipologia sa atît pe descrie- 
re, cît şi pe măsură, dar fără a recurge la indici mai complicaţi, 
cum fac Pende, Sheldon, Wertheimer-Hesketh etc. 

După toată probabilitatea, ponderea echilibrată dintre deter- 
minarea matematică și logică a tipului este mai bine susținută de 
Sheldon, care elaborează modelul cel mai complet. . 

Cattell și colaboratorii săi, pe de o parte, Guilford, apoi Ey- 
senck, Brengelmann etc., pe de altă parte, încearcă să aşeze tipo- 
logia pe determinarea multivariată a analizei factoriale, Guilford 
caută să determine structura inteligenței în termeni de factori de 
bază. Cattell valorifică doar 12 factori pentru a defini structura 
întregii persoane. Eysenck preconizează chiar numai trei: inteli- 
genţa, introversiunea-extroversiunea, dătătoare de ton pentru psi- 
hoze, emotivitatea, dătătoare de ton pentru nevroze. 


Determinarea tipologică a jucat un rol deosebit și în patologia 
mintală, în care a fost introdusă atît de Kretschmer, cît și de Jung, 
precum şi de Pende. Acesta din urmă o extinde şi patologiei so- 
matice, inaugurată de Lombroso, de la care pleacă biotipologia 
italiană. Aplicări asemănătoare au fost făcute de Pavlov. Ele sînt 
reluate de Eysenck în încercarea sa de a diagnostica, interpreta și 
vindeca bolile mintale numai sub unghiul conduitei, nu și al con- 
ştiinţei şi inconştientului, care au jucat un rol atît de mare în psi- 
hologia adîncimii. 

Testele proiective, inaugurate de Rorschach, şi apoi cele de 
„apercepţie tematică“, propuse de Murray, precum şi testul lui Ro- 
senzweig, chestionarul și testele lui Eysenck etc. sînt mijloace de 
depistare ale tipurilor psihopate, studiate de Schilder și Kahn, a 
celor neurotice, cercetate de Freud, Jung și Adler și a celor psiho- 
tice, investigate în deosebi de Kretschmer. 

În determinarea logică a tipului legăturile cu înțeles, direcţia 
lor de evoluţie și individuaţia lor joacă un rol deosebit. Deter- 
minarea lor este sub semnul totalităţii cu un tot în dezvoltare, pe 
care se bazează conceptul de structură. 

În determinarea matematică există tendinţa de a reduce tipul 
la curba de variaţie. În analiza factorială însă tot accentul este 
trecut pe coeficienţii de corelaţie, care cercetează nu numai co- 
variaţia lor, ci și legătura lor, așa cum este cazul cu cercetarea 
multivariată a Institutului de diagnosticare a persoanei de la Uni- 
versitatea Illinois, condus de Cattell. O expunere sistematică, deo- 
sebit de cuprinzătoare, precisă și clară a acestor cercetări apare în 
lucrarea lui K. Pawlik Dimensiunile comportamentului. 

În studiul său comparativ asupra metodelor statistice și clinice 
din diagnosticul persoanei Meek conchide că validitatea şi fide- 
litatea diagnosticului metric este mai ridicată decît aceea a celui 
clinic, bazat numai pe observaţie, fie chiar sistematică, cu inter- 
pretare precumpănitor logică. 

Nu este mai puţin adevărat că marii clinicieni, care au așezat 
temelia psihiatriei științifice, în frunte cu Freud, Jung, Adler, 
A. Meyer, J. Janet, Binswanger, C. Rogers, H. S. Sullivan etc. au 
operat în primul rînd cu studiul clinic al cazului, interpretat logic, 
dar fără sa valorifice un instrument logic îndeajuns de bine şi sis- 
tematic elaborat. 

Dacă ei ar fi aplicat un organon logic mai bine explicitat, 
atunci este foarte probabil ca rezultatele obţinute să fi fost şi mai 
relevante. Aceasta cu atît mai mult cu cît bolile mintale, judecate 
în lumina științei de azi, par a fi în primul rînd tulburări ale con- 
ceptelor de semnificaţie, direcție de evoluţie și individuație. Cu alte 
cuvinte, bolnavii au tulburaţi tocmai operatorii logici. 

în fond, chiar contribuțiile deosebit de importante ale lui Ey- 
senck în psihiatrie, de ordin metric, par să verifice intuiţia clinică 
a lui Jung şi Kretschmer, de ordin logic. Ele, de asemenea, con- 
firmă coeficientul de inteligenţă, pe care Binet l-a definit nu numai 
metric, ci și logic. Aşa definește, dealtfel, inteligenţa azi și J. Pia- 
get, care la determinarea logicii matematice adaugă și pe aceea a 
logicii generale. 

Din aceiaşi autori, precum și din McDougall, Freud, Adler, 
H. S. Sullivan. C. Rogers etc. pare să se inspire în bună parte și 
cercetările lui R. Cattell și ale colaboratorilor săi. 

O întregire reciprocă între determinarea logică și matematică 
este apoi susținută și în psihologia persoanei elaborată de 
G. W. Allport, G. Murphy, H. Thomas etc. 


CAPITOLUL X 


DETERMINAREA COMPREHENSIVĂ 


Determinarea comprehensivă cercetează întregul în raport cu 
părţile sale şi cu întregul mai mare, din care la rîndul său face 
parte, pe bază de analiză și sinteză. Ca atare, ea este o determi- 
nare a structurii singularului în raport cu infra- și suprastruc- 
tura sa. 


Dacă părțile se adună în întreg, iar saltul calitativ nu apare, 
atunci determinarea comprehensivă este cantitativă şi poate fi ope- 
rată cu ajutorul matematicii. În acest caz determinarea ceste numai 
substantivală şi atributivă, nu şi relaţională. 

Dacă părțile se combină în întreg, iar saltul calitativ apare, 
atunci determinarea este calitativă şi ea poate fi operată cu ajuto- 
rul logicii matematice. În acest caz, determinarea este relațională, 
nu substantivală și atributivă. 


Dar întregul nu depinde numai de părțile sale, ci şi de supra- 
structura din care face parte. El, de asemenea, nu depinde numai 
de părțile sale și de întregul din care face parte, ci are și el un cu- 
vînt de spus asupra lor. Prin urmare, determinarea sa nu este 
numai analitică, de jos în sus, şi sintetică, de sus în jos, ci şi struc- 
turală. Noua determinare poate fi și ea atît cantitativă, cît și cali- 
tativă, Efectul îngrășării peste măsură a corpului asupra inimii este 
de ordin cantitativ. Precumpănitor cantitative sînt și efectele tem- 
peraturii și razelor soarelui asupra corpului. Efectul sănătăţii 
corpului asupra inimii este însă în primul rînd calitativ. Calitativă 
este îndeosebi acţiunea familiei normale sau descompuse asupra co- 
pilului, așa cum Freud a arătat. Precum predominant calitativă 
este și repercusiunea structurii social-politice asupra individului, 
care tocmai din acest motiv are o configuraţie în orînduirea bur- 
gheză şi alta, diferită, în cea socialistă. 

Determinarea cantitativă a întregului asupra părților este ope- 
rată cu ajutorul matematicii. Cea calitativă poate fi operată numai 
cu ajutorul logicii matematice și îndeosebi cu acela al logicii gene- 

rale, cu acela: al logicii dialectice în special. Logica matematică 
operează în acest caz cu ajutorul calculului funcţional, care inter- 
vine în determinarea structurii intrapoziționale. Logica generală, 
cea dialectică mai ales, intervine pă unde forma, mai bine zis 
schema formală, matricea ei, nu mai poate fi separată de conţinut, 
deoarece interesează și particularitatea conținutului, nu numai 
universalitatea sa. 

Prin urmare, atît determinarea analitică, cît și cea sintetică, 
ot fi atît logice, cît şi matematice. Dacă determinarea este forma- 
ă şi ca atare privește numai wniversalitatea structurii, iar de 
conţinutul particular face abstracţie, atunci ea este matematică 
sau logico-matematică. Dacă însă determinarea introduce și particu- 
laritatea conţinutului, atunci ea este logică. Determinarea matema- 
tică și logico-matematică operează numai în universalitatea com- 
prehensiunii. Determinarea logică este instrumentul de cercetare a 
raportului dintre parte şi întreg, respectiv particularitate și uni- 
versalitate — de la Universul care e întregul suprem. Legătura 
dintre ele este definită cu ajutorul conceptului de rost, funcţie, 
semnificaţie a părţii în întreg, aperceput atît dinspre parte, cît 
și dinspre Întreg. 


DETERMINAREA MATEMATICĂ 


Am văzut cum, în definițiile lui Newton, spaţiul, timpul și 
masa sînt simple multiplicirăți versus totalități fără tot. În 
consecință, comprehensiunea unui spaţiu mai mare este egală cu 
suma spaţiilor mai mici, pe care ea le cuprinde. Prin urmare, 
dacă comprehensiunea spaţiului mai mare este reprezentată prin 
S, iar cemprehensiunile spaţiilor mai mici prin sp Sz sa... $ 
atunci 


S = Si + S2 + S3... Sa 


În mecanica clasică determinarea comprehensivă a spațiului, 
timpului și masei este astfel strict cantitativă și este bazată pe 
aditivitatea părţilor în întreg. Întregul însă, în acest caz, este o 
simplă multiplicitate, cum spune Newton expresis verbi. Cu alte 
cuvinte, el este o totalitate fără tot. 

La fel au văzut lucrurile Max Verworn, de pildă, în biologie, 
iar. înaintea lui: Locke, Condillac și Herbart în psihologie, cu 
deosebirea numai că între întreg și elementele sale ultime ei au 
interpus și straturile intermediare, de ordin aditiv însă și ele. 


Dacă organismul, de pildă, este reprezentat prin O, celulele 
prin. c, moleculele prin $, iar atomii prin a, atunci 


a 
kaf 
Aa 
C = 
a 
bi | 3 
0 = d d4 
4 å. 
ba = z 
Ca = ag 
a. 
by = |” 
ag 


În concepția asociaţionistă, cu caracter mecanicist, se conside- 
ra că așa cum b; este sumă de a, ṣi az, la fel c, este sumă de b, şi 
ba, iar O este sumă de c, și cə. În consecinţă, atît proprietăţile lui 
b, cât şi acelea a lui c, precum și acelea ale lui O, nu fac decît 
să sumeze atributele lui a; a, aa... dm, care sînt elementele 
prime. De aci ideea, mai mult metafizică decît științifică, asupra 
faptului că totul se explică prin elementele ultime, iar pe drum 
nu se adaugă nimic nou. 


În mecanica lui Newton determinarea cantitativă a compre- 


hensiunii era unica determinare, deoarece totul părea să se adune 
sau să se integreze (în sensul calculului infinitezimal). 


În mecanica cuantică însă, acest proces nu se întîmplă, iar în 
biologie și psihologie el are loc și mai puţin, deși sumarea canti- 
tativă își are și ea rolul ei. În scara lui Mendeleev, de pildă, un 
proton în plus schimbă natura elementului. Nu este mai puțin 
adevărat însă că atare schimbări calitative por fi obţinute și prin 
combinarea diferită a elementelor, așa cum este cazul cu izotopii. 
În biologie și chiar în psihologie, de asemenea, nu este fără impor- 
tanță dacă un corp este mare sau mic, iar o inteligență operează 
cu cunoștințe puţine, la nivel de școală generală, sau cu cunoştinţe 
multe, la nivel de învăţămînt universitar. Este adevărat însă că 
chiar și în acest caz Organizarea cunoştinţelor într-un sistem 
logic, în care toate se leagă cu înţeles, este mai importantă decit 

simpla masă de cunoștințe. Volumul populaţiei își are și el însem- 
nătatea sa și nu este tot una dacă o naţiune are 20 sau 200 mi- 
lioane oameni. De aceea determinarea cantitativă a comprehensi- 
unii de ordin sumativ își are valoarea ei de adevăr, chiar dacă 
determinarea logico-matematică a modurilor de combinare şi cea 
logică propriu-zisă a modurilor de organizare politriptică și poli- 
sectorială, în care apare și acţiunea întregului asupra părţilor, 
sînt, desigur, mult mai relevante. 

Aceeași determinare sumativă de ordin matematic a fost apli- 
cată și în logica lui Aristotel, cu deosebirea numai că ea nu 
adună elementele componente, cu proprietăţile lor, ci atributele 
singularului distribuite în extensiune pe diversele specii și genuri. 
În acest caz comprehensiunea singularului, reprezentată prin C, 
este egală cu suma atributelor speciei, reprezentate prin as, cu 
suma atributelor genului, reprezentate prin ag etc. Deci 


C =a, ha... +a, 


Determinarea comprehensiunii din logica lui Aristotel nu face 
astfel decît să adune atributele distribuite pe diversele specii şi 
genuri din extensiune, fiind operaţia inversă a determinării din 
urmă. 


DETERMINAREA LOGICO-MATEMATICĂ 


Proprietăţile întregului însă nu depind numai de acelea ale 
elementelor sale componente, luate substantival şi atributiv, ci ele 
depind și de modurile lor de combinare şi organizare, luate re- 
lațional. Cu aceleași cărămizi, spuneam, putem construi toate ca- 
sele din lume, chiar dacă fiecare casă e diferită. Individualitatea 
stilului este determinată de modurile de așezare a cărămizilor. 

Dacă între întreg și părţi nu intervin treptele intermediare de 
organizare, atunci vorbim numai de modurile de combinare a 
elementelor prime în întreg, care pot fi interpretate cu ajutorul 
logicii matematice. 

Dacă între întreg şi elementele prime intervin însă și trep- 
tele de organizare, atunci combinarea părților componente de la 
o treaptă la alta poate fi determinată tot cu ajutorul logicii ma- 

tematice, operată iterativ, dar stilul însuși al organizării, luată 
în Întregimea ei, solicită determinarea logică propriu-zisă, în care 
determinarea analitică a comprehensiunii se întregește cu cea sin- 
tetică, așa cum arată teoria fenomenului originar. 


Determinarea relaţională a fost inaugurată de Euclid, care a 
determinat ființele geometrice prin unghiuri şi drepte. Unghiurile 
exprimau relația dintre drepte. 

Logica stoică introduce determinarea relaționala a propoziții- 
lor pe bază de conjuncție, disjuncţie şi implicaţie. Analiza combi- 
natorie, preconizată de Leibniz, aduce fundarea teoretică a logicii 
stoice, pe care apoi logica matematică, bazată pe analiza combi- 
natorie a părților în întreg, o dezvoltă. La calculul interpropozi- 
tonal, elaborat de Boole, Frege adaugă pe cel intrapropoziţional, 
operat cu raportul dintre variabilă și funcţie. Cu ajutorul calcu- 
lulu: interpropoziţional putem studia numai compunerea propo- 
zițiilor simple în cele complexe. Cu ajutorul calculului funcţional 
putem cerceta și acţiunea întregului asupra părților. 


Dar atît cu ajutorul calculului interpropoziţional, bazat pe 
analiza combinatorie, cât și cu acela al calculului funcţional, ope- 
rat cu ajutorul raportului dintre variabilă şi funcţie, nu putem 
lucra — cum am spus — decît în mod iterativ, adică de la o 
treaptă la alta. În acest fel, organizarea însăși a tuturor treptelor, 
luate deodată, ne scapă. Această organizare poate fi însă deter- 
minată cu ajutorul logicii generale, cu aceea a fenomenului ori- 
ginar sau cu cea dialectică mai ales. 


În logica matematică, de conţinutul părților componente se 
face abstracţie și astfel relaţiile dintre părți, pe de o parte, dintre 
părţi şi întreg, pe de altă parte, sînt numai de contiguitate şi suc- 
cesiune, lipsite de înţeles. În schimb, logica generală, anume atît 
aceea a fenomenului originar, cît și aceea a științelor spiritului, 
precum şi cea fenomenologică și mai ales cea dialectică, pleacă 
tocmai de la legăturile cu înţeles dintre parte şi întreg. Ele depind 
atît de rostul părții în întreg, cît și de unitatea funcţională a 
întregii fiinţe și exprimă însăși țesătura logică a lumii, matricea ei. 

În sintaxa logică, elaborată numai formal cu ajutorul matema- 
ticii, conceptul de legătură cu înţeles sau semnificaţie nu apare, 
deoarece de conţinutul concret al părților și al întregului se face 
abstracție. În semantica logică însă apare şi conţinutul cu lega- 
turile sale cu înţeles, dar el este tratat numai sub unghi general 
şi universal, nu și sub cel individuat şi particular. Elaborarea sa 

matematică nu mai este deductivă, ci inductivă. De la semantica 
logică la logica generală trecerea este posibilă, dar organizarea 
de ansamblu a întregului cu multiplele sale trepte ierarhice de 
integrare, fiecare cu variate sectoare de diviziune a muncii, poate 
fi abordată numai cu ajutorul logicii propriu-zise. Anume, fie 
cu aceea a fenomenului originar, fie cu cea fenomenologică sau 
dialectică. În prinderea, conturarea și determinarea stilistică a 
întregului, atît sub unghiul acţiunii părţilor asupra sa, cît şi sub 
unghiul acţiunii sale asupra părţilor, intuiţia joacă un rol esenţial, 
dar ea nu trece peste analiză și sinteză, ci prin ele. 

Mill sau Wundt au înlocuit modelul mecanicist din psiholo- 
gie, bazat pe aditivitate, prin cel chimic, bazat pe sinteză, dar la 
explicarea lui prin modurile de combinare cu ajutorul logicii ma- 
tematice nu au recurs. În schimb, logica matematică este instrumen- 
tul prim de cercetare şi interpretare în epistemologia genetici a 
lui Piaget și în teoria lui Hull asupra învățării și motivaţiei. 

Abordarea stilistică a structurilor psihice apare în psihologia 
configurației, elaborată de Wertheimer și Koehler, și în aceea a 
întregului, propusă de Kriieger și colaboratorii săi, așa cum îndată 
vom vedea. 

Este cazul să adăugăm că, în lumina acestor cercetări, organi- 
zarea de ansamblu a structurilor cu caracter politriptic și secto- 
rial îşi are arît calităţile sale proprii, cît şi acţiunea sa asupra 
părţilor componente şi asupra suprastructurilor, din care face 
parte. Ca atare, organizarea de ansamblu nu poate fi determinată 
cu ajutorul logicii matematice, care operează iterativ. Ea soli- 
cită logica fenomenului originar, care abordează direct această 
organizare, pe bază de intuiţie. La Frobenius și Spengler intuiţia a 
trecut peste analiză și sinteză. La Goethe ea era controlată și prin 
această metodă. 

Constatări asemănătoare sînt făcute și în ecologie. Ceea ce în- 
seamnă că înseși speciile și genurile din extensiune nu sînt numai 
clase juxtapuse, ci și părți într-un întreg. Ele sînt o totalitate cu 
un tot în dezvoltare, nu simple agregate. 

Judecare în această lumină, proprietăţile unei structuri depind 
atit de părţile ei, cît și de întregul din care ea face parte, precum 
şi de configuraţia ei proprie. În structurile simple, de ordin fizic, 
acțiunea părților asupra întregului, cu caracter mai mult canti- 
tativ decît calitativ, pare a fi cea mai importantă. În structurile. 


200 


mai complexe din biologie, acţiunea întregului asupra părţilor 
apare şi ea. În sintezele majore de natură social-umană și cultu- 
rală, acţiunea societăţii asupra individului, ca şi aceea a conştiin- 
ței asupra proceselor ei, ajung să precumpănească. Atributele 
proprii structurii cu caracter individuar par să definească modul 
și ponderea celor două determinări sub unghiul adaptării ci op- 
time la lume, cu scopul de conservare cît mai eficientă cu putinţă. 

H. Murray susţine că trăsăturile psihice sînt generale, speci- 
fice şi individuate. Primele trăsături, adaugă el, reprezintă obiec- 
tul psihologiei generale. Cu cele intermediare se ocupă tipologia, 
iar cele proprii individului cad în seama psihologiei persoanei, 
concepută ca o ştiinţă a individuaţiei unice, cum spune Allport. 

Clasificarea sa, desigur, este justă, dar cu observaţia că cele 
trej categorii de funcţii și atribute nu sînt juxtapuse, ci intrapuse; 
ele se determină reciproc. În consecinţă, psihologia generală nu 
se ocupă numai cu trăsăturile generale ale omenirii, ci și cu cele 
proprii diferitelor grupuri sociale, precum chiar și cu cele proprii 
individului, dar le studiază pe toate sub unghiul general, care e 
sistemul ei propriu de referinţă. Psihologia persoanei sau persono- 
logia, cum o numește Murray, de asemenea nu abordează numai 
trăsăturile individuate, proprii insului respectiv, ci cercetează 
întreaga structură bio-psiho-socială și culturală a persoanei, dar 
sub unghiul sistemului ei propriu de referință, care este persoana 
ca Întreg în raport cu societatea, văzută în evoluţie. 

Explicarea acestor trăsături apoi, fie ele generale, fie tipice sau 
individuate, este totdeauna atît analitică, cît și sintetică precum și 
configuraţionistă, deoarece ele reflectă atit acțiunea părților asu- 
pra întregului, cît și acţiunea întregului asupra părţilor, precum și 
acţiunea proprie a configurației respective ca atare. Ceea ce diferă 
sînt numai ponderea lor, care definește gradul de dezvoltare, pe 
de o parte, și apoi modul lor de acţiune și întregire reciprocă, 
care definește calitatea lor, pe de altă parte. În acest scop operăm 
atît cu ajutorul matematicii, cît și cu acela al logicii matematice, 
precum şi cu acela al logicii generale. 

Dar, alături de gradele de dezvoltare şi de modurile de com- 
binave a trăsăturilor, avem și gradele și modurile lor de inte- 
grare, abordate cu ajutorul coeficienţilor de corelaţie şi ai analizei 
factoriale, pe de o parte, şi cu acela al logicii generale, pe de altă 
parte. 

GRADELE ȘI MODURILE DE INTEGRARE 


Durkheim a sesizat numai relaţiile afinitare de limbă și cultură 
şi pe cele complementare, aduse de diviziunea muncii, la care 
Max Weber a adăugat relaţiile verticale de conducere, exercitate 
azi prin mai multe trepte intermediare de organizare. | 

Relaţiile afinitare și complementare, lipsite de integrare, ope- 
rează pe cont propriu, aşa cum s-a întîmplat — și încă se mai 
întîmplă — cu diversele întreprinderi economice din lumea capi- 
talistă, insuficient coordonate de către stat în cadrul economiei 
sale naţionale. În atare condiţii, aceste întreprinderi lucrează in- 
dependent unele de altele. În orînduirea socialistă însă, producţia 
este organizată și planificată de stat în raport cu cerinţele dez- 
voltării societăţii, pe baza cunoașterii legităţilor economice. 

În orînduirea individualistă ele au tendința de a fi o simplă 
totalitate. În orînduirea socialistă ele sînt o totalitate în slujba 
totalni, care este societatea organizată de stat. 

Același lucru se întîmplă și în structurile psihice. Cunoștin- 
tele neintegrate în idei sînt răsfirate și fără legătură între ele. 
Cunoştinţele integrate în idei se leagă împreună. Aceasta mai 
ales atunci cînd ideile înseși sînt legate la rîndul lor într-un sis- 
tem logic bine organizat, stăpînit de o seamă de principii con- 
ducătoare. La fel apoi se leagă și actele de conduită în regulile si 
principiile etice și social-politice. 

Aceste legături însă pot fi mai mult sau mai puţin strînse: 
după cum gradele lor de integrare sînt mai ridicate sau mai scă- 
zute. Vorbim de omul dintr-o bucată, pe a cărui cuvînt ne putem 
baza, și apoi de omul neintegrat și lipsit, astfel, de cuvînt, care în 
actele sale epuizează toate cuvintele din dicţionar, oricît de contra- 
dictorii ar fi ele. Primul are o integrare ridicată şi astfel core- 
laţia dintre actele sale ajunge la 0.80 și chiar 0.90, în vreme ce 
al doilea are o integrare scăzută, ce tinde spre zero-legătură între 
actele sale. În primul caz apoi modurile de integrare sînt logice. 
În al doilea caz ele sînt lipsite de orice legătură cu înţeles. O 
parte a literaturii de azi preconizează chiar legăturile absurde, 
care ar putea fi exprimate numai prin valorile negative ale co- 
relaţiei, care merg de la — 0.01 la — 0.10, apoi — 0.20.... — 
0.90 şi poate chiar — 1.00. Ceea ce, fără îndoială, exprimă 
suprema absurditate. 

Dacă dăm la tachistoscop 5 litere nelegate între ele, atunci 
reproducerea lor cere 3—4—5—6 reluări. Dacă dăm însă un cu- 
vînt compus din 10—15 litere, care are un înţeles foarte familiar, 
atunci reproducerea sa poate fi făcută după o singură prezentare. 

Un om cu instrucția limitată la școala generală, dar cu cunoş- 
tințe bine organizate şi integrate, pricepe mai uşor problemele de- 
cît altul cu cunoștințe foarte multe, dar neorganizate logic, ase- 
mănătoare cu o bibliotecă răsturnată. De aceea, organizarea cunoș- 
tinţelor și integrarea lor în idei logice este, după toată probabilita- 
tea, mult mai importantă decît volumul lor. După unii, ea crește 
la pătrat eficienţa acestui volum. 

În consecinţă, la gradele de dezvoltare ale atributelor, determi- 
nate cu ajutorul curbelor de variaţie, și la modurile lor de com- 
binare, operate cu ajutorul logicii matematice și al logicii gene- 
rale, trebuie să adăugăm și gradele și modurile lor de integrare, 
care indică legătura și coerenţa lor, pe care o putem exprima cu 
ajutorul coeficienţilor de corelaţie și al analizei factoriale, care 
pleacă de la ei. 

Un om dintr-o bucată poate fi însă și unul stăpînit în mod ab- 
surd de normele morale din Supra-Eu, care în cele din urmă îne- 
bunește. Precum poate fi și unul organizat de Eu, după principiul 
om sînt și nimic din ceea ce este omenesc nu-mi e străin. În pri- 
mul caz avem de-a face cu o organizare negativă, iar în doilea 
cu una pozitivă, sănătoasă. 

La fel se petrec lucrurile și în societate. Conducerea demo- 
cratică este liber consimţită, deoarece ea pleacă de la întregirea 
reciprocă dintre libertatea individuală și dreptatea socială. În 
schimb, pretinsa ordine pe care dictaturile vor să o instaureze duce 
totdeauna la revoltă socială, deoarece libertatea și dreptatea so- 
cială sînt suprimate. De aceea, modurile lor de integrare pot fi 
pozitive sau negative, după cum ele sînt în slujba condiţiei umane 
sau împotriva ei. 

Gradele de integrare, desigur, pot fi abordate cu ajutorul coe- 
ficienţilor de corelaţie. Dacă sînt mici, atunci ci pot exprima o 
simplă covariaţie, care se aseamănă, dar nu se leagă. În acest 
caz ei operează numai în totalitate. Dacă însă ei sînt mari, atunci 
exprimă însăși legătura, pe care totul o introduce în totalitate, 
indicînd, fireşte, gradul ei de coerenţă, care merge de la zero-co- 
relaţie la corelaţie deplină. Coeficienţii de corelaţie exprimă ast- 
fel ponderea totului în totalitate, estimată după legăturile pe 
care acesta le introduce în ea. 

Corelaţia înaltă, la rîndul ei, poate fi explicată atît prin 
factorii oblici, cît și prin cei ortogonali, dar prezenţa totului în 
totalitate face mai plauzibili factorii oblici, care se leagă ei înșiși. 

Dar atît coeficienții de corelaţie, cât şi factorii care stau la 
baza lor și-i explică, nu pot rezolva modurile de integrare. Odată, 
fiindcă ei operează numai analitic, de la parte la întreg, adică de 
la totalitate la tot. Și în al doilea rînd fiindcă ei operează numai 
iterativ, ca și logica matematică, și astfel organizarea însăşi a 
structurii, cu toate treptele și sectoarele ei de integrare, le scapă. 
În acelaşi timp apoi ei fac abstracţie de conţinut. Or, legăturile 
cu înţeles pot fi determinate numai prin considerarea acestui! con- 
ținut. 

De aceea cuprinderea întregii organizări a structurii, cu dife- 
ritele ei trepte de integrare, fiecare treaptă cu diversele ei sectoare 
de organizare, poate fi operată cu ajutorul logicii generale, care 
consideră întreaga structură și introduce și legăturile cu înţeles 
din conţinut. Ea, de asemenea, apropie structura nu numai sub 
unghiul determinării analitice, de la totalitate la tot, ci şi sub 
acela al determinării sintetice, de la tot la totalitate. 

Interconexiunea părţilor în întreg, apercepută numai dinspre 
totalitatea lor şi cu abstracţie faţă de conţinutul lor, poate fi ex- 
primată prin egalitate, care e o identitate golită de conţinut cali- 
tativ.* Ca atare, ea poate fi operată cu ajutorul coeficienţilor de 
corelaţie. 

Interconexiunea părţilor în întreg, apercepută şi dinspre tot, 
nu numai dinspre totalitate, poate fi exprimată doar prin legă- 
turile cu înțeles, ce definesc funcţia și rostul părților în întreg, 
care depind atît de întreg, cît și de parte. Precum, desigur, şi de 
lumea din care întregul însuşi face parte! 


DETERMINAREA LOGICĂ 


La gradele de dezvoltare ale trăsăturilor și aptitudinilor, defi- 
nite cu ajutorul curbelor de variație, la modurile de combinare 
ale părților în întreg, operate cu concursul logicii matematice, și 
la gradele de integrare ale totalităţii în tot, precizate prin coefi- 
cienţii de corelaţie, cu factorii lor explicativi, determinarea lo- 

ică propriu-zisă adaugă modurile de integrare a multiplicităţii 
în unitate, dependente ia legăturile cu înțeles. : 

Gradele de dezvoltare sînt determinate cu ajutorul curbei de 
variație în termeni de asemănări și deosebiri. 

Modurile de combinare au fost operate prin analiza combina- 
torie și calculul funcțional din logica matematică în termeni de 
interconexiune, cu atenţie la tipul ei, dar cu abstracție faţă de 
conţinutul ei. 

Gradele de integrare au fost precizate prin coeficienţii de co- 
relaţie și factorii lor explicativi, care exprimă mai mult covaria- 
ţia, dacă sînt mici, și mai mult corelația, recte interconexiunea 
părților în raport cu întregul, dacă ei sînt mari. De conținutul de 
care se leagă, coeficienţii de corelaţie, de asemenea, fac abstrac- 
ţie. În schimb, factorii care-i explică încearcă să introducă o spe- 
cificare și în acest conţinut, mijlocită de gradele lor de saturație 
în diversele teste, chestionare, fișe de observaţie etc. 

Determinare este în toate cazurile de la totalitate la tot, cu 
excepţia calculului funcţional din logica matematică, ce poate de- 
termina și acţiunea totului asupra totalității, dar numai cu ab- 
stracţie faţă de conţinut. 

Determinarea, de asemenea, este iterativă în toate cazurile. sau 
cel mult prin recurenţă. Structura ca atare, cu toate treptele ei 
ierarhice de organizare, fiecare cu mai multe sectoare diferite, pre- 
cum şi cu atributele proprii ei, rămîne în afara determinării. 

În schimb, determinarea logică pleacă tocmai de la structura 
însăși a fenomenului, luat în întregimea sa, deci cu toate modu- 
rile de combinare şi treptele de integrare, fiecare cu gradul său de 
dezvoltare. Ea încearcă să o lămurească cu ajutorul legăturilor 
cu înţeles, care depind atît de parte, cît şi de întreg. 

Determinarea matematică şi logico-matematică a operat numai 
în generalitate, iar de conţinut a făcut abstracție. 

Determinarea logică operează şi în particularitate şi astfel 
ține seama și de conținut. În fond, legătura cu înţeles definește 
însăși întregirea dintre universalitatea întregului și particularitatea 
elementelor sale componente. 

Cu ajutorul aceloraşi legături cu înţeles se încearcă şi defi- 
nirea funcţiei pe care partea o are în întreg și a rostului întregu- 
lui în lume. 

Bacon vorbeşte de inducția amplificatoare, care urcă de la 
părți înspre întreg, trecînd prin diferitele straturi de integrare. 
El apercepe însă legăturile dintre parte şi întreg mai mult sub 

unghiul asemănărilor substantivale și atributive decît sub acela al 
intraconexiunii dintre părţi şi întreg. 

Hegel, în schimb, renunță la asemănările şi deosebirile dintre 
parte și întreg și interpretează legăturile dintre ele cu ajutorul 
principiului universal al interconexiunii, văzut însă numai de la 
întreg la parte, nu și de la părţi la întreg. 

Pe acelaşi drum se angajează și logica spiritualistă, elaborată 
de Dilthey și Spranger, pe de o parte, de Windelband și Rickert, 
pe de altă parte. Dilthey se ocupă cu rostul cunoașterii, motivaţici 
și emoţiilor în unitatea persoanei, iar Spranger abordează rostul 
persoanei însăşi în structura social-culturală pe drumul valorilor 
economice, sociale, politice, teoretice, estetice și religioase. 

Husserl renunţă atît la determinarea analitică a rostului fiinţei 
prin părțile sale, cît și la cea sintetică, în cadrul căreia rostul 
părților depinde numai de întreg, și adoptă intuiţia directă în esenţa 
însăşi a rostului pe care fenomenul îl are. 

În teoria fenomenului originar și în logica dialectică, elabo- 
rată de Marx şi Engels, apare atît determinarea analitică a rostu- 
lui fiinţei prin părțile sale, cît şi determinarea sintetică a funcţiei 
părților prin întreg, precum și întregirea reciprocă a celor două 
determinări, cu caracterele ei proprii, pe care intuiţia o prinde. 

Teoria fenomenului originar, așa cum ea a fost aplicată de 
Frobenius și Spengler, pare a valorifica numai asemănările și deo- 
scbirile de ordin descriptiv. 

Logica dialectică, elaborată de Marx şi Engels, păstrează prin- 
cipiile logice în determinarea din extensiune, dar operează deter- 
minarea din comprehensiune cu ajutorul interconexiunii univer- 
sale, pe care legile dialectice o explică. Afinitatea electivă a feno- 
menului originar devine unitatea care naște din lupta contrarii- 
lor. Această lege se aplică atît deosebirilor și asemănărilor din re- 
laţiile afinitare, cît și întregirii reciproce a contrarietăţilor, gen 
masculinitate și feminitate, din relaţiile complementare, precum 
şi relaţiilor verticale de integrare a părților în întreg. 

Judecat în această lumină, rostul inimii în organism depinde 
atit de infrastructura ei citologică, cît și de întregul organismu- 
lui, precum şi de plămîni, cu care cooperează. Un cuvînt asupra 
lui are apoi și configuraţia proprie a inimii. 

În acest mod, logica dialectică satisface completitudinea de- 
terminării. Aceasta cu atît mai mult cu cît determinarea dialec- 
tică de ordin logic nu exclude pe cea de ordin matematic şi lo- 
gic matematic, ci se întregește cu ea. 

Vechea psihologie asociaţionistă, elaborată după modelul me- 
canicii clasice , rezolvă totul pe bază de aditivitate. Percepţiile erau 
pentru ea asocieri de senzaţii, ideile erau asocieri de reprezentări, 
iar gîndirea — asociere de idei. 

Psihologia lui Wundt, construită după modelul chimic, dorea 
să explice totul prin sinteza părţilor în întreg, dar arta combina- 
torie a ignorat-o. 


În psihologia sa socială, Wundt adoptă însă modelul social- 
cultural și explică funcţiile majore ale persoanei umane prin le- 
gile şi instituţiile economice, social-politice, religioase, estetice. 

Legătura cu înţeles dintre parte şi întreg, apoi dintre întreg 
şi lume, nu a fost însă valorificată, deoarece fondatorul psiho- 
logiei experimentale opera cu ajutorul logicii tradiţionale, ba- 
zate pe identitate, contradicţie și terţ exclus. 


Ele apar însă la Dilthey și Spranger, care le împrumută de 
la Hegel, dar fără interpretarea lor dialectică, bazată pe inter- 
conexiunea contrariilor, iar nu pe asemănările și deosebirile din 
principiile logice. 

Psihologia configurației trece accentul de greutate pe atribu- 
tele proprii configurației ca atare, apercepute direct, în mod in- 
tuitiv. De o interpretare exclusiv fenomenologică nu poate fi insă 
vorba, dar de o vădită înrudire cu ea da. 

Acelaşi drum este urmat de psihologia întregului, preconizată 
de Krueger şi colaboratorii săi, dar făra a contesta determinarea 
părţilor prin întreg, promovată de Dilthey. În interpretarea lui 
Lersch și Wellek apare însă și întregirea reciprocă dintre structura 
endotimică a persoanei, de ordin precumpănitor ereditar și mai 
mult visceral și inconștient, pe de o parte, și structura social-cultu- 
rală, de ordin raţional, volitiv şi conștient, pe de altă parte. Aceeași 
polaritate a fost sesizată de Klages, care a vorbit de suflet şi spi- 
rit, dar el a afirmat numai opoziţia lor, nu și sinteza lor, asupra 
căreia Lersch și Wellek trec accentul prim. Opoziția dintre Si- 
nele ereditar, de ordin emotiv şi inconștient, și Supra-Eul social- 
cultural, ultrarațional și moral, dar inconștient totuși, urmează 
aceeaşi luptă a contrariilor, în care însă unitatea reuşeşte rar. 

Behaviorismul lui Watson se axează pe poziţiile asociaţionis- 
mului mecanicist, bazat pe aditivitate. Neobehaviorismul lui Hull 
însă valorifică modurile de combinare, operate cu ajutorul logicii 
matematice. În psihologia socială americană precumpănește inter- 
pretarea persoanei prin societate. 

Psihologia lui Rubinstein, Leontieff, Luria etc. studiază atît 
conduita, cît şi conştiinţa, recunoscînd atît determinarea matema- 
tică și logico-matematică, cât și pe cea logică versus dialectică, ope- 
rate analitic, sintetic și structural. 

De aceeași completitudine de determinare se apropie şi psi- 
hologia persoanei, aşa cum ea a fost preconizată de W. Stern și 
apoi elaborată de G. W. Allport, H. Murray, Gardner Murphy 
etc. în S.U.A. şi de H. Thomae în Republica Federală Germania. 

Aceeași completitudine de determinare este încercată și de 
cercetarea multivariată a persoanei, bazată pe analiza factorială, 
care caută să identifice atît factorii biologici, cît și cei psiholo- 

ici, precum și cei social-culturali. Aceasta îndeosebi în cazul 
Îi R. Cattell și al colaboratorilor săi. Eysenck înclină înspre de- 
terminarea lor analitică. Guilford, în schimb, insistă și asupra 
structurii globale a persoanei, în care sînt considerate toate trep- 
tele ierarhice de integrare. Asupra sectoarelor de diviziune a 
muncii de la fiecare treaptă el nu insistă. Cu toţii apoi sînt preo- 
cupaţi de structura factorilor, iar asupra legăturilor cu înţeles 
dintre factori și factori, apoi factori şi Întreg, insistă mai puţin. 

În schimb, legăturile cu înțeles și conceptul de rost intervin 
în psihologia configurației, psihologia întregului, psihologia per- 
sonalistă, psihologia concepută ca știință a spiritului, psihologia 
fenomenologică și existențialistă și psihologia dialectică. Precum 
intervin, desigur, și în psihologia persoanei, așa cum ea a fost 
elaborată de K. Lewin, G. W. Allport, G. Murphy, H. Murray. 

În toate aceste cazuri legăturile cu înțeles nu sînt luate numai 
izolat, în raport cu fenomenele studiate, ci și în raport cu întreaga 
structură a persoanei, apercepută sub unghiul existenței ei în 
lume. Este astfel vorba nu numai de una sau alta din legăturile 
cu înţeles, ci de tiparele lor, luate în întregimea lor, 

În fond, aceste legături reprezintă înseși relaţiile dintre tota- 
litate şi totul care o leagă împreună. 

Sănătatea psihică și onestitatea socială a persoanei sînt defi- 
nite prin legăturile cu înţeles, pozitive și armonios integrate, care 
asigură adaptarea, conservarea și dezvoltarea în condițiuni optime, 
cu efort minim și satisfacţie maximă. 

Crima și boala sînt definite prin legăturile cu înțeles greșit, 
care duc la dezintegrare și represiune. 

Conceptul de configuraţie optimă defineşte astfel nu numai 
conţinutul structurilor psihice, ci şi legăturile lor cu înţeles, de or- 
din armonios, pe care se bazează atît simţul măsurii, cît şi bu- 


208 


aul-simş al individului, precum și simţul comun de ordin social- 
cultural. . 

De aceea, gradul de dezvoltare al persoanei umane nu trebuie 
judecat numai după bogăţia sau volumul de cunoștințe, motive şi 
sentimente, ci și după integrarea lor mai labilă sau mai strînsă, 
care ridică sau coboară valoarea volumului, după cum el este o 
bibliotecă răsturnată sau una ordonată. 

Același grad de dezvoltare trebuie apoi judecat și după ar- 
monia conţinutului şi a integrării, care introduce discriminarea 
dintre conținutul și integrarea sa pozitivă ori negativă, pe care di- 
ferenţierea dintre sănătate, boală şi crimă se bazează. 

După toată probabilitatea, gradele de integrare ale volumului 
sint mai importante decît volumul însuși. Cunoștinţele de liceu, 
bine organizate, sînt mai valoroase decît cele din unversitate, 
prost organizate sau dezorganizate. De aceea de gradele de inte- 
grare ale cunoştinţelor trebuie să se țină seama și în examinarea 
inteligenţei. 


Diversele judecăţi, luate separat, nu ajung. În adevăr, integra- 
rea ridică la pătrat valoarea cunoştinţelor. 


În domeniul motivaţiei și al caracterului, mai importantă însă 
rămîne armonia de conţinut și integrare. Integrarea numai în ter- 
meni de Supra-Eu, de pildă, este tot aşa de puţin sănătoasă ca şi 
aceea bazată numai pe Sine. Integrarea armonioasă este doar aceea 
bazată pe ponderea justă a lor, cu caracter simetric, clădită pe 
principiul homo sum et nihil ab me alienum puto. Integrarea prea 
exagerată apoi, care vrea să reducă omul la o singură bucată, de 
asemenea nu e sănătoasă. În fond, monoideismul îl găsim doar 
în delirul schizofrenie sau în nevrozele de anxietate și în cele 
obsesionale. Omul sănătos dezvoltat este numai o unitate în mul- 
tiplicitare. 

Volumul de cunoștințe, motive și sentimente este operat cu 
ajutorul judecăților de existență, care constată o realitate dată. 

Cu aceleași judecăți de constatare ne întîlnim și în diagnosti- 
carea gradelor de integrare. 

În schimb armonia sau dizarmonia conţinutului şi a integrării 
introduce judecăţile de valoare. 

Înălțimea unui corp uman este de 2 metri, iar greutatea sa de 
65 kilograme. Fiecare estimare, luată în parte, este o judecată de 


existenţă, care constată o realitate, fără a discrimina între Bine 
şi Rău. 

Dacă însă cele două estimări sînt luate împreună, atunci sîn- 
tem nevoiți să introducem și judecata de valoare, deoarece pen- 
tru înălțimea de 2 metri greutatea de 65 kilograme este pres 
mică. Raportul dintre ele este dizarmonios. 

Aceleași judecăţi de valoare intervin în afirmarea dezvol- 
tării prea mari sau prea mici a Sinelui sau Supra-Eului, care face 
imposibilă sinteza Eului. Precum aceleași judecăţi intervin în 
afirmarea gradelor de integrare, ce sînt prea mari sau prea" mici, 
deci asimetrice și dizarmonioase. 

În determinarea matematică și logico-matematică apar numai 
judecăţile de existență. În determinarea logică apar și judecăţile 
de valoare. 


GENERALITATE ȘI UNIVERSALITATE 


H. Murray a susţinut că funcțiile și trăsăturile psihice sînt 
generale, tipice şi individuale, după cum ele caracterizează toată 
lumea, o parte din lume sau numai individul. Primele atribute re- 
prezintă obiectul psihologiei generale. Următoarele formează obiec- 
tul tipologiei. Ultimele cad în seama psihologiei persoanei, care cer- 
cetează însăși unicitatea individului, aşa cum Allport a susţinut. 

Dar funcţiile și trăsăturile umane nu se împart numai în 
generale, tipice și individuale, ci și în particulare și universale, 
după cum ele definesc părţile persoanei, persoana însăşi şi întregul 
din care ea face parte, respectiv familia, profesiunea, națiunea, 
statul etc. 

Precum ele se împart și în atribute constante, ce durează în- 
treaga viaţă, şi atribute temporare, ce caracterizează copilăria, 
adolescența, maturitatea sau bătrîneţea. 

Problematica psihologiei este astfel mai complexă, iar dis- 
criminarea dintre diferitele ei ramuri trebuie întemeiată pe toate 
criteriile. 

Dacă structura persoanei umane nu este decît o simplă sumă 
a părţilor sale — așa cum a fost cazul în interpretarea psiholo- 
giei generale după modelul mecanicii lui Newton —, atunci uni- 
versalitatea întregului nu face altceva decît să exprime generali- 
tatea părților sale. Relaţiile dintre părţi şi întreg sînt în acest caz 
exprimate cu ajutorul calculului diferențial şi integral, după cum 

ele sint privite dinspre universalitatea întregului sau dinspre ge- 
neralitatea părților. La temelia acestei determinări matematice 
stă principiul omogenității, de care Newton a făcut caz atît 
de mult. 


Reversibilitatea dintre determinarea integrală a universalită- 
ţii și cea diferenţială a generalității rămîne valabilă și atunci 
cind întregul nu mai e o sumă, ci o structură, anume una care se 
păstrează, fiind izomorfă. Relaţiile dintre senzaţii în percepţie și 
apo) dintre percepții și idee etc. rămîn astfel identice. În acest 
caz determinarea nu mai e matematică, ci logico-matematică. 

Dacă însă în structurile psihice se schimbă atît conţinutul, cît 
și relaţionalitatea lor, iar eterogenitatea şi eteromorfitatea apar, 
atunci reversibilitatea dintre determinarea extensivă a generali- 
tăţii și determinarea comprehensivă a universalităţii încetează, iar 
cele doua determinări nu sînt numai matematice sau logic-mate- 
matice, ci și logice. Determinările se întregesc reciproc, dar nu se 
mai reduc una la alta. 

În ceea ce privește generalitatea, este cazul să observăm că 
sub unghiul treptei ei ultime, pe care deexprimă numerele, ea este 
aceeași atît pentru obiectele fizice, cît şi pentru fiinţele biologice, 
precum și pentru structurile social-umane și culturale, deoarece 
locaţia lor punctuală pură în timp şi spaţiu, deci goliră de orice 
conținut, este aceeași. De aici și stăpînirea matematicii de către 
conceptul de generalitate abstractă, asupra căreia Whitehead insis- 
tă atit de mult. 

Această reducere la numitor comun a generalităţii nu mai 
operează însă și în cazul universalităţii, deoarece universul social- 
uman şi cultural nu mai poate fi tălmăcit sub semnul comple- 
titudinii de determinare prin cel biologic, chiar dacă se clădește 
pe acesta. Universul biologic, la rîndul său, nu mai poate fi re- 
dus la cel fizic, deoarece legitatea sa e diferită, chiar dacă se con- 
struicște pe prima. În consecință, sîntem obligați să vorbim de o 
universalitate fizică, biologică și social-umană, chiar dacă în dis- 
continuitatea lor sîntem nevoiți să recunoaștem și continuitatea 
organizării materiei şi energiei în structuri tot mai complexe şi 
articulate, cu scop de conservare și dezvoltare în condițiuni de 
eficiență optimă. Discontinuitatea universului social-uman faţă de 
cel biologic și a acestuia faţă de cel fizic, pare să fie mai mare decît 
continuitatea din care se desprind. 

La temelia acestei discontinuități stau coeficienţii de individua- 
ţie, particularitate și salt ai structurilor, care sînt nuli atît în 

CAPITOLUL XI 


DETERMINAREA EVOLUTIVĂ 


Viziunea antică despre lume a fost statică. Cea modernă este 
evolutivă. Majoritatea aproape unanimă a tratatelor de logică din 
zilele noastre continuă totuși să se ocupe numai de determinarea 
extensivă și comprehensivă, nu și de cea evolutivă. Aceasta chiar 
dacă în științele lumii reale, în cele biologice și social-umane mai 
ales, determinarea evolutivă este determinarea primă. În dome- 
niul vieţii ea este după unii, cum sînt Bergson şi Heidegger, chiar 
determinarea unică. De același punct de vedere se apropie Dilthey, 
pe de o parte, Husserl, pe de altă parte. 

Explicarea acestei situaţii, oarecum paradoxale, constă în fap- 
tul că logica formală depune tot efortul posibil ca să se despartă 
de conţinutul concret al lumii reale. În acest fel ea se ocupă numai 
cu judecăţile substantivale și atributive, bazate pe identitate sau 
contradicţie, pe de o parte, și apoi cu cele relaţionale, limitate la 
contiguitate și succesiune, pe de altă parte. Cu alte cuvinte, ea 
scoate din domeniul ei de determinare atît individuaţia din exten- 
siune, cît şi particularitatea din comprehensiune, precum şi saltul 
calitativ din evoluţie, păstrînd numai generalitatea, universalitatea 
şi repetarea lor. În aceste judecăţi tautologice însă, evoluţia este 
prin definiţie exclusă. 

Determinarea evolutivă nu este exclusă din teoria fenomenului 
originar, din logica dialectică, din fenomenologia lui Husserl şi din 
logica științelor vieţii și ale spiritului, propusă de Dilthey și 
Bergson. 


CONCEPTUL DE EVOLUȚIE 


in ontologia lui Parmenide, Platon și Aristotel, timpul repetă 
spaţiul. Ca atare, el este o simplă continuitate, care poate fi repre- 
zentată prin repetarea uneia și aceleiași litere, gen 


a, a, a, .... 

Dar în lume toate curg, panta rei, a spus Heraclit, și astfel „nu 
agite A A S 
ne scăldăm în același rîu de două ori“, a adăugat el. 


Pornind de la aceste afirmaţii, profesorul Northrop de la Uni- 
versitatea Yale consideră că precursorul gîndirii dialectice a sus- 
ţinut numai caracterul discontinuu al timpului, care ar putea fi 
reprezentat prin litere, ce se schimbă mercu, fără a se repeta, gen 


a, b, c€, ... 


Dar dacă apa rîului se schimbă mereu, aceasta nu înseamnă că 
se transformă mărimea și albia sa, care rămîn aproximativ aceleași. 
Ele reprezintă, ca să spunem așa, continuitatea formei, în care se 
consumă discontinuitatea conţinutului. Or, Heraclit a susţinut și 
continuitatea devenirii, care apare în concepţia sa ciclică asupra 
schimbării, ce se repetă şi ea. 

Aceeași interpretare continuă şi discontinuă a evoluţiei apare 
şi în concepţia lui Vico, care afirmă atît devenirea, cît și reveni- 
rea, corsi e ricorsi, cum spune el expressis verbi. Alternarea devenirii 
şi revenirii este imaginată cu ajutorul spiralei. Cu același model in- 
terpretează azi evoluţia copilului A. Gesell,“profesor la aceeași 
universitate cu Northrop. 

Întregirea reciprocă dintre continuitatea timpului, bazată pe 
repetare, și discontinuitatea sa, adusă de saltul calitativ, poate fi 
exprimată astfel 


a,b, a,c,4,d,... 


Dar creșterea nu e numai o împletire de continuitate și discon- 
tinuitate, ci și o acumulare, îmbogăţire de conţinut, care trebuie 
considerată și ea. Întroducînd această acumulare în schema de ma: 
sus obținem 


a, ab, abc........ 


Spencer însă a arătat că procesul creșterii nu înseamnă numai 
o acumulare substantivală şi atributivă de conținut, ci şi o dez- 
voltare relaţională a organizării, pe bază de diferenţiere şi inte- 
grare, ce se întregesc reciproc. 


Presupunem organizarea cea mai simplă cu putință, cînd doi 
atomi se combină în o moleculă, două molecule în o celulă și două 
celule în un organism. Fazele acestor combinări sînt următoarele 

Am introdus numerele, care specifică poziţia, deoarece 1n lu- 
mina mecanicii și chimiei cuantice de azi, generarea saltului calita- 
tiv nu apare numai prin acumularea cu protoni, ci și prin poziția 
particulelor în structura atomului versus moleculei. 

Relaţiile dintre diversele particule nu sînt însă numai afinitare, 
cum sînt cele dintre neutroni, ci și complementare, cum sînt cele 
dintre electroni şi pozitroni. Pentru a marca aceste deosebiri, intro- 
ducem semnele plus și minus pentru a reprezenta sarcina electrică 
pozitivă sau negativă. Obţinem: 


1 


bi +bi —ba 
N SN N 
al +a —a} +a å —æ@ pas —æ ete. 
Atom Moleculă Celulă 


Relaţiile dintre ai și alți a! etc. sînt afinitare. Cele dintre —a2 
şi —aâ sînt complementare, iar cele dintre +a? şi —at, pe de o 
parte şi bl, ce le subordonează, pe de altă parte, sînt relaţii verti- 
cale de integrare. 

Dar Spencer a văzut procesul de diferenţiere și integrare a 
structurii în evoluţie numai sub unghiul determinării sale analitice, 
cînd părțile determină întregul, dar acesta nu are un cuvint de 
spus asupra lor. În teoria fenomenului originar, propusă de Goethe, 
apare însă şi acţiunea întregului asupra părţilor. În determinarea 

analitică a totului prin totalitatea sa, structura întregului e produsul 
modurilor de organizare a părților pe bază de diferenţiere și inte- 
grare. Ea este efect, și nu cauză. În teoria fenomenului originar, 
structura este și cauză, nu numai efect. În determinarea analitică a 
întregului pe bază de diferenţiere și integrare a părților, Spencer a 
sesizat numai combinarea matematică, dar fără să recurgă la ana- 
liza combinatorie din logica matematică. În cadrul fenomenului 
originar apare și determinarea logică. În combinarea matematică a 
părților în întreg, pe bază de diferenţiere şi integrare, Spencer a 
considerat că proprietăţile întregului sînt date în elemente și astfel 
saltul calitativ este iluzoriu, deoarece totul este determinat de la 
început de către elementele prime. El reduce astfel determinarea 
biologică la cea chimică, iar pe cea chimică la cea fizică, oferind 
o interpretare fizicalistă, respectiv mecanicistă. În teoria fenome- 
nului originar cele trei determinări se suprapun și integrează, dar 
nu se reduc una la alta, ci fiecare are rostul a care poate fi deter- 
minat numai logic. 


Pentru a ilustra ceea ce se poate înţelege prin fenomenul origi- 
nar să presupunem combinarea a cîte două elemente, luate deo- 
dată, și apoi combinarea a patru elemente, luare deodată. Obţinem 
următoarele două forme diferite: 


VA) e Es 
AN AAA 


a dadu dana dau aaad 


Silueta plopului se aseamănă cu primul mod de combinare şi 
integrare. Corpul stejarului, în schimb, aduce mai mult cu al doilea 
mod. Fenomenul originar definește acest mod de combinare şi inte- 
grare, care hotărăşte stilul. Este însă cazul să adăugăm că în teoria 
fenomenului originar acest stil nu depinde numai de modurile de 
combinare şi integrare a părților, ci şi de acţiunea întregului asu- 
pra părţilor. Precum el mai depinde apoi, aşa cum vom vedea în- 
dară, și de întregirea reciprocă dintre cauzalitatea trecutului și 
prospectivitatea viitorului. 

Stilul, de asemenea, nu depinde numai de întregirea reciprocă 
dintre determinarea analitică și sintetică, ci el atîrnă și de mediul 
înconjurător, de întregul din care la rîndul său face parte. 
Într-un fel crește un brad singur în grădină și altfel se dezvoltă el 
în pădurea de brazi de la munte. Într-un fel este educat copilul în 
familie și altfel la orfelinat. De aceea la determinarea întregului 
prin părți şi a părţilor prin întreg trebuie să adăugăm determina- 
rea lor prin suprastructură. Spranger de pildă, a sesizat îndeosebi 
această acţiune a societăţii asupra individului, pe care Watson, pe 
de altă parte, a trecut aproape tot accentul de greutate. 

În consecință, modelul de mai sus, prin care am simbolizat în 
mod cu totul schematic — şi astfel abstract — procesul evoluţiei, 
trebuie interpretat în lumina acestei completitudini de determi- 
nare, pe care interpretarea dialectică o susţine. 

Determinarea analitică a întregului prin părţi este, de obicei, şi 
o determinare cauzală, deoarece structurile simple preced pe cele 
complexe. 

Determinarea sintetică a întregului prin întregurile din care el 
însuși face parte este, de asemenea, și o determinare prospectivă, 
deoarece familia, de pildă, este aceea care introduce în viaţa 
copilului primele idealuri de viață. 


DETERMINAREA MATEMATICĂ 
CONSERVARE, ENTROPIE ȘI LEGEA BUNEI FORME 


În știința antică, la fel ca și în legenda biblică, lumea a fost 
creată odată și pentru totdeauna. Eventual, ea a existat de la 
început ca atare. De schimbat nu se schimbă în ambele cazuri, 
decît cel mult în aparenţă, dar nu și în natura atomilor ei sau în 
esenţa substanţei sale. În consecinţă, timpul repetă spaţiul, fiind 
însă dependent de el. Împreună, ele sînt matricea lumii, adică pîn- 
tecele în care toate intră. Această matrice însă nu are nimic de-a 
face cu corpurile pe care le cuprinde. Ea nu depinde de ele şi ele 
nu depind de ea. Spaţiul are trei dimensiuni, dar e vid pur. Curge- 
rea timpului are o singură dimensiune, dar golită de conţinut e și ea. 

Descartes și Newton nu văd lucrurile altfel, iar Kant pornește 
în concepţia sa de la ideile lor. 

Spaţiul drept cu cele trei dimensiuni a generat geometria lui 
Euclid, pe care Newton o așază la baza mecanicii sale, în care 
introduce şi mişcarea, care are loc în timp. 

Totul era astfel sub semnul conservării, iar curgerea timpului 
era simetrică. Ca atare, ea putea fi considerată drept o mărime 
scalară, fără direcţie de orientare și fără sens pozitiv sau negativ. 
Cum, pe de altă parte, timpul avea o singură dimensiune, determi- 
narea sa nu a putut genera decît calendarul, întocmit şi el după 
mișcarea astrelor. 

Ideea unui spaţiu sau timp biologic ori social-uman, deosebite 
de cel fizic, era inexistentă. 

Teoria relativităţii, elaborată de Einstein, răstoarnă însă meca- 
nica lui Newton, bazată pe omogenitatea substangvală a spaţiului, 
timpului și masei, și arată că acestea nu sînt nici independente și 
nici omogene — și astfel absolute —, ci depind de viteza corpu- 
rilor în mişcare, fiind astfel relative față de ea. Constante și inva- 
riabile rămîn însă relaţiile dintre ele, definite prin izomorfitate. 
Eterogenitatea substantivală a spaţiului, timpului și masei este ast- 
fel interpretată prin identitatea lor relaţională, care se păstrează. 
În acest fel determinarea izomorfităţii este operată tot cu ajutorul 
matematicii, fiind tot așa de exactă ca și determinarea omogenităţii 
din mecanica lui Newton. Din repetare nu am ieșit, dar spaţiul 
și timpul nu mai reprezintă matricea vidă a lumii, ci ele se leagă 
cu masa și depind împreună de viteza corpurilor. Matricea spațiu- 
lui și timpului, golită de conţinut, este înlocuită cu structura 
spaţiu-timp a lumii, în care, evident, intră și masa. 

Legea entropiei din termodinamică, pe de altă parte, introdusese 
curgerea asimetrică a timpului. Cum această curgere asimetrică 
merge spre echilibru, ea putea fi determinată cu ajutorul mate- 
maticii. 

În tabloul lui Mendeleev însă apare compunerea şi descom- 
punerea elementelor. Ea nu mai poate fi interpretată în termeni de 
simplă conservare, ci solicită concepte de dezvoltare şi regresiune. 
Mecanica și chimia cuantică aduc explicarea acestor procese de 
organizare a materiei și energiei în structuri tot mai complexe, bo- 
gate şi articulate. Determinarea analitică a structurii materiei este 
păstrată, dar fără să mai fie ipostaziată în absolut, deoarece prin- 
cipiul lui Pauli afirmă și acţiunea sistemului asupra părţilor sale. 
Particulele apoi au nu numai un anumit coeficient de individuaţie, 
ci și unul de particularitate, fiind supuse și salturilor calitative. Le- 
gitatea matematică cu deplină exactitate încetează și este înlocuită 

cu cea de probabilitate. Pentru a lămuri tainele atomului sub sem- 
nui completitudinii, la determinarea statică este adăugată și. cea 
logico-matematică. O seamă de fizicieni vorbesc și de necesitatea 
interpretării logice. E 

În teoria informației, elaborată de Shannon, apare legea entro- 
piei din termodinamică, dar nu şi legea dezvoltării din mecanica și 
chimia cuantică, care este mai relevantă ca valoare de adevăr. Mai 
plină de adevăr însă trebuie să fie legea dezvoltării biologice și în 
special aceea a dezvoltării social-umane şi culturale, care necesită 
o interpretare logică, nu matematică. 

În fond, în mecanica și chimia cuantică apare numai saltul ca- 
litativ de la o specie la alta. În structurile biologice saltul apare în 
singularul însuși. Copilul, de pildă, are o configuraţie în primii trei 
ani, alta de la 3 la 6 ani etc. Apariţia Erosului aduce revoluţia ado- 
lescenţei, aplanată numai prin căsătorie și integrare profesională, prin 
care maturitatea este inaugurată. Noi restructurări apar la apusul 
vieţii, cînd meseria este părăsită.  Restructurările variază după 
individ. 

În toate cazurile însă, individul se luptă pentru structura cea 
mai complexă și armonioasă, care asigură adaptarea, conservarea 
și dezvoltarea. Structurarea se supune astfel legii bunei forme. 


CURBELE DE CREȘTERE 


Aceasta, desigur, nu înseamnă că procesul evoluţiei nu are şi 
un aspect cantitativ, care solicită determinarea matematică. De- 
terminarea cantitativă apare în curbele de creştere. 

Creșterea cantitativă a fiinţei nu se mai supune însă legităţii de 
exactitate, ci numai celei de probabilitate. De aceea, curba de creș- 
tere social-umană și culturală, la fel ca şi cea biologică, nu mai 
poate fi calculată cu ajutorul unui singur caz, ci pe baza unui eşan- 
tion de populaţie suficient de reprezentativ pentru întreaga colec- 
tivitate. Adică la fel ca şi în cazul curbei de variaţie, pe care ea 
se bazează. 

Curba de creştere apoi, la fel ca şi cea de variaţie, nu deter- 
mină indivizii în întregimea structurii lor, ci numai sub unghiul 

uneia sau alteia din trăsături, fiind astfel diferenţială, nu inte- 
grala. 

În același timp ea lasă nelămurite procesele din comprehensiu- 
ne care determină creșterea. 

în adevăr, curbele de creștere, bazate pe succesiunea curbelor 
de variaţie de la diferitele vârste, abordează numai evoluţia sub 
unghiul determinării extensive, nu şi pe aceea sub unghiul determi- 
nări; comprehensive. Ea cercetează numai gradele de dezvoltare, 
nu şi modurile de combinare. Ea, de asemenea, lasă necercetate 
modurile și gradele de integrare verticală, 

Determinarea evolutivă în comprehensiune apare însă în cerce- 
tările de epistemologie genetică, întreprinse de Piaget şi colabo- 
ratorii săi, dar numai sub unghiul modurilor de combinare, nu şi 
sub acela al modurilor și gradelor de integrare. 

“Cercetările lui Piaget, operate cu ajutorul logicii matematice, 
Caută să prindă în primul rând invarianța relațională, de ordin 
formal, în termeni de care ele încearcă să interpreteze varianța 
substantivală și atributivă, de ordin conținutal. Nu este mai puţin 
adevărat că la o separare totală a formei de conţinut Piaget nu 
merge, iar la preocupările sale de logică matematică el a adăugat 
totdeauna și pe acelea de logică generală, bazată însă aproape 
numai pe cea tradiţională, nu și pe cea dialectică. Faţă de lo- 
gica științelor spiritului și cea fenomenologică Piaget are rezerve 
totale. 

În acest mod, atît legăturile cu înţeles dintre parte şi întreg, 
pe de o parte, dintre întreg și lume, pe de altă parte, precum şi 
conexiunea cauzală şi prospectivă dintre salt şi evoluţie, care deter- 
mină sensul și direcţia de evoluţie a saltului, rămîn neconsiderate. 

Este adevărat că introducerea şi considerarea lor ar solicita de- 
terminarea evolutivă a persoanei ca întreg şi în raport cu lumea, 
iar nu numai sub unghiul uneia sau alteia dintre funcțiuni sau tră- 
sături, luate separat, şi astfel mai mult juxtapuse decît intrapuse 
in întreg. 

Această determinare a persoanei, luată în întregimea și sub 
unghiul existenţei ei în lume, apare în studiul biografic al diverse- 
lor cazuri concrete, așa cum el este făcut în clinică şi în justiţie, 
iar mai nou în şcoală. Organonul logic cu care aceste studii au fost 
făcute, a fost însă valorificat mai mult în termeni de bun-simţ 
decît în condițiuni metodologice bine explicitate. 

DETERMINAREA LOGICĂ 


Determinarea logică a evoluţiei se aplică atît determinării ex- 
tensive, cît și celei comprehensive, pe care le integrează şi dezvoltă 
sub unghiul legităţii ei proprii. 

Integrarea evolutivă a determinării extensive este operată tot 
cu ajutorul deosebirilor şi asemănărilor, cu diferenţa numai că 
acum este vorba de compararea vîrstelor şi nu de aceea a indivizi- 
lor dintr-un moment dat, oprit în loc. 

Curbele de creștere accentuează continuitatea gradelor de creș- 
tere ale diverselor trăsături şi aptitudini. 

Determinarea comparativă a vîrstelor trece accentul pe discon- 
tinnitatea modurilor de combinare şi integrare, care sînt unele în 
copilărie, altele în adolescență şi diferite la maturitate și bătrâneţe. 

Curbele de creștere sînt operate cu ajutorul instrumentului ma- 
tematic, Ele integrează gradele de dezvoltare ale trăsăturilor și 
aptitudinilor, care sînt de ordin cantitativ. 

Determinarea comparativă a vîrstelor este operată cu ajutorul 
logicii. Ea descrie diversele moduri de combinare și integrare a 
structurii bio-psiho-sociale, proprii diverselor vîrste. 

Psihologii cu formaţie metrică au sesizat numai curbele de 
creştere. Cei cu formaţie psihologică au trecut accentul de greutate 
pe compararea virstelor în termeni de asemănări şi deosebiri cali- 
tative. 

Completitudinea de determinare are şanse de a fi satisfăcută 
numai prin întregirea reciprocă a celor două determinări. 

Necazul cu ambele determinări este că ele se mulţumesc cu în- 
registrarea ca atare a creșterii și nu merg la interpretarea ei. Ele 
au un caracter descriptiv, nu explicativ. 

Pentru a obţine această explicare este nevoie să recurgem la in- 
tegrarea evolutivă a determinării din comprehensiune. 

Determinarea statică şi evolutivă de ordin extensiv a fost 
bazată pe asemănări şi deosebiri. De aci şi impresia logicii tradi- 
ționale, bazată numai pe principiile logice, că determinarea evolu- 
tivă din extensiune nu face decît să adune pe cea statică și ca 
atare nu aduce nimci nou în plus. 

În schimb, determinarea statică şi evolutivă, de ordin compre- 
hensiv, operează cu principii diferite, care se întregesc însă reciproc. 
Determinarea statică din comprehensiune este operată cu ajutorul 
lepăturilor cu înţeles, care determină rostul părţii în întreg şi al 


222 


întregului în lume atît sub unghiul totalității, cît și sub acela al 
totului. La temelia ei stă principiul interconexiunii universale din- 
tre parte și parte, ca și a celei dintre părţi şi întreg. Deter- 
minarea evolutivă din comprehensiune se ocupă cu funcţiu- 
nea saltului calitativ în raport cu evoluția ființei în lume, care-i 
determină atît direcţia de dezvoltare, cît și consumarea acestei dez- 
voltări. Atît saltul calitativ, cît şi direcţia sa de evoluţie, sînt ope- 
rate cu ajutorul conexiunii cauzale și prospective, care explică 
faptele şi nu se mulţumeşte cu simpla lor înregistrare metrică sau 
descripuvă. 

Conceptul de rost sau funcţiune apare astfel atît în determina- 
rea statică din comprehensiune, cît și în determinarea evolutivă 
din dezvoltare. În primul caz însă este vorba de funcțiunea sau 
rostul părţii în întreg şi a întregului în lume din locul și momentul 
dat, adică sub unghiul conservării. În al doilea caz este vorba de 
funcțiunea sau rostul saltului calitativ sub unghiul dezvoltării, 
evoliiţiei. Funcțiunea sau rostul părţii în întreg și a întregului în 
lume este pozitivă sau negativă, după cum ea duce la adap- 
tare sau dezadaptare. Funcțiunea sau rostul saltului calitativ şi a 
direcţiei sale de dezvoltare sînt pozitive sau negative, după cum ele 
asigură conservarea şi dezvoltirea ori duc la regresiune. 

Atât determinarea funcţiunii, pe care partea o are în întreg și 
fiinţa în lume, cât și determinarea rostului pe care saltul calitativ 
îl aduce în raport cu dezvoltarea, nu se mai pot limita la deter- 
minarea părții sau saltului ca atare, ci ele trebuie să considere şi 
totul în dezvoltare. Cu alte cuvinte, determinarea diferențială a 
saltului sau a părţii trebuie combinată cu determinarea integrală a 
totului în evoluție. 

Determinarea statică și evolutivă a extensiunii este substanti- 
vală şi atributivă. 

Determinarea statică din comprehensiune este relațională, iar 
cea evolutivă este procesuală. 

În logica clasică a lui Aristotel, determinarea evolutivă nu in- 
tervine, iar legătura dintre cauză și efect este abordată numai în 
ontologie. Determinarea acestei logici a fost astfel aproape numai 
extensivă. 

În logica comprehensivă a lui Bacon, cu caracter analitic, legă- 
tura dintre cauză și efect intervine, dar ea este exprimată prin 
egalitate și identitate, deoarece ideea de evoluţie încă lipseşte. 


Determinarea evolutivă este introdusă de Hegel, dar numai sub 
unghiul conexiunii prospective, care integrează și dezvoltă acţiunea 

întregului asupra părților sale. Ea este operată cu ajutorul saltului 
calitativ, care apare din acumulări cantitative, pe de o parte, și 
cu legea negării negaţiei, pe de altă parte. 

La determinarea sintetică din comprehensiune și la cea teleo- 
logică din evoluţie Marx și Engels adaugă și pe cea analitică și 
cauzală, susţinînd întregirea lor reciprocă. Modalitatea și ponderea 
acestei întregiri este prinsă pe bază de intuiţie. 

Aceeași completitudine de determinare a fost susținută şi în 
teoria fenomenului originar, aşa cum ea a fost elaborată de Goethe, 
dar fără aplicarea explicitată a legilor dialectice. Frobenius și 
Spengler se mulţumesc însă cu simpla descriere a fenomenului si 
nu mai încearcă și explicarea sa analitică și cauzală, pe de o parte, 
sintetică și prospectivă, pe de altă parte. În acest mod ei se mul- 
ţumesc cu simpla comparare a stilurilor culturale în termeni de 
asemănări și deosebiri și nu recurg la interconexiunea analitică și 
sintetică a lor în spaţiu și la conexiunea lor cauzală și prospectivă 
în timp. 

Cu descrierea de ordin intuitiv se mulţumeşte şi fenomenologiz 
lui Husserl, dar în cazul ei intuiţia operează în esența fenomenu- 
lui, nu în morfologia sa. Cu ajutorul conceptului de intenţionali- 
tate, ea abordează atît funcțiunea părţii în întreg, cît şi rostul exis- 
tenţei omului în lume, precum și finalitatea spre care se orientează. 
Descrierea sa este eminamente raţională, nu senzorială. 

În logica științelor spiritului, promovată de Dilthey şi Spran- 
ger, determinarea evolutivă, de ordin teleologi=. integrează pe cea 
comprehensivă, de ordin sintetic. 

În teoria fenomenului originar, în logica dialectică şi în cea 
fenomenologică, determinarea evolutivă integrează atit ordinea de 
clase din extensiune, cît și pe cea de compunere din comprehensiune. 

În durata pură a vieţii şi a spiritului Bergson afirmă numai de- 
terminarea evolutivă pe bază de intuiţie directă în elanul vital și 
spiritual. În Existenţă şi timp, Heidegger înclină spre o interpre- 
tare asemănătoare. 

Completitudinea de determinare este astfel satisfăcută numai 
în teoria fenomenului originar şi în logica dialectică, aşa cum ea 
a fost aplicată de Marx și Engels. 

În teoria fenomenului originar, logica dialectică, logica ştiinţe- 
lor spiritului și logica fenomenologică, determinarea procesual: 
din evoluţie integrează atît determinarea relațională din compre- 
hensiune, cât și pe cea substantivală și atributivă din extensiune. 

În teoria duratei pure, procesualitatea operează pe cont propriu 
şi astfel determinarea ei nu mai integrează pe cea relaţională și 
substantivală, ce apar doar în determinarea spaţiului. 

În ceea ce privește raportul dintre determinarea generală şi in- 
dividuația din extensiune, determinarea analitică și sintetică din 
comprehensiune și determinarea cauzală și prospectivă din dez- 
voltare, este cazul să observăm că sub imperiul evoluţiei el se 
schimbă. 

În organizarea materiei şi energiei în structuri simple, la ni- 
vel fizic şi chimic, precumpănește determinarea generală din ex- 
tensiune, cea analitică din comprehensiune și cea cauzală din evo- 
luţie. Determinarea evolutivă este apoi mai puţin importantă, 
deoarece saltul creator apare numai în specii, nu și în singulare. 
intre salturi se interpun distanţe mari. 

În organizarea materiei şi energiei în structurile complexe de 
natură social-umană şi N culturală, individuaţia din extensiune 
ajunge să joace un rol mai mare decît generalitatea speciilor şi 
a genurilor, iar determinarea sintetică din comprehensiune și cea 
prospectivă din evoluţie precumpănesc față de determinarea ana- 
litică și cauzală. Salturile calitative sînt apoi mai mari și mai 
dese, așa încît determinarea evolutivă trage mai greu în cumpănă 
decît cea extensivă şi comprehensivă. 

Între aceste două extreme se interpun structurile biologice. De- 
terminarea generală, analitică și cauzală precumpănește la fiinţele 
simple, iar cea individuală, sintetică și prospectivă ajunge să fie 
și ea prezentă la animalele superioare. 

Aceeași variaţie o găsim dealtfel și în cazul condiţiei so- 
cial-umane și culturale, după cum structurile ei sînt mai simple 
sau complexe. Trăsăturile, funcțiunile și procesele biofizice și bio- 
chimice solicită o determinare generală, analitică și cauzală. În 
schimb, cele social-umane și culturale cer una individuată, sin- 
tetică și prospectivă. 

În determinarea generală din extensiune, analitică din com- 
prehensiune și cauzală din conservare, precumpănește determina- 
rea matematică și logico-matematică. 

În determinarea individuaţiei din extensiune, în cea sintetică 
din comprehensiune și în cea prospectivă din evoluție predomină 
determinarea logică. 

Determinarea logică însă nu poate fi restrînsă la aceste de- 
terminări, cum Susține logica științelor spiritului. Ea operează și 
cu determinarea analitică și cauzala, aplicate gradelor de gene- 

ralitate versus individuaţie. Ea este, de fapt, instrumentul de cer- 
cetare și interpretare a întregirii reciproce dintre generalitate și 
individuaţie, universalitate și particularitate, conservare și dezvol- 
tare, și ca atare operează atît general și individual, cît și analitic 
Și sintetic, precum și cauzal și prospectiv, așa cum logica dialectică 
susține, 

Dar dacă saltul calitativ este sub imperiul determinării con- 
crete, direcţia sa de evoluție, în schimb, angajează nu numai dife- 
ritele științe, luate în parte, ci și teoria lor generală, pe care fi- 
losofia o încearcă, orientîndu-se în același timp și după viziunea 
din artă, operată cu ajutorul logicii emotive, precum și după in- 
terpretarea din etică și politică, determinată cu concursul logicii 
volitive. Determinarea direcției de evoluţie este astfel pe cît de 
complexă, pe atît de dificilă. În acest mod ea depășește atît limi- 
tele acestei lucrări, cât și preocupările psihologiei și ale instrumen- 
telor ei logice și matematice de cercetare și interpretare. 


Sub unghiul restrîns al psihologiei și al instrumentelor ei de 
cercetare și interpretare, noțiunea de configurație optimă, defi- 
nită de Wertheimer și dezvoltată de Koehler în lucrarea sa 
Problema valorii în o lume a faptelor, este, poate, un punct potri- 
vit de plecare. O ipoteză justă în orice caz! 

Ceea ce însă în acest caz trebuie imediat să observăm este 
faptul că legea bunei forme sau configurații nu este numai sub 
imperiul generalităţii din extensiune, al universalității din compre- 
hensiune și al conservării sau entropiei din curgerea vremii, ci ca 
este şi sub semnul individuaţiei, particularităţii și evoluţiei crea- 
toare. 

La această observaţie trebuie să adăugăm şi pe a doua. Fina- 
litatea ultimă nu sînt structurile simple de ordin fizic, ci cele so- 
cial-umane de ordin cultural. În acest fel, legea bunei forme nu 
merge de la complex la simplu, ci invers. Aşa a văzut lucrurile 
“i Hegel şi așa le-au aperceput și Comte și Spencer, chiar dacă 
instrumentul lor de interpretare a fost aproape numai cel matema- 
tic, nu și logic. 

Precum tot așa le sesizează şi Marx și Engels, care afirmă or- 
ganizarea materiei și energiei în structuri tot mai complexe, bo- 
gate și articulate la nivel fizic, biologic şi social-uman cu scop de 
adaptare, conservare și dezvoltare maximă cu mijloace minime. 


Sub unghiul condiţiei umane, aceasta înseamnă lupta pentru 
bunăstarea materială și spirituală în condițiuni de libertate in- 

dividuală şi dreptate socială pentru toţi oamenii și toate popoa- 
rele lumii. 

Binele, Adevărul și Frumosul din filosofia greacă exprimă 
aceeaşi finalitate. 

Sub unghi biologic, psihologic și sociologic, luate în perspec- 
tivă evolutivă, aceasta înseamna cît mai multă sănătate trupească 
şi sufletească, pe de o parte, și cît mai multă onestitate și drep- 
tate socială, pe de altă parte. 

Dezvoltarea multilaterală și armonioasă a personalităţii prin ` 
educaţia culturală a societăţii afirmă aceeaşi finalitate. 

Opuse şi în luptă cu aceste țeluri sînt crima, nebunia și pros- 
tia, caracteristice inculturii. i 

Lucrarea lui H. Cantril Tiparele preocupărilor umane arată: 
că pentru aceleași țeluri luptă întreagă omenire. 

La primele două observaţii de mai sus trebuie să adăugăm pe 
a treia. Direcţia de evoluţie nu e numai cea integrală, care pri- 
vește viaţa însăși, luată în întregimea ei. Ea este și cea diferen- 
țială, după cum e vorba de rosturile și evoluția noastră în fami- 
lie, în comunitatea de lucru, în stat etc. Aceste direcţii de evolu- 
ție sînt sub semnul determinării concrete. 

De fapt, aceste determinări evolutive, cu caracter diferenţial 
și mai limitat în timp, apar și în teoria cîmpului, așa cum sa a 
fost elaborată de K. Lewin. 

Ele apar apoi și în dinamica grupei, care se conjugă cu teo- 
ria cîmpului. 

Direcţia de orientare a acţiunii individului în cîmpul social 
al grupei are în perspectivă și idealurile de viață, nu numai ten- 
dințele și valenţele de moment. 

Reprezentarea acestor direcții este determinată cu ajutorul 
vectorilor, care sînt mărimi cu direcție și sens pozitiv sau negativ. 


CAPITOLUL XII 


DETERMINAREA INDUCTIVĂ ŞI DEDUCTIVĂ 


Drumul spre adevăr, spune Aristotel, urcă de la concret la 
abstract, trecînd prin determinarea extensivă și comprehensivă. 

În ordinea de clase a singularelor din extensiune drumul urcă 
de la individul concret la treapta primă de generalitate, care 
este specia. El continuă cu celelalte genuri și termină cu nume- 
rele, care sînt suprema generalitate și suprema abstracție. Aceasta 
este determinarea inductivă a adevărului din extensiune. Operația 
inversă este determinarea deductivă, care coboară de la genurile 
superioare și abstracte la specia mai concretă, pentru a termina 
cu singularul concret, definit prin ele. Dacă Socrate este un ma- 
mifer, atunci el se naște din mamă, iar dacă aparţine speciei uma- 
ne, atunci el este fiinţă rațională şi socială etc. 

În vordinea de compunere din comprehensiune drumul urcă de 
la omul concret la societatea în care el trăieşte, pentru a termina 
cu Universul din care face parte. Universul este suprema uni- 
versalia, care este suprema abstracție. Aceasta este determinarea 
inductivă a adevărului din comprehensiune. Operația inversă este 
cobortrea de la Univers la omenire, anume la stat, comunitatea de 
locuit și familie, care sînt părți din societate. Ultima treaptă de 
particularizare este individul însuși, care face parte din societate 
şi familie. 

Dar în logica lui Aristotel determinarea din comprehensiune 
nu face altceva decît să adune atributele distribuite pe clasele şi 
genurile din extensiune. Omul este o ființă raţională și socială, 
deci specie umană, plus gen mamifer etc. În acest mod generali- 
zarea din extensiune și uwniversalizarea din comprehensiune, pe 
care inducția se bazează, sînt drumuri înrudite. Precum asemănă- 
toare sînt specifizarea şi individualizarea din extensiune, pe de o 
parte, și particularizarea din comprehensiune, pe care este înte- 
meiată deducţia, pe de altă parte. 

În consecință, în logica clasică, inducția și deducția din ex- 
tensiune nu se deosebesc de inducția și deducția din comprehen- 
siune, cu care ele merg paralel. 


În logica lui Bacon, lucrurile se schimbă. În locul inducției 
generălizante din extensiune, care urcă de la singular la specie și 
de la specie la genuri, el propune inducția amplificatoare din 
comprehensiune, care urcă de la elementele prime, simplex maxi- 
mum, care sînt atomii, la celule, apoi ţesuturi, organe, organism, 
continuînd, în cazul omului, cu familia și societatea din care face 
parte. Deducţia coboară de la complex maximum și merge la 
simplex maximum, 


La temelia procesului de generalizare și universalizare versus 
individualizare şi particularizare din logica lui Aristotel stau 
asemănările și deosebirile substantivale și atribūtive. 

La baza procesului de amplificare și simplificare din logica 
lui Bacon stau analiza şi sinteza, care compun și descompun păr- 
tile în întreg. În ele interesează interconexiunea, legătura, nu ase- 
mănarea. Inima şi plămânii colaborează împreună și astfel se lea- 
gă, dar nu se aseamănă. La explicitarea dialectică a interconexiu- 
nii din spaţiu și a conexiunii cauzale din timp Bacon nu recurge. 

Logica lui Aristotel este elaborată cu precădere deductiv. Lo- 
gica lui Bacon admite numai inducția. Mill le acceptă pe amîn- 
două, dar în logica sa cele două determinări nu mai sînt procese 
reversibile, ca în logica lui Aristotel, ci procese complementare, 
ce se întregesc reciproc. 


Dar inducția amplificatoare din extensiune nu mai pleacă de 
la fiinţa concretă, ci de la presupusele sale elemente prime, care 
sînt abstracte. Ele nu mai sînt aperceptibile cu ochii, ci numai 
cu mintea, anume cu raţiunea ei analizatoare. În acest mod, ab- 
stract nu este numai Universul sau suprema universalia, ci şi ele- 
mentele prime, simplex maximum. 


În consecință, pentru a respecta definiția că inducția urcă de 
la concret la abstraci, atunci în cazul determinării din compre- 
hensiune trebuie să vorbim de două operaţii. Una este aceea a in- 
ducției analitice, care coboară de la singularul concret la elemen- 
tele sale componente ultime, de ordin abstract. A doua este żin- 
ducția sintetică sau amplificatoare, care urcă de la singularul 
concret la întregurile din care el face parte și termină cu Uni- 
versul, care e tot abstract. Aceasta deoarece el este imaginabil nu- 
mai cu mintea și nu poate fi prins cu simţurile. 

La determinarea extensivă și comprehensivă din spaţiu ştiin- 
ţa şi logica veacului trecut și mai ales aceea din secolul nostru 
adaugă determinarea evolutivă, care integrează şi dezvoltă pri- 
mele două determinări, avînd legitatea ei proprie. Această legitate 
e cea procesuală, nu substantivală sau atributivă — ca în exten- 
siune — ori relațională, — ca în comprehensiune. În cadrul ei, 
inducția și deducția, de asemenea, operează în sensuri opuse. ln- 
ducția cauzală se reîntoarce de la prezentul concret la trecutul 
abstract, iar inducția prospectivă se hazardează de la prezentul 
concret la viitorul mult mai puţin îndepărtat, care este tot 
abstract. Deducţia cauzală vine de la trecut la prezent, iar cea 
prospectivă se reîntoarce de la viitorul îndepărtat la prezentul 
concret. 


INDIVIDUALIZARE ȘI GENERALIZARE 


Urcind de la singular la specie și de la specie la genuri, in- 
ducţia este un proces de generalizare a adevărului. Trăsăturile 
individuale, de ordin concret, se aplică numai singularului. Atri- 
butele, specifice definesc specia. Cele generale indică genurile. Ele 
sînt cu atît mai abstracte, cu cît se apropie mai mult de genul 
suprem al numerelor, care este abstracție deplină, deoarece el de- 
fineşte numai locațiile punctuale, golite de orice conţinut. 

Singularul are atît caracterele individuale, cît și pe cele speci- 
fice, precum şi pe acelea ale diferitelor genuri. Specia pierde ca- 
racterele individuale, dar păstrează pe acelea ale genurilor. Ge- 
nul mamifer pierde caracterele individuale și specifice, dar men- 
ţine pe acelea ale genurilor superioare. Numărul, în schimb, are 
numai locația în spaţiu și timp, fiind astfel nu numai genul 
suprem, ci şi genul golit de orice conţinut. În consecință, genera- 
lizarea înseamnă o golire continuă de conţinut concret şi o anga- 
jare în abstracţie. 

Deducţia coboară de la genul suprem la genurile inferioare. 
În final, ea ajunge la specie și termină cu Singularul. Pe măsură 
ce ea coboară, conţinutul i se îmbogățește, devenind tot mai 
concret. 

Atât inducția, cît şi deducția, sînt bazate pe asemănările şi de- 
osebirile atributive. 

În inducţie urcăm de la unul la unii și apoi la toți, iar în de- 
ducție coborim de la toți la unii şi apoi la unul. În inducţie, ceea 
ce spunem despre unul, spune şi despre uni: și apoi despre toți. În 
deducție, ceea ce spunem despre toți spunem și despre unii și apoi 
despre unul. Dacă toate fiinţele au o locație în spaţiu și timp, atunci 
Socrate, care e ființă, are și el o atare locaţie. Dacă oamenii sînt 
mamifere, iar Socrate e om, atunci și el e mamifer. Dacă oamenii 
sînt fiinţe sociale și raţionale, iar Socrate este om, atunci și el este o 
ființă socială și rațională. 

În logică atît inducția, cât și deducţia, operează numai cu 
atribute, care sînt sau nu sînt, iar terța stare nu o admit. 

În acest mod asemănările și deosebirile se transformă în iden- 
titate și contradicție cu terț exclus. Dacă Socrate este om, atunci 
el nu poate fi lup sau urs. 

Dar atare atribute discontinue, care există sau nu există, deoa- 
rece nu au grade de dezvoltare, sînt dor hemofilia şi daltonis- 
mul, care depind de genele unui anumit cromozom. Restul atri- 
butelor, care depind de zecile și sutele de gene ale mai multor 
cromozomi, au grade de dezvoltare. 

Determinarea acestor grade de dezvoltare este operată cu aiu- 
torul curbei de variaţie. Ea introduce în sfera determinării ştiin- 
ţifice a singularului și individualul, nu numai specia, cum era ca- 
zul în logica clasică. Unii psihologi, precum și alți oameni de 
ştiinţă din celelalte discipline, mai cred că acesta e și acum cazul. 
Ştiinţa, spunea Aristotel, este numai a generalului şi ca atare ea 
începe cu determinarea speciei și continuă cu aceea a genurilor. 
Ştiinţa de azi însă este atît a individualului cît și a generalului, 
anume a întregirii reciproce, determinată fie inductiv, pe bază de 
generalizare, fie deductiv, cu scop de individualizare. Această 
întregire reciprocă dintre individualizare şi generalizare urcă de- 
altfel la diversele genuri numai în botanică şi zoologie. În psi- 
hologie și sociologie operăm doar cu specia singularului, respec- 
tiv cu societatea și omul, între care interpunem tipul. Genera- 
lizarea înseamnă astfel mersul ascendent de la cunoaşterea indivi- 
dului la aceea a tipului şi apoi la aceea a omului în general. 
La genurile propriu-zise, anume la cel mamifer etc., ajungem 
doar în psihologia animală. Dar ea se ocupă de conduita animală, 
nu de cea umană, pentru care este însă în parte și ea relevantă. 

Este însă cazul să observăm că gradele de dezvoltare ale atri- 
butelor sînt introduse şi în biologie. Precum ele sînt introduse azi și 
în chimie și în mecanica cuantică. 

Clasificarea. singularelor în diversele specii şi genuri cu aju- 
torul atributelor, care există sau nu există, este bazată pe iden- 
titate sau contradicție cu terp exclus. De gradele de dezvoltare 
ale atributelor ea face abstracţie. În acest mod determinarea exten- 
sivă satisfăcea exactitatea formală, dar sacrifica pe cea conţinutală. 
Determinarea era apoi strict logică, deoarece numărul singularelor 
în clase nu interesa. Ă 

Clasificarea singularelor în curba de variaţie este în termeni de 
deosebiri şi asemănări, care admit terţul. Determniarea este ope- 
rată cu ajutorul calculului de probabilitate. El nu mai satisface 
exactitatea formală deplină, dar în schimb nu sacrifică pe cea 
conţinutală, fiind astfel mai precis, chiar dacă determinarea e nu- 
mai de probabilitate. 

În lumina atributelor, care există sau nu există, clasa era o 
totalitate definită prin notele comune. 

În lumina gradelor de dezvoltare ale atributelor, care sînt 
împletiri de continuitate şi discontinuitate, curba de variaţie este 
o totalitate cu un tot, chiar dacă acest tot este definit numai prin 
atributele ce se aseamănă, fără să se lege. În această totalitate cu 
un tot a curbei de variaţie apar însă și deosebirile calitative, deoa- 
rece inteligența medie, de pildă, nu se deosebește de debilitatea 
mintală și de cea superioară numai prin gradul mai mare sau mai 
mic de dezvoltare, ci şi prin unele trăsături proprii, dependente 
de modurile ei de organizare și integrare. 

În lumina noilor cercetări ecologice, bazate pe gradele de dez- 
voltare ale atributelor, clasele înseşi, adică diversele specii şi ge- 
nuri animale, nu mai sînt însă totalități juxtapuse, care nu se 
leagă, ci totalități intrapuse, care au un tot, în care toate se leagă, 
în mod mai strîns sau mai puţin corelat. Aceste totalități cu un 
tot, care le leagă, nu mai pot fi definite numai în termeni de 
asemănări și deosebiri. Ele solicită şi principiul interconexiunii, 
menit să explice legăturile, pe cele cu înţeles mai ales. 

În logica clasică determinarea comprehensivă era inversa celei 
extensive şi ambele erau bazate pe principiile logice. 

În ştiinţa contemporană cele două determinări sînt opuse și 
operează cu principii diferite. Ele însă se întregesc reciproc, așa 
cum logica dialectică arată. 

Dar totalitatea cu un tot nu mai e statică, așa cum era tota- 
litatea simplă, fără tot. Ea este în evoluție. În consecinţă la deter- 
minările extensive și comprehensive trebuie să adăugăm și pe cea 
evolutivă, care le integrează și dezvoltă. Înainte de a ne ocupa de 

conexiunea cauzală şi prospectivă în dezvoltare, să spunem însă 
cîteva cuvinte despre determinarea comprehensivă în termeni de 
universalizare şi particularizare. 


PARTICULARIZARE ȘI UNIVERSALIZARE 


Individualizarea, specifizarea şi generalizarea sînt bazate pe 
comparaţia dintre asemănările şi deosebirile de ordin substantival 
şi atributiv. Ele operează în sens reciproc, pornind de la indivi- 
dul concret la genurile tot mai abstracte și viceversa, fiind astfel 
procese reversibile. 

Particularizarea și universalizarea pornesc tot de la singularul 
concret, dar operează în direcții opuse. Anume, particularizarea 
coboară de la structura singularului la aceea a părţilor sale, iar uni- 
versalizarea urcă tot de la ea la structurile superioare, din care 
singularul face parte. Particularizarea operează pe bază de ana- 
liză, iar universalizarea pe temei de sinteză. La temelia ambelor de- 
terminări stă principiul interconexiunii universale din logica dia- 
lectică, aplicat atît legăturilor dintre părţi, cît şi celor dintre părți 
şi întreg. Dacă aceste legături sînt de simplă contiguitate, atunci 
ele pot fi determinate cu ajutorul logicii matematice. Dacă însă 
au un înțeles, atunci ele pot fi determinate numai cu ajutorul lo- 
gicii generale. Logica tradițională, logica științelor spiritului şi cea 
fenomenologică oferă o determinare incompletă. Logica dialectică 
şi teoria fenomenului originar mijlocesc o determinare completă. 
Logica științelor spiritului definește rostul părţii în întreg numai 
sub unghiul întregului. Logica fenomenologică îl definește în el 
însuşi. Teoria fenomenului originar și logica dialectică îl definesc 
atît analitic, cât și sintetic, precum și intuitiv. 

Determinarea extensivă în termeni de asemănări și deosebiri 
operează în orizontalitate deoarece diversele specii şi genuri pot 
fi reprezentate prin cercuri plane, unele în altele. Ea este o deter- 
minare costructurală, care compară singularele între ele. 

Determinarea comprehensivă, bazată pe interconexiune, ope- 
rează în verticalitate deoarece analizează şi integrează structura în 
raport cu infra şi suprastructurilei ei în termeni de legături între 
parte şi Întreg ori invers. La una şi aceeaşi treaptă de organizare 
structurală, ea abordează însă și legăturile dintre părți şi părți. 

Legăturile dintre părți şi părți pot fi afinitare, gen legea gra- 
vitaţiei sau comunitatea de limbă, ori complementare, gen cîmpul 
electromagnetic, diviziunea muncii, masculinitate-feminitate . etc. 
Legăturile dintre părți și întreg le integrează pe amîndouă. Ele 
sînt dezvoltate de legăturile procesuale, cu caracter longitudinal. 

În determinarea extensivă urcăm inductiv de la singular la 
genul suprem al numerelor și coborîm deductiv de la genurile 
superioare la specie și apoi la singular. Singularul e concret; ge- 
nurile sînt abstracte. 

În determinarea comprehensivă inducția pornește în sus in ca- 
zul wniversalizării și în jos în cazul particularizării. În primul 
caz ea operează pe bază de sinteză, iar în al doilea pe temei de 
analiză. Deducţia operează invers. Ea ajunge la singularul concret 
coborînd de la simplex maximum, pe baza de analiză, și urcînd 
de la simplex maximum pe bază de sinteză. 

Este cazul să observăm că genurile și în special numerele sînt 
abstracte atit în mente, cît şi in re, fiind totalităţi fără de sfîrșit. 
Părţile în întreg sînt o totalitate cu un tot finit. Ele sînt o reali- 
tate concretă în toate cazurile, dar simţurile nu ajung să le prin- 
dă. În acest mod ele sînt abstracte in mente, dar concrete in re. 
Cu ajutorul microscoapelor și observatoarelor pot fi însă aduse și 
ele, cel puţin în o bună parte, la accesul simţurilor. 

Individualizarea și generalizarea erau procese reversibile, care 
distribuiau și integrau unele şi aceleași atribute. 

Particularizarea şi universalizarea sînt procese diferite, ce se 
întregesc reciproc, deoarece una este acţiunea părților asupra între- 
gului şi alta e acţiunea întregului asupra părţilor. 

În perspectiva interpretării metafizice a ştiinţei se pornea fie 
de la elementele prime, simplex maximum, fie de la întregul 
complex maximum. În ştiinţa contemporană, de ordin dialectic, 
se pleacă totdeauna de la singularul concret și apoi se urcă la 
suprastructura sa și se coboară la părţile sale, dar fără să se 
piardă legătura cu el. Cu alte cuvinte, ordinea lumii, logosul ei, 
este prinsă în toate treptele sale de organizare ierarhică, fiecare 
treaptă avînd trăsăturile şi funcțiunile ei. Proprietăţile înseși nu 
mai sînt simple atribute, ci moduri de conjugare, relații. 

În această organizare ierarhică a compunerii materiei și ener- 

iei în Structuri tot mai bogate, complexe şi articulate, la nivel 
fizic, biologic și social-uman, funcțiunile și proprietăţile organis- 
mului uman, de pildă, nu mai sînt reductibile la acelea ale plă- 
mînilor sau inimii, cu care însă ele se leagă. Funcțiunea inimii 

apoi nu mai e reductibilă la aceea a ţesuturilor sau celulelor sale. 
În acest mod explicarea întregului numai prin părți, la fel ca și 
interpretarea părților numai prin întreg, cad și este promovată 
interpretarea întregului prin el însuși, prin părțile sale şi prin 
suprastructurile din care face parte. Viziunea lumii nu se mai 
aseamănă cu polifonia din muzica greacă, ci cu concertul simfo- 
nic din zilele noastre, executat de diversele categorii de instru- 
mente, care se întregesc reciproc, pe bază de punct și contrapunct. 

Legătura de simplă contiguitate poate fi exprimată prin ega- 
litate și identitate. De aici și impresia că principiile logice în 
știință sînt totul. Aceasta este însa adevărat numai sub unghiul 
științelor formale, cu caracter tautologic. Aceasta nu mai este 
adevărat pentru științele lumii reale, în care intervin legăturile cu 
anumit rost. În ele identitatea dintre parte și întreg încetează, dar 
rostul le leagă, în așa fel încît unele și aceleași părţi, combinate 
împreună după anumite reguli, dau totdeauna același întreg. Re- 
guli similare stăpînesc și acţiunea întregului asupra părților. De 
aceea, la temelia Logosului în lume şi în cunoaştere nu stau numai 
asemănările şi deosebirile, operate prin identitate și egalitate, ci şi 
interconexiunea logică, operată prin legăturile cu înțeles. În fond, 
sensul originar al Logosului în lume și în vorbire indică legături 
cu înțeles, nu simple asemănări. 

La temelia legăturilor cu înțeles stă însăși întregirea reciprocă 
dintre parte și întreg în lume, și dintre particularizare și univer- 
salizare în cunoaștere. 


CAUZALITATE ȘI PROSPECTIVITATE 


Inducţia și deducţia din evoluţie integrează și dezvoltă atit 
determinarea inductivă și deductivă din extensiune, cît și pe cea 
din comprehensiune. 

În cazul inducției și deducţiei din extensiune, judecate sub 
unghiul dezvoltării lor, determinarea este, așa cum am văzut în 
cap. IX, tot pe bază de asemănări şi deosebiri, cu diferenţa că 
acum comparaţia privește trecutul, prezentul și viitorul, nu sin- 
gularul și genurile sale. Determinarea este simetrică și reversibilă 
deoarece deducția de la trecut la prezent și de la prezent la viitor 
este operaţia inversă a inducției de la prezent la trecut și la viitor. 

În cazul inducției și deducţiei din comprehensiune, apercepute 
sub unghiul dezvoltării, această reversibilitate a celor două de- 
terminări încetează și rămîne doar reciprocitatea lor. Aceasta 
deoarece una este acțiunea trectului asupra prezentului, de ordin 
deductiv, și alta este acţiunea prospectării viitorului asupra pre- 
zentului, de ordin inductiv. Pe de altă parte, despre o acţiune a 
prezentului asupra trecutului nu se poate vorbi. Precum nu se 
poate vorbi nici de acţiunea viitorului asupra prezentului decât în 
măsura în care el este prospectat în prezent. Acţiunea trecutului 
asupra prezentului, de ordin cauzal, o avem în toate ştiinţele. 
Acţiunea prospectării viitorului asupra prezentului este incontes- 
tabilă la structurile social-umane și foarte probabilă la cele biolo- 
gice. În cazul animalelor superioare mai ales! 


În măsura în care prezentul reproduce trecutul sub unghiul 
conservării, conexiunea cauzală poate fi exprimată prin egalitate 
și identitate. În măsura în care saltul calitativ apare, determina- 
rea poate fi operată numai cu ajutorul conexiunii cauzale şi pros- 
pective, care nu mai afirmă identitatea sau egalitatea, dar păst- 
rează regularitatea legăturii. Legătura indică și sensul pozitiv sau 
negativ al saltului calitativ, judecat după direcția sa de evoluţie 
sau regresiune. În determinarea acestei regularități a legăturii 
dintre trecut, prezent și viitor, precum și în determinarea sensu- 
lui pozitiv sau negativ al saltului calitativ, uneori este impor- 
tantă cauzalitatea, alteori prospectivitatea. În cazul condiţiei uma- 
ne prezente însă sînt, de obicei, amîndouă. În fond, idealul de 
viaţă nu anticipà numai viitorul, ci sintetizează și trecutul, pe 
care el dorește să-l dezvolte sau să-l infirme, după cum sînt noile 
condiţii de viaţă. 

În cazul condiţiei umane din etapa noastră de civilizaţie, de- 
terminarea idealului de viaţă al omului și al societăţii este, după 
toată probabilitatea, determinarea cea mai substanţială și valo- 
roasă. În cazul adultului cult în orice caz! 


DRUMURILE SPRE ADEVĂR 


În lumina discuţiei de mai sus, drumurile spre adevăr urcă. nu 
: ` S SE 
numai de la concret la abstract, ci coboară şi de la abstract la 
i si Sa 
concret. Ordinea în dezvoltare a lumii sau Logosul ei în evolu- 

ție cuprinde astfel nu numai raționalitatea ideilor și principiilor 
conducătoare, ci și concretitudinea fenomenelor prin care ele se 
exprimă. De aceea realitatea concretă a fenomenelor constituie nu 
numai punctul de plecare în cercetarea adevărului, ci și finalita- 
tea, la care ne reîntoarcem, pentru a verifica ipotezele abstracte, 
elaborate pe drum. 

Drumurile, de asemenea, nu trec numai prin extensiune și 
comprehensiune, ci și prin evoluţie. 

În consecinţă, adevărul nu este elaborat numai pe bază de 
generalizare, universalizare şi dezvoltare, ci și pe temei de indi- 
vidualizare, particularizare și focalizare a fenomenelor în locul și 
momentul dat. El naște, de fapt, din întregirea reciprocă a gene- 
ralizării cu individualizarea, a universalizării cu particularizarea 
şi a dezvoltării cu conservarea. 

Întregirea reciprocă nu intervine apoi numai în complemen- 
taritatea dintre determinarea inductivă şi deductivă din exten- 
siune, comprehensiune și dezvoltare, ci şi între determinarea 
extensivă, comprehensivă şi evolutivă, 

Precum ea apare și în complementaritatea duterminărilor lor 
logice și matematice. 

Încrucișarea lor cade în seama determinării intuitive, care 
prinde nu numai individuaţia, particularitatea și momentul lor, 
ci și generalitatea, universalitatea și dezvoltarea lor. În acest mod 
intuiţia apercepe și conturează Logosul însuși în dezvoltare, cu 
întreaga sa orchestrație, dar nu trecînd peste inducția și deducţia 
din extensiune, comprehensiune și dezvoltare, ci prin ele. 


CAPITOLUL XIII 


DEFINIȚIA 


A defini o fiinţă sau un obiect, spune Aristotel, înseamnă a-i 
determina specia din care face parte și genul proxim căruia îi 
aparţine. Omul, de pildă, este o ființă socială, zoon politikon. 
Fiinţa este genul proxim. Celălalt gen ar fi obiectul, care e o ființă 
moartă. Atit ființa, cît și obiectul, sînt substantive. Socialitatea 
determină specia umană. Ea este un atribut. 

Definiţa este în raport cu ordinea de clase din extensiune, pe 
care este bazată logica lui Aristotel. 

În raţionamentul clasic al lui Aristotel, Oamenii sînt muritori; 
Socrate este om; Socrate este muritor, intervine însă și definiţia 
singularului prin specie, pe care Socrate este om o ilustrează. 

Numărul, pe de altă parte, este definit numai prin genul ul- 
tim, suprema generalia, care indică locaţia punctuală în spaţiu și 
timp, golită de orice conţinut. Ea este comună tuturor fiinţelor 
și obiectelor. 


Prin urmare, chiar sub unghiul ordinii de clase din extensi- 
une definiţia propusă de Aristotel nu satisface completitudinea de 
determinare. Ceea ce e bine să reținem este însă faptul că în 
toate cazurile este vorba de o determinare a fiinţei sau obiectu- 
lui, substantivale amiîndouă, prin atributele care indică poziţia 
lor în ordinea de clase din extensiune. 


Alături de aceste definiţii în extensiune Aristotel menţio- 
nează și definiţia prin enumerare, care este o determinare în 
comprehensiune. Omul este o ființă socială, raţională, bipedă, ma- 
miferă etc., reprezintă o atare definiţie. Ea e conformă cu con- 
cepţia lui Aristotel asupra comprehensiunii, care nu face altceva 
decît să adune atributele distribuite pe diversele clase din exten- 
siune. În această definiţie pot să apară toate pozițiile singularului 
în diversele clase, respectiv în specie și în genuri. 

Atît definiţia din extensiune, cît și cea din comprehensiune, 
sînt pur descriptive. Ele așază un diagnostic, dar nu explică ni- 

mic. Ele identifică poziția sau pozițiile singularului în ordinea de 
clase, fără a spune un cuvînt asupra părților din care singularul 
se compune și asupra funcţiei sale în intregul din care face parte. 

În logica sa, Aristotel se oprește la aceste două categorii de de- 
finiţii, conforme cu discriminarea pe care o face între determi- 
narea extensivă și comprehensivă a fiinţei. În Politica sa însă el 
vorbeşte și despre deosebirile dintre monarhie, aristocrație şi de- 
mocrație, opinînd pentru torma de guvernare din urmă. Aceasta 
apare de obicei după cea aristocrată, care la rîndul ei succede pe 
cea monarhică sau autocrată. Definiţiile sînt în evoluție. La 
o explicitare a acestor definiţii în dezvoltare Aristotel însă nu 
merge, deoarece în concepția sa timpul repetă spaţiul, fiind un 
atribut al său. 

În Politica sa, pe de altă parte, Aristotel vorbeşte și despre ra- 
porturile dintre individ şi stat, care sînt relaţii între part» și 
intreg. 

În Etica sa apoi el vorbeşte despre obligaţia cetăţenilor și a 
conducătorilor politici de a respecta Adevărul, de a lupta pentru 
Bine şi de a urmări Frumosul, care exprimă voinţa zeilor. În 
acest mod apar și relaţiile dintre fiinţa umană, luată ca întreg, 
şi Logosul lumii, căruia i se supune. 

Atit în relaţiile dintre parte și întreg, cît și în acelea dintre 
întreg și lume, apare şi conceptul de funcție, care definește rostul 
părţii în întreg și al fiinţei în lume. 

Ontologia lui Aristotel este astfel mult mai largă decit logica 
sa. În logică apar numai definiţia prin diferențele specifice şi ge- 
nul proxim din extensiune plus aceea prin enumerare din compre- 
hensiune, care e reciproca celei din extensiune. În ontologie apar 
însă atît definițiile întregului prin părţile sale și prin întregul mai 
mare din care face parte, cu indicarea funcției sale pozitive sau 
negative. Precum apar apoi și definițiile din evoluţie, cu indicarea 
direcției pozitive sau negative de dezvoltare. De asemenea, apare 
definiția conexiunii cauzale și prospective, ilustrată prin cele 
patru cauze, de care ne-am ocupat. 

Discursul cartezian și logica lui Bacon contestă valoarea deter- 
minării din logica lui Aristotel şi trec aproape tot accentul de 
greutate pe determinarea comprehensivă, efectuată însă pe bază 
de analiză a relaţiilor dintre parte și întreg, și nu pe simplă enu- 
merare descriptivă. La determinarea substantivală şi atributivă 
ei adaugă pe cea relațională. Descartes abordează numai relaţiile 

cantitative, pe care le exprimă prin raportul dintre variabilă și 
funcţie din matematică. La fel proceda și Newton. La fel a rezol- 
vat problema definiţiei și Euclid în geometria sa, din care ambii se 
inspiră. Bacon, în schimb, va introduce și relaţiile calitative din 
chimie și biologie, Dar, desigur, fără a-și da seama că o parte 
din ele pot fi determinate cu ajutorul analizei combinatorii din 
logica matematică. El susține numai determinarea logică, fără a 
o explicita îndeajuns. Altfel ambele determinări, adică atît cea 
matematică cît și cea logică, sînt de ordin analitic și privesc nu- 
mai determinarea întregului prin părţile sale. 

Molecula de apă este sinteza a doi atomi de hidrogen cu un 
atom de oxigen. Aceasta este o definiţie analitică de ordin logic şi 
logic-matematic. 

Forţa este egală cu produsul dintre masă și acceleraţie. lată 
o definiţie de ordin matematic. Aceeași definiţie poate fi exprimată 
cu ajutorul calculului funcțional, care scoate și mai bine în evi- 
dență raportul dintre variabilă și funcţie. În loc de f = ma, 
avem F = f (ma). Exprimarea funcţională poate fi aplicată și 
altor factori determinanţi, de pildă întregului, nu numai părţilor, 
fiind astfel mai cuprinzătoare. 

În opoziţie cu aceste definiţii de ordin analitic, care determină 
întregul prin părţile sale, avem definițiile sintetice, care detetmină 
funcţia „părţii prin întreg. Exemplu: inteligența este funcţia princi- 
pală de adaptare a omului la e pe bază de cunoaştere şi ju- 
decată. Logica ştiinţelor spiritului admite numai aceste definiţii 
sintetice în comprehensiune, pe care le completează cu determina- 
rea teleologică în evoluție. Așa a procedat, de fapt, și logica dia- 
lecrică a lui Hegel, din care se inspiră Dilthey și mai ales Spran- 
ger. 

Logica fenomenologică înlătură atît definițiile analitice, cît 
şi pe cele sintetice și afirmă numai pe cele intuitive, de pătrun- 
dere directă în escnța fenomenului. Esenţa existenţei omului în 
lume este teama de moarte, ar spune Heiddegger. Determinarea 
minimală este în esența fenomenului și este de ordin intuitiv. 
Nebunia este un proces de alienare, susține Binswanger. Defini- 
ţia intuitivă merge tot în esenţa fenomenului. Psihologia existenți- 
alistă a lui Jaspers, Sartre și McLeod abundă în atare definiţii. 


Corsi e ricorsi, a spus Vico pentru a defini devenirea şi reve- 
nirea istoriei. Definiţia este în evoluţie. Determinarea ei este 
procesuală, nu  relaţională şi  substantivală. Dezvoltarea şi 

explicarea ei o va aduce logica dialectică a lui Hegel, dar numai 
sub unghi prospectiv, teleologic. 

Logica dialectică a lui Marx și Engels va aduce şi determina- 
rea cauzală a saltului calitativ și a direcţiei sale de evoluţie. De- 
terminarea cauzală însă nu mai exclude pe cea prospectivă, ci 
se îniregește cu ea. Aceeași întregire reciprocă va fi asertată și în 
cazul definiţiei analitice și sintetice din comprehensiune, fără în- 
lăturarea determinării intuitive. La determinarea extensivă Hegel 
a renunțat. La fel au procedat şi Descartes, Newton şi Bacon. 
Mara şi Engels o valorifică, realizind astfel completitudinea de 
determinare. Aceasta cu atît mai mult cu cât ei susțin nu numai 
întregirea determinării extensive, comprehensive şi evolutive, ci 
şi complementaritatea determinării calitative și cantitative, de or- 
din logic și matematic. 

Sub imperiul aceleiași completitudini de determinare a operat 
şi teoria fenomenului originar. 

Definiţia matematică determină invarianţa cantitativă din va- 
rianța calitativă. Ca atare, ea e o determinare minimă în generali- 
tate, universalitate și statornicie. Interpretarea clasică a matema- 
ticii a manifestat și tendința de a interpreta cvantitatea continuă 
din geometrie prin cvoţietatea discontinuă din aritmetică, la care 
interpretarea dialectică, intuiţionistă şi structuralistă renunță. 

Definiţia logică abordează și interpretarea varianţei cantitative 
prin invarianța calitativă a legăturilor cu înţeles și direcţie de 
evoluţie, ambele individuate. Ca atare, ea e o determinare mini- 
malā a relaţiilor dintre individuaţie și generalitate, particularitate 
şi unilateralitate, conservare şi dezvoltare. 


Problema definiţiei este, prin urmare, mult mai complexă decir 
a judecat-o Aristotel. Ea nu operează numai în extensiune, ci și în 
comprehensiune şi evoluţie. Ea nu e numai substantivală şi atri- 
butivă, ci şi relaţională, precum și procesuală. Ea nu este numai în 
termeni de asemănări și deosebiri, ci și în termeni de analiză şi sin- 
teză, precum și în cei de conexiune cauzală și prospectivă. Ea nu 
este bazată numai pe principiile logice, ci și pe principiile dialec- 
tice, ilustrate prin interconexiunea universală şi conexiunea cau- 
zală şi prospectivă. Ea nu e numai descriptivă, ci şi explicativă. 
Ea nu cuprinde apoi numai determinarea logică, ci şi pe cea mate- 
matică. Sub unghi matematic și logic matematic elaborarea ei este 
mai mult formală. De aci și exprimarea ei prin ecuaţie, cum e 
cazul cu legea forţei. Sub unghi logic elaborarea ei este și conţinu- 
tală. Posibilitatea exprimării ei prin ecuaţie încetează. 

DEFINIȚIA EXTENSIVĂ 


Omul este o fiinţă politică. Definiţia este în extensiune şi ea 
precizează — cum am văzut — poziţia fiinţei umane în ordinea de 
clase a singularelor prin indicarea diferențelor sale specifice şi a 
genului proxim, din care ea face parte. Definiţia nu spune nimic 
asupra ordinei de compunere din comprehensiune și asupra celei de 
dezvoltare din evoluție. Ca atare, ea este departe de a satisface 
completitudinea de determinare. 

Multă lume identifică definiția numai cu această determinare a 
diferenţelor specifice și a genului proxim, ceea ce desigur este o 
greşeală, deoarece determinarea este cu totul unilaterală. 

De fapt, această definiţie nu rezolvă nici măcar determinarea 
exhaustivă din extensiune, deoarece în Socrate este om apare deter- 
minarea singularului prin specie, nu și prin gen, iar în definiţia 
numărului apare numai indicarea genului suprem. 

Între specie și singular apoi Aristotel însuși interpune tipul. 
În acest mod singularul este determinat nu numai prin indicarea 
speciei, ci și prin aceea a tipului, așa cum arată caracterologia sa 
zoologică. Teofrast introduce caracterologia umană în termeni de 
calitate dominantă. 

În ştiinţa contemporană apare apoi determinarea singularului 
prin raportarea sa la curba de variaţie. Noua determinare nu se 
mai mulţumeşte cu simpla înregistrare a prezenţei sau absenței 
atributului, ci ea recurge și la determinarea gradului de dezvol- 
tare a atributului. Ca atare ea este și o determinare matematică, nu 
numai logică. 

La determinarea gradului de dezvoltare al unui singur atribut 
prin curba de variaţie analiza factorială adaugă determinarea deo- 
sebirilor dintre indivizi sub unghiul mai multor atribute. La deter- 
minarea gradelor de dezvoltare a diverselor atribute ea, de asc- 
menea, adaugă și gradul lor de corelaţie. Dacă legătura dintre di- 
versele atribute este zero, atunci ele reprezintă o simplă totalitate. 
Dacă însă corelaţia apare, atunci ele dei o totalitate cu un tot, 
care are o unitate în multiplicitate, fiind o structură, nu un 
agregat. În atare condiţii, la determinarea gradului de dezvoltare 
al atributelor, pe de o parte, și a gradelor de corelaţie sau coeziune, 
pe de altă parte, trebuie să adăugăm și funcția părţilor în întreg. 
Cu alte cuvinte, determinarea matematică trebuie completată cu 
cea logică. 

Determinarea gradelor de dezvoltare ale atributelor este atribu- 
tivă şi descriptivă. Determinarea gradelor lor de coeziune și inte- 
grare, cu indicarea rostului părţilor în întreg, este relațională şi 
explicativă. 

În lumina cercetărilor contemporane de ecologie, clasele înseși 
nu mai sînt simple totalități juxtapuse, ci totalităţi intrapuse în 
tot. În consecinţă, determinarea relaţională, care indică gradul de 
coeziune și funcţia părților în întreg, trebuie introdusă chiar și în 
ordinea de clase din extensiune. In acest mod, determinarea din 
extensiune devine reciproca determinării din comprehensiune. Pri- 
ma precizează gradele de dezvoltare și de coeziune ale totalității 
cu un tot în dezvoltare sub unghi diferenţial, proprii singularului. 
A doua determinare indică aceleași grade de dezvoltare și coeziune 
sub unghi integral, comune tuturor singularelor. 


DEFINIŢIA COMPREHENSIVĂ 


Percepția este o sinteză de senzaţii, spunea Wundt. Definiţia 
cste în comprehensiune. Ea are un caracter analitic deoarece de- 
termină întregul prin părţile sale. Inteligența este funcţia princi- 
pală de adaptare a individului la lume pe bază de cunoaştere și ju- 
decată, a spus W. Stern. Definiţia este sintetică deoarece indică ros- 
tul inteligenţei ca parte în întregul persoanei. Inteligența este prin- 
derea legăturilor cu înţeles, afirmă Koehler. Definiţia este pe bază 
de pătrundere intuitivă directă în natura fenomenului. 

Logica lui Bacon admite numai definițiile analitice. Logica şti- 
inţelor spiritului susține numai definițiile sintetice. Logica fenome- 
logică propune definițiile intuitive. Logica dialectică, așa cum este 
aplicată de Marx și Engels, valorifică toate trei definițiile, socotind 
că adevărul are mai multe șanse de a fi determinat prin întregirea 
reciprocă a determinărilor posibile. 

La temelia determinării comprehensive stau relaţiile între parte 
și întreg, pe de o parte, dintre întreg şi lume, pe de altă parte. 
Mergind pe vechiul model al chimiei, Wundt a sesizat în psihologia 
sa experimentală numai determinarea întregului prin părțile sale. 
În psihologia popoarelor admite însă și determinarea individului 
prin societate, pe care a promovat-o Dilthey, precum și Steinthal 
și Lazarus etc. Definiţiile intuitive precumpănesc în psihologia 

funcţională a lui Brentano şi ocupă un loc aproape exclusiv în 
psihologia configurației și psihologia existenţialistă. 

În mecanica clasică întregul este doar suma elementelor sale. La 
fel l-a interpretat și psihologia asociaţionistă, care defineşte per- 
cepţia ca o simplă sumă de senzaţii asociate. 

Chimia valorifică și modurile de organizare a atomilor în mole- 
culă, care nu mai este doar suma lor, ci şi structura lor, sinteza lor. 
Sinteza creatoare din psihologia lui Wundt este explicată pe ace- 
eaşi cale, dar fără valorificarea analizei combinatorii, la care 
chimia recurge azi. 


În mecanica cuantică se susţine și acţiunea sistemului asupra 
părților sale. Această acţiune este și mai pregnantă în biologie şi 
rolul ei crește cu dezvoltarea fiinţei, atingînd cel mai înalt grad 
la om. Psihologia conștiinței și a Eului, pe de o parte, psihologia 
socială, pe de altă parte, valorifică în primul rînd această deter- 
minare a părților prin întreg. 

Cum alături de cauzalitatea analitică și de cea sintetică între- 
gul are şi cauzalitatea sa proprie, el trebuie determinat și intuitiv. 


În consecință, cele trei determinări din comprehensiune nu se 
exclud, ci se întregesc reciproc. De aceea completitudinea de deter- 
minare comprehensivă poate fi obţinută numai prin întregirea lor, 
cu atenţie la ponderea lor și la modurile lor de conjugare și cola- 
borare. Dacă comprehensiunea este definită ca o simplă multipli- 
citate, cum e cazul în mecanica clasică a lui Newton, atunci noţiu- 
nea de funcţie sau rost nu apare. În fizica contemporană însă, 
legea forţei nu mai este scrisă doar scalar, ci și vectorial, deoa- 
rece ea nu mai e considerată ca o mărime simplă, ci ca o mărime 
cu direcție de evoluţie și cu sens pozitiv sau negativ. Dar în 
lumina teoriei relativității Universul însuși nu mai este o simplă 
totalitate, ci o totalitate cu un tot în extensiune. În consecinţă, tot 
ceea ce se întimplă în el are o direcţie și un sens deoarece toate 
se leagă, avînd funcția lor proprie. În acest mod determinarea 
matematică a fenomenelor fizice este completată cu cea logică. 

În fenomenele biologice determinarea logică crește. Ea atinge 
maximum de dezvoltare în condiţia social-umană și culturală. De 
aceea definițiile psihologice și sociologice trebuie îndreptate în 
primul rînd asupra legăturilor cu înţeles, care determină atît rostul 
părților în întreg și al întregului în lume, cît și orientarea sa 
pozitivă sau negativă, după cum serveşte adaptarea sau provoacă 
dezadaptarea. 

La temelia definiţiilor din extensiune stau asemănările şi deose- 
birile dintre fiinţe şi atribute. La temelia definiţiilor din compre- 
hensiune stau relaţiile din interconexiune. 

Dacă aceste relaţii sînt de ordin general şi universal, atunci ele 
pot fi exprimate prin egalitate. Dacă însă relaţiile sînt particulare 
și individuate, atunci legătura dintre particularitate (de la parte) 
și universalitate (de la Universul luat ca întreg) poate fi expri- 
mată numai prin conceptul de înţeles sau rost. 

Definiţiile pe bază de asemănare sau deosebire sînt descrip- 
tive. Cele pe bază de legătură cu înţeles sînt explicative și inter- 
pretative. 

Dar relaţiile dintre părţi și întreg nu sînt numai afinitare, gen 
legea gravitaţiei sau comunitatea de limbă, ci ele sînt și comple- 
mentare, gen legea cîmpului electromagnetic sau aceea a colabo- 
rării pe bază de diviziune a muncii. Precum ele sînt şi verticale, 
gen relaţiile de integrare şi conducere dintre muncitor, maistru, 
inginer de atelier, inginer șef de secţie etc. 

Pe de altă parte, fiinţa umană nu este numai o structură psiho- 
socială, ci una biologică, precum şi una biochimică și biofizică. 
Aceste structuri însă nu sînt juxtapuse, ci intrapuse, deoarece or- 
ganizarea biochimică este clădită pe cea biofizică și la rîndul ei 
intră în cea biologică etc. 

În consecință, definiţia din comprehensiune trebuie să speci- 
fice nu numai poziția sau treapta fiinţei în ordinea de compunere 
a lumii, ci şi sectorul de organizare de la treapta respectivă, valo- 
rificînd atît relaţiile afinitare, cît și pe cele complementare, precum 
și pe cele integrale. 

O atare determinare multilaterală a fiinţei sau fenomenului 
apare și în definiţia propusă de Lazarsfeld și Barton, care ope- 
rează cu mai multe atribute, organizate matricial. O aplicare a 
acestei definiţii multidimensionale în comprehensiune, operate cu 
ajutorul unei matrice, apare în determinarea conceptului de anomie, 
asa cum este ea făcută de R. K. Merton. Conceptul de anomie este 
introdus de Durkheim și el definește încălcarea deasă a legilor din 
zilele noastre, ocazionată printre altele și de mulţimea lor aproape 
fără de sfârşit, pe care nu o mai putem cunoaște. După Merton, 
legea socială definește atît scopul pe care orînduirea socială îl ur- 
măreşte, cît şi mijloacele la care recurgem pentru ajungerea la ele. 
Avem astfel norme sau valori scop și mijloc. Unii acceptă nor- 

mele valori, dar nu pe cele scop și invers, iar alţii le ignoră pe 
toate, Astfel se nasc mai multe tipuri de anomie, pe care Merton 
le definește astfel: 


Tipuri Scopuri Mijloace Exemple 
Conformism Acceptat Acceptat Mica burghezie 
Înnoire Acceptat Respins Marea industrie 
Ritualism Respins Acceptat Birocraţia 
Dezinteres Respins Respins Boemul 


Definiţia multidimensională, efectuată cu ajutorul matricei atri- 
butelor, are avantajul de a fi mult mai cuprinzătoare decît defini- 
ţia clasică prin gen proxim și diferenţe specifice. Integrarea atri- 
butelor în matrice, de asemenea, indică și legăturile lor cu înţeles, 
pe care le putem bănui. La o determinare explicitată a acestor 
legături cu înțeles însă nu se merge decît cu teoria, care comen- 
tează juxtapunerea atributelor în matrice. Determinarea matricială 
are însă avantajul de a cuprinde în determinarea comprehensivă 
și pe cea tipologică din extensiune. Ea nu spune însă nimic asupra 
intrapunerii părţilor în întreg. 


DEFINIȚIA EVOLUTIVĂ 


Adolescența urmează copilăriei şi precede maturitatea. Defini- 
ţia este în curgerea vremii, dar ea angajează numai succesiunea, nu 
şi dezvoltarea. Ca atare, ea definește numai momentul, mu și 
conexiunea sa cauzală şi prospectivă cu direcţia ei de evoluţie. 


Adolescenţa este o fază de creștere a fiinţei, caracterizată prin 
apariția Evosului și dezvoltarea Eului, care diminuează dependența 
fiinţei de familia în care s-a născut şi astfel face posibilă atit ale- 
gerea proprie a meseriei, cit și a partenerului în căsătorie. Defi- 
niția introduce atît determinarea saltului calitativ, propriu adoles- 
cenței, cît şi conexiunea sa cauzală cu trecutul și conexiunea sa 
prospectivă în raport cu viitorul, arătînd astfel și direcţia ei de 
orientare și evoluţie. 

Logica clasică a sesizat numai succesiunea, care repetă determi- 
narea extensivă și comprehensivă fără a schimba nimic. În conse- 

cință, determinarea evolutivă propriu-zisă nu a interesat. De aci 
şi limitarea ei la definițiile extensive și comprehensive. 

Logica dialectică a lui Hegel trece tot accentul de greutate pe 
determinarea evolutivă, dar valorifică numai determinarea teleo- 
logică, pe care o aplică determinării sintetice din comprehensiune. 

Logica dialectică aplicată de Marx și Engels interpretează saltul 
calitativ atît prin conexiunea cauzală, cît și prin cea prospectivă, 
aplicate atît determinării analitice şi sintetice din comprehensiune, 
cît şi cele; din extensiune. Tot ea valorifică și direcţia de evo- 
luţie. Evoluţia este astfel definită ca organizarea materiei și ener- 
giei în structuri tot mai bogate, complexe și articulate, cu scop de 
adaptare, conservare şi dezvoltare optimă în condițiuni de efi- 
ciență maximă. 

Pentru Goethe evoluţia este fenomenul originar în dezvoltare, 
care exprimă aproximativ același lucru. 

Dacă saltul calitativ nu apare, atunci este o simplă succesiune, 
în care efectul este egal și identic cu cauza. 


Dacă însă saltul calitativ apare, atunci evoluţia este o dezvol- 
tare în care efectul se leagă atit cu cauza, cît şi cu scopul, dar nu 
le mai reproduce, avînd funcţia sa proprie. Direcţia sa de evoluţie 
este determinată atît de trecutul, pe care-l încheie sintetizindu-], 
cît și de viitorul, pe care-l prospectează, anticipîndu-l. 

Logica fenomenologică se limitează la descrierea saltului și a 
direcţiei sale de evoluţie, fără a recurge la conexiunea sa cauzală 
Şi prospectivă. 

Saltul calitativ reprezintă o discontinuitate, în care direcţia 
sa de evoluţie afirmă o continuitate. 


În procesul creșterii precumpănește continuitatea. De aci şi 
exprimarea sa prin curbele de creştere. 


În procesul evoluţiei propriu-zise accentul de greutate cade pe 
saltul calitativ care introduce discontinuitatea. Cum însă saltul 
calitativ are şi o direcţie de evoluţie, discontinuitatea sa dife- 
rențială este integrată în continuitatea generală a evoluţiei. Co- 
nexiunea cauzală și prospectivă a saltului indică atit ponderea 
celor două determinări, precum și modul lor de întregire reciprocă 
în saltul calitativ, pe care-l determină. 

Definiţia evolutivă este mai simplă atunci cînd este vorba des- 
pre dezvoltarea unei singure funcțiuni și fireşte incomparabil mai 
complexă atunci cînd este vorba de creșterea şi dezvoltarea în- 
tregii ființe în raport cu lumea din care face parte. 

DEFINIȚIA DEFINIȚIEI 


În lumina discuţiei de mai sus, definiția nu este numai o 
determinare a diferențelor specifice și a genului proxim, ci şi o de- 
terminare a singularului în raport cu specia sau tipul, precum şi o 
determinare a numărului prin genul suprem. În toate cazurile este 
vorba de determinarea poziţiei singularului în ordinea de clase din 
extensiune. 

Mai importantă însă decir determinarea poziției singularului în 
ordinea de clase este determinarea treptei și sectorului de organi- 
zare a singularului în raport cu ordinea de compunere a lumii din 
comprehensiune. În ea intervine determinarea structurii însăși a 
singularului în raport cu părțile ei componente și cu întregul din 
care face parte. Această determinare este operată cu ajutorul legă- 
turilor cu înţeles, care definesc rostul părţii în întreg și a între- 
gului în lume, cît și sensul pozitiv sau negativ. 

Dar atît ordinea de clasă din extensiune, cât și cea de compu- 
nere din comprehensiune, nu sînt statice, ci în neostoită evoluție. 
În consecinţă, definiţia din extensiune şi cea din comprehensiune 
trebuie completate cu cea din evoluție, care le integrează pe amîn- 
două. Definiţia evolutivă este chemată să lămurească și să precizeze 
atât saltul calitativ, cît şi direcţia sa de dezvoltare, în raport cu 
ordinea evolutivă a fiinţei şi a lumii. Ea operează pe bază de 
conexiunea cauzală și prospectivă cu direcţie de dezvoltare sau 
regresiune. Ca atare este și ea pozitivă sau negativă. 

În consecință, definiția este determinarea minimală în extensiu- 
ne, comprehensiune și evoluţie. 

Determinarea minimală din extensiune compară structura sin- 
gularului cu structura celorlalte singulare și operează în termeni de 
asemănări şi deosebiri. Scopul ei este precizarea poziţiei singularu- 
lui în ordinea de clase a tuturor singularelor. Ca atare ea este o 
determinarea costructurală. 


Determinarea minimală din comprehensiune definește structura 
însăși în raport cu părțile sale şi întregul din care face parte pe 
bază de analiză și sinteză. Ca atare, ea este o determinare a struc- 
turii în raport cu infra- și suprastructura sa în termeni de inter- 
conexiune. Ea operează cu ajutorul legăturilor cu înţeles, care 
precizează atît rostul părţii în întreg și al întregului în lume, cît 
și sensul său pozitiv sau negativ. Ea indică atât poziţia sau treapta 
structurii în ordinea de compunere a lumii, cît și sectorul de la 

această treaptă. În acest scop ea valorifică atit relațiile afinitare, 
cît şi pe cele complementare, precum şi pe cele de integrare. 

Determinarea minimală din evoluţie defineşte atît saltul cali- 
tativ ce precizează faza respectivă din evoluţie, cît și direcția sa 
de evoluţie sau de regresiune, în raport cu ordinea în dezvoltare a 
fiinţei și a lumii. Ea operează în termeni de conexiune cauzală şi 
prospectivă, aplicate relaţiilor longitudinale de ordin procesual. Ca 
atare ea este o determinare a structurii în raport cu pre- și post- 
structura ei. 

În definițiile din diversele dicționare sau enciclopedii apar de 
obicei toate aceste trei laturi ale definiţiei. Astfel completitudinea 
de determinare minimă a definiţiei este satisfăcută. 

În definițiile din diversele tratate sau monografii apare numai 
determinarea, pe care aliniatul, capitolul și cartea o solicită. Restul 
determinărilor este de prisos. 

Judecată în această lumină, definiția este determinarea mini- 
mală a teoriei, de ordin diferenţial, în raport cu problema specială 
în discuţie. 

Teoria în schimb, este dezvoltarea integrală a definiţiei în ra- 
port cu tot ceea ce știm despre tema în dezbatere. 


CAPITOLUL XIV 


TEORIA 


În cuvintarea sa către Asociaţia psihologilor americani în ca- 
litate de preşedinte al ei, Sears spunea: „Prin teorie înţeleg o tota- 
litate de variabile și propoziţii care leagă variabilele unele cu altele 
ca antecedente și consecvente. Aceasta implică atare operaţii logice 
ca definiţii, postulate și teoreme; definițiile variabilelor trebuie să 
fie mutual exclusive: variabilele intermediare interveniente trebuie 
în final reduse la operaţii; evenimentele de referinţă specificate în 
teoreme ca consecvente trebuie măsurate independent de prece- 
dentele din care ele derivă“. (Sublinierile sînt ale noastre). 

Aşa, de pildă, a procedat Cl. L. Hull, profesorul lui Sears, în 
lucrarea sa Teoria matematico-deductivă a învăţării, 

Și tot aşa a procedat J. H. Woodger în Metoda axiomatică în 
biologie, din care, de fapt, Hull s-a inspirat. 

Reducerea teoriei la axiome, teoreme, definiții și reguli, este 
mai veche. Ea începe cu geometria lui Euclid, continuă cu discursul 
lui Descartes şi mecanica lui Newton, pe de o parte, cu arta 
combinatorie a lui Leibniz, pe de altă parte. Ea culminează cu 
metateoria lui D. Hilbert și tautologiile lui Wittgenstein. Pe ace- 
leaşi poziții s-au așezat atît logistica lui Frege, Whitehead și 
Russell, cît și școala nepozitivistă de la Viena în frunte cu 
M. Schlick, Neurath, Carnap etc. Wittgenstein, dealtfel, face 
parte din școala de la Viena, dar studiază și cu Whitehead şi Rus- 
sell la Cambridge. Enciclopedia ştiinţei unite, redactată de Carnap 
şi Neurath, împreună cu Gh. Morris, la Universitatea din Chicago, 
după refugiul primilor de la Viena, este sinteza finală a acestei 
elaborări axiomatice a ştiinţei, după care adevărurile din științele 
lumii reale se nasc din aplicarea matricei formale, de ordin mate- 
matic și logic-matematic, la conţinutul concret al lumii reale. 


În opoziţie cu această interpretare formală a teoriei, de ordin 
axiomatic și cu caracter strict matematic şi logic-matematic, este 
interpretarea logică propriu-zisă a teoriei, inaugurată de Platon, 

pe de o parte, de Aristotel, pe de altă parte. Interpretarea logică 
este reluată de Bacon și apoi de J. St. Mill, care încearcă o sinteză 
între logica deductivă a lui Aristotel și cea inductivă a lui Bacon. 

În continuare interpretarea este dezvoltată de către Prantl, Sig- 
wart, Wundt etc. în Germania, de Goblot în Franţa, de J. Dewey 
în S.U.A. etc. Între formă și conţinut ea susţine o interdependenţă 
cu acţiune reciprocă în așa fel încît teoria științifică nu este numai 
formală, adică logică și matematică, ci și conţinutală, adică fizică, 
biologică, social-umană etc. Altfel însă interpretarea formal-con- 
ținutală a teoriei, promovată de logica tradiţională, rămîne sub 
semnul principiilor logice, iar la principiul interconexiunii univer- 
sale și al conexiunii cauzale și prospective nu ajunge. În acest mod 
legăturile cu înţeles și direcția lor de evoluţie, ambele individuate, 
nu sînt abordate. Determinarea, de asemenea, rămine  precumpă- 
nitor analitică, la fel ca și cea matematică și logico-matematică. 

Hegel, în schimb, așază la temelia științei principiul interco- 
nexiunii universale și principiul conexiunii cauzale și prospective. 
Operativitatea lor este determinată cu ajutorul legilor dialectice, 
iar accentul de greutate cade pe legăturile cu înțeles și evoluţie, 
toate individuate. 

Hegel însă susține numai determinarea sintetică din compre- 
hensiune și pe cea teleologică din evoluţie, iar la determinarea 
extensivă, operată cu principiile logice, renunță. 

Marx și Engels promovează întregirea reciprocă dintre indivi- 
duaţia și generalitatea din extensiune, dintre particularitatea şi uni- 
versalitatea din evoluţie, admiţînd atît determinarea lor logică, cit 
şi pe cea matematică și fără a se angaja în ipostazierea în absolut 
a formei, desprinse de conţinut. În acest mod ei contestă elabora- 
rea strict deductivă a ştiinţei și pledează pentru întregirea ei reci- 
procă cu determinarea inductivă, pe care trece accentul de greutate. 
În atare condiţii ei realizează completitudinea de determinare a 
teoriei ştiinţifice. 

Logica științelor spiritului, propusă de Dilthey și Spranger, pe 
de o parte, de Windelband și Rickert, pe de altă parte, reia determi- 
narea sintetică și teleologică din Fenomenologia spiritului şi Logica 
lui Hegel, dar fără interpretarea lor dialectică. Interpretarea ana- 
litică și cauzală, cu ajutorul matematicii, este lăsată în seama știin- 
telor naturii. În acest mod avem două categorii de științe şi astfel 
două teorii. 

Fenomenologia lui Husserl, la fel ca și Fenomenologia spiritu- 
lui a lui Hegel, porneşte tot de la numenele lui Platon, pe care le 

studiază însă nu static, ci în evoluţie, ca fenomene. Ea renunţă 
însă atît la determinarea lor analitică şi sintetică, cît și la cea cau- 
zală și prospectivă, și se mulțumește cu pătrunderea intuitivă, de 
ordin raţional, în esenţa lor. Pe această cale Husserl descoperă 
semnificaţiile, care definesc existenţa fiinţei în lume, precum și di- 
recția lor de evoluție spre un Logos tot mai împlinit. Alături de 
logica matematică, el propune logica fenomenologică. Logica ma- 
tematică este instrumentul de cercetare şi interpretare a Logosului 
sub unghiul generalității și universalității ce se conservă, care defi- 
nește forma actului de cunoaştere. Logica fenomenologică este orga- 
nonul de cercetare și interpretare a Logosului sub unghiul semnifi- 
caţiilor, care definesc rostul ființei în lume, Dar aceste semnificaţii 
nu sînt statice, ci dinamice. De aceea logica fenomenologică abor- 
dează și direcția lor de evoluţie. 

Este cazul să observăm că între fenomenologia lui Husserl, pe 
de o parte, teoria intuiționistă din matematică, pe de altă parte, 
există o mare asemănare și înrudire, așa cum Weyl arată. 

Cum însă fenomenologia lui Husserl este elaborată numai cu 
ajutorul intuiției, nu și cu acela al analizei și sintezei, pe de o 
parte, al conexiunii cauzale și prospective, pe de altă parte, unila- 
terală rămîne și ca, 

În schimb, teoria fenomenului originar, propusă de Goethe, se 
apropie de completitudinea de determinare, deoarece intuiţia sa în 
fenomenul originar trece prin analiză și sinteză și prin cauzalitate 
Și prospectivitate, iar nu alături sau peste ele. 


ELABORAREA AXIOMATICĂ A TEORIEI 


Elaborarea axiomatică a științei este inaugurată de Euclid, dar 
el o aplică numai în geometria spaţiului plan, nu și a celui curb, 
pe care-l abordează doar Apollonius în teoria sa asupra conicelor. 
De teoria numerelor din aritmetică el nu se ocupă și astfel greu- 
tățile generate de raportul dintre numerele continue și discontinue, 
care l-au speriat pe Pitagora, rămîn nerezolvate. 

Discursul lui Descartes extinde metoda axiomatică în algebră și 
geometria analitică, susținind că ea este unica metodă cu adevărat 
științifică. Cu contradicţiile care apar în raportul dintre numerele 
continue și discontinue nu se ocupă nici el, deoarece la temelia 

algebrei, la fel ca și la aceea a aritmeticii pe care ea se bazează, 
stau tot numerele întregi, cu caracter discontinuu, care satisfac 
exactitatea deplină. 

În calculul infinitezimal, elaborat simultan de Leibniz și New- 
ton, apar însă numerele continue, care nu mai satisfac exactitatea 
deplină şi introduc astfel un anumit coeficient de indeterminare. 

Sub unghi practic această indeterminare infinitezimală a fost 
fără importanță și de aceea calculul infinitezimal a fost aplicat cu 
deosebit succes atit în geometria diferenţială, cît şi în mecanică, 
elaborată cu ajutorul ei. Dimensiunea continuă din geometrie și 
mecanică părea astfel exprimabilă prin numere. 

Pe măsură însă ce analiza oferită de calculul infinitezimal a 
fost adincită, au apărut o seamă de greutăţi, care puneau sub sem- 
nul îndoielii însuși fundamentul ei. Pentru a înlătura aceste greu- 
täpi Cauchy a procedat la o mai bună definiție a conceptului de 
limită. Satisfăcătoare nu a fost însă nici această precizare. Weier- 
strass, în schimb, a încercat să lămurească fundamentele analizei 
cu ajutorul numerelor întregi din aritmetică, dar contradicţiile nu 
au putut fi înlăturate nici pe această cale. Frege, pe de o parte, 
Whitehead și Russell, pe de altă parte, au căutat să construiască 
întreg edificiul matematic pe logica matematică. Dar contradicţiile 
au continuat. D. Hilbert a recurs la metateoria sa, operată cu aju- 
torul unor simboluri strict abstracte, pentru a obţine o generalizare 
şi mai mare. Gödel însă a făcut dovada că aporiile sînt prezente 
nu numai în logistica lui Frege, Whitehead şi Russell, ci şi în 
metateoria !ui D. Hilbert. Precum ele sînt prezente, susține Gödel, 
în orice sistem axiomatic elaborat strict deductiv. 

Ele lipsesc doar în sistemele elaborate intuitiv, care pleacă de 
la întregirea reciprocă dintre continuitate și discontinuitate și ast- 
fel renunță la interpretarea continuității prin discontinuitate. O 
atare interpretare a sistemelor matematice a fost propusă de Poin- 
car€ şi dezvoltată de Borel, Lebăsgue, Haddamard, pe de o parte, 
de Brouwer, Heyting, Weyl etc., pe de altă parte. Elaborarea 
acestor sisteme nu este însă numai deductivă, ci şi inductivă. La 
exactitatea deplină, cu caracter absolut și astfel metafizic, ele însă 
renunță. Gödel aderă și el la această interpretare. 

O construire a edificiului matematic pe întregirea reciprocă 
dintre numerele discontinue din aritmetică și dimensiunea continuă 
din geometrie a fost susținută înainte de Marx şi Engels în cadrul 
interpretării dialectice a raporturilor dintre logică și matematică. 
Interpretarea dialectică a matematicii și logicii este elaborată în 

continuare de matematicienii şi logicienii sovietici în frunte cu 
Kolmogorov, Rosenthal etc. 

Aceeași întregire reciprocă dintre continuitate și discontinuitate 
este promovată și de interpretarea structuralistă a matematicii şi 
logicii pentru care militează gruparea Bourbaki, apoi Gonseth etc. 
Conceptul de structură, de asemenea, a stat la însăși temelia mate- 
rialismului dialectic, ce afirmă „organizarea materiei şi energiei in 
Structuri tot mai complexe, bogate şi articulate...“ De aceea ex- 
ponenţii gîndirii structuraliste afirmă nu numai filiaţia lingvistică 
a structuralismului, care urcă la Saussure, ci și filiaţia dialectică, 
inaugurată de Marx. 

La temelia elaborării axiomatice a ştiinţei stă conceptul de tota- 
litate, aplicat atît axiomelor, cît şi variabilelor, care trebuie să fie 
„mutual exclusive“, cum spune Sears, adică independente. Ele vferă 
maximum de simplificare posibilă în demonstraţie. 

Dar aceste axiome independente sînt contrazise nu numai de 
conceptul de structură concretă din ştiinţele lumii fizice, biologice 
şi social-umane, ci și de cel abstract din științele formale, cum este 
geometria r-dimensională a spaţiului curb, elaborată de D. Riemaun, 
în care independenţa axiomelor lui Euclid încetează. 

O depășire a conceptului de totalitate simplă apare și în teoria 
mulțimilor, propusă de Cantor, chiar dacă în cazul său mulțimea 
este definită numai prin atributele comune. Ca atare nu poate ieși 
nici ea din contradicţiile generate de raportul dintre continuitate 
şi discontinuitate, pe de o parte, şi dintre finit şi infinit, pe de 
altă parte. 

În consecinţă, singura posibilitate de ieșire din contradicții este, 
cum a spus Aristotel, numai judecarea formei logice și matematice 
în raport cu conţinutul real al lumii, studiat de științele fizice, bio- 
logice, umane etc, 

În lumina științei contemporane însă lumea nu mai e o totali- 
tate de ființe și obiecte juxtapuse, ci o unitate în multiplicitate cu 
continuitate în discontinuitate, Ea e un sistem, nu o simplă mul- 
time; o structură, nu o simplă totalitate. Ca atare, ea nu poate 
fi cercetată și interpretată cu ajutorul axiomelor și variabilelor in- 
dependente şi astfel juxtapuse, ci cu ajutorul conceptului de sis- 
tem sau structură, în care toate se leagă şi evoluează împreună. 
fiind o totalitate cu un tot în dezvoltare, pe care teoria este che- 
mată să-l exprime şi interpreteze. Interpretarea structuralistă a lo- 
gicii și matematicii, pe de o parte, a ştiinţelor lumii reale, pe de 
altă parte, oferă acest model de interpretare. 

Visul lui Wittgenstein, a spus Tarski în conferința sa de la ulti- 
mul Congres internaţional de logică, metodologie și filosofia 
științei, ţinut în toamna anului 1971 la București, a fost prea fru- 
mos ca să fie și adevărat. Știința nu poate fi elaborată numai de- 
ductiv şi sub semnul exactității depline, cu caracter absolut. Ea tre- 
buie elaborată în primul rînd inductiv şi năzuiește spre exactita- 
tea optimă, dar nu absolută. 

în fond, Carnap însuşi, alături de logica sa deductivă, a re- 
cunoscut și elaborat logica sa inductivă, care în ştiinţele lumii 
reale joacă rolul prim. 

Alături de sintaxa logică, pe de altă parte, Tarski a elaborat și 
semantica logică. Știința, în adevăr, nu este numai sub semnul 
coerenţei logice și a lipsei de contraziceri, cum la început școala de 
la Viena a susţinut. Ea este și sub imperiul reflectării obiective a 
lumii, pe care adevărul o exprimă. Sintaxa logică a abordat numai 
problema coerenţei logice a ideilor. Semantica logică abordează și 
potrivirea lor cu realitatea, adecuatio rei et intellectus. 

Tautologiile lui Wittgenstein exprimau numai relaţiile de con- 
tiguitate şi succesiune. Semantica logică abordează și legăturile cu 
inţeles. Relaţiile de contiguitate și succesiune sînt sub semnul tota- 
lităţii simple, care nu se leagă. Legăturile cu înţeles sînt sub impe- 
riul totalității cu un tot în dezvoltare, în care toate se leagă, atit 
în spaţiu sub puterea conexiunii universale, cît și în timp, sub 
imperiul conexiunii cauzale şi prospective. 

Sintaxa logică rezolvă numai exactitatea. Semantica logică 
abordează și validitatea. 

Dar în definiţia sa asupra teoriei științifice în termeni de 
axiome și teoreme, Sears vorbeşte şi despre necesitatea de a defini 
variabilele interveniente numai în termeni de „operaţii“. Cu alte 
cuvinte, conduita umană trebuie definită numai aşa cum ea este 
înregistrată de aparatele de „măsură“. Condiţia impusă în această 
fază este inspirată din operaţionismul susţinut de Bridgmann în 
fizică. Aproximativ aceeaşi teză este susținută de instrumentalis- 
mul lui J. Dewey. 

În momentul însă cînd Bridgmann, laureat al premiului Nobel 
pentru fizică, a fost invitat sa participe la o dezbatere asupra 
aplicării operaţionalismului în psihologie, el a rămas, precum se 
stie, aproape uluit de interpretarea doctrinei sale în psihologie. În 
cercetarea și interpretarea științifică, a spus el, tehnica experimen- 
tală, matematică și logică nu e sub nici un motiv totul, deoarece 
cuvîntul ultim în final îl are tot omul, care le aplică. Instrumentul 

experimental, matematic şi logic este doar unealta omului de şti- 
ință, nu stăpinul său. 

Calculatoarele electronice, de pildă, au cel mult un milion 
de celule. Creierul omenesc pare să aibă peste 14 miliarde. Teoria, 
care exprimă adevărul, cade în seama sa, personalitatea omului de 
ştiinţă, anume pregătirea sa și judecata sa, rămînînd astfel factorul 
prim în cercetarea științifică. 

Rolul personalităţii omului de ştiinţă este mai mic poate în 
fizică, unde fenomenele sînt mai simple şi mai independente de 
condiţia umană. El este mai mare în științele biologice, î în care ne 
apropiem de fenomenele vieţii. Şi el este cu atît mai mare, spune 
Oppenheimer, în ştiinţele social-umane, în care abordăm însăși 
condiția umană, de care trebuie să ne apropiem tot cu condiția 
umană, luată în întregimea ei. De aceea nu „fizicalizarea“ psiholo- 
giei este idealul, ci „umanizarea“ ei, adică cercetarea şi interpreta- 
rea sa cu mijloace eminamente psihologice, sociologice și antro- 
pologice. 

La fel vede lucrurile și F. Kohn, redactorul şi coordonatorul 
celor 6 volume ale Psibologiei ca ştiinţă, în care 82 de specialişti, 
fiecare o somitate în domeniul său, examinează stadiul actual al 
psihologiei sub unghiul gradului de exactitate și validitate. Nu 
ştiu, spune el, cum va arăta psihologia în anul 2000, dar e sigur 
că ea va fi mai mult o ştiinţă „umanistă“ decît o știință a naturii 
fizice. 

Teoria  matematico-deductivă asupra învățării, elaborată de 
Hull, abordează doar asociaţiile de contiguitate din procesul me- 
moriei mecanice. Ea nu poate apropia și legăturile logice, afirmá 
Roback, care sînt însă cele mai importante, adaugă el. 

Axiomele ei nu au nici o legătură reală cu procesul concret al 
învăţării, în care legăturile cu înţeles joacă rolul prim, aşa cum 
Koehler a arătat. De aceea ele sînt, spune Koch, mai mult proiecţii 
ale lui Hull asupra fenomenelor reale, pe care ele le deformează, 
nu le reflectă. 


După modesta noastră judecată însă critica lui Koch depăşeş- 
te ea însăși măsura, deoarece atît cercetările lui Hull și ale colabora- 
torilor săi, cît şi acelea de analiză factorială, au însemnat un pas 
pozitiv , de o reală valoare, în cercetare psihologică. „Nu este mai 
puţin adevărat că cercetările de epistemologie genetică, întreprinse 
de J Piaget şi colaboratorii săi, la determinarea matematică şi lo- 
gică matematică adaugă şi pe aceea a logicii generale, abordind 
astfel și problema validității fenomenelor psihologice, nu numai 

pe aceea a exactităţii lor. În aceste condiţii însă axiomele și teore- 
mele nu sînt totul în știință, ci doar instrumente ale teoriei; anume 
unele instrumente, nu toate; parte în întreg, nu întregul însuși, 
Teoria apare în logica inductivă elaborată de Carnap, precum și 


în semantica logică, inaugurată de Carnap și dezvoltată apoi de 
Tarski. 


ELABORAREA LOGICĂ A TEORIEI 


Teoria generală a acțiunii redactată de Parsons şi Shills cuprinde 
atît elaborarea axiomatică a teoriei, propusă de Sears, cît şi elabo- 
rarea logică a teoriei, promovată de G. W. Allport, precum şi 
elaborarea logică și matematică a teoriei, susținută de E. L. Tolman. 

Dacă teoria științifică nu pote fi elaborată decît în termeni de 
axiome independente, mutual exclusive, cum spune Sears, atunci 
psihologia, susţine Allport, nu are altceva de făcut decît să se 
dispenseze de o atare teorie, deoarece „structura și evoluţia“ per- 
soanei nu poate fi interpretată în termeni de axiome independente. 
În structura persoanei toate se leagă. Fiecare funcţiune are rostul 
ei. Precum un rost are și individul în societate. Sub semnul evolu- 
ției creatoare apoi este tot ceea ce există. 

Rostul funcţiunii în structura persoanei, nu depinde însă nu- 
mai de funcțiunea ca atare, ci și de persoană, care e întregul ei. 
Evoluţia acestui rost nu are numai o determinare cauzală, ci și 
una prospectivă, iar de sub imperiul individuației nu iese. De 
aceea legitatea psihologică nu e numai cea general umană ca în 
psihologia din trecut. Ea nu e numai cea specifică sau tipică, 
proprie diverselor grupuri sociale din care persoana face parte. 
Ci ea e și cea unică, proprie individului ca atare. Științele naturii 
pot fi numai ale generalului, cum a spus Aristotel și repetă C. Burt 
în o controversă cu Allport. Științele spiritului sînt însă și ale in- 
dividualului, așa cum afirmă atît Dilthey și Spranger, cît şi Win- 
delband și Rickert, spre care simpatia lui Allport se îndreaptă. 
Psihologia persoanei, adaugă el, cercetează în primul rind această 
unicitate a ființei umane. De aceea chiar un singur caz, studiat în 
adîncime, așa cum susține K. Lewin, ajunge pentru ca această le- 
gitate proprie insului să fie determinată. 

Freud, pe de altă parte, nu a știut nici de axiome și nici de 
teoreme, afirmă Allport, Kohn etc. Contribuțiile psihanalizei sînt 
totuji mult mai importante, mai pline de semnificaţie în orice 
caz, decît toate rezultatele obținute cu ajutorul metodei matema- 
tico-deductive susținute de Hull. 

Psihologia generală, desigur, nu poate renunţa la legile nomo- 
tetice, proprii științelor naturii, spune Allport. Psihologia persoa- 
nei se bazează însă în primul rînd pe descrierea ideografică, pro- 
movată de Windelband, adaugă el. 

Spre același punct de vedere înclină și H. Thomae, inspirat 
în primul rînd din Logica ştiinţelor spiritului a lui Rothaker, că- 
ruia îi urmează la catedră, după ce studiile le-a făcut cu Ph. Lersch 
la Universitatea din Leipzig. 

Dar conceptul de semnificaţie, care determină funcțiunea păr- 
ţii în întreg și a întregului în lume, nu depinde numai de întreg, 
cum logica științelor spiritului este înclinată să creadă. El depin- 
de și de parte, așa cum arată logica tradiţională, J. Dewey mai 
ales. 

În ceea ce priveşte evoluţia, ea, de asemenea, nu poate fi in- 
terpretţată numai teleologic, așa cum logica științelor spiritului 
susține pe urmele lui Hegel. Ci ea are și o determinare cauzală, 
așa cum logica tradițională arată. 

Întregirea reciprocă dintre cele două determinări apare în 
lucrarta lui McIver Cauzaţia socială, care arată atît ponderea 
celor două determinări, cît și modurile lor de conjugare, ce vari- 
ază după structura fizică, biologică și social-umană. 

Pe de altă parte, logica fenomenologică încearcă să pătrundă 
în însăși natura legăturilor cu înţeles şi a direcțiilor lor de evo- 
luţie, renunţind atît la determinarea analitică și cauzală, cît și la 
cea sintetică și teleologică. 

În schimb, teoria fenomenului originar și logica dialectică, 
aplicată de Marx şi Engels, susţine toate aceste determinări, rea- 
lizînd astfel completitudinea de determinare. 

În virtutea acestei completitudini de determinare, teoria 
cuprinde atît 

a) determinarea extensivă a structurii în raport cu celelalte 
structuri pe bază de asemănări şi deosebiri, cît şi 

b) determinarea structurii în raport cu părțile ei componente 
şi întregul din care face parte pe bază de analiză și sinteză și cu 
atenție la configurația proprie a structurii pe bază de intuiţie, 
precum și 

c) determinarea structurii în raport cu faza ei antecedentă 
și consecventă pe bază de conexiune cauzală şi prospectivă și cu 
atenție la configuraţia proprie a saltului creator pe bază de in- 
tuiție, 

La baza determinării extensive de ordin comparativ stau 
principiile logice cu terţul inclus, nu exclus. Terţul exclus in- 
tervine doar în științele exacte, în matematică mai ales. În știin- 
tele lumii reale, în cele biologice și social-umane în orice caz, 
intervin numai asemănările și deosebirile, nu identitatea și contra- 
dicția, 

În atare condiţii determinarea extensivă, de ordin compara- 
tiv, nu definește numai generalitatea, ci și individuația. Anume, 
ea stabilește gradele de generalitate versus individuaţie. Coefi- 
cientul de individuaţie este mai mic în științele fizice, mai ridicat 
în cele biologice și cel mai mare în științele social-umane. La om 
el este mai mic în procesele simple, cum sînt senzațiile și reflexele, 
și atinge gradul maxim de dezvoltare în conștiință și conduită. 
Dacă gradul de generalitate este mai ridicat, atunci legitatea de- 
terminării extensive este nomotetică. Dacă generalitatea este scă- 
zută, iar individuaţia e ridicată, atunci sîntem avizaţi la descrie- 
rea ideografică. 

Individuaţia, prin urmare, nu este o ieșire din lege, deoarece 
ea poate fi determinată atît cu ajutorul curbei de variaţie, cît și 
cu acela al analizei și sintezei, precum și cu acela al conexiunii 
cauzale. Legitatea ei însă nu mai e de exactitate, ci de probabili- 
tate. Ea, de asemenea, nu e numai matematică, ci și logică. Le- 
gitatea matematică definește gradul dezvoltare a individuaţiei. 
Legitatea logică defineşte semnificația ei pozitivă sau negativă 
după cum ea duce la adaptare, conservare, dezvoltare ori la lipsa 
de adaptare, conservare şi evoluţie. 

La temelia determinării analitice și sintetice din comprehen- 
siune stă principiul interconexiunii universale. Dacă interconexi- 
unea este de ordin universal, atunci ea poate fi exprimată ma- 
tematic. Dacă ea e particulară, atunci ea poate fi exprimată numai 
cu ajutorul legăturilor cu înțeles. 

Legăturile cu înțeles însă nu depind numai de întregul din 
care procesul respectiv face parte, așa cum Hegel și Dilthey au 
crezut. Precum ele nu depind nici numai de părţi, cum au afir- 
mat Wundt sau Titchener, care au valorificat logica tradițională. 
Ci ele depind de raportul dintre parte și întreg, anume de ponde- 
rea lor și de modurile lor de conjugare, 

Alături de determinarea structurii în raport cu infra şi supra- 
structura ei, avem determinarea structurii în ea însăși, pe care 
au promovat-o exponenţii şcolii configuraţioniste sub influenţa fe- 
nomenologiei lui Husserl. 

Legătura dintre parte și întreg, pe de o parte, dintre întreg și 
lume, pe de altă parte, este pozitivă sau negativă, după cum ea 
satisface sau nu nevoile de adaptare, conservare și dezvoltare în 
condițiuni de eficiență optimă. 

Relaţiile de contiguitate așază un simplu diagnostic, pe care 
judecățile de existență îl exprimă. Legăturile cu înţeles introduc 
discriminarea dintre natura lor pozitivă sau negativă, care solicită 
judecăţile de valoare. 

La fundamentul determinării evolutive stă principiul conexi- 
unii cauzale şi prospective. Dacă efectul este egal și identic cu 
cauza sau scopul, atunci conexiunea în timp este de simplă succe- 
siune și poate fi exprimată în mod matematic. În acest caz legi- 
tatea este nomotetică, deoarece momentul nu introduce saltul ca- 
litativ. Dacă însă saltul apare, atunci prezența sa și orientarea sa 
pot fi exprimate numai cu ajutorul logicii. Schimbarea calitativă 
și direcţia ei pot fi pozitive sau negative, după cum ele duc la 
adaptare, conservare și dezvoltare ori regresiune și destrămare. În 
seama intuiției rămîne descrierea ideografică a saltului în sine. 


Judecată în această lumină, teoria este descrierea, explicarea şi 
interpretarea fenomenelor sub unghiul ordinii în dezvoltare, pe 
care Logosul o exprimă. Determinarea ordinii de clase din exten- 
siune este sub semnul descrierii empirice. Determinarea saltului 
calitativ și a calităţii proprii structurii este sub semnul descrierii 
ideografice, în care intervine și raţiunea. Determinarea analitică 
este sub imperiul explicării, care arată acţiunea părţilor asupra 
întregului. Determinarea sintetică este sub puterea interpretării, 
care defineşte rostul părţii prin întreg și funcțiunea întregului prin 
lume. 

Conceptul de explicare este aplicat şi conexiunii cauzale, care 
arată efectele antecedentelor asupra consecventelor. Noţiunea 
de înţelegere este întrebuințată şi pentru determinarea idealului 
de viaţă asupra prezentului. Alţii, în schimb, cuprind atît determi- 
narea analitică şi sintetică din comprehensiune, cât și pe cea cau- 
zală și prospectivă din evoluţie, în operaţia de interpretare. 

Unii apoi folosesc explicarea numai pentru determinarea ma- 
tematică, rezervînd înțelegerea pentru determinarea logică. 

Atare discriminări însă ilustrează mai mult deosebirile de or- 
din lexic, decît pe cele de ordin logic şi matematic. 

Determinarea matematică din științele reale pleacă de la ele- 
mentele simple, care sînt și elementele prime. În știința contem- 
porană sînt preferate structurile simple şi prime. Cum atît ele- 
mentele sau structurile prime şi simple sînt de obicei independente, 
determinarea matematică permite specializarea. Ea are şansele 
optime pentru a realiza exactitatea. Ea, de asemenea, este accesi- 
bilă elaborării în termeni de axiome, teoreme, şi definiţii. 


Determinarea logică valorifică cu mai multă eficienţă drumul 
invers, solicitat de legăturile cu înţeles dintre structurile complexe. 
La judecățile de existență, ea adaugă pe cele de valoare. Primele 
operează mai bine asupra structurilor simple. Secundele deter- 
mină mai bine legăturile cu înţeles în structurile complexe. Primele 
realizează exactitatea. Secundele definesc validitatea. Primele per- 
mit specializarea. Secundele cer cultură cît mai largă și adîncită. 
Exactitatea vine pe drumul specializării. Validitatea este reali- 
zată pe calea culturii generale. 


Faust al lui Goethe poate fi compus cu ajutorul analizei com- 
binatorii, dar în acest scop computerele ar trebui să lucreze poate 
milioane de ani, deoarece numărul combinărilor posibile cu 8000 
cuvinte este uriaș. Care cste însă adevărata operă Faust compu- 
terele nu pot spune, deoarece judecata de valoare le lipsește. 


Douăzeci de ani a lucrat la nemuritoarea sa operă şi Goethe, 
dar nu milioane de ani. Economia de gîndire a fost realizată prin 
judecăţile de valoare, de care el a fost condus de la început. 


Judecăţile matematice interpretează varianța calitativă a com- 
binărilor posibile prin invarianța cantitativă a elementelor și a 
regulilor de combinare. 


Judecăţile de valoare interpretează varianţa cantitativă a ma- 
nifestărilor noastre în viaţă prin invarianța calitativă a rostului 
şi idealului nostru în lume. De aici și semnificaţia deosebită a 
concepţiei despre lume şi viaţă pentru înţelegerea persoanei uma- 
ne, așa cum arată Jaspers. 


Cele două interpretări însă nu se exclud, aşa cum Dilthey şi 
Bergson au crezut. Ele se întregesc reciproc. În adevăr, în dialogul 
omului cu semenii intervine atît sănătatea și biotipul, cît și inte- 
ligenţa și cultura, precum şi profesiunea, căsătoria, națiunea etc. 
O masă mai bună ne predispune la bucurie, iar o satisfacţie mo- 
rală şi profesională ne face să mîncăm cu mai multă poftă. 

CONDIȚIA EXPERIMENTALĂ, LOGICĂ ȘI MATEMATICĂ A 
TEORIEI 


Pentru ca elaborarea teoriei sub semnul completitudinii de dc- 
terminare logică și matematică în extensiune, comprehensiune și 
evoluţie să fie cu putinţă, o seamă de condiţii trebuie satisfăcute. 


1. Condiţia experimentală. Dacă dorim ca interpretarea teo- 
retică să fie cît mai largă și mai aprofundată, atunci cercetarea 
trebuie să cuprindă un număr cît mai mare de fapte, cît mai 
exact inregistrate. În acest scop ştiinţa contemporană nu se mul- 
țumește cu cunoașterea senzorială, cum a fost cazul în ştiinţa an- 
tică, ci ea recurge la instrumente de cercetare și înregistrare cît 
mai precise cu putință. 

La cercetarea cît mai exactă a faptelor ca adaugă apoi şi veri- 
ficarea practică a teoriei, care generează o nouă cercetare etc. 


În științele social-umane însă cercetarea experimentală de la- 
borator nu este și nu poate fi totul, deoarece procesele complexe 
de conduită și conștiință îi scapă. De aceea, cercetarea trebuie 
completată atît cu datele obiective asupra vieţii, cît și cu obser- 
vaţia școlară, familială, profesională și mai ales clinică. Cu atit 
mai exigentă este însă determinarea logică și matematică a aces- 
tor dat empirice, nu experimentale. 


2. Completitudinea de determinare. Determinarea fenomenelor 
sub unghiul teoriei valide trebuie să fie făcută atît asupra unui 
eșantion satisfăcător de populaţie, cit şi asupra unui eșantion sa- 
tisfăcător de criterii sau fenomene de cercetare, Pentru a deter- 
mina, de pildă, natura și gradul de dezvoltare ale inteligenţei la o 
anumită vîrstă trebuie să recurgem cel puţin la 20—25 probleme 
de rezolvat, aplicate la minimum 100 persoane de aceeași virstă 
și omogene ca posibilități educaţionale. La curbele de variaţie 
trebuie să adăugăm coeficienţii de corelație. Aceștia apoi trebuie 
analizați atît în factorii lor componenți, cît și în condiţiunile lor 
determinative, Descrierea și analiza cazurilor individuale sînt și 
ele necesare, iar determinarea lor nu poate fi numai extensivă, ci și 
comprehensivă, precum și evolutivă, de ordin logic și matematic 
în toate cazurile. În acest scop pregătirea de specialitate trebuie 
completată cu cea de ordin general, care să cuprindă cel puţin 
esenţialitatea teoriei psihologice, cu metateoria logică și matema- 
uică adăugată. 

3. Coerenţa logică a interpretării. Teoria nu poate cuprinde 
contraziceri. De aceea ideile ei trebuie să se lege împreună în mod 
logic și matematic. Rezultatele analizei factoriale asupra inteli- 
genţei nu pot anula pe acelea ale interpretării logico-matematice, 
obținută pe cale de analiză combinatorie sau calcul funcţional. 
Toate împreună nu pot infirma observaţiile din familie, şcoală, 
profesiune, clinică etc. Evoluţia trebuie să aducă confirmarea tu- 
turor. 

Elaborarea matematică a teoriei este sub semnul preciziunii de 
care a vorbit Descartes. Elaborarea logică adaugă adincimea in- 
terpretării, scoasă în evidență de Pascal. Intregirea lor reciprocă 
indică simţul fineţii, asupra căruia a insistat Montaigne. 

4. Distincție sau decidabilitate. Dacă ordinea în evoluție a 
lumii nu este numai unitate și continuitate, ci și multiplicitate şi 
discontinuitate, atunci fenomenele trebuie diferenţiate cu sufici- 
entă claritate unele de altele, chiar dacă ele se leagă împreună. 
Conștiinţa nu poate fi redusă la inconștient şi nu poate fi iden- 
vificată cu conduita. Trebuie să arătăm atît individuaţia, particu- 
laritatea și saltul lor, cît și generalitatea, universalitatea şi evo- 
luţia lor împreună. 

Coerenţa logică şi matematică integrează. Decidabilitatea di- 
jerenţiază, 

Unitatea în muluiplicitate a teoriei naște din întregirea lor 
reciprocă. 

5, Sistem deschis, nu inchis, Teoria nu lucrează cu dogme in- 
chise, ci cu adevăruri în proces de dezvoltare. Ea nu exprimă ade- 
vărul absolut, ci adevărul în evoluție. Ea nu exprimă pertecțiu- 
nea, ci o apropie. De aceea orice adevăr este o ipoteză de lucru 
pe care o judecăm după eficienţa ei teoretică și practică. 

Închisă în sine nu e dealtfel nici lumea, ci în evoluţie neosto- 
ită și continuă. Adevărul urmează aceeași lege. 

6. Simplitatea optimă a sistemului. Dacă teoria este un sistem 
deschis, nu închis, și dacă ea operează cu optimum de coerenţă și 
putere de discriminare posibilă, atunci ea este și cea mai simplă 
interpretare cu putinţă. Simplitatea teoriei definește ceea ce în 
matematică se numeşte formula canonică a demonstraţiei, care 
valorifică minimum de axiome, teoreme, reguli și definiţii. 

Simplificarea teoriei nu poate însă însemna sacrificarea adin- 
cimii ei. De aceea ea trebuie să meargă mînă în mînă cu validi- 
tatea ei. Altfel terminăm prin simplism, care înseamnă superfici- 
alitate. 

Simplitatea, de asemenea, nu e absolută, ci variază după gra- 
dul de complexitate al fenomenelor. Teoria conștiinței este în mod 
inevitabil mai complexă decît aceea a senzaţiei sau reflexului 
simplu. De aceea simplitatea trebuie judecată în raport cu bogăţia 
şi complexitatea faptelor, pe care teoria încearcă să le interpre- 
teze prin cît mai puţin parametri cu putinţă. 

7. Adevărul. Reflectarea obiectivă a lumii sau adevărul este 
scopul ultim al științei. Valoarea aplicărilor practice este în 
funcţie de el. 

Reflectarea științei însă nu e atît cea senzorială, cît cea ra- 
țională. Bolnavul simte o durere sau alta. Medicul identifică uni- 
tăți nosologice și cauze determinate. Precum, desigur, și metode 
terapeutice! 

Reflectarea, de asemenea, nu e pasivă, ci activă. Ea nu e foto- 
grafie, ci interpretare. 

Kant socotea că reflectarea obiectivă a lucrului în minte nu 
e cu putință deoarece cunoașterea senzorială o falsifică. În fizică 
vorbim de unde mai lungi sau mai scurte. În psihologie trăim sen- 
zaţii de culori diferite. Dar aceasta nu înseamnă falsificare, ci 
codificare. Potrivirea dintre obiect și imagine rămîne în picioare, 
dar ea nu afirmă omogenitatea lor, ci izomorfitatea lor. Codifi- 
carea nu falsifică reflectarea, ci doar o face mai simplă și ma: 
eficientă. 

Cu atit mai puţin falsifică corespondenţa dintre obiect şi ima- 
gine reflectarea rațională, la care știința recurge tocmai pentru a 
crește și adînci obiectivitatea ei. 


CONDIȚIAYUMANĂ A ȘTIINȚEI 


Pentru a realiza obiectivitatea omul de știință recurge atit la 
cercetarea experimentală a faptelor, cît și la înregistrarea lor cît 
mai precisă, precum şi la interpretarea lor logică și matematică. 


De părerile și sentimentele sale personale, pe de o parte, de pre- 
judecăţile sociale, pe de altă parte, face abstracţie. El porneşte 
la drum sine ira et studio, iar de idolii de care Bacon a vorbit se 
păzeşte. 

Aceasta nu înseamnă însă că mintea omului de știință este o 
tabula rasa, pe care faptele înseși înscriu legile lor. Mere căzind 

din pom au văzut miliarde de oameni, dar numai Newton a prins 
şi legea gravitaţiei, cărora căderea lor se supune. În acest scop însă 
el a pornit la drum cu tot ceea ce pînă atunci se ştia în fizică, dar 
fără a socoti nimic, din ceea ce ştia, ca fiind pe deplin stabilit. Teo- 
ria este astfel nu numai lucrul cel mai practic cu putință, cum 
spune K. Lewin. Ci ea este și punctul de plecare în știință. Îna- 
inte de verificare însă ea e o simplă ipoteză de lucru. Adevărata 
teorie devine numai după această verificare. Sistem închis însă 
ea nu e nicicînd. 

Pregătirea omului de știință și capacitatea sa de înţelegere, pe 
de o parte, echilibrul său psihic, pe altă parte, râmin factorii 
primi în știință. Nu omul este anexa tehnicii experimentale, logice 
şi matematice, ci ele sînt unealta lui. Cu una și aceeași tehnică 
unii. oameni de știință obţin adevăruri banale, iar alţii revoluţio- 
nează disciplina însăși. 

Dar condiţia umană nu e numai individuală, ci și cea socială, 
precum și cea culturală. În dezvoltarea armonioasă trebuie să fie 
toate. Altfel ştiinţa nu progresează. 

Atena în secolul lui Pericle reprezintă, poate, ce mai mare 
minune a lumii. În acest secol a apărut filosofia lui Socrate, Pla- 
ton și Aristotel, din care omenirea se inspiră pînă azi. În cl au 
apărut dramele lui Eschil, Euripide şi Sofocle, care se joacă pină 
în zilele noastre. În el au fost create operele lui Phidias și Praxi- 
teles, pe care le admirăm și acum atît de mult. 

A fost o emergență aparte de genii? Răspunsul e nu, deoa- 
rece proporţia talentelor ereditare este, precum știm, aproxima- 
tiv aceeași oriunde în geografie și oricînd în istorie. 

A fost însă un climat de libertate individuală și dreptate so- 
cială pe care omenirea, poate, nu l-a mai trăit. 

Pînă la sfîrşitul celui de-al treilea deceniu din veacul nostru 
psihologia a fost o ştiinţă eminamente germană. Stăpînirea hitle- 
ristă a distrus aproape totul. 

Tehnica experimentală, logică și matematică este bun univer- 
sal. Valorificarea ei însă nu e cu putință decît în ţările cu climat 
satisfăcător de libertate individuală, dreptate socială și bunăstare 
materială şi spirituală. 

Patria noastră este în fruntea ţărilor care luptă pentru în- 
făptuirea acestui climat în întreaga lume. 

or changeable. The mathematical interpretation of the physical world started 
with the hypothesis that qualitative variance of different bodies and processes, 
defined by individuation, particularity and evolution, can be reduced tọ quan- 
titative invariance of their elements and elementary processes. Empedocles’ in- 
terpretation of Nature and its bodies by their four elements was the first 
model of such an explanation. In the realm of human life and its conditions we 
meet, however, an opposed reduction with a logical character. The quantitative 
variance of the budget of time and money of an individual, for instance. 
is explained by the qualitative invariance of his ideals of life, whi:h deter- 
mine his particular role in society, submitted to his own individuation. Dilthey 
and Windelband were of the opinion that this logical explanation iutervenes 
only in social and cultural sciences. Today we know, however, that it operates 
in biological sciences, too. The merely analytical and mathematical interpretation 
is then questioned in contemporary quantum mechanics, which looks for a 
logical explanation, too. In fact, even mathematics has evolved from the 
analytical numbers of Pythagoras to the set theory of Cantor. 

Contemporary sciences are based, indeed, on the concept of structure in 
evolution, defined as unity in multiplicity with continuity in the discontinuity 
of its changes and in continuous interconnection with the rest of other structures, 
from which it differs by its own degree of individuation. The attributes and 
functions of physical structures seemed more general, universal and stable. 
Hence the illusion of their mathematical determination. Social and cultura! 
structures appeared to be more individual, particular and changeable. Hence 
the impression that they are to be interpreted only logically. In fact, everv 
science requires both mathematical and logical elaboration, although mathem- 
tical determination prevails in physical sciences while logical interpretation 
seems to play the most important role in complex social and cultural ones, 

In order to determine scientifically a certain given structure — be it physical, 
biological or psychological and social — one has 

a) to compare it with others in order to establish its resemblances and 
‘differences in terms of generality and individuation, 

b) to define ir analytically and synthetically in relation with its parts 
and wholes in order to assess its content and functions in terms of meaningful 
interconnection with due attention to its adaptation in terms of particularity 
and universality, and then 

c) to determine its present in relation with its past and future in terms 
of causal and prospective development in order to establish its direction of 
evolution or regress. 


When attributes and functions of structures tend toward maximum of 
generality and universality with minimum of changes, the comparative, com- 
prehensive and evolutive determinations can be reduced to a single one as 

in the formal logic of Aristotle and consenquently their discrimination becomes 
more or less irrelevant as a value of truth. The same reduction occured in the 
classical mechanics of Newton. Such determinations with maximum of gene- 
rality, universality and repetition represent the object of mathematics and 
mathematical logic. Their elaboration is accessible to the process of axiomatiz- 
auon, although its absolute fulfilment is not possible because of unavoidabie 
contradictions versus indeterminacy of pure formal systems. Because of the 
same reasons of complete generality, universality and permanency the process 
of formalisation is rather independent of the real content of concrete sciences 
to which mathematical determination is applied. Consenquently, the foundation 
of their mathematical and logical metatheory is rather autonomous. 

When individuations, particularity and qualitative leaps of attributes, 
functions and structures become significant, the discrimination between the 
above three determinations is necessary and relevant. These three determina- 
tions are the object of general logic, which takes into consideration not only 
generality, universality and permanency, but also their relations with indivi- 
duation, particularity and changes. Such a general logic is by its very defi- 
nitions a dialectical one. 

Mathematics and mathematical logic operate only with universal, genera! 
and permanent structures. Dialectical logic on the one part and the concrete 
sciences of Nature, Life and Culture on the other part, operate with the rela- 
tions between generality and individuaiity, universality and particularity con- 
tinuity and discontinuity. Dialectical logic sees these relations from their gene- 
rality, universality and permanency. Therefore logic is a general theory 
or metatheorv. Concrete sciences of Nature, Life and Culture approach the 
same relations from the converse point of view of their individuation, particularity 
and changes. Therefore they are a theory about the world itself. 

Ihe operators of the classical logic of attributes were identity, contradic- 
tion and excluded tertium. The operators of the classical logic of relations were 
conjuncuúon, disjunction and implication., The operators of the dialectical logic are 
the meaningful interconnection between parts and wholes and the dir-crion 
of their evolution. Both of them are submitted to a certain degree of indivi- 
duation, which expresses the Logos of the World seen from a concrete being 
in a certain situation and moment. Semantical determinations also occur 
in mathematica! logic. They define, however, only their generality and uni- 
versality. In dialectical logic they define the relations between particularity and 
universality, that is to say parts and wholes, being and environment, etc. 


Dialectical logic approaches then not only affinitary relations of simi- 
larity and differences, which occur in the law of gravitation in mechanics or 
in the common language in society. Ir aiso approaches the complementary re- 
lations of positive and negative electricity, of masculinity and feminity and 

